Arkadi Strugatski ja Boriss Strugatski 


«Purpurpunaste pilvede maa» 


Teaduslik-fantastiline jutustus «Purpurpunaste pilvede maa» käsitleb rasket ja ohtlikku, 
dramaatilistest sündmustest tulvil ekspeditsiooni Veenusele, ühele kõige raskemini ligipääsetavale 
planeedile meie päikesesüsteemis. 

XX sajandi lõpul, mil inimkond on vallutamas päikeselähedast kosmilist ruumi, avastatakse 
Veenusel erakordselt rikas radioaktiivsete maakide leiukoht «Uraani Golkonda». Veenuse 
ründamiseks loovad nõukogude. konstruktorid uut. tüüpi planetoplaani - footoniraketi «Hius:». 
Salapärase «Uraani Golkonda» uurimine ja esimese raketodroomi rajamine tema naabrusse tehakse 
ülesandeks kuuele vaprale planetonaudile: 

Käesolevas teaduslik-fantastilises jutustuses kõneldakse ekspeditsiooni seiklustest Veenuse 
koletislikes soodes ja mustades kõrbetes, «punasest rõngast» ja «Tahmashibi mõistatusest», 
kohusetundest ja mehisusest, looduse alistamisest inimese poolt. 

Teose noored autorid - Idamaade uurija Arkadi Strugatski ja astronoom Boriss Strugatski - on 
ajakirjanduse veergudel juba avaldanud.. mitmeid teaduslik-fantastilisi jutustusi ning jätkavd 
kirjutamist selles Žanris. 


1 OSA 
SEITSMES POLÜGOON 
TÕSINE KÕNELUS 


Sekretär tõstjs pea ja vaatas oma ainsa silmaga Bõkovile otsa: 

«Kesk- Aasiast?» 

«Jah.» 

«Dokumendid. . .» 

Ta sirutas nõudliku liigutusega üle laua oma tumeda, vähisõraga sarnaneva käe, mille nimetissõrm 
oli ebaloomulikult pikk; kolme sõrme ja poolt kämmalt sekretäril ei olnud. Bõkov pistissellesse 
pihku suunamiskirja ja komandeerimistunnistuse. Sekretär avas ruttamata suunamiskirja ja luges: 

«Geoloogia Ministeerium suunab Nõukogude-Hiina, Gobi ekspeditsioonibaasi insener-mehaaniku 
Aleksei Petrovitš Bõkovi läbirääkimistele edasise teenistuskäigu asjus. Alus - PORK taotlus. . .» 
Seejärel heitis sekretär pilgu komandeerimistunnistusele, andis selle Bõkovile tagasi ja osutas 
vahariidega kaetud uksele: 
«Minge. Seltsimees Krajuhhin ootab teid.» 
Bõkov küsis: 
«Kas suunamiskiri jääb teie kätte?» 
«Suunamiskiri jääb minu kätte.» 

Bõkov silus juukseid ja kohendas oma lühlkest seemisnahkset kuube. Talle tundus, et ühesilmaline 
sekretär vaa. tab teda kuidagi uudishimulikult või pilkavalt. Ta kortsutas kulmu, avas ukse ja astus 
kabinetti. 

Avara hämara kabineti aknad olid kaetud bambusruloodega. Paljad plastmassist seinad helkisid 
tuhmilt. Põrand oli kaetud pehme punase vaibaga. Bõkov vaatas ringi, otsides silmadega kabineti 


peremeest, ning nägi suure tühja kirjutuslaua juures kaht kiilaspead. Üks neist - kahvatu, 
isegihallikas - püsis liikumatult külalistele määratud tugitooli korju kohal. Teine - hele-safrankollane 
- oli teisel pool lauda kiaustade kohal kummargil ja kõikus edasi- tagasi, nagu oleks ta omanik 
umbusklikult! nuusutanud enda ees olevaid jooniseid ja helesiniseid valguskoopiaid. 

Seejärel nägi Bõkov kolmandat kiilaspead: see kuulus erakordselt tüseda, hallis kombinesoonis 
siruli vaibal lebava keha juurde ning oli kohmakait surutud seina ja seifi vahelisse nurka. Tema 
kaelast lookles laua alla ümmargune juhe... 

Bõkov tammus kohmetust tundes.jalalt jalale, pingutas veel kord oma kuue tõmblukku ja vaatas 
ärevalt ukse poole. Sel hetkel safrankollane kiilaspea kadus. Kuuldus nohinat ja tume kähisev hääl 
ütles rahulolevalt: «Suurepäraselt peab! Suurepäraselt!» Ja laua tagant kerkis aeglaselt nai- 
lonkombinesooni kandev tohutu suur vimmas kogu. 

See oli hiiglasuure kasvuga, erikordselt laiaõlgne ja tõenäoliselt väga raske mees. Ta pruun armiline 
nägu näis maskina, õhukesed huuled olid sirgeks jooneks kokku surutud, kõrge kumera lauba alt aga 
vaatasid Bõkovile külmalt ja, tähelepanelikult otsa ümmargused ripsmeteta silmad. 

«Mida te soovite?» küsis ta rämeda häälega. 

«Mul on tarvis kokku saada seltsimees Krajuhhiniga,» ütles Bõkov, heites kartliku kõõrdpilgu vaibal 
lebava kiilaspäise kogu poole. 

«Mina olen Krajuhhin.» Ümmarguste silmadega mees vaatas samuti altkulmu sinnapoole ja 
pööras siis pilgu uuesti Bõkovile. 

Tugitoolis olev kiilaspea jäi liikumatuks. Bõkov kõhkles hetke, astus mõne sammu edasi ja esitles 
ennast. Krajuhhin kuulas langetatud päi. 

«Väga meeldiv,» ütles ta mõõdukalt. «Ootasin teid juba eile, seltsimees Bõkov. Palun istuge.» Ta 
osutas oma tohutu suure, labidataolise käega tugitooli poole. «Sinna, palun. Tenke enesele ruumi ja 
istuge.» 

Midagi taipamata astus Bõkov laua juurde, pöördus tugitooli poole ja oleks peaaegu närviliselt 
naerma puhkenud. Toolil lebas kummaline tuukriülikonnaga samanev skafander, mis oli valmistatud 
hallist elastsest materjalist. Tooli korjust ulatus kõrgemale ümmargune, metallnaastudega varustatud, 
hõbedaselt läikiv kiiver. 

«Võtke ta sealt ära ja pange põrandale,» ütles Krajuhhin. 
Bõkov vaatas seifi juures nurgas lamava paksu kogu poole. 
«See on ka skafander,» ütles Krajuhhin kannatamatult. «Istuge, istuge!» 

Bõkov vabastas kiiruga tugitooli ja võttis istet, tundes mõringat hämmeldust Krajuhhin vaatas talle 
silmi pilgutamata otsa. 

«Nii. . .» Ta trummeldas oma kahvatute sõrmedega vastu lauda. «Mis siis ikka, seltsimees Bõkov, 
saagem tuttavaks. Hüüdke mind Nikolai Zahharovitšiks, armastage ja austage, nagu öeldakse. Teil 
tuleb töötada minu juhtimise all. Muidugi mõista, kui. . .» 

Teda katkestas järsk telefonihelin. Ta võttis toru. 

«Üks hetk, seltsimees Bõkov... Kuulen. Jah, mina...» 

Enam ei öelnud ta sõnagi, kuid videofoni ! ekraani sinakas valguses nägi Bõkov, kuidas ta nägu 
punaseks tõmbus Ja paljastel meelekohtadel paisusid tumedad veenisõlmed. 

Nähtavasti oli jutt väga tõsistest asjadest. Bõkov langetas delikaatselt pilgu ja silmitses tugitooli 
kõrval vaibal leba- 


1 Videofon -telefoni ja televiisori kombinatsioon, mis võimaldab telefonikõne ajal näha seda, 
kellega kõneldakse, 

vat skafandrit. Läbi avatud kaeluse võis näha kiivri sisemust. Bõkovile tundus, et ta näeb läbi kiivri 
vaiba mustrit, kuigi väljastpoolt oli hõbedane kera täiesti läbipaistmatu. Bokov kummardus, et kiivrit 
paremini näha kuid sel hetkel pani Krajuhhin telefonitoru ära ja klõpsutas lülitit. 

«Pokatilov välja kutsuda!» käsutas ta kähiseva sosinaga. 

«Just nii!» vastas keegi nähtamatu. 

«Tunni aja pärast:» 

«Just nii - tunni aja pärast!» 

Uuesti klõpsatas lüliti ja kõik jäi vaikseks. Bõkov vaatas üles ja nägi, et Krajuhhin hõõrub tugevasti 
peopesadega nägu. 

«Nii,» ütles Krajuhhin rahulikult, märgates, et Bõkov vaatab tema poole. «Küll on tobu! Räägi ja 
räägi, kõik nagu hane selga vesi! Andke andeks.. seltsimees Bõkov. Kuhu me jäime. .. Ah jaa... 
Palun veel kord andeks. Niisiis, meil tuleb teiega tõsine kõnelus, kuid aega on vähevõitu. Aega pole 
üldse. Asume asja juurde... Eelkõige tahaksin teiega lähemalt tutvuda. Jutustage enesest.» 

«Mida nimelt?» küsis Bõkov. 

«Kõigepealt elulugu.» 

«Elulugu?» Insener jäi mõttesse. «Elulugu on mul väga lihtne. Sündisin 19.. aastal Gorki lähedal 
veetranspordi- töölise perekonnas. Isa suri varpkult - ma ei olnud sits veel kolmeaastanegi. 
Viieteistkümnenda eluaastani õppisin ja kasvasin internaatkoolis. Seejärel töötasin neli aastat 
motoristiabina ja motoristina Volga reaktiivglisseritel A Mängin hokit. «Volga» koondises võtsin osa 
kahest olümpiaadist. Astusin kõrgemasse tehnilisse õppeasutusse maismaatranspordi alal. See on 
endine motoriseeritud vägede kool. («Miks ma nii palju räägin? vilksatas ebameeldiv mõte läbi pea.) 
Lõpetasin ekspeditsioonide tuumareaktortranspordi osakonna. Noh... saadeti mägedesse, Tjan-Sani 
rajooni. .. Pärast seda kõrbesse, Gobisse... Seal töötasingi. Seal astusin parteisse. Mida veel? Ongi 
kõik.» 

«Jah, elulugu on lihtne,» nõustus Krajuhhin. «Tähendab praegu olete kolmekümne kolme aastane?» 
«Kuu aja pärast saan kolmkümmend neli.» 

«Abielus muidugi ei ole?» : 

Niisugune ootamatu rünnak ülemuse poolt tundus Bõko- 

2 Reaktiivglisser- veepinda mööda libisev reaktiivmootoriga kiirpaat. - 

vile üsna taktituna. Insenerile ei meeldinud vilijed ta välimusete.. Pealegi oli talle teada vähemalt üks 
naine, kelle jaoks päikesest põlenud näol, vormitul ninal ja karmidel ruugetel juustel ei olnud 
otsustavat tähtsust. 

«Tahtsin öelda,» jätkas Krajuhhin, «et pool aastat tagasi olite vist veel vallaline.» 

«Jah,» ,vastas Bõkov kuivalt, «olen ka praegu vallaline. Esialgu. . .» 

Ta taipas järsku, et Krajuhhin teab temast palju ega esita küsimusi mitte sellepärast, et teda 
huvitaksid vastused, vaid «isikliku mulje» saamiseks või mingil muul otstarbel. See oli ebameeldiv 
ja Bõkov muutus valvsaks. 

«Esialgu olen vallaline,» kordas ta. 

«Järelikult,» Ütles Krajuhhin,' «lähedasi sugulasi teil pole?» 
«Järelikult ei ole.» 

«Ja te olete nii-öelda. täiesti üksik ja sõltumatu?» 

«Jah, Üksik. Seni veel Üksik.» 

«Kus te ütlesite end olevat viimasel ajal töötanud?» 

«Gobis .. .» 

«Kaua?» 

«Kolm aastat. . .» 

«Kolm aastat! Kogu aeg kõrbes?» . 


«Jah. Väikesed vaheajad muidugi olid. Komandeeringud, kursused. .. Põhiliselt siiski kõrbes.» 
«Ära ei tüüdanud?» 

Bõkov mõtles veidi. 

«Algul oli raske,» ütles ta ettevaatlikult. «Pikapeale harjusin. Töötada pole seal muidugi kerge,» 
Talle meenus tuld õhkuv taevas ja must liivameri. «Aga kõrbetki võib armastama hakata. . .» 
«Või nii?» ütles Krajuhhin. «Kõrbet armastama? Ja teie armastate?» 

«Olen temaga muidugi harjunud.» 

«Teie viimane amet?» 

«Gobi ekspeditsioonibaasi aatomi- roomiktransportööride kolonni ülem.» 

«Järelikult tunnete hästi masinaid?» 

«Oleneb sellest, missuguseid masinaid...» 

«Kas või neidsamu aatomi-roomiktransportööre.» Küsimus tundus Bõkovile ülearusena ja ta vaikis. 
«Öelge, kas teie juhtisite möödunud aastal Dauge ekspeditsiooni päästmist?» 


E 
«Mina,» 
«Tubli, saite sellega suurepäraselt hakkama! Teieta oleksid nad hukkunud.» 
Bõkov kehitas õlgu: 
«Meile oli see üsna tavaline retk, muud midagi.» Krajuhhini silmad tõmbusid pilukile. 
«Aga kui mu mälu ei peta, siis said ka teie inimesed kannatada.» 
Bõkov punastas - tema näovärvuse juures oli see hirmuäratav - ja ütles kurjalt: 
«Oli must torm! Ma ei kiitle, seltsimees Krajuhhin. Marssimist muusika saatel esineb ainult 
paraadidel. Kõrbes on asi keerulisem.» 
Ta tundis piinlikkust ja pahameelt. Krajuhhin silmitses teda ebamäärase naeratusega. 
«NII, nii... Keerulisem... Kolm aastat kõrbes. Seda pole vähe. See oo hea. Öelge, seltsimees 
Bõkov, kas te töö körval ka millegi muu vastu huvi tunnete?». 
Bõkov vaatas segadusse viidult Krajuhhinile otsa: 
«Mis mõttes?» 
«Millega te väljaspool tööaega tegelete?» 
«Hm... Loen muidugi. Mängin malet.» 
«Olete ju vist avaldanud ka mõningaid teaduslikke töid?» 
«Olen.» 
«Palju?» 
«Ei, mitte kuigi palju. Kaks artiklit ajakirjas «Roomiktransport.» 
«Millest te kirjutasite?» . 
«Mootorireaktorite remondist välitingimustes. Isiklike kogemuste alusel.» 
«Mootorireaktorite remondist. Väga huvitav. Muide, millega te spordi alal peale hoki veel tegelete?» 
«Sambomaadlusega .. . Olen instruktor.» 
«See on hea. Nii. Aga astronoomia vastu ei ole te kunagi huvi tundnud?» 
Bõkovile näis, et Krajuhhin teda pilkäb. Ta vastas: 
«Ei, astronoomia vastu ei ole huvi tundnud.» 
«Kahju!» 
«Võimalik küll.» 
«Asi on selles, Aleksei Petrovitš, et teie töö meie juures on nii-öelda teataval määral selle 
teadusega'seotud.» 
Insener kortsutas kulmu: 
«Andke andeks, ma ei saa päris hästi aru...» 

«Mida teile öeldi, kui teid meie juurde komandeeriti?» 


«Öeldi, et suunatakse läbirääkimistele teaduslikust ekspeditsiooilist osavõtu asjus. Ajutiseks. . .» 
«Mis ekspeditsioonist, seda ei öeldud?» 

«Kuhugi kõrbesse haruldaste maakide otsingule.» 

Krajuhhin naksutas oma kahvatuid sõrmi ja surus siis käed lapiti lauale. 

«Jah, muidugi,» pomises ta. «Täiesti loomulik. Seda nad ju ei tea. Niisiis, Aleksei Petrovitš,» ütles 
ta ohates, «astronoomia muidugi mõista siia ei puutu. Täpsemalt: peaaegu ei puutu. Veel täpsemalt: t 
eie jaoks ei puutu. Pole oluline, et te ei ole astronoomia. vastu huvi, tundnud. Teil läheb seda 
vaevalt tarvis. Aärmisel juhul loete midagi, kuulete üht-teist. Kogu asi aga on selles, et töötada ei 
tule teil siin. Nii-öelda mitte Maal.» 

Bõkov pilgutas rahutult silmi. Ta tundis äkki jälle ebamugavust nagu pool tundi tagasi, kui ta üle 
kabineti läve astus. 

«Kardan, et... ei saa teist aru,» kogeles ta. «Mitte Maal? Võib-olla siis Kuul?» 

«Ei, mitte Kuul. Palju kaugemal.» 

See samanes väga veidra unenäoga. Krajuhhin toetas lõua vaheliti pandud sõrmedele ja ütles: 
«Miks te nii imestate, Aleksei Petrovitš? Juba kolmkümmend aastat külastavadinimesed teisi 
planeete. Kas te arvate, et need on, mingisugused erilised inimesed? Mitte midagi selletaolist. 
Harilikud inimesed, samasugused nagu teie. Mitmesuguse elukutsega inimesed. Mina näiteks olen 
veendunud. et teist saaks suurepärane planetonaut. Muuseas, paljud plandonaudid on meile tulnud 
nii-öelda väljastpoolt - näiteks lennunduse alalt. Saan aru, et teile kui eriti «maapealse» erialaga 
insenerile pole niisugusest asjast osavõtu võimalus pähegi tulnud. Asjaolud aga kujunesid nii, et me 
saadame ekspeditsiooni Veenusele ja meil on tarvis linimest, kes tunneb hästi tööd kõrbetingimustes. 
Vaevalt et sealsed kõrbed eriti palju teie armastatud Gobist erineva'd. On ainult veidi rasken. . .» 
Bõkovile meenus äkki: 

«Uraani Golkonda!» 

Krajuhhin heitis talle kiire tähelepaneliku pilgu. 

«Jah, Uraani Golkonda. Näete, teile on juba peaaegu kõik teada.» 

«Veenus...» ütles Bõkov aeglaselt. «Uraani Golkonda...» 

Ta vangutas pead ja muigas. «Mina - ja äkki taevasse! Uskumatu!» 

«Noh, ega tesiis nii suur patune ka pole. Pealegi ei saada me teid paradiisiaeda. Aga võib-olla» - 
Krajuhhin kummardus ettepoole ja madaldas häält - «te ehk kardate?»Bõkov mõtles hetke. 
«Muidugi on veidi hirm,» tunnistas ta. «Ja isegi päris lihtsalt hirm. Ma ju .. . võib-olla ma ei tule 
toime. Tõsi küll, kui minult nõutakse ainult seda, mida ma tean, ja oskan, siis miks mitte?» Ta vaatas 
Krajuhhinile otsa ja naeratas. «Ei, nii palju ma ei karda, et keelduksin. Saate aru, see kõik on väga 
ootamatu. Pealegi, miks te... Kas olete veendunud, et tulen toime?» 

«Olen täiesti kindel, et tulete. Seal on muidugi raske, väga ja väga raske, on tõenäoliselt ohte, mida 
me praegu ei oska aimatagi ... Aga toime te tulete.» 

«Teie teate paremini, seltsimees Krajuhhin.» 

«Jah, arvan, et mina tean paremini. Niisiis, Aleksei Petrovitš, kas võib eeldada, et te ei torma nüüd 
kohe oma ministeeriumi ega palu end tervislikel või perekondlikel põhjustel vabastada?» 

«Seltsimees Krajuhhin!» 
«Aga mis teie siis arvate?» Krajuhhini nägu tumenes. «Sellessamas tugitoolis istudes on teist 
paremadki mehed kõige kurvemal kombel araks löönud.» Ta tõmbas käega üle näo. «Avameelselt 
öeldes pean teid juba ammu silmas ja olen rõõmus, et ei eksin,ud.» 
Bõkov ümatas kohmetult ja vaatas kõrvale. Siis äkki taipas ta küsida: 
«Kust te mind tunnete, seltsimees Krajuhhin?» 

«Dauge ekspeditsiooni päästmise ajast. See oli meie ekspeditsioon ja sellest peale hoian teid 


kirbul. Lasksin saata teie iseloomustuse ja kõik muu. Nüüd tuli aeg ja me kutsusime teid.» 
«Selge.» 
«Harilikult on kombeks anda mõtlemisaega. Nädal, mõnikord kuu. Praegu me aga ei saa oodata. 
Otsustage, Aleksei Petrovitš. Hoiatan, et kui te kas või veidigi kõhklete, siis keelduge kohe. Ma ei 
pane pahaks.» 
Bõkov puhkes naerma: ; 
«Ei, seltsimees Krajuhhin, ma ei keeldu. Kui te arvate, et ma toime tulen, siis ei keeldu. Olen nõus. 
See on muidugi ootamatu, aga pole viga, küllap harjun. Olen nõus.» 

«Suurepärane.» 
Krajuhhin noogutas rahulikult ja heitis pilgu kellale. «Nüüd on lugu nii. Ekspediisioon kestab 
suhteliselt lühikest aega, mitte kauem kui pbolteist kuud. Sobib?» 
«Sobib.» 
«Eelseisva töö kohta ma praegu lähemaid seletusi andma ei hakka. Kuulete hiljem. Aega on meil 
napilt. Palun ainult arvesse võtta, et homme lendame ära.» 
«Homme? Veenusele?» 
«Ei, Veenusele. veel mitte nii ruttu. Esialgu töötame Maal. Ainult et mitte Moskvas, vaid mujal. 
Muide, kus on teie pagas?» 
«AIL, garderoobis. Mul on vähe pakke - kohver ja välitasku. Ma ei arvanud. . .» 
«Pole oluline. Kus te kavatsete peatuda? Soovitaksin «Prahat». See on siinsamas kõrval.» 
Bõkov noogutas: . 
«Tean. Hea võõrastemaja.» 
«Väga hea. Praegu ma teid rohkem kinni ei pea; aga» - ta vaatas uuesti kella - «veidi rohkem kui 
kahe tunni pärast, täpselt kell seitseteist null-null, ilmuge uuesti siia, seltsimees kosmonaut. Siin 
saate üht-teist teada. Lõunat te pole veel söönud? Muidugi ei ole. Söökla on kolmeteistkümnendal 
korrusel. Sööge, puhake raamatukogus või klubis - see on ka siinsamas hoones - ja seitseteist null- 
null tulge tagasi. Noh. minge. Ma hakkan praegu nii- öelda kellelegi peapesu tegema.» 
Bõkov, kes oli ikka veel veidi erutatud, tõusis ja esitas pärast lühikest kõhklust küsimuse, mis teda 

juba ammu vaevas: 

«Seltsimees Krajuhhin, kuidas on teie asutuse täielik nimetus? Suunamiskirjas oli märgitud 
PÜRK, aga näib, et ma dešifreerisin seda valesti.» 

«PÜRK on Ministrite Nõukogu juures asuv Planeetidevahelise Ühenduse Riiklik Komitee. Mina 
olen komitee aseesimees.» 
«Tänan,» ütles Bõkov. 

«Planeetidevahelise ühenduse Komitee,» pomises ta ukse poole pöördudes. «No muidugi . . Mina 

arvasin, et Polütehniliste Ürituste Rahvusvaheline Komitee. Lühend on sama.» 

Uksel põrkas Bõkov kokku kõhetu pikakasvulise mehega, kes hirmsa hooga kabinetti tormas. 
Bõkov jõudis näha 

ainult niipalju, et see mees kandis suuri luksuslike mustade raamidega prille ja oli äärmiselt kahvatu. 
Külalist ta ei märganud, põrkas sellega rinnutsi kokku ja alustas juba lävelt: 

«Nikolai Zahharovitšl» 

«Kus on kuues re'aktor?» kuulis Bõkov Krajuhhini kurjaendelist kähisevat bassi. 

«Aga lubage, Nikolai. . .» 

«Ma küsin, kus on kuues reaktor?» 

Insener Bõkov sulges kabineti ukse ja sammus väljapääsu poole. Tumedanäoline sekretär vaatas talle 


oma ainsa silmaga järele ja kummardus siis uuesti laua kohale. 


«HIUSE» MEESKOND 


«Veenus on Päikesest kauguselt teine planeet. Keskmine kaugus Päikesest 0,723 astronoomilist 
ühikut = 108 milj. km... Täistiiru ümber Päikese teeb V. 224 päeva 16 tunni 49 minuti 8 sekundiga. 
Keskmine liikumiskiirus orbiidil 35 km/sek... V. on meile lähim planeet. Maa ja Päikese vahelt 
läbiminekul võib tema kaugus Maast olla 39 milj. km . .. Kui V. möödub Päikese tagant, siis asub ta 
Maast 258 milj. km kaugusel. . . V-e läbimõõt on 12400 km, lapikus pole märgatav. Kui võtta Maa 
vastavad andmed ühikuks, siis on V-e läbimõõt 0,973, pipdala 0,95, ruumala 0,92, raskusjõud pinnal 
0,85, tihedus 0,88 (ehk 4,86 g/cm3), mass 0,81 ... Pöörlemisperiood on ligikaudu 57 tundi... V. on 
ümbritsetud äärmiselt tiheda, süsihappegaasist ja süsinikoksüüdist koosneva atmosfääriga, milles 
ujuvad kristalse ammoniaagi pilved .. . Käesoleval ajal toimub V-e uurimine mitmelt ajutiselt ja 
alaliselt kunstlikult kaaslaselt, millest kaks kuuluvad NSV Liidu Teaduste Akadeemiale. Rida 
katseid laskuda V-le (Abrossimov, Nisidzima, Sokolovski, Shi Fen-you jt.) ja uurida vahetult tema 
pinda on ebaõnnestunud.» 

Bõkov heitis pilgu Veenuse värvilisele. fotole - helesiniste. ja oranžide varjudega kaetud kollakale 
kettale sametmustal foonil - ja lõi raske köite kinni., «Rida katseid laskuda.. . ja vahetult uurida. . on 
ebaõnnestunud.»Lühidalt ja selgelt. Jah, katseid on tehtud. Bõkov asus meelde tuletama kõike, mida 
ta raamatute, ajalehtede, tele- 

visiooniloengute ja TASS-i lühikeste kuivade teadaannete põhjal teadis. 

Kolmanda aastakümne lõpul pärast esimesi lende Kuule olid inimesele tuntud juba peaaegu kõik 
objektid poolteise miljardi kilomeetri ulatuses Maast. Tekkisid uued teadusharud - Kuu, Marsi, 
Merkuuri, suurte planeetide suuremate kaaslaste ja mõnede asteroidide planetoloogia ja pla- 
netograafia. Planetonaudid - eriti need, kel tuli kuude ja isegi aastate viisi töötada -augel Maast — 
harjusid igipõliste kohevate tolmukihtidega Kuu tasandikel, Marsi punaste kõrbete ja kidurate 
saksauulisaludega, Merkuuri jäiste kuristike ja valge hõõgumiseni kuumenenud platoodega, võõraste 
taevastega, kus säraspalju kuusid, heledat tähekest meenutava päikesega. Sajad, kosmoselaevad 
läbisid igas suunas päikesesüsteemi. Algas uus etapp maailmaruumi alistamises inimese poolt - 
«raskete» suurte planeetide Jupiteri, Saturni, Uraani, Neptuuni ja Veenuse vallut'amise ajastu. 

Veenus kuulus esimeste objektide hulka, mis äratas maapealsete uurijate tähelepanu. Tema 
lähedus Maale ja Päikesele, tema mõningate füüsikaliste omaduste teatav sarnasus Maa vastavate 
omadustega ja ühtlasi asjaolu, et ta ehituse kohta puudusid täielikult igasugused vähegi usal- 
dusväärsed andmed, meelitas planetonaute esmajärjekorras just tema juurde. 

Algul, nagu ikka, lasti käiku piloodita raketid. Tulemused ei olnud kuigi julgustavad. Tihedad, 
ookeanimudaga sarnanevad pilved ei võimaldanud midagi näha. Sajad kilomeetrid nii harilikku kui 
infrapunast > filmi näitasid üht ja sama: ühtlaselt valget, läbitungimatut, ilmselt väga. paksu udukihti. 
Ka raadiolokatsioon ei õigustanud talle pandud lootusi. Raadiolained kas neeldusid täielikult Vee- 
nuse atmosfääris või peegeldusid tagasi selle ülemistelt kihtidelf. Lokaatorite ekraanid jäid mustaks 
või helendasid ühtlaselt ja mittemidagiütlevalt. Telemehaanilistelt ja küberneetilistelt 
tankettlaboratooriumidelt *, mis olid end nii heast küljest näidanud Kuu ja Marsi esialgsel uurimisel, 
ei saabunud mingeid teaterd. Nad kadusid jäljetult ja 
3Infrapunanefilm-infrapunaste kiirte suhtes tundlik film. 
4Telemehaanilised jaküberneetilisedtankett-]aboratooriumid-roomikutel 
liikuvad, raadio teel juhitavad automaatseadmed, mis määravad ümbritseva keskkonna füüsikalisi ja 
keemilisi omadusi.  I 

jäädavalt kuhugi selle tiheda roosakashalli pilveookeani põhja. 

Siis asusid Veenust ründama uljaspead. Üksteise järel tungisid mõistatusliku planeedi atmosfääri 
maailma parimatel kosmoselaevadel kolm ekspeditsiooni, mis olid varustatud oma aja kõige 
eesrindlikuma tehnikaga. Esimene laev süttis ja põles ära, jõudmata enesest mingisuguseid teateid 
anda (vaatlejad fikseerisid laeva laskumiskohas. nõrga sähvatuse). Teine ekspeditsioon teatas, et 
asub laskumisele, ja kakskümmend minutit hiljem, et nende laeva kannavad edasi uskumatu 
tugevusega atmosfäärihoovused. Seejärel vaikis ta igaveseks. Kolmandal ekspeditsioonil läks korda 
õnnelikult planeedi pinnale laskuda. Veenuse tujuka atmosfääri mingite kapriiside tõttu oli võimalik 
temaga terve ööpäeva vältel sidet pidada. Ekspeditsiooni ülem teatas liivatormidest, terveid kaljusid 
paigalt nihutavatest tuulekeeristest ja kõike katvast purpurpunasest pimedusest. Siis vaikis ka see 
ekspeditsioon, mõne päeva pärast aga ütles keegi kiiresti mikrofoni: «Palavik, palavik, palavik. . .» 
Pärast seda side katkes. 

Kolme ekspeditsiooni hukkumine nii lühikese aja jooksul - see oli juba liig! Sai selgeks, et 
Veenust on võimalik rünnata ainult pärast uut, äärmiselt hoolikat ettevalmistust. Vajalik oli 
üksikasjaline, igakülgne ja põhjalik luure. Rahvusvaheline Kosmogaatorite * Kongress koostas 
Veenuse uurimise plaani viieteistkümneks aastaks. Inimkond rakendas uurimistõödele teaduse ja 
tehnika kogu ülirikkaliku arsenali. Ehitati mitu kunstlikku kaaslast, mis olid vaatluste teostamiseks 
varustatud sadade automaatseadmetega. Kasutati iseliikuvaid atmosfäärisonde KA infrapunast optikat, 
elektronoptikat, ionoskoopilisi seadmeid A ja paljut muud. Saadud informatsiooni töötasid väsimatult 
läbi maailma suurimad elektron-arvutusmasinad. Veenuse stratosfääri uuriti põhjalikkusega, mis 
hämmastas teadlasi endidki. Lõpuks tehti vajaliku täpsusega kindlaks ka Vee- 


5Kosmogatsioon-planeetidevaheliste (tähtedevaheliste) lendude teooria ja praktika. KO 
sm 0 gaat0Or- kosmogatsiooniga tegeleja. 
6Iseliiku vadatm0sfäärisOndid-teiste planeetide atmosfääri uurimiseks määratud 
automaatseadmed. 
TInfrapunaneoptika,elektronoptika,ionoskoopilisedseamed- siin: 
aparatuur vaatluste teostamiseks vastavalt infrapunaste kiirte, elektroni- ja ioonvoogude abil (ioonid 
- positiivset või negatiivset elektrilaengut kandvad aatomid ja molekulid). 

nuse pöörlemisperiood. Koostati Veenuse mäeahelike üldjooneline kaart. Mõõdeti tema magnetvälja. 
-ötat.i metoodiliselt ja sihi-indlalt. <iii. 

Prantsuse kunstlik kaaslane tegi Veenusel kindlaks väga tugeva ionisatsiooni 2 piirkonna. Mõne 
aja pärast kinnitasid. seda avastust ka nõukogude, hiina ja jaapani uurijad. Ilmnes, et ülitugeva 
ionisatsiooni piirkonda, mille pindala on umbes pool miljonit ruutkilomeetrit, täheldatakse perioodi- 
liselt planeedi pinna teataval kindlal osal, et ta ei ole tekkinud paksus pilvekihis ja järelikult pole 
tõenäoline tema seos atmosfääriga. Jäi üle oletada, et ionisatsiooni allikas asub Veenuse tahkel 
pinnal. Kui ionisatsiooni kutsus esile radioaktiivsete ainete kiirgus, siis võisid selle allikaks olla 
ainult senikuulmatu kontsentratsiooniga radioaktiivsed maagid. Iseenesest tekkis nimetus «Uraani 
Golkonda». 

Nüüd võttis asi teise ilme. Raskete radioaktiivsete elementide osas oli inimkond ikka veel 
näljapajukil. Hajutatud elementide ° «tootmise tehnoloogia arenes aeglaselt; nõudmine aktinoidide Ta 
järele ületas tunduvalt rikastamisvabrikute toodangu, nende kunstlik valmistamine aga oli liiga 
kulukas. Puhtakadeemilisele teaduslikule huvile Veenuse vastu lisandus seega hoopis praktilisemat 
laadi huvi. 

Järgnes jälle rida ekspeditsioone. Hukkus Rahvusvahelise Kosmogaatorite Kongressi asepresident 
Sokolovski. Pimeda invaliidina pöördus Nagojasse tagasi kartmatu Nisidzima. Kadus jäljetult Hiina 


parim piloot Shi Fen-you. Vanade ründevahenditega ei olnud ilmselt võimalik selle planeedi vastu 
midagi ette võtta. Planeet näis ainult naervat inimeste jõupingutuste üle. Ekspeditsioonide 
hukkumise kohta teada olevate nappide faktide analüüs näitas, et eduka Veenusele laskumise 
tingimuseks võib olla ainult loobumine planeetidevaheliste lendude tehnika senistest. vormidest ja 
printsiipidest. Rahvusvaheline kongress kut- 

8I10nis<txi00n...:. mingi keskkonna neutraalsete osakeste (molekulide, aatomite) muutumine 
või muutmine ioonideks. Ionisatsiooni tekitab muu hulgas ka radioaktiivsete ainete kiirgus. 

9 Hajuatude.lemendid-rühm keemilisi elemente, mille kõik või peaaegu kõik aatomid 
esinevad maakoores hajutatult, moodustamata iseseisvaid mineraale. Hajutatud elementide hulka 
kuuluvad raadium, aktiinium, protaktiinium ja paljud teised. 

10 Aktinoidid - Mendelejevi keemiliste elementide perioodsuse susteemi VII perioodi 
elemendid, mis järgnevad aktiiniumile, s. 0. kannavad järjekorranumbrit üle 89. Maal esinevad 
aktinoidid - peale tooriumi ja uraani - looduses ainult hajutatult või ei esine üldse. 

sus üles ajutiseks loobuma uutest katsetest vanade vahenditega ja määras preemia uut tüüpi 
planetoplaani eest, mis oleks sobiv Veenuse pulbitseva atmosfäärikihi läbimiseks.. NSV Liidus 
töötati täie hooga footoniraketi loomise alal. Ka teistes maades otsiti uusi teid. 

Kaks aastatenne meie jutustuse algust vilksatas keskajakirjanduses teade, et Maa suurimal kunstlikul 
kaaslasel «Weidade You-yi» - «Suur Sõprus» - asusid nõukogude ja hiina gravitatsioonita valamise 
'? meistrid esimese footoniraketi korpuse valamisele. On võimalik, et just sel raketil peavad Bõkov 
ja ta kaaslased tungima Veenuse kõrbeteni, mis «vaevalt eriti palju teie armastatud Gobist erinevad». 


Ent ükskõik kas tegemist on footoniraketi või aatomiraketiga, ükskõik kas Veenuse kõrbed erinevad 
Maa omadest või mitte, igal juhul on ilmne, et ekspeditsioonil ei tule tallata käidud radu. Lendamine 
teistele planeetidele, eriti aga töötamine viimastel on üliraske ja keerukas üritus. Veenuse ja 
poolmüütilise Uraani Golkonda rikkuste vallutamiseks on tarvis tohutuid teadmisi, raudset tervist ja 
erakordset vastupidavust. Tuleb olla tõeline planetonaut, see tähendab üks neist kangelastest, keda 
näidatakse kinos ja võetakse vastu lilledega või. .. maetakse lõputu maailmaruumi süngetesse 
sügavikesse. Kas jätkub teadmisi, tervist ja vastupidavust tagasihoidlikui insener Bõkovil? Muide. .. 
Krajuhhin teab paremini. Krajuhhin on PORK - Planeetidevahelise Ünenduse Riikliku Komitee - 
aseesimees. Ja kui Krajuhhin on veendunud, et Bõkov toime tuleb, siis tähendab see, et Bõkov tuleb 
tõepoolest toime. Planetonaudid on ju samasugused inimesed! Kui nemad võivad, siis võib ka tema. 
Bõkov tabas end sellelt, et vaatas vastaslaua taga, istuvale nägusale tütarlapsele - 
raamatukoguhoidjale - üksisilmi otsa. Tütarlaps tegi tõsise näo, ei pidanud siis vastu ja puhkes 
naerma. Bõkov kortsutas kulmu. Jah, Ašhabadi tuleb saata telegramm, et komandeering on 
pikaajaline. 
Kahju, et enne ekspeditsiooni enam näha ei saa. Aga. mida see annaks? Kas on võimalik mõne 
minutiga öelda seda, mille ütlemiseks ei jätkunud julgust mitme aasta väl- 


-11Footonirakett-raketitüüp, mille liikumapanemiseks kasutatakse valgusrõhku. 
12 Gravitatsioonita vala mine- valamine kaalutuse tingimustes. 

tel? Jäägu kõik saatuse teha. Kui ta tagasi tuleb... (mällu kerkis foto illustreeritud ajakirjast: 
kosmilise ruumi kangelased pöörduvad tagasi raskelt teekonnalt - lilled, naeratused, tervituseks 
tõstetud käed. ..) kui ta tagasi tuleb, siis võtab puhkust ja sõidab Ašhabadi. Seal läheb ta ühe maja 
juurde, surub kellanupule, ja siis.. . 

Bõkov vaatas kella. Mõni minut puudus viiest. Ta tõusis, tagastas naeratavale tütarlapsele kerge 


kummardusega entsüklopeediaköite ja läks Krajuhhini juurde. 


Ooteruumis noogutas ühesilmaline sekretär jalle nagu vanale tuttavale. Bõkov heitis veel kord 
pilgu kellale (viiest puudus üks minut), silus peopesaga juukseid, tõmbas pluusi sirgeks ja tõukas 
otsustavalt kabineti ukse lahti. 

Talle näis, et ta on sattunud mingisse teise ruumi. Rulood olid üles tõstetud ning pärani avatud 
akendest hoovas tuppa rõõmsat päikesevalgust, mis ujutas üle heledaid sametjaid plastmassist seinu. 
Tugitoolil, mis oli laua juurest eemale tõugatud, lebas ikka veel skafander, mille hõbedane kiiver 
rippus üle tooli korju. Vaip oli seina äärde kokku rullitud. Keset kabinetti seisis läikival parketil 
kummaline ese, mis sarnanes tohutu suure halli kilpkonnaga viiel jämedal tumbataolisel jalal. Ta sile 
sfääriline kilp ulatus põrandast vähemalt meetri kõrgusele. Kilpkonna ümber oli kükakil mitu meest. 

Kui Bõkov sisse astus, tõstis üks neist - laiaõlgne vimmas kogu mustade kaitseprillidega, mis 
katsid pool nägu kollaka kiilaspea, millel läikles päikesevalgus, ja ütles Krajuhhini kähiseva häälega: 

«Seal ta ongi! Seltsimehed, tutvustan teile kuuendat meeskonnaliiget, insener Aleksei Petrovitš 
Bõkovit.» 

Kõik pöördusid Bõkovi poole: väga ilus pikakasvuline mees elegantses kerges ülikonnas; paljaks 
raseeritud peaga, kuumusest punetav paksuke; õlise takutuustiga soonilisi käsi pühkiv tõmmu 
mustajuukseline noormees ja .. .Dauge, vana, hea sõber Grigori Johannovitš Dauge, samasugune 
kõhelu ja kohmakas nagu möödunud aastal Gobis, ainult mitte kottpükstes ja pearätiga, vaid 
harilikus tänavaülikonnas. Dauge vaatas Bõkovi poole ja noogutas sõbralikult, naeratades kogu oma 
laia suuga. 

«Saage tuttavaks,» ütles Krajuhhin. «Vladimir Sergejevitš Jurkovski, suurepärane geoloog ja 
kogenud planetaonaut. . .» 

Elegantses ülikonnas iludus surus nõrgalt, nagu vastu tahtmist, Bõkovi kätt ja pöördus ükskõikse 
ilmega kõrvale. Bõkov vaatas silmanurgast Krajuhhini poole. Talle näis, nagu oleksid Krajuhhini 
ümmargustes silmades sähvatanud ja kohe kustunud lõbusad tulukesed. 

«.. Bogdan Bogdanovitš Spitsõn, piloot, üks maailma paremaid kosmonaute. Osavõtja esimestest 
ekspeditsioonidest asteroidide 13 vööndisse.» 

Mustajuukseline noormees välgutas oma suurepäraseid hambaid. Ta käsi oli kuum ja kõva nagu 
raud. 

«... Mihbail Antonovitš Krutikov,» jätkas Krajuhhin. «Tüürimees. Nõukogude kosmogatsiooni 
uhkus.» 

«On teil aga jutt, Nikolai Zahharovitš!» pomises paksuke tütarlapselikult kohmetudes ja vaatas 
Bõkovile alt üles sõbralikuit otsa. «Seltsimees Bõkov võib niimoodi tõesti arvama hakata, et .. 
Meeldiv tutvuda, väga rõõmustav, seitsimees Bõkov. . .» 

«... Lõpuks. .. Muide, mulle tundub, et siin ei olegi tutvustamist tarvis.» 

Bõkov Ja Dauge sülelesid teineteist. 

«Väga tore, Aleksei, väga tore!» sosistas Dauge. «Raske on silmi uskuda! Oled see sina; Johanõtš?» 
«Mina, Aleksei!» 

Krajuhhin puudutas Bõkovi küünarnukki: 

«Laeva komandör ja ekspeditsiooni juht. . .» 

Bõkov pöördus ümber. Uksel seisis lüheldane, sale ja väga kahvatu mees, kelle juuksed olid täiesti 
hallid, kuigi peente, puhaste ja korrapäraste joontega näo järgi ei saanud talle anda rohkem kui 
kolmkümmend viis aastat. Nähtavasti oli ta pärast Bõkovit sisse astunud ja peatunud, et lihtsat 
tutvustamistseremooniat jälgida. 

«. . Anatoli Borissovitš Jermakov.» 

Kuuldes nime, mida mõni kuu tagasi võis lugeda kõigist ajalehtedest, tõmbus Bõkov sirgu ja 


langetas käed püksiõmblustele. On inimesi, kelle absoluutne üleolek on tunda juba esimesest pilgust. 
Niisugune inimene oli kahtlemata ka Jermakov. Bõkov tajus lausa füüsiliselt tema tohutut 
tahtejõudu, vankumatut, peaaegu halastamatut sihikindlust ning paindlikku ja mitmekülgset 
mõistust. Jermakovi kindlajoonelise suu ümber mängles viisakas naeratus, kuid ta 


13 Asteroidid - väikeplaneedid. Enamik asteroide tiirleb ümber Päikese Marsi ja Jupiteri 
orbiitide vahel. 

tumedad silmad kompisid valvsalt ja uurivalt uue ekspeditsiooniliikme nägu. 

Möödus mitu talumatult pikka sekundit. Lõpuks ütles Jermakov leebelt: 

«Väga rõõmustav, seltsimees Bõkov.» 

Insener surus ettevaatlikult ta kitsast sooja kätt ja läks kiiresti tagasi Dauge juurde. Ta märkas, et 
Grigori Johannovitši laup on kaetud higiga. Kabinetis oli muide üsna kuum. 

«Nii, seltsimehed...» alustas Krajuhhin. «Nüüd, kus oleme kõik koos, alustame oma nõupidamist, - 
viimast nõupidamist Moskvas.» 

Ta astus laua juurde j a surus ühele nupule videofoni õrval eboniitkilbil. Kostis tasane sumin. 
Bõkov astus taht atult sammu tagasi, kui hall kilpkonn põranda alla vajus ja parketiga kaetud 
luugipooled suure ruudukujulise Šahti kohal kokku nihkusid. Dauge ja Spitsõn rullisid vaiba lahti, 
tüse Krutikov nihutas tugitooli laua äärde. 

«Palun istet võtta,» ütles Krajuhhin. 

Kõik istusid kergetele punasest puust toolidele. Valitses vaikus. 

«Sõbrad, mul on rõõm teile teatada,» alustas Krajuhhin, «et käskkirjale kirjutati alla. Käskkirjale 
kirjutati alla kahe tunni eest ja kõik, mis puutub nii-öelda ekspeditsioonii islikku koosseisu, kinnitati 
vastuvaidlusteta. Õnnitlen teid!» 

Keegi ei liigutanud end, ainult iludus Jurkovski tõstis järsku pea ja vaatas vilksamisi Bõkovi poole. 
«Mis puutub ülesandesse. . .» Krajuhhin vaikis hetke ja kergitas paberilehe prillidele lähemale. «Mis 
puutub ülesandesse, siis siin pidas komitee vajalikuks teha mõningaid muudatusi. Öigemini 
täiendusi.» 

«Algab. . » torises Dauge rahulolematult, kuid väga tasase häälega. . 

Helises telefon. Krajuhhin võttis toru, pani selle tagasi, klõpsutas lülitit ja ühmas: 

«Mul on nõupidamine.» 

«Just nii!» vastas keegi. 

«Lugu on järgmine, seltsimehed. üldjoontes, nagu öeldakse, jääb kõik nii, nagu oli projektis. 
Kompleksülesandeks on uue tehnika katsetamine ja geoloogiline luure Veenusel. Arvesse võttes, et 
meie hulgas on uustulnuk, kel pole meie asjadest armugi, samuti silmas pidades, et kordamine on 
nii-öelda õppimise ema... ja et üldse on kasulik see 

osa käskkirjast teile sõna-sõnalt teatavaks teha, loen ette väljavõtte: «Paragrahv kaheksa. 
Ekspeditsiooni eesmärgiks on esiteks uut tüüpi planetoplaani — footoniraketi «Hius» - 
ekspluatatsioonils-tehniliste omaduste igakülgne tundmaõppimine, teiseks laskumine Veenusele 
Tahmashibi-Jermakovi ekspeditsiooni poolt kaks aastat tagasi avastatud radioaktiivsete maakide 
leiukoha «Uraani Golkonda» rajoonis» . . .» 

Bõkov tõmbas valjusti hinge. Dauge pani hoiatavalt käe ta põlvele. 

«. ... ja selle geoloogiline uurimine. Paragrahv üheksa. Ekspeditsiooni geoloogiarühma 


ülesandeks on «Uraani Golkonda» piiride kindlakstegemine, proovide võtmine ja seal leiduvate 
radioaktiivsetemaakide hulga ligikaudne määramine. Tagasijõudmisel esitada komiteele arvestused 
leiukoha majandusliku väärtuse kohta.» Kõik on nii nagu ennegi, eks ole?» ütles Krajuhhin. «Nüüd 
aga tuleb punkt; mida projektis ei olnud. Kuulake: «Paragrahv kümme. Ekspeditsiooni ülesandeks on 
leida «Uraani Golkonda» piiridest maksimaalselt 50 kilomeetri kaugusel maandumisväljak, mis on 
sobiv igaliiki planetoplaanidele, ja varustada see väljak Usmanov-Schwarzi süsteemi 
automaatsete ultralühilainemajakatega kohalike toiteallikate baasil.»» 

Krajuhhin pani paberi kõrvale ja vaatas kuulajate poole. Veidi aega vaikisid kõik. Siis kergitas 
Jurkovski suursuguselt oma tihedaid musti kulme ja küsis: 
«Aga kes seda teeb?» 
«Imelik küsimus, Vladimir Sergejevitš,» muigas Krajuhhin. 
«Väga tore, väga tore, väljaku me leiame,» hakkas Dauge rutakalt rääkima. «Äärmisel juhul ehitame. 
Aga mis puutub majakatesse .. Tõepoolest, see on nähtavasti peen asi ja nõuab spetsiaalseid 
teadmisi. ..» 

«See, kallid seltsimehed, ei ole juba enam minu mure. See on ekspeditsiooni ülema mure.» 
Krajuhhin võttis laualt paberossi ja süütas, selle. «Eks. öle, Ariatoli Borissovitš?» 

Bõkov pöördus,uudishimulikult Jerlmakovi poole. See noogutas ükskõikselt 

«Ma arvan,» ütles ta aeglaselt, «et tuleme toime. Kui ma ei eksi, on meie kasutuses veel vähemalt 
poolteist kuud. Selle aja jooksul oleme täiesti suutelised tutvuma majakate konstruktsiooniga ja läbi 
viima paar-kolm proovimonteerimist. See polegi nii väga «peen». . .» 

«Võtke ainult arvesse,» katkestas teda Krajuhhin, «et pooltteist kuud ma teile selleks ei anna. Isegi 
kuud ei anna.» 

«Noh, kui nii, siis piisab ka kolmest nädalasb Jermakov langetas pilgu ja silmitses oma pikki 
peenikesi sõrmi. «Muidugi mõista kui te garanteerite meile selle võimaluse.» 

«Ma ei saanud aru,» segas vahele Jurkovski, ootamata. ära Krajuhhini vastust, «mida tähendab 
«kohalike toiteallikate baasil», Nii oli seal vist kirjutatud?» 

«See tähendab, Vladimir Sergejevitš, et majakate jaoks vajaliku energia allikas tuleb teil leida 
sealt, kohapealt,» ütles Krajuhhin. «Muuseas, ma arvan, et meie tehnikutele on see küsimus vist 
selge?» 

Krutikov noogutas kiiresti, Spitsõn aga ütles naeratades: «Muidugi soelge... Radioelemendid, kui 
Golkonda on pooltki nii rikas radioaktiivsetest ainetest, kui räagitakse, või siis termoelemendid ... 
Olgugi et. . . Aga mis seal rääkida! Käsk on käsk.» 

«Üks asi on käskida, teine asi käsku täita,» pomises Jurkovski tusaselt. «See punkt oleks igatahes 
tulnud enne meiega kooskõlastada ja alles siis käskkirja sisse võtta.» 

«Miks Krajuhhin selle ennast täis keigari suud kinni ei pane?» mõtles Bõkov kurjalt. 
Krajuhhini sirgjoonelišt, otsekui habemenoaga lõigatud suud kõverdas pilkav naeratus: 
«Kas teile näib, Vladimir Sergejevitš, et ekspeditsioonile ei ole see jõukohane?» 

«Asi pole selles. . .» 

«Muidugi mitte selles!» ütles Krajuhhin lõikavalt. «Muidugi mitte selles! Asi on ainult selles, et 
viimase kahekümne aasta jooksul Veenusele saadetud kaheksast laevast purunes kuus vastu kaljusid. 
Asi on ainult selles, et «Hiust» ei saadeta välja mitte ainuüksi. . . ja mitte esmajoones teie 
geoloogiliste naudingute pärast. Asi on ainult selles, et teile järgnevad teised. . . kümned teised, sajad 
teised. Veenust. . . Golkondat ei saa enam jätta orientiirideta. Ei saa, kurat võtaks! Me kas paneme 
seal tööle usaldusväärsed automaatmajakad, või saadame igavesti inimesi peaaegu kindlasse surma. 
On see teile tõesti nii-öelda arusaamatu, Vladimir Sergejevitš?» 

Ta hakkas köhima, viskas paberossi ära ja pühkis taskurätiga oma paljast pealage. Jurkovski oli 
näost tulipunaseks tõmbunud ja vaatas kõrvale. Kõik vaikisid. Dauge müksas Bõkovit küünarnukiga: 

«Nii tõmmati meie vennas õhulistest kõrgustest tagasi maa peale.» 
«Oota, Jahanõtš!» sosistas Bõkov pahaselt. «Las ma kuulan.» 

Tal ei olnud ikka veel õiget ettekujutust ekspeditsiooni eesmärkidest ja tema kasutuses olevatest 
vahenditest. Esialgu oli selge, et vähemalt üks ekspeditsioon oli siiski õnnelikult Veenusele 
laskunud. Tahmashibi-Jermakovi ekspeditsioon, Uraani Galkonda ei olnud müüt. 

. Lennu, arvutusi meil vist muuta ei tule?» küsis Jermakov. 

«Ei, arvutused ei muutu. Mihhail Antonovitšil tuleb orienteenida äralennule ajavahemikus 
viieteistkümnendast kuni kaheksateistkümnenda augustini.» 

Tüürimees Krutikov noogutas naeratades. 

«Mul on veel.üks küsimus,» ütles ootamatult Jurkovski. 

«Palun, Vladimir Sergejevitš.» A 

«Mulle ei ole päris. selge seltsimees... e-e... Bõkovi osa meie ekspeditsioonis. Ma ei kahtle mingil. 
määral tema. .. e-e. .. suurepärastes vaimsetes ja füüsilistes võimetes, kuid tahaksin teada ka ta eriala 
ja ülesandeid.» 

Bõkov hoidis hinge kinni. 

«Teile on teada,» ütles Krajuhhin aeglaselt, «et ekspeditsioonil tuleb töötada kõrbetingimustes. 
Seltsimees Bõkov aga tunneb hästi kõrbet.» 

«Hm. Mina arvasin, et ta on maandumisväljakute spetsialist. Võiks ju arvata, et Dauge ei tunne 
kõrbet halvemini.» 

«Dauge tunneb kõrbet palju halvemini!» segas Grigori Johannovitš pahaselt vahele. «Tunduvalt 
halvemini. Mainitud Dauge sattus kõige proosalisemates Gobi barhaanides pigisse, ja kui poleks 
olnud Bõkovit... Sa ei tunne Bõkovit, Volodka, ega tunne kõrbet. Kõik kõrbed pole niisugused nagu 
Suurel Sõrdil.» 

Krajuhhin ootas rahulikult, kuni Dauge vait jäi, ja lõpetas siis: 

«Peale selle on Aleksei Petrovitš väga hea insener, A a ja transportöörijuht.» 
Jurkovski kehitas õlgu: 

«Ärge saage minust valesti aru. Mul ei ole midagi insener Bõkovi vastu. Aga ma pean ju ometi 
tundma oma ekspeditsioonikaaslase kohustusi! Ja nüüd ma teangi: ta on spetsialist kõrbete alal.» 

Bõkov surus hambad kokku ja vaikis. Krajuhhin aga vaatas oma ümmarguste silmadega kurjalt 
Jurkovskile otsa ja põristas: 

«Parandage mind, kui ma eksin, Vladimir Sergejevitš. Kas mitte teil ei purunenud tanketi roomik, 
kui te viis aastat tagas! Marsil viibisite? Ja te vantsisite koos Hlebnikoviga viiskümmend kilomeetrit 
jalgsi, sest ei saanud kuidagi hakkama selle parandamisega .. .» 

Jurkovski hüppas toolilt püsti ja tahtis midagi vastu väita, kuid Krajuhhin jätkas: 

«Ja lõpuks ei ole asi isegi selles. Insener Bõkov on ekspeditsiooni koosseisu arvatud peale kõige 
muu ka veel nende nii-öelda suurepäraste füüsiliste ja vaimsete võimete tõttu, milles te omaenese 
sõnade järgi ei kahtle. See on mees, kellele te võite kriitilisel silmapilgul kindel olla, Vladimir 
Sergejevitš. Niisuguseid silmapilke teil seal aga tuleb, seda võin teile garanteerida!» 

«Anna alla!» patsutas Krutikov Jurkovskile selga. «Seda enam et just tema päästis sinu palavasti 
armastatud Dauge. . .» 

«Jäta!» pomises Jurkovski. 
Bõkov tõmbas hinge ja silus tõrksat juuksesalku pealael. 

«Muuseas, mis puutub kohustustesse. ..» ütles Krajuhhin, võttes laualt neljaks kokkumurtud 
paberilehe. «Kõigile ön need teada, kuid. . . kordamiseks loen veel kord ette. Jermakov - 
ekspeditsiooni ülem, laeva komandör, füüsik, bioloog ja arst. Spitsõn - piloot, radist, tüürimees ja 


pardainsener. Krutikov - tüürimees, küberneetik 14, piloot ja pardainsener. Jurkovski - geoloog, 
radist, bioloog. Dauge - geoloog, bioloog. Bõkov - insener-mehaanik, keemik, transportöörijuht, 
radist.» 

«Spetsialist kõrbete alal.. .» sosistas Dauge. 

Bõkov liigutas kann,atamatult õlga. 

«Nii, nüüd veel üks asi...» Krajuhhin tõusis ja toetus peopesadega lauale. «Mõni sõna «Tahmashibi 
mõistatusest» .. .» 

«Oh issand!» pomises Krutikov kaeblikult. 

«Mis te ütlesite?» pöördus Krajuhhin tema,poole. «Mitte midagi, Nikolai Zahharovitš.» 


.14 Küberneetik - elektron-arvutusmasinatega töötaja, 

«Te tahtsite arvatavasti öelda, et müüt. «Tahmashibi mõistatusest» on teid surmani ära tüüdanud?» 
«Noh...» Krutikov nihutas end ebamugavalt ja vaatas kõõrdi Jermakovi poole, «muidugi mhte just. 
päris nii ...» 

«Aga selles vaimus. küll. Asugem siiski asja juurde. Akadeemia presiidiumis tundis keegi selle 
küsimuse vastu väga suurt huvi ja palus mõistatuse lahendamise ekspeditsiooni tööplaani võtta.» 
«Seda võib arvata. . .» muigas Krutikov. 

«Ma keeldusin, vihjates meie ülekoormatusele. Et te aga niikuinii töötate Golkonda läheduses, siis 
palun tähele panna kõiki nähtusi, mis mingil määral meenutavad seda: mis sai, teatavaks pärast 
Tahmashibi-Jermakovi ekspeditsiooni. Nõus?» 

Kõik vaikisid, Ainult Jermakov ütles tasase häälega: 

«Arvamus, et kummaline juhtum Tabmashibiga on müüt on kahjuks väga levinud. Tema hukkumine 
aga ei ole ju müüt. . .» 

«Ta võis hukkuda tuhandel põhjusel,» ütles Dauge. «Pole võimatu. Kuid pole võimatu ka see, et 
«punane rõngas», ükskõik mis see ka poleks, eksisteerib reaalselt ja oli Tahmashibi hukkumise 
põhjuseks.» 

«Lühidalt, see pole käsk, vaid palve,» ütles Krajuhhin, «kuigi kardan, et «Tahmashibi mõistatus» 
annab teile enesest märku sõltumatult sellest, kas te usute temasse või ei . .. See ongi kõik, mis ma 
tahtsin teile teatada. Nüüd jooksvatest küsimustest. Teile on teada, et homme lendame välja. 
Koguneda siia kella kaheteistkümneks. Sõidame Vnukovo lennuväljale. . . Aleksei Petrovitš!» 
«Mina!» Bõkov hüppas püsti. 

«Istuge, istuge. Kus te kavatsete ööbida? Kas «Prahas»?» 

«Minu juures,» ütles Dauge kiiresti. 

«Väga hea! Niisiis, seltsimehed, kui küsimusi ei ole, võite minna ettevalmistusi tegema. Teid, 
Anatoli Borissovitš, palun veel viieks minutiks siia jääda.» 

Kõik tõusid ja hakkasid hüvasti jätma. Ooteruumi astudes võttis Dauge Bõkovil käe alt kinni. 

«Mine alla, Aleksei, ja oota vestibüülis, ma lähen toon auto. Terve õhtu on ees. Istume veidi, 
ajame juttu. Arvan, et sul on terve kuhi küsimusi, eks ole?» 

«Oled sina aga läbinägelik, Grigori Johanõtš! Otse imesta!» pomises Bõkov. 

KÜNNISEL 


Bõkov ohkas, heitis teki kõrvale ja tõusis diivanil istuli. Ta ei suutnud end kuidagi uinuma 
sundida. Dauge kabinetis oli pime, ainult põrandale libisenud linad valendasid. Laiadest akendest 


paistis öise linna tulede nõrk roosakas kuma. 

Bõkov sirutas käe diivani kõrvaloleva tooli poole, et sealt kella võtta. Kell libises sõrmede vahelt 
ja kukkus diivaniesisele vaibale. Bõkov tuli diivanilt maha ja hakkas otsima, kobades käega vaipa ja 
paljast põrandat. Kella ei olnud. Ta ajas end kirudes sirgu ja hakkas linu kohendama. Seda tegi ta, 
juba kolmandat korda sellest ajast peale, kui Dauge talle head ööd soovis ja oma magamistuppa läks, 
et kirjutada mõned kirjad. Bõkov heitis pikali, kuid uituda ei saanud. Ta pöörles ühelt küljelt teisele, 
nohises, püüdis leida mugavamat asendit, luges sajani. Uni ei tulnud. 

«Liiga palju muljeid,» mõtles Bõkov uuesti istuli tõustes. Liiga palju muljeid ja mõtteid. Liiga 
palju seletas Dauge ja veel rohkem jäi ebaselgeks. Tore oleks praegu suitsetada üks sigaret - aga ei, 
ei tohi! Suitsetamine tuleb maha jätta ja täielikult loobuda vägijookidest. Äsja, olles ilma igasuguse 
entusiasmita ära kuulanud Bõkovi teate selle kohta, et «... siin, selles kohvris, vennas, ootab oma 
järjekorda pudel parimat armeenia konjakit, küsis Johanõtš ükskõikselt:. «Aastat viisteist 
laagerdanud?» - «Kakskümmend!»vastas Bõkov pidulikult. «Siis viska ta minema,» soovitas Dauge 
lahkelt. «Viska praegu kohe prügijuhtrnesse või kingi homme kellelegi. Ja mõtle sellele, et laevas ei 
lubata sul suitsetada. Niisugune on režiim. Maal ainult minimaalsel hulgal viinamarjaveini, 
teekonnal mitte piiskagi! Niisugune on režiim, seltsimees planetonaut.» 

«K-klooster,» avaldas Bõkov oma tundmusi, seades end mugavamini teki alla. «Tarvis on magada. 
Proovin veel kord.» 


Ta sulges silmad ja nägi kohe vaimus uuesti tohutu suurt tühja vestibüüli, kus ta pärast 
nõupidamist Dauget ootas. Bogdan Spitsõn ja tüse Krutikov möödusid temast ja peatusid 
raamatukioski juures. Niipalju kui võis aru saada, rääkisid nad mingist uuest raamatust. Täpsemalt: 
Spitsõn vaikis, naeratades pimestavalt, Krutikov aga vadistas oma kõrge tenoriga, heites aeg-ajalt 
kõige lahkemaid ja hea- 

soovlikumaid pilke uustulnuka poole. Bõkov tundis, et teda kutsutakse vestlusest osa võtma, kuid 
juba ilmusidki Dauge ja Jurkovski. Dauge sammus kiiresti ja näris huult, Jurkovski nägu moonutas 
kramp. Ta hoidis käes kokkukägardatud ajalehte. 

«Danger on hukkunud,» ütles Jurkovski teiste juurde astudes. 


Bõkov nägi, kuidas mustajuukselise Spitsõni näolt kadus naeratus. 

«Ah, kurat!» kirus Spitsõn. 

Krutikov kaldus kogu kehaga ettepoole, ta huuled hakkasid värisema: 

«Issand, Paul?!» 

«Jupiteri kohal!» ütles Jurkovski raevukalt. «Takerdus eksosfääri 55, kaotas hoo ja ei tahtnud tagasi 
pöörduda .. 

Ta sirutas ajalehe ette. Bõkov nägi mustas raamis portreed, mis kujutas kurbade silmadega kõhetut. 
noormeest. 

«Jupiter ... Jälle neetud Jup!» Jurkovski tõmbas käed rusikasse. «Hullem kui Veenus, hullem kui 
miski muu maailmas... See oleks koht, kuhu ma... jah...» Ta pöördus järsult ja eemaldus, astudes 
suurte sammudega mööda tuhmvalget vetruvat põrandat. 

«Paul Danger, Paul...» kordas Krutikov, kurvalt pead vangutades 

«Ja ma ei jõudnudki tema kirjale vastata,» lausus Dauge vaevaga. 

Kõik vaikisid, krudises ainult paks raamatukaas Mihhail Antonovitš Krutikovi lihavate karvaste 
sõrmede vahel... 

-.. Bõkov avas silmad ja pöördus selili. See sündmus heitis varju kogu õhtule. Heale jutujärjele 
nad Johanõtšiga ei saanudki. «Need planetonaudid on pagana vaprad poisid,» mõtles insener. «Ja 
hämmastavalt visad. Tõelised inimesed! Kui palju on neid jäänud Veenusele!» Nad läksid rünnakule 
kohmakatel impulssrakettidel, millel oli kaasas piiratud kütusevaru. Neid ei sundinud keegi, neid 


hoiti tagasi, neil keelati järgmistest lendudest osavõtt... kui nad üldse tagasi pöördusid. 
Nüüd asub rünnakule «Hius». 
Footonirakett «Hius»... Nagu iga teine tuumainsener, 


15 Eksostfäär - atmosfääri ülemine kiht, millest gaaside molekulid võivad liajuda maailmaruumi. 
21: 


oli ka Bõkov tuttav footoni-rakettmootori '° põhimõttega ja jälgis huviga kõike uut, mis selle 
küsimuse kohta trükis ilmus. Footoni-rakettmootor muudab kütuse elektromagnetilise kiirguse 
kvantideks ja annab sel viisil maksimaalse väljumiskiiruse, mis rakettmootorite puhul võimalik, - 
kiiruse, mis võrdub valguse kiirusega. Energiaallikaks võivad footoni-rakettmootorile olla kas 
termotuumaprotsessid 

(kütuse osaline muundumine kiirguseks) või antiaine-annihilatsiooniprotsessid 17 (kütuse täielik 
muundumine kiirguseks). Footoniraketi eelised vedelkütusel töötava aatomiraketiga võrreldes on 
vaieldamatud ja tohutu suured. Esiteks kütuse suhteliselt väike kaal, teiseks suur kasulik koormus, 
kolmandaks vedelikuraketiga võrreldes fantastiline manööverdusvõime, neljandaks.. 

Nii ütleb teooria. Bõkov teadis aga ka seda, et kõik katsed footoni-rakettmootori ideed ellu 
rakendada olid seni äpardunud. Oht selle ideega seoses olevat põhilist probleemi - kiirguse 
peegeldamise küsimust - ei õnnestunud praktiliselt lahendada. Footoni-rakettmootori töötamiseks on 
tarvis kiirgust, mille intensiivsus ulatub miljonite kilokaloriteni peegli pinna iga ruutsentimeetri 
kohta sekundis. Isegi lühikese aja vältel ei talunud ükski materjal temperatuuri, mis niisuguse 
kiirguse mõjul tõuseb sadade tuhandete kraadideni. Piloodita mudelid põlesid ära, jõudmata kulutada 
sajandikkugi kaasasolevast kütusest. Ja siiski oli riüüd ehitatud footonirakett «Hius»! 

«On loodud ideaalne peegel,» ütles Dauge, ««absoluutne peegeldaja». Aine, mis peegeldab iga 
liiki ja igasuguse intensiivsusega kiirgust ning iga liiki elementaarosakesi energiaga kuni sada 
viiskümmend miljonit elektronvolti. Peale neutriinode, nagu näib. Nõiduslik aine. Selle aine teooria 
töötati välja Novosibirski instituudis. Tõsi küll, seal ei mõeldud footoniraketile. Seal otsiti võimalusi 
ideaalseks kaitseks tuumareaktorist lähtuva kiirguse vastu. Krajuhhin aga taipas kohe, milles on asi.» 
Dauge muigas. «Krajuhhin 


16Footoni-rakett m ootor- valgusrõhu allikast, peegeldavast pinnast ja juhtimisaparatuurist 
koosnev seadeldis footoniraketi liikuma panemiseks. 

17 Antiaine-aine, mille aatomid on elektriliste Ja magnetiliste omaduste poolest vastupidised 
hariliku aine aatomitele. Annihilatsioon-elementaarosakeste (tavaliselt osakeste paaride: 
elektroni ja positroni, prootoni ja antiprootoni jne.) muundumine teisteks mateeriavormideks, näiteks 
elektromagnetiliseks kiirguseks (valguseks, gamma-kiirteks). 

on footoniraketi fanaatik. Temalt ongi pärit kuulus aforism: «Footonirakett alistab kosmose.» 
Krajuhhini haaras otsekohe «absoluutsest peegeldajast» kinni, pani selle kallal tööle kaks 
kolmandikku komitee laboratooriumidest - ja tulemuseks oli «Hius»!» 

«Absoluutse peegeldaja» loomine oli uue, peaaegu fantastilise teadusharu esimeseks reaalseks 
saavutuseks. See teadusharu oli mesoaatomite keemia, mis tegeles kunstlike aatomitega, milles 
elektronkihid olid asendatud mesonkihtidega. See oli Bõkovile nii huvitav, et ta unustas ajutiseks 
kõik - õnnetu Paul Danger', Veenuse ja isegi ekspeditsiooni. Kahjuks aga võis Dauge talle 
«absoluutsest peegeldajast» üsna vähe jutustada. See-eest jutustas ta «Hiusest». 

«Hius» on kombineeritud planetoplaan: viis harilikku aatomi-impulssraketti kannavad 
«absoluutsest peegeldajast» valmistatud paraboolset peeglit. Peegli fookusse pritsitakse teatavate 


vaheaegade tagant vesiniku ja triitiumi plasmat 18. Aatomirakettidel on kaks ülesannet: esiteks 
annavad nad «Hiusele» võimaluse startida Maalt ja finiseerida Maal. Footonireaktorit ei saa selleks 
kasutada, sest tema tegevus mõjuks atmosfäärile nagu kümnete vesinikupommide üheaegne 
plahvatus. Teiseks toidavad rakettide reaktorid võimsaid elektromagneteid, mille väljas toimub 
plasma pidurdumine ja termotuumasüntees . 

Väga lihtne ja teravmeelne: viis raketti ja peegel. Muuseas selgus, et värdjalik viiejalgne kilpkonn, 
mida Bõkov Krajuhhini kabinetis nägi, oli «Hiuse» makett. Kui avameelselt öelda, siis, elegantsete 
joonte poolest «Hius» just eriti silma ei paistnud... 

Insener tõusis uuesti istuli, tõmbus kägarasse ja toetas palja selja vastu jahedat seina. 

«Me stardime footoniraketil «Hius-2». «Hius-l» süttis kaks aastat tagasi katsetamisel. ja põles 
ära,» oli Dauge nagu vastu tahtmist öelnud. «Keegi ei tea, miks. Küsida pole kelleltki. Ainus 
inimene, kes oleks võinud selle kohta midagi öelda, oli Ašot Petrosjan, au tema mälestusele! Ta 

18 Plasma - aine, mille aatomid on täielikult ioniseeritud. Plasma on aatomituumadest ja 
elektronidest koosnev gaas. 

19 Termotuumasüntees- kergete tuumade ühinemine raskemateks tuurnadeks (näiteks 
kerge ja üliraske vesiniku tuumade ühinemine heeliumi tuumadeks), mille puhul vabaneb tunduval 
hulgal energiat. Üliraske vesinik (triitium) - vesiniku isotoop aatomkaaluga 3 (hariliku vesiniku 
aatomkaal on 1). Vesiniku isotoopi aatomkaaluga 2 nrmetatakse raskeks vesinikuks (deuteeriumiks). 


29 


lagunes aatomitolmuks koos legeerltud titaaniga, millest oli valmistatud esimese «Hiuse» korpus. 
Kerge ja aus surm. . .» 

«Keegi meist vist ei karda surma,» mõtles Bõkov. «Me ainult ei taha teda. Kelle sõnad need on?» 
Ta tõusis diivanilt. Oli selge, et uinuda tal ei õnnestu. «Absoluutne peegeldaja», Danger, «Hius», 
Petrosjan .. . «Proovime viimast vahendit.» 

Ta kobas täiesti mehaaniliselt kuuetaskus, võttis sealt sigaretipaki ja astus rõdule.. 

Kui uni ei taha tulla, siis on vaja tublisti külmetada. Bõkov toetus küünarnukkidega rõdu äärele. Oli 
vaikne. Tohutu suur linn magas juuliöö viirastuslikus hämaruses: kaugel silmapiiri taga kumas 
värelev roosa koit, põhja pool sirutus pimestavvalge noolena halli taevasse Nõukogude Palee torn. 

«Kell on juba vähemalt kaks,» mõtles Bõkov. «Aga kuhu mu kell siis õieti jäi?.. Hämmastavalt 
soe. Pehme soe tuuleke. .. «Hius» aga tähendab siberlaste keeles talvist külma põhjatuult. 
Footoniraketi projekteerisid Siberi insenerid, kes kasutasid seda märgusõnana. Hiljem kandus see 
nimetus üle ka raketile.» 

Kummalised, harjumatud sõnad. «Hius» Siberi pakase auks, «Uraani Golkonda» nähtavasti 
muistse linna järgi, kus kuningas Saalomon kunagi oma teemante hoidis. . . Ja peale selle veel 
«Tahmashibi mõistatus». 

Suur aserbaidžaani geoloog Tahmashib Mehti oli esimene inimene, kes Golkondat nägi. 
Jermakov, Tahmashib ja veel kaks geoloogi laskusid spetsiaalsel spordiraketil edukalt Veenuse 
pinnale. See oli tohutu kordaminek ja õnnelik juhus. Seda arvavad kõik, nende hulgas ka Jermakov 
ise. 

Nad laskusid kuhugi paarikümne kilomeetri kaugusele Golkonda piirist. Tahmashib jättis 
Jermakovi raketi juurde, ise aga läks koos oma geoloogidega luurele. Mis seal juhtus, pole teada. 
Tahmashib pöördus nelja päeva pärast üksi tagasi raketi juurde, janust poolsurnud, kohutavalt kurna- 
tud, üleni kiiritushaavandites. Tal olid kaasas, uraani-, raadiumi- ja transuraanimaakide 2 proovid 
(«Ülirikkad maagid, Aleksei, hämmastavad maagid!») ja konteiner, mis 


20 Tran su raanid - elemendid. mille järjekorranumber Mendelejevi tabelis on suurem uraani 
järjekorranumbrist (91). Maal transuraane looduses ei esine ja neid saadakse kunstlikult. 

sisaldas roosakashalli radioaktiivset tolmu. Ta oli juba peaaegu teadvusetu. Ta näitas Jermakovile 
konteinerit ning rääkis midagi sõnaohtralt ja ägedalt aserbaidžaani keeles. Jermakov ei osanud 
aserbaidžaani .keelt ja palus teda kõnelda vene keeles, sest oli ilmne, et jutt on millestki tähtsast. 
Vene keeles ütles Tahmashib aga ainult: «Kartke punast rõngast! Hoiduge eemale punasest rõngast!» 
Pärast seda el öelnud ta kuni surmani enam ühtki sõna. Ta suri stardi ajal ja Jermakov veetis pool 
kuud raketis koos tema laibaga. 

«Punane rõngas» ongi Tahmashibi mõistatus, kolme geoloogi hukkumise mõistatus, Golkonda 
mõistatus. Aga võibolla polegi mingit mõistatust. Paljud arvavad, et Tahmashib lihtsalt kaotas 
kiiritustõve või kaaslaste hukkumise tõttu mõistuse. Konteineris olev roosakashall pulber osutus - 
keerukaks räniorgaaniliseks ühendiks, mis Maal oli muide juba ammu tuntud. 

On arusaamatu, miks Tahmashib seda konteinerit kaasas kandis. .. Ja niisama arusaamatu, mis 
seos on sellel «punase rõngaga». 

Dauge jutustas sellest rutakalt, nägu krimpsutades nagu oleksid tal olnud kõrvetised. Ta ei 
uskunud «Tahmashibi mõistatusse». See-eest oli ta valmis tundide viisi kõnelema Golkonda 
rikkustest. Kui ainult õnnestuks sinna pääseda, sinna jõuda, sinna roomata... 

Bõkov istus küljeti rõdu äärele. Sigaretipakk segas teda ja ta pani selle enda kõrvale. Kõrgelt 
lendas tasase surinaga mööda väike helikopter. Bõkov saatis pilguga tema punast ja kollast 
signaaltuld. Ta meenutas kõnelust. Daugega. 

Tahmashib ja ta kaaslased läksid Golkondasse jalgsi, meie ekspeditsioon aga võtab kaasa 
transportööri. Dauge ütleb, et see on suurepärane masin. Johanõtsil on kõik suurepärane: «Hius» on 
suurepärane, transportöör on suurepärane ja Jurkovski on suurepärane. Ainult komandörist kõneleb 
ta kuidagi nagu tagasihoidlikult. Selgub, et Jermakov on Krajuhhini kasupoeg. Oks maailma 
paremaid kosmonaute, kuid veidrustega inimene. Tõsi küll, näib, et ta elu on olnud väga raske. 
Dauge kõneles temast väga ebakindlalt: 

«Ma ei tunne teda peaaegu üldse. .. Räägitakse. . . räägitakse, et ta on väga julge, väga suurte 
teadmistega ja väga karm. . . Räägitakse, et ta kunagi ei naera. . .» 

Jermakovi abikaasa oli esimene inimene, kes laskus Veenuse loomulikule kaaslasele. Ja seal 
juhtus mingisugune õnnetus. Keegi ei tea sellest midagi lähemat, kui et toimus mingi kokkupõrge 
meeskonnaliikmete vahel. Sellest ajast peale ei lasta enam naisi kaugetele planeetidevahelistele 
retkedele, Jermakov aga pühendas end täielikult Veenuse ründamisele. Selgub, et ta oli varem juba 
neli korda püüdnud laskuda selle planeedi pinnale ja kõigil nelj.al korral oli katse ebaõnnestunud. 
Viiendat korda lendas ta koos Tahmashib Mehtiga. Nüüd, «Hiusel», läheb ta Veenusele kuuendat 
korda. 

Bõkov pani käed seljale ja kõndis rõdul edasi- tagasi. Ei, isegi korralikult külmetada ei õnnestu. 
On liiga soe, peaaegu lämmatav. Võib-olla siiski suitsetada? Bõkov tundis, kuidas temas kasvab 
veendumus, et unetuse vastu pole paremat ega tõhusamat vahendit kui sigaret. Ta kobas pakki. 

Parim viis kiusatust võita on talle järele anda. Bõkov muigas. Pagana pihta! Režiim! Sigaretipakk 
lendas üheteistkümnenda korruse kõrguselt alla. Bõkov kummardus üle rõdu ääre ja vaatas 
tumedasse kuristikku. Seal sähvatasid äkki pimestavad autotuled, libisesid hääletult üle asfaldi ja 
kadusid. 

«Asjata loopisin prahti tänavale,» mõtles Bõkov. «Eh, nõrkused ja patud! Magada on tarvis.. .» Ta 
astus tuppa ja jõudis kobamisi diivanini. Jala all prõksatas miski. «Vaene kell,» mõtles Bõkov, 
püüdes pimeduses veidigi orienteeruda. . 

Ta ohkas sügavasti ja istus kõvale muhklikule diivanile. «Ei! täna sa magama ei jää, seltsimees 


insener, spetsialist kõrbete alal! Miks see keigar Jurkovski mind küll ei salli? Nüüd jääbki külge see 
hüüdnimi - spetsialist kõrbete alal. Aga missugune oli Jurkovski nägu siis, kui ta rääkis Paul 
Danger'st! .. . Niisugune juba lennu eel unetuse all et kannata. «Me ei karda surma, me ainult ei taha 
teda. . .» Kas nii, insener.? Aga võib-olla teatab keegi sealsamas vestibüülis poole aasta pärast 
uudist: «Seltsimehed, kas olete kuulnud? «Hius» hukkus. Jermakov, Jurkovski ja see... mis ta oligi. . 
. spetsialist kõrbete alal. ..» Rumalusi mõtled välja, Aleksei! See on unetusest ja tegevusetusest. 
Tuleks rutem hommik - saaks lennukisse ja Seltsmendale Polügoonile, polaarjoone taga asuvale 
raketodroomile, kus ekspeditsioon hakkab lennuks ettevalmistusi tegema ja 

ootama «Hiust», mis praegu on proovisõidul. Kurat võtaks, täna tuleb tõusta kell kaheksa; aga minp 
ei saa magama jääda.. . Dauge muidugi magab juba. . .» 

Samas märkas Bõkov, et magamistoa paokil ukse vahelt langeb seinale nõrk valguskiir. Ta tõusis, 
läks kikivarvul ukse juurde ja vaatas läbi uksepilu. Magamiseks valmisseatud voodi kõrval laua taga 
istus Dauge, pea kate vahel. Laud oli peaaegu tühi ja põrandal seisis tohutu suur seljakott. Seljakotil 
lebas läikiva varrega geoloogivasar. Bõkov köhatas. 

«Tule sisse,» ütles Dauge pead pööramata. 
«E-e. ..» venitas Aleksei Petrovitš täielikus segaduses. «Tead, ma unustasin sinult küsida. . .» 

Dauge pöördus ümber: 
«Tule, tule. " Istu. Noh, mida sa unustasid küsida?» «E-e. . .Vaata, saad aru... Milleks me peame 
Veenusele raadiomajakaid püstitama, kui tema atmosfäär niikuinii raadiosignaale läbi ei lase?» 

Dauge nägu kattis abažuuri tume vari. Bõkov istus madalasse kergesse tugitooli ja tõstis võidukait 
jala üle põlve. Viibimine valgustatud toas ustava sõbra Johanõtši seltsis tekitas temas määratut 
kergendustunnet. 

«Jah,» sõnas Dauge mõtlikult, «see on tõepoolest äärmiselt tähtis küsimus. Nüüd ma mõistan, 
miks sa seni pole veel magama jäänud. Mina mõtlesin, et mis ta küll luusib seal mööda tuba. Kas tal 
õige hambad valutavad või mis? Aga tuleb välja, et asi on hoopis majakates. . .» 

«Mm-jah,» pomises Bõkov ebakindlalt, lastes jala tagasi põrandale. Kergendustunne haihtus kuhugi. 

«Sul on selles küsimuses arvatavasti omi kaalutlusi?» jätkas Dauge täiesti tõsise häälega. «Sa 
muidugi mõtlesid oma. .. ärkvel oleku ajal midagi välja? Midagi üldkasulikku. . .» 

«Vaata, Johanõtš. ..» alustas Bõkov südamlikult, tehes paljuütleva näo, kuigi tal ei olnud 
vähimatki aimu, kuidas alustatud lauset lõpetada. 

«Jah, jah, ma sain sinust aru,» katkestas Dauge noogutades. «Ja sul on täiesti - mõistad? - ab so 
luutselt õigus! Asi on just täpselt nii. Veenuse atmosfäär ei lase tõepoolest läbi raadiokiiri, kuid 
teatavas täiesti kindlas lainepikkuste vahemikus peame siiski võimalikuks selle raadioblokaadi 
murdmist. See lainepikkuste vähemik on määratud puhtteoreetilistest kaalutlustest ning samuti ka 
vaatlusandmetest lokaalsete ionisatsiooniväljade kohta... = mille ionisatsiooniväljade kohta, 
insener?» 

«Veenuse,» ütles Bõkov süngelt. 

«Just nimelt Veetnuse! Planeedi atmosfäär laseb mõnel juhul läbi ka teiste pikkustega laineid, kuid 
see on juhuslik nähtus, millele ei saa loota. Seepärast on tarvis määrata Veenuse atmosfääri läbivate 
raadiolainete diapasoon ja pärast selle määramist toimetada majakad, .. mille pinnale?» . 
«Veenuse,» kordas Bõkov. Ta häälest kuuldus vihkamist. «Suurepärane!» vaimustus Dauge. «Sa ei 
veetnud asjatult uneta ööd. Kõik katsed Veenuse pinnale raadiojaama toimetada lõppesid varem aga. 
. . millega, insener?» 

«Aitab,» vastas Bõkov, rahutult tpgitoolis niheldes. «Hm... Veider. Nad'lõppesid ebaõnnestumisega, 
sõbrake. 
Kõige tõenäolisem on, et tankettmajakad purunesid vastu kaljusid. Või igal juhul läksid laskumisel 
rikki. Aga isegi kui nad poleks purunenud, mis kasu neist oleks olnud? Nad ei oleks meid aidanud. 
See-eest on meil nüüd... mis meil on?» 
«Kannatust meil igatahes enam ei ole,» ütles Bõkov süngelt. 
Dauge kuulutas pidulikult: 
«Meil on «Hius»ja on majakad ja on leitud lainepikkuste vahemik, milles nimetatud.majakate 
signaalid läbivad Veenuse atmosfääri. Tähendab meil on kõik peale kannatuse, see aga pole midagi 
kättesaamatut. Niisiis võime rahulikult magada.» 
Aleksei Petrovitš ohkas kurvalt ja tõusis. 
«Und ei ole,» ütles ta. 
Dauge noogutas: 
«Juhtub vahel.. .» 
Bõkov kõndis mööda tuba ja peatus kolme seinale kinnitatud stereofoto ees. Vasakpoolne neist 
kujutas mingi Baltimaade linna vanaaegset kitsast tänavat, parempoolne terava ninaga musta 
taevasse sirutuvat planetoplaani, mis sarnanes tohutult suurendatud vintpüssipadruniga Suure 
Isamaasõja ajast. Keskmisel fotol nägi Bõkov nukra näoga noort naist kinnise kaelusega sinises 
kleidis. 
«Kes see on, Johanõtš? Abikaasa?» 
«J-jah. .. Õigemini, ei,» ütles Dauge vastu tahtmist. «See on Maša Jurkovskaja, Volodja õde. Me 
läksime lahku. . .» 
«Ahnii, vabanda. . .» 
Insener hammustas huult, läks tagasi tugitooli juurde ja istus. 
Dauge lehitses sihitult raamatut, mis lebas ta ees laual. «Õigemini, ta läks ära... Nii on täpsem. . .» 
Bõkov silmitses vaikides sõbra kuivetut päevitunud nägu. Sinise lambi valguses näis see täiesti 
mustana. 

«Mul ei ole ka und, Aleksei,» ütles Dauge kurvalt. «Paulist on kahju. Ja seekord pole suurt 
tahtmist sõita. Ma armastan väga Maad. Väga! Tõenäoliselt arvad sa, et kõik planetonaudid on 
veendunud taevaelanikud. Pole õige. Me kõik armastame väga Maad ja igatseme sinise taeva järele. 

Igatsus sinise taeva järele = see ön meie haigus. Istud kusagil Phobosel”'. Taevas on põhjatu, must. 
Tähed torgivad silmi nagu teemantnõelad. Tähtkujud näivad metsikute ja tundmatutena. Ja 
ümberringj on kõik kunstlik: õhk on kunstlik, soojus on kunstlik ja isegi sinu kaal - ka see on 
kunstlik. . .» 

Bõkov kuulas liikumatult. 

«Sina seda ei tea. Sa ei maga ainult sellepärast, et tunned end olevat künnisel: üks jalg siin, teine 
seal. Jurkovski aga istub praegu ja kirjutab värsse. Sinisest taevast, järvel hõljuvast udust, valgetest 
pilvedest metsaserva kohal. Halbu värsse. Igas toimetuses on niisuguseid värsse kilogrammide viisi 
ja ta teab seda väga hästi. Aga siiski kirjutab.» 

Dauge lõi raamatu kinni, tõstis pea ja nõjatus tugHooli seljatoele. 

«Paksuke Krutikov, meie tüürimees, sõidab muidugi autoga mööda Moskvat ringi. Koos naisega. 
Naine juhib ja tema istub ega pööra naiselt pilku. Ja kahetseb, et lapsi ei ole siin. Lapsed elavad tal 
Novosibirskis vanaema juures. Poiss ja tüdruk, väga toredad põngerjad...» Dauge hakka järsku 
naerma: «Aga kui keegi üldse magab, siis on see Bogdan Spitsõn, meie teine piloot. Tema kodu on 


raketis. «Mina,» ütleb ta, «olen Maal nagu rongis: tahan pikali heita ja magama jääda, et kiiremini 
pärale jõuda.» Bogdan on taevaelanik. Meil on niisuguseid inimesi, mürgitatuid kogu eluajaks. 
Bogdan sündis Marsil, teaduslikus jaamas Suurel Sõrdil. Ta elas seal viienda eluaastani, siis 
haigestus ta ema ja nad saadeti Maale. Räägitakse, et väike Bogdan lasti kord murule kõndima. Ta 
käis, käis, sattus lompi ja pistis ulguma: «Tahan koju-u-u! Marsile!»» 

Bõkov puhkes rõõmsalt naerma, tundes, kuidas sulab ja libiseb hingelt arusaamatute tundmuste 
raske koorem. Kõik on väga lihtne, ta on tõepoolest künnisel - üks jalg veel siin, teine aga juba 
«seal». .. 

«Aga mida teeb meie komandör?» küsis ta. 
Dauge ajas ennast sirgu. 


«Ei tea. Lihtsalt ei oska ette kujutada. .. Ei tea.» 
«Arvatavasti magab samuti nagu taevaelanik Bogdan .. .» 
Dauge vangutas pead: 


31 Phobos - üks Marsi kahest loomulikust kaaslasest. 

«Ei usu... Kas taevas on praegu selge?» 

«Ei, pilves...» 

«Sel juhul ei tea, hoopiski.» Dauge vangutas uuesti pead. «Võiksin kujutleda, et Anatoli Jermakov 
seisab praegu ja vaatab heledat tähte silmapiiri kohal. Ja tema 

käed. ..». Dauge vaikis hetke. «Ta käed on rusikasse surutud ja sõrmed valged...» 

«On sul aga fantaasia, Johanõtš!» 

«Ei, Aleksei, see pole fantaasia. Meie jaoks on Veenus lõppkokkuvõttes ainult episood. Lendasime 
Kuule, lendasime Marsile, nüüd läheme vallutama uut planeeti. Me kõik täidame oma kohust. 
Jermakov aga... Jermakovil on arved õiendada, vanad julmad arved. Ma ütlen sulle. mih ta 
Veenusele lendab: ta läheb kätte maksma ja alistama - halastamatult ja igaveseks. Nii ma kujutlen 
seda. Ta on nii oma elu kui ka surma pühendanud Veenusele.» 

«Sa tunned teda hästi?» Dauge kehitas õlgu: 

«Asi pole selles. Ma tajun seda. Pealegi» - ta loendas sõrmedel - «jaapanlane Nisidzima oli tema 
sõber, Sokolovski tema lähim sõber, Shi Fen-you tema õpetaja, Jekaterina Romanovna tema naine... 
Ja kõik nad hävitas Veenus. Krajuhhin on tema teine isa. Oma viimase reisi tegi Krajuhhin 
Veenusele. Pärast seda keelasid arstid tal alatiseks lendamise...» 

Dauge hüppas tooliit püsti ja käis paar korda mööda tuba edasi-tagasi. 

«Taltsutama ja alistama,» kordas ta, «halastamatult ja igaveseks! Jermakovi jaoks on Veenus kõigi 
inimesele vaenulike loodusjõudude kangekaelne ja õel kehastus. Ma ei ole kindel, et meile kõigile on 
osaks antud niisugust tunnet mõista. Võib-olla on see isegi hea. Et seda mõista, tuleb võidelda, nagu 
on võidelnud Jermakov, ja kannatada, nagu on kannatanud tema... Igaveseks alistama . ..» kordas 
Dauge mõtlikult. 

Aleksei Petrovitš väristas õlgu, nagu oleks tal külm hakanud. 

«Seepärast ma rääkisingi rusikasse surutud kätest,» lõpetas Dauge talle teraselt otsa vaadates. «Kuna 
aga praegu on pilves ilm, siis ma lihtsalt ei kujuta ette, mida ta võiks teha. Kõige usutavam on, et ta 
tõepoolest lihtsalt magab.» 

Mõlemad vaikisid. Bõkov mõtles, et niisugune ülemus on tal küll vist esmakordselt. 
«Aga kuidas sinu lood on?» küsis Dauge ootamatult. 
«Mis lood?» 


«Selle Ašhabadi õpetajannaga.» 
Bõkov muutus otsekohe tusaseks ja süngeks. 
«Niisama,» ütles ta nukralt. «Kohtume...» 
«Ah või nii! Kohtute. Noh, ja. . .?» 
«Ei midagi.» 
«Ettepaneku tegid?» 
«Tegin.» 
«Keeldus?» 
«Ei. ütles, et mõtleb järele.» 
«Millal see oli?» 
«Pool aastat tagasi.» 
«Ja?» 
«Mis «ja»? Rohkem ei olnud midagi.» 
«See tähendab, et sa oled täielik lollpea, Aleksei, vabanda, jumala nimel!» 
Bõkov ohkas. Dauge silmitses teda varjamatu pilkega. 
«Hämmastav!» ütles ta. «Inimene on üle kolmekümne aasta vana. Armastab ilusat naist ja kohtub 
temaga juba seitse aastat...» 
«VIIS.» 
«Hea küll, olgu viis. Viiendal aastal avaldab ta armastust. Pange tähele, see õnnetu naine ootas 
kannatlikult viis aastat...» 
«Jäta, Grigori,» ütles Bõkov kulmu kortsutades. 
«Üks hetk. Pärast seda, kui naine tagasihoidlikkusest või väikeseks kättemaksuks ütles, et mõtleb 
järele .. .» 
«Aitab!» 
Dauge ohkas ja laiutas käsi. 
«Sa oled ise süüdi, Aleksei! Sinu kurameerimine sarnaneb mõnitamisega. Mida ta peab sinust 
arvama? Venivillem!» 
Bõkov vaikis nukralt. Siis ütles ta lootusrikkal toonil: 
«Kui me tagasi tuleme. . .» 
Dauge kihistas naeru: 
«Oh sind; kosmose vallut. . . vabandust, spetsialisti kõrbete alal! «Kui me tagasi tuleme»!. . Mine 
magama, ei taha sind nähagi!» 
Bõkov tõusis ja võttis laualt raamatu. 

«Paul Dan ger, La description planetographigue du Phobos»? luges ta. Tiitellehele oli jämeda 
punase pliiatsiga vene keeles kirjutatud: «Kallile Daugele ustavalt ja tänulikult Paul Danger'lt.» 

Bõkov ärkas koidikuL Magamistoa uks oli praokil. Tumedanahaline sassis juustega Dauge, jalas 
ainult trussikud, seisis kirjutuslaua kõrval ja vaatas noore nukranäolise naise portreed. See oli Maša 
Jurkovskaja. Siis võttis ta portree seinalt ja pistis seljakotti. 

Bõkov pöördus ettevaatlikult teisele küljele ja uinus uuesti. 


ARGIPÄEV 


Linn ei olnud suur: mõnisada tuliuut majakest nelja sirge paralleelse tänava ääres, mis kulgesid 
piki orgu kahe madalate paljaste küngaste aheliku vahel. Punane hommikupäike heitis tuhmi valgust 
niiskele asfaldile, lamedatele katustele ja rõõmsailmelistele puukestele majaesistes aedades. 
Küngaste tagant paistsid roosakas vinas kinost ja fotodelt tuttavad tohutu suured kerged ehitised - 


planetoplaanide stardiseadmed. 

Aleksei Bõkov, seljas valge kittel, seisis tohutu suure, poolt seina hõlmava akna all ja vaatas 
tänavale, oodates, millal teda kutsutakse arsti juurde. «Hiuse» meeskond saabus sellesse linnakesse 
eile õhtul. Lennukis Bõkov magas, kuid tõenäoliselt ei jõudnud end välja magada ja tukkus seepärast 
ka autos teel lennuväljalt linna. Eilsetest muljetest linna kohta olid ta mälus säilinud ainult roosast 
õhtupäikesest valgustatud tänav, hotelli hele mitmekorruseline hoone ja korrusevalvuri sõnad: «Siin 
on teie tuba, seltsimees, seadke end sisse.. .» Kell seitse äratas teda Dauge, kes teatas, et kõigil on 
kästud ilmuda arstlikule läbivaatusele, ja hoiatas, et pikaajalisest magamisest võivad tekkida 
lamatised. 

Meditsiinikorpus asus otse hotelli kõrval. Siin kästi planetonautidel üleni lahti rõivastuda, tõmmata 
selga kitlid ja oodata. 

Tänav akna taga oli üsna tühi. Vastasoleva maja ees 


22 «Phobose ptanetograafiline kirjeldus.» 

seisis madal voolujooneline auto, mille radiaatoril oli hõbedane põder. Möödusid kaks kerges 
kombinesoonis meest, käes tohutu suured joonisemapid. Raskelt roomas võimas furgooniga 
poolroomik-elektritransportöör. Majaesisesse aeda tuli umbes kaheteistkümneaastane poisike, vaatas 
taevasse, vilistas kolme sõrmega, hüppas üle piirdetara ja hakkas jooksma mööda tänavat, ilmselt 
matkides kuulsate tšempionide jooksustiili. 

Bõkov eemaldus akna juurest. Jermakovi ja Jurkovskit enam toas ei olnud - nad olid kutsutud arsti 
kabinetti. Ülejäänud meeskonnaliikmed riietusid kiirustamata lahti, riputades rõivad nägusatesse 
poolläbipaistvate ustega kapikestesse. Aleksei Petrovitš imetles Spitsõnit. Piloodil oli elukutselise 
atleedi võimas päevitunud keha. Tohutu laiadel õlgadel veerlesid õhukese kuldpruuni naha all 
lihasekühmud. Dauge oli juba kitli selga tõmmanud ja asus salakavalalt naeratades Jurkovski 
siidsärgi käiseid sõlme siduma, pomisedes seejuures: «N-nii, ja nüüd hii.. .» See kasulik tegevus 
lõpetatud, hakkas ta lõbusalt naeru kihistama ja tuli Bõkovi juurde: 

«Kas linn meeldib sulle, Aleksei?» 
«Ilus linn,» vastas Bõkov tagasihoidlikult. «Aga kas raketodroom on kaugel?» 

«Seal, küngaste taga. Näed stardinooli? Seal asubki kuulus Seltsmes Polügoon, maailma esimene 
ja seni ainus spetsiaalne raketodroom footonirakettide katsetamiseks, startimiseks ja maandumiseks. 
Siit startis esimene piloodita footonirakett. Siia maandusid «Hius-1» ja «Hius-2». Siia .maanduvad 
tõenäoliselt ka «Hius-3», «Hius-4» ja «Hius-5»...» 

«Maanduvad siia või stardivad siit?» 
«Stardivad ka. Aga esialgu maanduvad. Neid ei ehitata ju Maal.» 
«Ahaa. ..» Bõkovile meenus valutehas Maa kunstlikul kaaslasel «Weidade You-yi». 

Seal, viie tuhande kilomeetri kõrgusel Maa pinnast, kaalutuse ja peaaegu ideaalse vaakuumi 
tingimustes valati üliraskete rakettide hiiglaslikke korpusi. Kakssada viiskümmend inimest - teadlast, 
inseneri, tehnikut ja töölist - juhtisid päikeseahjude, tsentrifuugide ja ülikeerukate 
valamisautomaatide tööd, muutes palju tonne kaaluvaid titaan- ja volframtoorikuid planetoplaanide 
korpusteks. Seal sündisid ilmselt ka «Hiused»... 

«Krutikov ja Spitsõn, palun!» kostis selja tagant Jermakovi hääl. 


Sõbrad pöördusid ümber. Krutikov heitis alehe kõrvale ja astus Spitsõni kannul arsti kabinetti, 
sulgedes hoolikalt enda järel ukse. 


«Seitsmes Polügoon on ideaalne koht!» ütles Dauge vaimustusega. Ta nägu oli pööratud Bõkovi 
poole, kuid silmad piilusid Jurkovskit, kes oli juba avanud oma kapi. «ümberringi sadade 
kilomeetrite ulatuses tundra, ei ühtki asulat, ei ühtki inimest. Põhja pool ookean. . .» 

Jurkovski võttis särgi. 

«.. . Sirgjoont mööda on rannikuni umbes kakssada kilomeetrit. ..» Dauge turtsatas järsku, kuid 
kogus end kohe ja kuulutas pidulikult: «Linna ja ookeani vahelises tundras laiubki viie miljoni 
hektari ulatuses meie polügoon!» 

Jurkovski oli pea läbi särgi kaelaaugu pistnud ja seisis nüüd pinguldatud asendis, rippuvate 
käistega, mis tegid teda hernehirmutise sarnaseks. Jermakov, kes oli juba rõivastunud, nööpis oma 
kitli korralikult kaelani kinni ja läks arsti kabinetti. 

«Siit suundub lõunasse raudteeharu ja maantee,» jätkas Dauge valju häälega. «Umbes neljasaja 
kilomeetri kaugusel, geofüüsika jaama juures. . .» 

«Huvitav,» küsis Jurkovski mõtlikult, «nnissugune idioot seda tegi?» 

«... m-m-m... tähendab... jaama juures pöördub raudtee kõrvale ja ühineb Jakutskis Põhja-Siberi 
magistraaliga .. . Hm... Volodja, kuidas su tervis on?» 

«Tänan küsimast,» ütles Jurkovski lähenedes. Ta oli särgi uuesti seljast võtnud ja mängles nüüd 
tähendusrikkalt lihastega, vaadates altkulmu Daugele otsa. «Ma olen täiesti terve. Ja kavatsen teha 
maksimaalseid jõupingutusi selleks, sõbrake, et teie kohta ei saaks seda öelda isegi kõige viletsam 
loomaarst.» . 

«Volodja!» karjatas Dauge. «See on eksitus. Mina ei teinud.» 
«Aga kes siis?» 
«Tema!» Dauge patsutas Bõkovi karvas! rinda. «Tead, Volodja, ta on niisugune naljahammas, et...» 

Jurkovski vaatas vilksamisi Aleksei poole ja pöördus kõrvale. Bõkov, kes pidi just avama suu, et 
mängust osa võtta, köhatas ainult ega öelnud midagi. Oli selge, et 

Jurkovski ei võta teda mängu. Ka Dauge mõistis seda ja tundis samuti ebamugavust. 
Sel hetkel avanes uks ja Jermakov kutsus: «Seltsimehed, teie järjekord.» 
Bõkov, kes oli asja niisuguse pöördega väga rahul, astus kähku kabinetti. 

Algul vaatas neid läbi arst - süsimustade juuste ja fantastilise ninaga mees. Daugele ei öelnud ta 
sõnagi, Bõkovit läbi vaadates.aga koputas sõrmega pikale armile inseneri rinnal ja küsis: 
«Mis see on?» 
«Avarii,» vastas Bõkov lakooniliselt. 
«Ammu?» päris arst niisama lakooniliselt, kergitades nina. 
«Kuus aastat tagasi.» 
«Tagajärjed?» 
«Tagajärgedeta,» ütles insener, vaadates demonstratiivselt doktori ninajuurele. 
Dauge kihistas tasakesi. 
Arst märkis midagi paksu raamatusse, mille kaanele oli kirjutatud: «Meditsiiniline päevik nr. 4024. 
Bõkov, Aleksei Petrovitš,» ja viis sõbrad kõrvaltuppa. Seal nägid. nad suurt tuhmvalget kappi. Arst 
sihtis oma ninaga Dauge poole ja palus teda kappi astuda. Kapi uks sulgus käratult, arst surus 
mõnele klahvile kapist paremal pool oleval puldil ja kohe kostis tasane undamine. Puldil süttisid 
vilkudes mitmevärvilised lambikesed ja hakkasid võbisema mõõteriistade osutid. See kestis minutit 
poolteist, siis kostis aparaadist tugev klõpsatus ja kusagilt lendas välja valge paberileht, mis oli 
kaetud ühtlaste tähe- ja numbriridadega. Lambid kustusid ja doktor avas ukse. Dauge ronis õlga 
masseerides tagurpidi kapist välja. . 
Arst pöördus Bõkovi poole ja noogutas talle lõbusalt ninaga: 
«Edasi!» 


Aleksei köhatas ja astus kappi. Sealoli pime. Jahedad metallklambrid haarasid teda õlgade ja 
vöökoha ümbert,. surusid millegi sooja ja pehme vastu, kergitasid ja vajutasid allapoole. Sähvatas 
punane valgus, siis rohekas, miski torkas Bõkovit õlavarde ja ta tundis, et on vaba. Uks avanes. 
Arst ümises omaette mingit kergemeelset laulukest ja 

silmitses tähelepanelikult kapist väljaheidetud paberilehti. Nendele olid märgitud «tervise valemid», 
täielik aruanne organismi seisundist, samuti individuaalsed kohustuslike võinilemisharjutuste 
kompleksid ja dieetratsioonid stardi ettevalmistuse perioodiks. Arst kirjutas midagi 
«meditsiinilistesse päevikutesse», andis lehed Jermakovile ja. teatas, et niisugused läbivaatused 
toimuvad edaspidi iga nädala tagant. 

Jermakov tänas ja väljus. 


«Mis kast see on?» küsis Aleksei Petrovitš rõivastudes Daugelt. «Inkubaator täiskasvanutele? 
Pandora” laeka elektrooniline variant?» 

«Küberdoktor, elektron-diagnosaator,» ütles Dauge. «Kõik on muidu hea, aga ta torgib. Ma ei salli 
torkimist.» 

Nad astusid lifti ja tõusid viiendal korrusel asuvasse sööklasse. See oli tohutu suur tühjavõitu saal, 
mida täitis põhjamaine roosa päikesevalgus. Peaaegu kõik lauad olid vabad. Hommikusöök kas oli 
juba lõppenud või ei olnud veel alanud... 

«Seal ongi meie omad,» ütles Dauge. 

«Hiuse» meeskond oli hõivanud kaks väikest kokkunihutatud lauda otse akna all. Seal istusid juba 
mõlemad piloodid ja Jermakov. Bõkovile torkas silma tüseda Krutikovi õnnetu näoilme. 
«Nõukogude astronautika uhkus»istus küüruvajunult klaasi piima juures, murdis tükkhaaval kuiva 
leiba ja vaatas kirjeldamatu igatsusega Spitsõni taldriku poole. Mustajuukseline Bogdan tükeldas 
mahlakat auravat biifsteegilõiku. 

Nii imelik kui see ka polnud, kuid hommikueine vastas juba uutele ratsioonidele. Bõkov sõi 
teatava hämmeldusega terve kausitäie lõhnavat salatit, tühjendas taldriku kaerapudruga, hävitas kaks 
tükki suurepärast sinki ja asus siis õunamahla kallale. Daugele oli antud liha. 

Johanõtš võttis kahvli ja noa ning päris: 

«Mida siis arst sulle ütles, Mihhail Antonõtš?» 

Krutikov punastas ja varjas näo piimaklaasiga. 

«Mina tean,» kuulutas Jurkovski, kes oli vahepeal lähenenud. «Arvatavasti hoidis ta Mišal kaua ja 
õrnalt kõhu- 


23 Pandora - Kreeka mütoloogias naisolend, kelle peajumal Zeus saatis ühes igasuguseid pahesid 
sisaldava laekaga inimeste sekka selle eest, et Prometeus oli taevast rööviriud tule. Pandora võttis, 
laekalt kaane ja kõik pahed lendasid välja. 

voldist kinni ja seletas populaarteaduslikuit, et kõhuorjus ei ole kunagi planetonaudile auks olnud,» 

Kmitiikov lõpetas vaikides piimajoomise ja sirutas käe vaasis olevate võiküpsiste poole, kuid 
Jermakov tegi tasase häälega «hm» ja tüürimees tõmbas kähku käe tagasi. 

Pärast hommikueinet teatas Krajuhhin, et kohale on jõudnud Usmanov, üks uue majaka 
konstrueerijatest. Usmanovile oli ülesandeks tehtud «Hiuse» meeskonnale selle «tehnilise mõtte 
imetlusväärse saavutuse» monteerimist ja ekspluatatsiooni õpetada. 

«Annan selleks aega kaks nädalat,» ütles Krajuhhin. «Pärast seda hakkab igaüks tööle oma erialal.» 

Esimene õppus toimus hotelli spordisaalis. Sinistes kombinesoonides töölised tõid käratult sisse 


jämeda kuuetahulise samba ja mõningad esemed, mille kuju ja materjal võisid võhikus ainult vaevu 
tekitada mõtteseoseid mingite üldtuntud mõistetega. Arusaamatus ja uudishimu paistis isegi Bogdan 
Spitsõni ja Krutikovi pilgust. üksnes Jermakov silmitses tundmatut aparatuuri oma tavalise külma ja 
ükskõikse ilmega. 

Sisse astus Usmanov, pikakasvuline sarnakas mees tööülikonnas, esitles ennast ja asus kohe asja 
juurde. Kosmonautide tusased näod selgisid pikkamööda. Sadas küsimusi, arenes elav vestlus. Varsti 
ühines sellega ka Bõkov, kes nagu iga teinegi insener oli üldjoontes tuttav raadiolokatsiooni ja 
suunatud raadioside põhrmõtetega. 

Jutt oli seadmest teatava lainepikkusega kindlasuunaliste ja väga võimsate 
ultralühilaineimpulsside väljasaatmiseks. Niisugused impulsid on suutelised läbima tihedaid 
tolmupilvi ja suure ionisatsiooniastmega atmosfääriosi. Impulsside kestus ei ületa kümmet 
mikrosekundit. Sekundis annab seade kuni sada impulssi. Spetsiaalsed seadised sunnivad 
impulsikiirt liikuma mõne sekundi jooksul spiraalselt üle kogu taevaskera ülemise poole horisondist 
seniidini ja sealt jälle tagasi- horisondini. 

Niisugune seade tagab kosmoselaevadele orienteerumise tundmatu planeedi kohal; miile pind ei 
ole visuaalselt vaadeldav ja kus elektriliste häirete ning suure ionisatsiooniastme tõttu ei ole 
võimalik kasutada harilikke raadiolokatsiooniseadmeid. Need majakad on määratud ülesseadmiseks 
kaljutippudele sobivate maandumisväljakute või teiste objektide lähedusse, mida soovitakse 
tähistada 

orientiiridega. Antud juhul tuleb nad seoes ekspeditsiooni pea.ülesandega püstitada Veenusele 
rajatava esimese maandumisväljaku juurde, Uraani Golkonda piirile. «Aga toiteallikad?» küsis 
Jurkovski. 


Usmanov võttis portfellist mingi rulli. 

«Seleen-tseerium-radiopatareid,» ütles ta. «Kakssada elementi ruutsentimeetri kohta. Võiksime 
varustada teid ka veel neutron-akumulaatoritega, kuid ma arvan, et see oleks ülearune. Nad on liiga 
kohmakad. Pooljuht-radiopatareid on palju portatiivsemad. «Hiusele» paigutatakse viissada 
ruutmeetrit niisugust kangast. Teil tuleb see lihtsalt majakate ümbrusse laiali laotada ja sinna kinni- 
tada. .. Kui Golkonda annab iga ruutsentimeetri kohta viiskümmend kuni kuuskümmend röntgenit si 
tunnis eelkalkulatsioonide järgi aga annab ta palju rohkem -, siis ulatub patareide võimsus kahe kuni 
kolme tuhande kilovatini. Majakate jaoks on sellest rohkem kui küllalt.» 

Bõkov kompis umbusklikult tugevat elastset pool-läbipaistvat kilet, milles olid ähmaselt näha 
mingid terakesed. 

Majaka monteerimise ja ülesseadmise põhimõtted osutusid väga lihtsaks. 

«Seadme põhiagregaatide lahtivõtmiseks pole mingit vajadust,» seletas Usmanov. «See oleks isegi 
ebasoovitav, Anatoli Borissovitš. (Jermakov noogutas.) Nagu näete, on nad tehases kinni pitseeritud. 
Nende töö eest vastutab meie laboratoorium. Ülejäänu aga on lihtne. Tulge lähemale, seltsimehed, 
aidake mind... Nii, tänan väga.» 

Kõik agregaadid lükiti kuuetahulisele sambale nagu rõngad laste mängupüramiidile ja kinnitati 
väheste riivide ning õnarustes libisevate pöörade abil üksteise külge. Bõkov pani tähele, et kogu 
seadmes ei olnud ainsatki kruvi, vähemalt mitte väljaspool. 

«Nüüd pistetakse sellesse pessa radiopatareist tulev kaabel. Sel kujul võib majakas kümneid 
aastaid järelevalveta töötada.» 

«Hea majakas, lihtne,» ütles Krutikov, silitades peoga majaka kumerat võrejat tippu, mis sarnanes 
hiiglasuure rohutirtsu silmaga. «Kui palju ta kaalub?» 
«Kõigest sada kaheksakümmend kilo.» 


24 Röntgen -radioaktiivsete ainete kiirguse hulga ühik. 

«Pole paha,» kinnitas Jurkovski. «Ühesõnaga- kõige keerulisem on majaka ülesseadmine.» 

Majaka ülesseadmiseks oli ette nähtud kolm meetodit. Kõval kaljusel pinnal oli võimalik kasutada 
samba all olevat tohutu suurt iminappa: Ebakindlamasse kivimisse tuli puurida auk, sammas sellesse 
lasta ja seejärel auk plastmassilahust täis valada. Lõpuks, kui pinnas oli pude, siis tekitati sellesse 
kõrgsagedusvoolu abil monoliitne kuuejalgne kolonn, millesse paigutati sammas. 

Majakate proovimonteerimine ja -ülesseadmine toimus samal päeval väljaspool linna. Bõkov 
jälgis vaimustusega, kuidas vibropuur * Jurkovski osavates kätes kiiresti tungis sammaldunud 
graniidirahnu, tekitades kitsa sügava puuraugu. Usmanov ütles, et see on suurepärane puurauk - sirge 
ja ideaalselt püstloodne. Sammas lasti auku ja sinnasamasse valati manomeetriga varustatud balloo- 
nist vastikult lõhnavat vedelikku. Vedelik tardus silmapilkselt. 

«Noh, proovige!» soovitas Usmanov. 

Bõkov ja Spitsõn vaatasid teineteisele otsa ja haarasid sambast kinni. Nendega ühines Dauge ja 
seejärel ka Krutikov, kuid sammast välja tõmmata ega viltu kallutada ei õnnestunud. 

«Näete!» ütles Usmanov uhkusega. «Nüüd alustame monteerimist.» 


Päike oli jälle madalal raketodroomi stardinoolte tippude kohal, kui «Hiuse» meeskond tagasi hotelli 
pöördus. 

«Mõne päeva pärast,» teatas Jermaköv, «peab iga meeskonnaliige vibropuuri käsitsema niisama 
osavasti kui meie geoloogid ning monteerima ja demonteerima majakat seotud silmadega. Selle asja 
võtamegi nüüd käsile.» 


Pärast õhtusööki taandus Bõkov oma numbritoa üksindusse ja asus Ašhabadi kirja kirjutama. Ta 
kirjutas tihedasti täis seitse lehekülge, luges kirjutatu läbi, ohkas lootusetult ja, viskus diivanile. 

Kiri tuli ebasündsalt sentimentaalne. Ja kuratlik tahtmine oli suitsetada. Bõkov pöördus kõhuli ja 
pistis pliiatsi suhu. Esiteks, võib voodisse heita ja hommikuni magada. Teiseks, võib vanni minna... 
Pagana pihta, mis igavad 


25 Vibro puu r - puurimisvahend, mille töö põhineb mehaaniliste kõrgsagedusvõngete 
ärakasutamisel aineosakeste vahelise sideme nõrgendamiseks või täielikuks katkestamiseks. 

mõtted need on - voodisse heita, magada, vanni minna. .. Ta hüppas otsustavalt püsti ja väljus 
jooksusammul, et minna raamatukogusse. 

Seitsmenda Polügooni hotell oh alustanud oma õhtust elu. Uksed paukusid. Pikki koridore mööda 
ruttasid hästi rõivastatud inimesed. Alt kostis bravuurset muusikat. Koigi nelja lifti juures tungles 
rahvasumm ja Bõkov otsustas treppi mööda lugemissaali tõusta. Ülalt hoovas talle vastu elurõõmsate 
noorte inimeste vool. Nähtavasti olid kõik teel klubisse. 

Vaikses lugemissaalis võttis Aleksei' Petrovitš endale ette kolm raamatut Veenusest ja ühe 
footoni-rakettmootorite teooriast ning lehitses «Kosmonaudi» viimast numbrit. Selles avastas ta M. 
A. Krutikovi artikli, mis käsitles planetoplaani automaatjuhtimist, püüdis seda lugeda ja märkas 
hämmastusega, et ei taipa midagi: artiklis oli liiga palju matemaatikat. 

«Funktsionaal . ..» pomises Bõkov, püüdes kas või artikli kokkuvõttestki aru saada. «Vaata 
paksukest!...» 

«Kui õige läheks Dauge juurde,» mõtles ta järsku. «Ja üldse, millega tegeleb praegu «Hiuse» 
meeskond? Loeb samuti raamatuid Veenuse kohta? Kahtlane...» 

Dauge ei lugenud raamatuid. Ta ajas habet. Ta lõug oli kõige eba loomulikum alt viltu kistud ja 
tuba täitis elektrihabemeajamisaparaadi surin. Bõkovit nähes pomises Dauge midagi arusaamatut. 

Aleksei viskus tugitooli ja silmitses Dauge selga, helesiniseid plastmassist seinu, suurt 


tasapinnalist televiisoriekraani ja kõrget tuhmi lage. 

Dauge lõpetas habemeajamise ja küsis: 

«Milleks sa tulid?» 

«Mis siis on, kas ma segan?» 

«Ei, mitte seda, et sa segad ... Mul tuleb praegu jutuajamine Jurkovskiga. Täiesti asjalik 
jutuajamine.» 

Ta läks vannituppa. Seal hakkas sulisema vesi, oli kuulda, kuidas peremees mõnutundest ümiseb 

ja puristab. Siis ilmus ta uuesti nähtavale, kuivatades end käigul narmalise rätikuga. 

«Ära pahanda, Aleksei, aga. . .» 

«Pole viga, pole viga, ma lähen...» Bõkov tõusis. «Astusin niisama sisse, igavusest.» 

«Jah, asjalik jutuajamine,» kordas Dauge. «Kui sul on igav, siis mine otsi piloodid üles. Ma arvan, 
et nad on 

spordisaalis. Bogdan võtab tüürimehel rasva maha. Vaata pealt, saad naljal» 
«Ahah. .. No hea küll, jumal teiega!» Bõkov suundus ukse poole, kuid peatus poolel teel. «ütle, 
miks see Jurkovski mulle viltu vaatab?» 
Dauge tegi «hm» ja ütles siis vastu tahtmist: 
«Ära pane tähele, Aleksei. Esiteks on tal üldse raske iseloom. Teiseks suhtub ta alati niiviisi 
uustulnukatesse, kel pole olnud au pöörelda tsentrifugaalkambrites ega istuda kümme ööpäeva 
maskiga lämmastikuatmosfääris, nagu seda tehakse Ettevalmistusinstituudis. Kolmandaks aga... 
Vaata, sinu kohale oli määratud üks piloot, Volodja hea sõber. Siis otsustas Krajuhhin võtta sind. 
Saad aru? ühesõnaga, köik see läheb mööda ja Maale tulete tagasi kõige paremate sõpradena.» 
«Kahtlane,» pomises Bõkov, avas pahaselt ukse ja väljus. 


Järgmisel päeval algas töö, raske töö, millest tingitud närivat väsimust õlgades ei kõrvaidanud. 
otsekohe Isegi kuum dušš ega puhkus pärast lõunasööki. Kogu meeskond harjutas kaks nädalat 
raadiomajakate ülesseadmist. 

Majakaid monteerima õpiti väga kiiresti, sest kõigil meeskonnaliikmetel oli rikkalikke 
insenerikogemusi. Vibrapuur seevastu osutus väga kapriisseks instrumendiks ja palju kõveraid, 
inetult ebakorrapäraseid auke tekkis linna ümbruse kivirahnudesse, enne kui Jermakov teatas, et on 
nüüd puurijate oskusega enam-vähem rahul. Niisama palju tegemist oli meeskonnaliikmetel ka 
vaakuum-iminappadega. 

«Mitte ei saa aru!» pöördus Bõkov kord pahaselt Dauge poole. «Milleks me kulutame aega nende 
puuridega jändamisele? Sina ju oskad puurida ja Jurkovski oskab ka... Kas sellest siis ei piisa?» 
Dauge vaatas talle rangelt otsa. 

«Oletame, et meie Volodjaga ei jõua Gölkondani;» ütles ta lihtsalt. 


Krajuhhinit nähti kõigil neil päevadel ainult hommikueine ajal. Ta oli terved ööpäevad tegevuses 
ekspeditsiooni varustamisega ning veetis päevi ja öid raketodroomi ladudes, töökodades ja 
varustusorganisatsioonides. Nähtavasti ei läinud seal kõik ladusalt. Käisid kuuldused, et ta 

olevat kellegi vallandanud ja kellelgi keelanud ennast näidata, enne kui puudused on kõrvaldatud. 
Jutustati tema esinemisest linna parteiaktiivi nõupidamisel ja hirmsast peapesust, mille ta olevat 
teinud polügooni ülemale. 

Bõkov jälgis salamahti Jermakovi. Ekspeditsiooni ülem ning laeva komandör oli sõnakehv ja 


endassetõmbunud ega naernud tõepoolest kunagi. See-eest naeratas ta kummalist naeratust - ainult 
huultega. Ta silmad muutusid seejuures veel külmemaks kui tavaliselt. üsna varsti jõudis Bõkov 
veendumusele, et Jermakovi naeratus ei tõota midagi head sellele, sellele ta on adresseeritud. 
Kord tõusis Dauge lõunalauast, jättes suurema osa talle teiseks roaks määratud vasikalihast 
taldrikule. 

«Üks hetk,» peatas Jermakov teda maheda häälega. «Palun teid teine roog lõpuni siiüa, Grigori 
Johannovitš.» 

«Ei jaksa, Anatoli Borissovitš,» ütles Dauge. 

«Siiski palun teid väga,» lausus Jermakov veel leebemalt. 

Dauge tõmbas vaikides käeservaga üle kõri. 

Siis naeratas Jermakov oma kummalist naeratust. 

«Ma ei tahaks teid kurvastada, Grigori Johannovitš,» ütles ta väga tasase häälega, «aga mul on tõsist 
alust karta, et teie suhtumine ettevalmistusrežiimisse sunnib ekspeditsiooni lõpuks siiski leppima 
üheainsa geoloogiga. Me ei või enesele lubada seda, et jätaksime Veenusele kas või ühe kõige 
väiksemagi Šansi meie vastu. Isegi teie söömata jäetud tükk vasikaliha. ..» 

Dauge kõrvad hakkasid õhetama, ta võttis uuesti istet ja torkas ägedalt kahvli õnnetusse lihatükki. 
Keegi ei öelnud ühtki sõna ega vaadanud tema poole. Lõuna lõppes hauavaikuses, kusjuures 
Jermakov pööras Daugelt pilgu alles siis, kui režiimirikkuja.oli leivakoorukese abil puhastanud 
taldriku viimastest kastmejäänustest. 

Bõkov pani teatava imestusega tähele, et Jermakovi rangus selle vahejuhtumi puhul ei tekitanud ta 
kaaslastes vähimatki pahameelt. Otse vastupidi, Jurkovski rääkis veel samal õhtul Daugele midagi 
tasakesi, kaua ja tungivalt, mille peale too vaid ohkas ja süüdlaslikult käsi lahutas. 

Teise nädala lõpul jättis Usmanov meeskonnaga hüvasti ja lendas ära. Järgmisel päeval ütles 
Krajuhhin pärast hommikueinet: 

«Tänasest peale asub igaüks nii-öelda oma töö juurde. Seltsimees Jermakov, teie hakkate töötama 
koos Spitsõni ja Krutikoviga, hagu me kokku leppisime. Võite kohe teele asuda, load on teile välja 
kirjutatud... Teid, Jurkovski, ja teid, Dauge, palun mind siin oodata. Ma viin esiteks meie kõrbepoja 
kohale ja tulen siis tagasi. . . Sõidame; seltsimees Bõkov.» 

Trepi ees seisis võimas poolroomikauto. 

«Palun,» ütles Krajuhhin. 

Nad istusid kõrvuti autojuhi selja taha. Kui nad linnast välja olid jõudnud, nõjatus Krajuhhln Bõkovi 
poole ja küsis: 

«Kas Daugega rääkisite?» 

«Millest?» 

«Kõigest.» 

«Jah... rääkisin.» 

«Noh, ja kuidas on?» 

Bõkov kehitas õlgu. Krajuhhin poleks pidanud niisuguses toonis kõnelema. ülemuse asi pole oma 
nina ilma eri!ise põhjuseta alluva hinge toppida. Tõsised inimesed eelistavad oma siseelu enda teada 
jätta. Muide, Krajuhhin nagu ei märganudki, et talle vastus võlgu jäädi. 

«Kohe tutvume teie majapidamisega, insener,» ütles ta pärast lühikest vaikust. 

Mõni minut hiljem peatus auto pika akendeta hoone ees, mille uks terve seina enda alla võttis. 

Lähenes tusane valvur ja kontrollis läbipääsuluba. 

«Mehaanik välja kutsuda!» käsutas Krajuhhin. 

Nad väljusid autost. ümberringi laius veidi künklik tasandik, mida kattis hõre jäik rohi. Taevas 
roomasid hallid pilveräbalad, tibas peent vihma. Jalge all lirtsus vesi. 


«Tundra,» ohkas autojuht. 

Väravaga sarnanev lai uks avanes. Krajuhhinile lähenes õlist kätt välja sirutades reibas 
kombinesoonis mees. «Näete, tõin ta kohale,» pbmises Krajuhhin. Kombinesoonis mees vaatas 
Bõkovi poole: 

«Näen, näen! Mis siis ikka, lähme.» 

Hoones oli pime. Krajuhhin komistas millelegi ja kirus läbi hammaste. Mehaanik köhatas 
süüdlaslikult. 

«Ei jõudnud valgust sisse panna, seltsimees Krajuhhin. Homme teeme kõik korda.» 

«Homme? Aga praegu peab inimene pimedas kobama või kuidas?» 

Pikkamööda harjusid Bõkovi silmad hämarusega ja ta nägi enda ees laia, ähmaselt helendarat halli 
massi. Muutusid nähtavaks ribilised roomikud, avatud luuk, prožektorite ümmargused pimedad 
silmad. 

«Mis see on?» küsis ta. 

«See on «Poiss»,» vastas Krajuhhin. «Meie tank-transportöör.; Ta erineb mõnevõrra tavalistest 
seda tüüpi masinatest, kuid te saate temaga kiiresti hakkama. Asuge kohe asja juurde. .Aga teie. . .» 
Ta pöördus mehaaniku poole. «Et poole tunni pärast oleks siin valgus!» 

«Just nii!» vastas see südilt ja tormas minema. 
«Tooge kaasa instruktsioon ja käsiraamatud!» hüüdis Krajuhhin talle järele. «Nii, ongi kõik. Jääge 
siia ja töötage. Lõunaks tullakse teile järele.» Ta jättis hüvasti ja väljus. 

Kui lae all kahekümne minuti pärast hele lamp süttis, hüüatas Bõkov vaimustusest. Tema ees 
seisis kõige täiuslikum masin, mis kunagi oli roomikutel liikunud. See masin oli tohutu suur - mitte 
väiksem hiiglaslikust tank-batüskaafist”?, mida Bõkov mõne aasta eest oli näinud üleliidulisel 
Tööstusnäitusel -, kuid tekitas samal ajal mulje erakordsest kergusest, harmoonilisusest ja võib-olla 
isegi graatsilisusest. Pikk, ümar, vertikaalsuunas veidi lapik korpus, kitsas kõrge ahter, luukide ja 
periskoopide vaevu märgatavad kumerused, suur kliirens 27, Ja mitte kusagil ühtki jätkukohta! 
Konstruktorite talent oli «Poisis»ühendanud raskete transportööride tohutu võimsuse ülikiirete 
aatomiautode voolujoonelisusega. 

«Vahva!» pomises Bõkov ümber transportööri käies ja aeg-ajalt kükakile laskudes. «Aga mis see 
on? Tasakaalusüsteem . . Tubli! Ja toetuskangid on sissetõmmatavad?.. Targasti välja mõeldud!» 
Transportööri ahtri juures ta peatus ja pani peopesa vastu siledat parrast. See oli soe. 

«Laetud,» muheles heasüdamlikult mehaanik, kes jälgis teda garaaži lävelt. «Istuge kas või praegu 
kohe peale ja sõitke.» 

Bõkov kortsutas kulmu. 
«Vara veel.. sõita,» ütles ta, «Kas te mulle instruktsiooni tõite?» 


26 Batüskaaf- sõiduk süvamerre laskumiseks. 
27 Kliiren S- maapinna ja roomiktransportööri põhja vaheline kaugus. 

«Tõin. Palun, siin ta on.» 
«Tänan.» 
Ootamatu kergusega hüppas Bõkov avatud luugist sisse. Kaas sulgus ta pea kohal. 
«Hei, seltsimees!» hüüdis mehaanik. «Läheb teil mind tarvis?» 
Ta koputas vastu luuki. Vastust ei tulnud. Mehaanik kehitas õlgu ja läks ära. 
Nagu instruktsioonis öeldud; oli «Poiss» suure läbimisvõimega tank-transportöör, mis oli ette 
nähjud liikumiseks kõval, sitkel ja pudedal pinnasel, tugevasti liigestatud maastikul, gaasilises ja 
vedelas keskkonnas rõhul kuni kakskümmend atmosfääri ja temperatuuril kuni tuhat kraadi. Ta oli 


suuteline kandma kuni 8-liikmelist meeskonda ja kuni 15-tonnist kasulikku koormat. Tema turbiine, 
mille koguvõimsus oli kaks tuhat hobujõudu, käitas kompaktne taastootev uraani-plutooniumireaktor 
*. Tema pardal olid. infrapunased prožektorid * ultrahelikahur *°, paar väljanihutatavaid 
mehaanilisi manipulaatoreid (peaaegu samasuguseid, nagu neid kasutavad aatomiautode juhid oma 
masinate reaktorite laadimisel energiabaasides), väliseid ja sisemisi dosimeetreid a ja radiomeetreid 
e ning kümneid teisi seadiseid ja aparaate, mille otstarbest Bõkovil oli esialgu vaid üsna ähmane 
ettekujutus. Meeskonda, koormat, mehhanisme ja aparaate kaitses vastupidavastvastupidavamast kui 
titaan -, kuumus- ja kiirguskindlast plastmassist valmistatud kindel soomus. 

«Poisi» juhtimissüsteem erines vähe Bõkovile tuntud süsteemidest. Tuttav oli ka mootor, kuid 
südametunnistuse rahustamiseks otsustas Aleksei masina viimase kui kruvini läbi uurida. Ta sõitis 
lõunat ja õhtust sööma väsinuna, kaetuna rasvase grafiitmäärdega, sõi aplalt, vahetas kaaslastega 
mõned lühikesed laused ja ruttas tagasigaraaži või 


28 T aas tootevreaktor - aatomireaktor, milles «põlev» tuumakütus muundub teist liiki 
tuumakütuseks. 
-29Infrapunane prožektor- seadeldis, mis võimaldab infrapunastes kiirtes nägemist ja 

seega vaatluste teostamist pimeduses. 

30UItrahelikahur- seadeldis, millega tekitatavat võimsat ultrahelikiirt saab kasutada tõkete 
purustamiseks ja desinfitseerimiseks. . 

31Dosimeeter- seadeldis ioniseeriva kiirguse (radioaktiivsete ainete kiirguse) hulga ja 
radioaktiivsete ainete aktiivsuse määramiseks. 

32 Radiomeeter- seadeldis (olenevalt tüübist) alfa-, beeta- või gammakiirguse 
registreerimiseks; kasutatakse radioaktiivsete maapõuevarade otsimisel. 

heitis voodisse. Hommikul ja pärast lõunat ootas teda trepi ees auto. Ettevalmistusperioodi 
treeningu- ja hügieenirežiimist aga tuli kindlalt kinni pidada. Jermakov jälgis seda tähelepanelikult. 

Neljandal päeval viis Bõkov «Poisi» esmakordselt maastikule. Tohutu suur masin veeres ootamatu 
kergusega ja peaaegu käratult väravast välja. Bõkovit hämmastas see, kui kuulekalt masin reageeris 
väikseimalegi liigutusele, mida ta sõrmed juhtimispuldi klahvidel tegid. Korrapidaja naeratas ja 
viipas käega. Bõkov noogutas vastuseks, sulges enda ees oleva luugi ja hakkas kiirust lisama. 
«Poiss»liikus edasi mööda märga tundrat, küngastel sujuvalt õõtsudes ja veidi küljele kaldudes. 
Ümberringi laiuvast põõsastikust tõusid ehmunult kisades lendu linnud, halli tombuna vilksatas 
mööda jänes. Eespool varjas teed tihe udu - tuli sisse lülitada infrapunane prožektor. Ekraanil 
ilmusid nähtavale ja kadusid massiivsete rändrahnude ja üksikute, kummaliselt kõverate puude 
kahvatud piirjooned. Bõkov kord arendas maksimaalset .kiirust, kord peatus järsult, tegi järske 
pöördeid ja tiirutas ühel kohal ringi, nii et roomikute alt paiskus jugadena periskoobi läätsedele 
roostekarvaline muda. Automaatharjad eemaldasid selle silmapilkselt. 

«Poiss» liikus parajasti täiskäiguga, kui ta ette ootamatult kerkis okastraadist võrk. Bõkov tegi 
järsu pöörde paremale Ja pidurdas, kuid oli juba hilja. Kuuldus kõlinat ja kriginat, miski ragises 
roomikute all ja transportöör peatus. Bõkov hüppas välja. Transportööri taga oli mõlemasse külge 
suunduv traattõke. «Poisi» jälg, mis oli sitkel pinnasel väga hästi näha, läbis selle tõkke. Tohutu 
suures rebitud avas ripnesid traadijupid koos puitpostide tükkidega. 

«See veel puudusl» pomises Bõkov ringi vaadates. 

«Kuhu ma nüüd sattusin?» 

Ta tähelepanu köitis ümmargune heledast betoonist ehitus, mis paistis udust paarikümne sanmu 
kauguselt. 

«Hei, inimesed!» hüüdis ta poolelhäälel. 


Keegi ei vastanud. Oli kuulda ainult vihma sahinat rohus ja traatvõrgu tasast kaeblikku undamist. 
Bõkov kõhkles hetke ja lähenes siis otsustavalt ümmargusele ehitusele. See näis talle ebatavalisena: 
kõrgetes siledates seintes ei olnud aknaid ega õhuavasid; otse maapinnal oli näha ainult väike pärani 
avatud ruudukujuline uks. Uksest veidi 

eemal paistis rohust betoontoru ots, mis oli kaetud ümmarguse roostetanud kaanega. Bõkov läks 
ukse juurde ja vaatas sisse. Ta jõudis märgata ainult seda, et hoones on pime ja soe. Selja tagant 
kostis raua kõlksatus. Bõkov pöördus ja nägi midagi, mis sarnanes halva unenäoga: betoontoru, kaas 
oli üles tõstetud ja torust ronis välja märg ümmarguse, hõbedase, silmadeta peaga viirastus. . 

Enne kui Alekseile meenus, et ta on niisugust koletist kusagil juba näinud, tõmbus see küüru ja 
tormas talle kallale. Nad olid teineteisest umbes kolme meetri kaugusel ja viirastus läbis selle 
vahemaa üheainsa hüppega. Bõkov oli aga juba oma hämmeldusest toibunud. Pealegi ei olnud 
viirastusel vähimatki aimu sambost. Pärast mõnesekundilist vihast võitlust lebas ta selili ja Bõkov, 
andnud talle täie jõuga mõned hoobid sinna, kus tavalisel inimesel on nägu, hüppas jalule parajasti 
õigeks ajaks, et põrgata kokku teise samasuguse koletisega, kes oli samast luugist välja roninud. 

Nüüd võttis asi teise pöörde. Enam ei aidanud isegi sambo. Hirmus hoop paiskas Aleksei küljeli 
niiskele maale, teda haarati jalgadest ja hakati tema arust erakordse kiirusega kuhugi tohistama. On 
väga raske avaldada vastupanu, kui sind mõlemast jalast tugevasti kinni hoitakse. Bõkov mõistis 
seda ega pannud vastu, jäädes ootama, mis edasi saab. Viirastused peatusid, kuid jalgu vabaks ei 
lasknud. Bõkov püüdis end kergitada, toetudes vastu maad. rusikatega, mis olid esimesest kaklusest 
verised. Kuuldus müdinat ja nähtavale ilmus kolmas viirastus. Nüüd tundis Bõkov, et ta jalad oo 
vabad. Ta pöördus kohe ümber ja tõusis istuli, vaevaga liigutades saadud hoobist kumisevat pead. 

Ringi vaadates taipas Aleksei, et ta on «Poisi» ahtri taga. Viirastused seisid ta kõrval ja toimetasid 
midagi kiiresti oma, peade kallal. Lõpuks pöörati läikivad kerad kõrvale ja hämmastunud Bõkov 
nägi tuttavaid nägusid — erutatud Dauget, sünget Krajuhhinit ja vihast kahvatut Jurkovskit. 

Viimane tõstis käe nina juurde, nuuskas ja sirutas verise peo Bõkovi poole. 

«Idioot!» ütles ta kileda häälega. «Tolvan! Mis asi teil pea asemel õlgadel on?» 

«Pidage, Vladimir Sergejevitš,» lausus Krajuhhin. «Näete ju, inimene on ootamatusest segane.» 
«Teie?» oli ainus, mida Aleksei suutis öelda. 

«Ei, mitte meie! Roosi ja Risti Ordu rüütlid! Naiskomisjoni esindajad! ...» 

«Oodake ometi, Jurkovski!... Seltsimees Bõkov, viige masin siit kiiresti välja... Dauge, sulgege 
luuk ja uks ja öelge seal, et me sõidame ära.» 

«Just nii!» Dauge kattis uuesti pea kiivriga ja väljus «Poisi» korpuse tagant. 
Bõkov ronis transportööri. Krajuhhin ja ikka veel kiruv Jurkovski järgnesid talle. 
«Sõitke tõkke taha ja peatuge seal!» käskis Krajuhhin. Aleksei andis «Poisile» tagasikäigu. 
«Aitab. Stopp! Nüüd ootame Dauget.» 
Bõkov vaatas silmanurgast Jurkovski poole. Too kompis ettevaatlikult oma paistetanud nina. 
«Valus?» päris Krajuhhin kaastundlikult. 
Jurkovski ajas vaid vihaselt hambad irevile. Parda äärisel kuuldus samme ja Dauge hüppasluugist 
sisse. 
«Korras, Nikolai Zahharovitš,» ütles ta. 
«Sõidame.» 
Bõkov pani sõrmed klahvidele, mõtles siis hetke, klõpsutas lüliteid, käivitas mootori ja eemaldus 
puldist. «Poiss»hakkas sujuvalt liikuma. 


«Kuhu sa nüüd lähed?» küsis Dauge kohkunult ja imestunult. «Kes siis juhtima hakkab?» 
«Automaatjuht,» vastas Bõkov süüdlaslikult. «Ma ei mäleta tagasiteed. Aga ärge muretsege! Siin on 
ju elektronseade .-- «Poiss» liigub gürokompassi järgi.» 

Mõnda aega sõideti vaikides. Masin kordas täpselt, ainult vastupidises järjekorras, kõiki 
operatsioone, mida Bõkov oli teinud pool tundi tagasi. 


«Kas dosimeeter on teil kaasas?» küsis Krajuhhin Daugelt. . 


«Kaasas, Nikolai Zahharovitš. Aga teda pole tarvis. Ma unustasin öelda, et kui Bõkov kambri 
jtturde läks, siis oli see juba suletud. Nii et kõik lõppes õnnelikult.» 
Krajuhhin ohkas kergendatult. 
«Peaaegu oleksite väga täbarasse olukorda sattunud, seltsimees Bõkov,» ütles ta oma paljalt pealaelt 
higi pühkides. «Kas teate, kust me teid kinni püüdsime?» 
«Pole aimugi...» Bõkov tundis ennast väga õnnetuna. 
«Traattõkke taga on maa all võimas reaktor, mis toodab triitiumi. See on kütus meie «Hiuse» jaoks. 
Betoontorn, kuhu te nii ettevaatamatult sisse piilusite, ei ole midagi 

muud kui uraani puhastamise radioaktiivsete jäätmete hoidla. Just täna läks komplekt uraanivardaid 
ümbersulatamisele. Kui te nina sinna oleksite pistnud.. » 

«See on siililegi selge!» ütles Jurkovski südamlikult. «Kui mingi koht on ümbritsetud 
okastraadiga, siis tähendab see, et sinna sisseminek on keelatud. Tema aga ronib oma roomikutega 
otse läbi traadi! Ei või ükskõikselt tõkkeid näha ja tormab neile julgelt nagu lõvi rinnaga peale.» 
See oli väga ebaõiglane, ent Bõkov vaid ohkas masendatult. 

«Jurkovski nägi teid, Kui te kambrile lähenesite, ja sööstis sinna, et teid nii-öelda eemale tirida, aga 
jäi veidi hiljaks. Tõtt öelda, me juba arvasime, et juhtus õnnetus.» 

«Jooksime nii et kannad välkusid,» ütles Dauge. «Arvasin, et mul hüppab süda kurgust välja . . .» 
Bõkov pöördus Jurkovski poole ja kogeles: 

«Ma. . . mul. on väga kahju... ma tõesti ei tahtnud. . .» Ta lõi meeleheitlikult käega: «Kurat teab, 
kuidas see juhtus! Saate aru, ma ehmusin väga teid nähes. . .» 

Jurkovski huuli kõverdas põlglik naeratus. 

Dauge kihistas: 

«Kuidas ta teda vastu võttis! Suurepäraselt võttis vastu! Oh heldus, oli see alles lahing!» 

«Jah, võidelda te oskate,» muigas Krajuhhin, «aga edaspidi olge ettevaatlikum. Meie töös ei tohi 
midagi paljaste kätega puudutada, eriti mitte ilma küsimata. See meenutas mulle: veel täna õhtul 
valib Dauge teile välja skafandri ja õpetab teid seda kasutama.» 

«Heldeke, oli see alles kaklus!» kordas Dauge silmi pühkides. 

Bõkov istus kiiresti oma kohale ja lülitas automaatjuhi välja. Eespool ilmusid kergest udust 
nähtavale garaaži lameda katuse piirjooned. 

«Ja veel midagi,» ütles Krajuhhin. «Teid ja «Poissi» tuleb tõsiselt proovile panna. Kas olete 
valmis?» 

«Siin et saa tõsiselt proovile panna,» pomises Bõkov. «Tundra on üleni laudsile...» 

«Pole viga, leian teile suurepärase koha, sõbrake!» Krajuhhini kuldhambad välgatasid hämaruses. 

TULEPROOV 


Olles Krajuhhini ja geoloogid ära saatnud - neile tuli järele linnast väljakutsutud auto -, kratsis 


Bõkov murelikult kukalt ja pöördus tagasi garaaži. «Poiss» seisis paari sammu kaugusel väravast, ta 
laugetel külgedel läikisid vihinaveenired. 

«Proov!» ütles Bõkov kuuldavalt. «Nojah, kui proov, siis proov.» 

Ta võttis taskust kortsunud ja õliga määrdunud instruktsiooni, lehitses seda, ohkas ja ronis luugist 
sisse. Nagu igale teisele inimeseJe, nii ka Aleksei Petrovitš Bõkovile ei meeldinud eksamid, ükskõik 
mis kujul neid korraldati. Ta pidas väga ebaõiglaseks olukorda, kus mingi tühine, mitte kellelegi 
vajalik pisiasi, millele keegi kunagi. tähelepanu ei pööra tema täieliku rakendamatuse tõttu 
praktilises töös, muutub võrdväärseks kõige tähtsamate ja vajalikumate teadmistega. Tal endal oli 
õppuste korraldamiseks hoopis teine süsteem. «Olge te nii andekad kui tahes,» tavatses ta öelda, 
«kõike, mis on trükitud raamatu- ja tabelivirnades, ei jõua te iialgi meelde jätta. Nendes on ju 
niihästi kõige tähtsamat kui ka lihtsalt tähtsat, nii teisejärgulist kui ka lihtsalt tarbetut - seda, mis on 
vaevu sündinult juba jõudnud vananeda või on praeguseks ajaks oma tähtsuse kaotanud. Ma ei 
kavatse teilt muidugi mitte nõuda, et te teaksite kõike, mis raamatutes ja tabelites seisab. Aga kui 
keegi teist, seltsimehed, ei tea seda, mida peaks teadma esimeses järjekorras, siis ärge pange pahaks. 
Aa 

Bõkovi kui parima transpordivahendite spetsialisti autoriteet kaitses seda süsteemi kõige 
pedantsemategi ülemuste rünnakute eest. Aga nii oli see seal, Gobis, kes teab, kuidas on siin? 
Seekord tuleb tal enda:! olla eksamineeritav. Tõsi küll, Krajuhhin ei jäta tähenärija ega formalisti 
muljet, kuid kes võib öelda, kuhu vaatavad ta pisitillukesed silmad, mis on peidetud tohutu suurte 
tumedate prillide taha? Ja Bõkov lehitses üha uuesti juba räbalateks loetud instruktsiooni, eriti seda 
osa, mis käsitles kõikvõimalikke avariisid ja remonti välitingimustes. Siis võttis ta kuue seljast, 
rõivastus kombinesooni ja puges mootoriruumi. 

Võõrastemajja pöördus ta tagasi hilja, väsinuna, kuid enesega rahulolevana ja peaaegu rahulikuna. 
Sööklas ei olnud enam kedagi. Olles põhjalikult ja ruttamata õhtust söönud, läks Bõkov Dauget 
otsima. Ta peatus teise kor- 

ruse koridoris, kuhu avanesid planetonautide tubade uksed. Üks ustest oli paokil ja selle tagant kostis 
Jurkovski kõlav hääl, mis dektameeris Bagritski värsse: 

«..:Ja tuul mühab vastu, 

lööb vihuri valla 

ja säpruvat vahtu 

taob vöörtäävi alla, 

et undavad mastid 

ja helavad pardad: 

«Kui tore! Kui tubli! Me tuuli ei karda!»» 


Bõkov vaatas uksest sisse. Pidžaamas ja tdatuhvlites Jurkovski nõjatus diivani seljatoele, käed 
kukla taga ja nägu akna poole pööratud. Tema kõrval istus kühmutõmbunult Krutikov ja imes tühja 
lühikest piipu. Laua ääres õõtsutas Bogdan Spitsõn end toolil edasi-tagasi ja naeratas mingite 
salajaste, ainult temale teada olevate mõtete üle. Dauget, Krajuhhinit ega Jermakovi toas ei olnud. 

«... Nüüd pulbitse soonis, 

löö viimseski ergus, 

mu rahutu noorus, 

mu kirgede hergus! 

Et piserduks veri 

mul tuhandeks täheks 

ja mürsuna vastu maailmale läheks. . .» 


Need olid oivalised värsid. Pealegi deklameeris «keigar» hämmastavalt hästi. Ta sügavas hääles, 
mis oli tulvil tagasihoitud jõudu ja erutust, kõlas midagi ärevat ja kutsuvat. Bõkov mõtles tahtmatult, 
et see kartmatu iludus on vist väga sarnane autoriga, kelle värsse ta deklameerib. Ta on niisama 
rahutu ja kirglik, niisamuti valmis kahetsuseta pühendama kogu oma elu suurtele ja erakordsetele 
üritustele. Sedasama mõtles arvatavasti ka Krutikov. Ta võttis järsku piibu suust ja vaatas 
tähelepanelikult Jurkovski poole, nagu oleks tahtnud milleski veenduda. Ainult Spitsõn õõtsus 
endiselt tasakesi edasi-tagasi ja naeratas poolsuletud silmadega. 

«... Kesk vetekaost laulda, 

et peas kohab veri: 

«Hei-hõissa, Must meri, 

sa võrratu meri! .. .»» 

Jurkovski jäi vait. Bõkov eemaldus uksest ja litks edasi. Dauge tuba oli tühi. Voodil lebas 
skafander, mille Johanõtš arvatavasti oma sõbra jaoks välja oli valinud. Kerakujulise kiivri 
poleeritud pind helkis õhtutaeva punakas komas. Bõkov asus minekule, kuid siis köitis ta tähelepanu 
laual olev foto. See oli tuttav pilt, mis kujutas nukra näoga ilusat naist kinnise kaelusega sinises 
kleidis... 

«Maša Jurkovskaja,» meenus Bõkovile. Ta ohkas. 

Vaene Johanõtš! Näed, milleni viis sinu armastus... Isegi sina. elurõõmus ja hea, kes sa naljatad ja 
naerad kõige raskematelgi minutitel. . . sa ei suuda teda unustada ka praegu, mõni päev enne starti 
teadmatusse. 

«Just praegu - see on kõige vastikuml» mürises järsku teisel pool seina Jurkovski hääl. «Saata 
niisugune kiri just. praegu. .. Sa ära rahusta mind, v-vend issandas, jumala loomakel Ta on ju näru! . 
> 

«Kuidas sa julged!» (Bõkov ei taibanud kohe, kelle suust see läbilõikav karjatus tuli.) «Kuidas sa 
julged temast nii rääkida! Lõppude lõpuks pole see üldse sinu asi!» 

«On küll minu asi! Ja mitte sellepärast, et ta on mu õde. See on kõikide asi - nii Krajuhhini kui ka 
teiste meie omade, sealhulgas ka sinu punanahalise kõrbepoja asi. Seal, kuhu me läheme, sõltub 
kõikide elu igaühest. Me peame üksteisele absoluutselt kindlad olema, aga nüüd ma mõtlen: kas 
jätkub sul niisuguses meeleolus visadust ja elutahet? Kas sa meid äkki alt ei vea, Grigori Dauge?» 
«Volodja!» 

«Mis «Volodja»! .. Kas sa siis tõesti ei ole aru saanud, kes ta on, see minu veetlev õeke? Ta pole ju 
inimene, vaid liblikas! Jajah, liblikas! Võta temalt ära kirevad tiivad ja. vaata, mis temast järele jääb! 
Kas teisi naisi on siis vähe? Ustavaid, armastavaid, tarku... Miks sa tema küljes nii kinni oled?» 

Bõkov läks kikivarvul oma tuppa ja sulges ukse. Vaevalt et Dauge hakkab täna skafandriga 
tegelema ja ka Bõkovil enesel polnud selleks praegu tuju. Tarvis oli paljude asjade üle järele mõelda. 
Ta rõivastus lahti, heitis voodisse ja sulges silmad. Kõige parem oleks vist püüda magama jääda. Ta 
tõusis, et rulood alla lasta, ja samal hetkel astus tuppa Dauge. Ta oli samasugune nagu alati juuksed 
veidi sassis ja lips viltu. Bõkov istus ja jäi talle otsa vaatama. 

«Juba heitsid magama?» küsis Dauge. «Aga skafander? . 
Miks sa mind nii vaatad, Aleksef? Kas midagi on korrast ära?» 
Ta tõstis käe näo juurde ja vaatas siis oma rinnale. 
«Ei, ei midagi... Ma niisama vaatasin,» leidis Bõkov 
vaevaga sõnu. «Mõtlesin, et on juba hilJa. . .» 
«Pole midagi hilja. Pane riidesse, lähme. Täna pead skafandri selgeks õppima - kardan, et homme 


ei jõua. Kus sa nii kaua olid?» . 
«Jändasin «Poisiga». Hirm on, Johanõtš. .. Kukun läbi sellel eksamil.» 
«Missugusel eksamil?» 
«Kuidas missugusel? Sellel, millest Krajuhhin täna rääkis. Mäletad, kui me tagasi sõitsime. . .» 
«Ahaa! Noh, mulle näib, et sa ei kuku läbi. Sa oled ju hea juht, ma tean.» 
«Juht» . . . Kui hakkavad pinnima. . .» 
Dauge vaatas talle imestunult otsa: 
«Milleks siin pinnimine? Sa higistad seal ilma pinnimi 
setagi nii, et sind tuleb pärast kuivaks väänata.» 
«Ei saa aru.» 
«Kõik on väga lihtne. Tuleb proovisõit. Homme teed rännaku mööda tugevasti liigestatud 
maastikku, mida. on täiendatud kunstlike takistustega, nagu ütlevad sportlased.» 
«Üksi?> . 
«Ei tea, keegi tuleb vist kaasa.. . Oled valmis? Lähme.» Dauge toas märkas Bõkov, et fotot ei ole 
enam laual. Johanõtš võttis voodilt skafandri ja laotas selle põrandale. 

«Istu, Aleksei, ja kuula. Seda ürpi nimetatakse KSS-6, see tähendab Krajuhhini süsteemi 
skafander, mudel kuus. Ta on valmistatud väga vastupidavast ja elastsest materjalist, millel on pikk 
ja keerukas keemiline nimetus. Muide, igapäevases tehnilises keeles nimetatakse seda materjali 
lihtsalt silikeediks. See on mingisugune räniorgaaniline polümeer muinasjutuliselt pikkade niitjate 
molekulidega. 

Tema tõmbetugevus on erakordselt suur. Peale selle on ta ülimal määral tulekindel ja loomulikult 
ka gaasi- ja veekindel.» 

«Selge,» ütles Bõkov. Ta laskus kükakile, kägardas huviga skafandri elastset käist ja silus seda siis 
peoga. 

«Seda ülikonda muidugi mõista ei õmmelda ja isegi ei stantsita. Ta valatakse valmis kujul 
niisugusena, nagu 

ta praegu on, ettenähtud avaustega ja taskutega seadmete, proviandi ja muu jaoks. Silikeedikihte on 
kaks, kusjuures ühe kihi molekulide orientatsioon on ristsuunaline teise kihi molekulide 
orientatsioonile. Selge?» 

«Selge. Vastupidavuse suurendamiseks ja läbilaskvuse vähendamiseks.» . 

«Täiesti õige. Asume kiivri juurde. Näed, ta on kinnitatud skafandri kuklaosa külge, kuid teda on 
kerge lahti võtta. Niimoodi.» 

Bõkov heitis pilgu kiivri sisemusse. Oligi nii! Väljastpoolt läikiv, nagu nikeldatud kiiver osutus 
seestpoolt väljapoole vaatamisel täiesti läbipaistvaks. 

«Mis imevigur see on?» 

«Spektroliit, erilist liiki plastmass,» ütles Dauge. «Pole pahasti välja mõeldud, eks ole? Tagab 
täieliku nähtavuse igale poole ümberringi.» Ta istus Bõkovi kõrvale põrandale ja koputas sõrmega 
vastu kiivrit. «Siin oleks muidugi võinud kasutada ka teisi läbipaistvaid aineid, kuid spektroliidil on 
mõningaid täiesti hindamatuid eeliseid. Esiteks polariseerib ta erilisel viisil valgust, nii et pimeduses 
või hämaruses võib tema läbi vaadata otse tugeva valgusallika poole ja kõike näha. Valgus ei 
pimesta vaatajat. Teiseks laseb spektroliit läbi ainult nähtavaid valguskiiri. Ultravioletseid ja 
infrapunaseid kiiri ta kas neelab või peegeldab täielikult. Samuti röntgeni- ja gammakiiri. 
Kolmandaks... Üldiselt, Krajuhhin on ära teinud suure töö.» 

«Aga mis see on? Ahaa. .. membraan.» 

«See on kaar kõrvaklappidega. Äärmiselt tundlik membraan raadiovastuvõtuks ja kaarekujuline 
amortisaator... selleks juhuks, kui sa kusagilt pea ees alla lendad. Siinsamas on ka mikrofon saatjaga 


ja pooljuht-toiteallikatega.» 
«Selge.» 
«Kogu ülikond on helikindel. Väliste helide kuulmiseks on siin eriline seadeldis. See on reguleeritav 
vastavalt ümbritseva atmosfääri tihedusele. Praegu on ta seatud meie harilikule õhurõhule.» 
«Selge.» 
«Väga tore! Teoreetiline osa paistab sellega läbi olevat. 
Nüüd tõmba ta selga, Aleksei. . . Pea kinni, mitte nii. Poe jalad ees kaelaaugust sisse. Nüüd kinnita 
kiiver.» 

Dauge sundis Bõkovit mitu korda skafandrit selga tõmbama ja seljast võtma, kiivrit kinnitama ja 
eemaldama, 

skafandris kõikvõimalikke võimlemisharjutusi tegema. Lõpuks, kui Bõkov oli juba higine ja valmis 
raskeid sõnu ütlema, halastas Dauge: 

«Hea küll, aitab sulle. Võta skafander seljast. Ja pane tähele veel üht asja, Aleksei. Siin vööl on 
pesad kakaod, puljongit ja karastusjooke sisaldavate termoste jaoks. Termostest lähevad kiivrisse 
torud. Hapnikuaparaadid ja süsihappegaasi neelajad on kinnitatud seljale. Näe, siin nad on. Pane 
tähele termoregulaatorit: külma puhul võid sisse lülitada kütte. Siin on dosimeeter. Ja veel... 
Skafander on varustatud suurepärase seadmega - hapnikufiltriga. Kui kõige mürgisemas atmosfääris 
on kas või viis protsentigi hapnikku, siis laseb filter selle kiivrisse. Mingid teised gaasid filtrist läbi 
ei pääse. . .» 

Bõkov puges skafandrist väljaja silmitses seda veel kord tähelepanelikult. 
«Aga radioaktiivsete ainete kiirgus? Kas ta kaitseb kiirguse eest?» 
«Muidugi. Selles suhtes on silikeet asendamatu.» 

«Aga footonireaktori «absoluutne peegeldaja»?» 

Bõkov pühkis laubalt higi ja istus Dauge kõrvale. Too ütles: 

««Absoluutne peegeldaja» on kõva ja habras. Skafandri materjaliks ta ei kõlba. Silikeet on küllalt 
kindel. Täna hommikul näiteks istusime Krajuhhini ja Vol.odjaga tund aega radioaktiivsete jäätmete 
hoidlas, skafandrid seljas.» 

«Mis sa räägid!» 

«Tõsijutt. Temperatuur kahesaja kraadi ümber, alfakiirgus, gammakiirgus ja kõik muu selletaoline. 
Ja siiski pidas suurepäraselt. Palavavõitu muidugi oli...» 
Bõkov lõi imestusest peoga vastu põlve. Uksele koputati. . 
Sisse astus Krajuhhin. Bõkov nihutas tugitooli tema poole. 

«Ei, ma ei istu,» ütles Krajuhhin. «Aeg on nii-öelda puhkama minna. Kuidas teil skafandriga lugu 

on, seltsimees Bõkov? Oppisite selgeks?» 

«Just nii.» 

«Täiesti selgeks,» kinnitas Dauge. 

«Teid oleks muidugi tarvis treenida, aga pole aega, kunagi pole aega. . .» 
Krajuhhin võttis uksekäepidemest kinni, kuid laskis selle jälje lahti: 

«Unustasin kõige tähtsama. Seltsimees Bõkov, homme hommikul lähete garaaži ja tulete sealt 
«Poisiga» siia.» 

«Kuulen,» ütles Bõkov kähiseva häälega. 

«Sõidame polügoonile. Näitate meile, milleks see masin suuteline on.» 

«Kuulen.» 

«Head ööd. . .» 

Krajuhhin väljus. Bõkov ohkas ja asus samuti hüvasti jätma. Ukse juures ütles ta Johanõtši kätt oma 


peos hoides tasakesi: 
«Ma. .. seesamane... kuulsin, et sulle tuli kiri. Halb kiri.» 
Dauge vaikis. 
«Ma räägin seda selleks, et... Üldse, kui sul on mind tarvis. . .» 
«Hüva, hüva...» Johanõtš muigas rõõmutult ja tõukas Alekseid ukse poole. «Küll suruvad peale... 
lohutajad, pagan teid kõiki võtaks! .. .» 
«Sa ära solvu. . .» 
«Ei, ei solvu. Mine.» 
«Head ööd.» 


«Sa uinud veel, mu veetlev sõber?» laulis hommikul Dauge Bõkovil tekki pealt ära tõmmates. 
«Aeg ärgata sul, kaunitar!» 
«Ära sega!» pomises Bõkov, pöördus seina poole, matsutas mõnusasti suud ja tõmbas põlved lõua 
alla. 
«Kas mäletad, kuis õhtul tuiskas, aga praegu on kell seitse ja all ootab sind auto.» 
«Ära. . . Mis? Oi, pagan võtaks!» 
Dauge jõudis vaevu kõrvale tõmbuda. Bõkov sööstis tooli juurde ja haaras rõivad. 
«Pea kinni, Aleksei, aga hommikuvõimlemine?» 
«Jääb ära! Kuidas ilm on?» 
Dauge tõstis ruloo üles: 
«Imetore! Pole pilvekestki. Sul veab, Aleksei. Aga Jermakovi käest sa saad!» 
«Mille eest?» päris Bõkov särki kinni nööpides. 
«Selle eest, et sa hommikuvõimlemiseta ära lähed.» 
«Pole viga, las ma saan. Noh, ma siis lippan.» «Hommikueine?» 
«Pärast, pärast...» 

«Võta kas või piima ja leibagi, veidrik! Jermakov keelab sul proovisõidu ära.» 

«Oh, pagan ...» 

Sööklas jõi Bõkov kiiruga kruusitäie piima, pistis taskusse mõned leivakuivikud ja tormas uksest 
välja. 

«Head teed!» Käed taskus, vaatas Dauge lahkuvale autole trepilt järele, haigutas ja pöördus majja 
tagasi. 

Bõkovi imestuseks ei äratanud tohutu suure «Poisi» tänavale ilmumine linna elanikes erilist huvi. 
Möödujad vaatasid transportööri võrdlemisi ükskõikselt, mõni peatus, et teda tähelepanelikumalt 
silmitseda - ja see oli kõik. Tehnikauudised ei olnud siin.uähtavasti harulduseks. Bõkov peatas 
«Poisi» võõrastemaja juures ja läks oma saabumise.st Krajuhhinile ette kandma. Koridoris põrkas ta 
kokku Jermakoviga. 

«Jõudsite pärale? Väga hea. . .» Komandöri terased hallid silmad uurisid inseneri tähelepanelikult 
pealaest jala = tallani. «Halb on ainult see, et te rikkusite režiimi.» 

«Ma. . .» 

«Parimate kavatsustega, saan aru. Aga poolteise-kahe tunni pärast tuleb teil taluda väga suurt 
koormust ja tänane režiimirikkumine võib kalliks maksma minna. Mitte ainult teile.» 

Ta vaikis hetke ja lisas: 

«Kui teil poleks nii imetlusväärne tervis, siis nõuaksin proovisõidu edasilükkamist.» 

«Enam seda ei juhtu,» pomises Bõkov. 

«Loodan. Planetonaudi režiimi on välja töötanud.meie maa parimad arstid ja iga kogenud inimene 
võib teile tuua kümneid näiteid selle kohta, kui kurvad tagajärjed on mõnikord olnud pisimatelgi 


režiimirikkumistel. Kui te oleksite piloot, siis oleks tänane päev olnud teile viimaseks ekspe- 
ditsioonist osavõtu päevaks. Õnneks ei ole te piloot. Võtke kümmekond tabletti toniini. Nüüd aga 
lähme, meid oodatakse.» 

Ülal, Krajuhhini kabinetis, oli koos kogu «Hiuse» meeskond. Siin oli ka kaks Bõkovile tundmatut 
meest - linna täitevkomitee esimees ja partei linnakomitee sekretär. Sellest, missuguse austusega nad 
suhtusid Krajuhhinisse, oli näha, et PORK aseesimehel on linnas tohutu autoriteet. 

«Ei maksa aega raisata, seltsimehed,» alustas Krajuhhin, niipea kui Bõkov oli jõudnud kõiki 
tervitada ja nurgas istet 

võtta. «Aleksei Petrovitš, täna etendate teie peaosa. Palun teid nii-öelda lavale ilmuda. Olge lahke. . 
od 

Bõkov lähenes lauale ja jäi Krajuhhini kõrvale seisma. Sekretär ja esimees naeratasid talle 
sõbralikult, Dauge pilgutas silma. Lauale oli laotatud suuremõõduline. kaart. 

«Proovisõidu teeme selles ruudus...» Krajuhhini sõrm tegi ringi kaardi kirdenurgas. «Kui palju siit 
selle kohani maad on?» 

Bõkov kummardus ka ardi kohale: 

«Kilomeetrit viiskümmend.» 

«Õigus. Kui palju aega «Poisi!» kulub. . .?» 

«Umbes kolm-nelikümmend minutit. ..» 

«Väga hea. Kõne all olevas rajoonis on praegu suur hulk mitmesuguseid kunstlikke formatsioone, 
mida... . hm... ei ole kaardile kantud. Teie ülesandeks on viia meid kõiki sellele künkale, kust me 
sõitu jälgime, läbida siis rajoon täpselt lõunast põhja ja pöörduda tagasi künkale piki seda oja. Kas 
ülesanne on arusaadav?» 

«Arusaadav.» 

«Hoiatan, et sel teekonnal võivad teid oodata igasugused üllatused. Ühe üllatuse igatahes garanteerin 
teile. Kas inimesed on sinna saadetud?» pöördus ta linna täitevkomitee esimehe poole. 

Too noogutas. 

«Katse tuleb üldiselt tõsine. Teiega sõidab kaasa seltsimees Jermakov. Olge ettevaatlik. Julgust ja 
ettevaatust! Nii-öelda ilma liigse uljuseta!» 

«Kuulen.» 

«Minu poolt on, kõik. Kas küsimusi on?» 

«Ei ole.» 

«Kus teie skafander on?» 

«Kohe toon, Nikolai Zahharovitš.» 

«Tooge ruttu ja tulge välja. Me võtame niikaua kohad sisse.» 

Veerand tundi hiljem jõudis «Poiss» põhjapoolse künkarea taha ja Bõkov nägi esmakordselt 
raketodroomi. See oli ikka seesama üksluine laudsile tundra üksikute väikeste kareda rohuga kaetud 
küngastega. Vahe oli .ainult selles, et kohati paistsid tasandikul ümmargused ja tähekujulised ruuged 
laigud; millel ei kasvanud rohulibletki. Bõkov juhtis «Poiss» ühele niisugusele laigule. Pehme müdin 
roomikute all asendus mõneks sekundiks tumeda katkendliku 

mürinaga, nagu oleks mööda munakivisillutist 
veerenud raudvaat. 
«Siia maandusid laevad,» seletas Dauge, kes oli istet võtnud Aleksei selja taga. 
«Aga see?» 
Vasakul olid näha roostetanud rööpad, vilksatasid okastraadi jäänused ja viltuvajunud post valge 


plekk-kolmnurgaga, millel ilutses märk «1 R». Okastraadi taga jõudis Bõkov märgata midagi 
ulatusliku nõo taolist, mis oli täidetud pruuni tänkja massiga. 

«Siit startis viis aastat tagasi esimene piloodita footonirakett,» ütles Dauge. «Näed, stardikoht on 
piiratud taraga, sest pinnas on paatunud radioaktiivseks räbuks. «1 R» tähendab «üks röntgen».» 
«Seda ma tean isegi,» pomises Bõkov. 

«Poiss» liikus edasi mööda turtdrat, sõites ümber rändrahnude ja läbides hoogsalt madalaveelisi 
soojärvekesi. Kui kilomeetrimõõtja järgi oli sõidetud kolmkümmend kilomeetrit, palus Jermakov, et 
juht loovutaks oma koha temale. Bõkov läks kabiini. Kõik luugid olid pärani avatud. Linna 
täitevkomitee esimees vaidles millegi üle Krutikoviga ja parteikomitee sekretär kuulas neid ilma 
nähtava huvita. Krajuhhin tukkus, nõjatudes vastu pehmet polstrit. Jurkovski ja Spitsõn istusid väljas 
luugi äärel. Bõkov heitis pilgu mootoriruumi, kuulatas, vaatas ja istus siis Jermakovi kõrvale. 
Mootori mürin tugevnes järsult. «Poiss» tõusis veidi aeglasema käiguga mööda järsku nõlva üles. 
«Olemegi päral,» ütles Krajuhhin. 

Mootor möiratas viimast korda, transportöör pöördus järsult ja jäi seisma. Kõik ronisid välja. 
Bõkov väljus viimasena. Nad olid kareda halli, rohuga kaetud kõrge künka tipul. Kui Aleksei alla 
vaatas, avanes talle kummaline pilt. Tasandik oli lõppenud. Edasi põhja poole ulatusid silmapiirini 
kivirahnude ja võimsate pahupidi pööratud maakihtide metsikud kuhjumid. Murruliste vallidega 
ümbritsetud laiad lehtrid, peaaegu püstloodne hambuline punakas sein, mis seda kaost põiki läbis, 
ebaühtlased graniidirahnude kuhjatised ja jälle lehtrid, seinad, kivivared. .. 

«Näete,» kostis Bõkovi selja tagant Krajuhhini hääl, «ma usun, Aleksei Petrovitš, et see maa-ala on 
nii-öelda teie kunsti ja meie «Poisi» suurepäraste omaduste vääriline. Mis teie arvate?» 

«Väga hea!» Bõkov vaatas otse mustadesse klaasidesse, mis Krajuhhini silmi varjasid. «Mulle see 

sobib. Kas lubate alustada?» 

«Siin käsutab Jermakov. Palun temalt küsida.» 

«Sellega sa mind ei hirmuta,» mõtles Bõkov ja pöördus Jermakovi poole, kes seisis binoklit käes 
hoides «Poisi» roomikul. 

«Kas lubate alustada, Anatoli Borissovitš?» 

Jermakov noogutas ja hüppas osavasti roomikult maha. «Tõmmake skafander selga,» ütles ta ja lisas 
tasase häälega: «Ja ärge närvitsege. Rahulikumalt. . .» 

Bõkov kehitas õlgu ja ronis kohmakait transportööri luugist sisse. Dauge astus mõne sammu tema 
poole, kuid peatus siis ja eemaldus pikkamööda. Jurkovski seisis veidi eemal, vilistas omaette ja 
vaatas kord alla, kord transportööri poole. Krajuhhin kükitas mahalaotatud kaardi ees ja pidas elavalt 
«linnaisadega» nõu. Mihhail Antonovitš ja Spitsõn askeldasid vaikides pisitillukese raadioaparaadi 
juures. 

«Lülitage mikrofon sisse ja laske kiiver alla,» ütles Jermakov Bõkovi kõrvale istudes. 

Nad aitasid teineteisel end laiade rihmade abil istme külge kinnitada ja Bõkov vaatas küsivalt 
komandöri hõbedase kiivri poole, mis oli kummardunud mõõteriistade kohale. 

«Lähme,» kostis kõrvaklappidest tasane hääl. 

Aleksei langetas sõrmed puldile ja «Poiss» hakkas algul aeglaselt, siis üha kiiremini ja kiiremini 
mööda nõlva alla laskuma. All ajas ta end püsti, ületas esimese kivikuhjatise ja sukeldus lehtrisse. 
Sõit algas. 

Bõkovil ei olnud aega tegelda võrdlustega, kuid kusagilt teadvuse põhjast kerkis väljendus «nagu 
konn jalgpallis» ja ta kordas seda alateadlikult sosinal. Ruudukujulises luugiavas vilksatas kord 
sinine taevas, kord must, nagu söestunud maa, kord graniidirahnu sammaldunud pealispind. «Poiss» 
kõikus ühelt küljelt teisele ja roomikud mürisesid kividellibisedes, kuid mootor undas ühtlaselt ja 
rõõmsalt, häireteta. «Sellega mind ei hirmuta,» mõtles Bõkov kangekaelselt. Transportöör sööstis 


möirates sügavasse kraavi. Hetke. vältel läigatas luugi taga ähmäselt mingi liikumatu pruun pind ja 
põlvedele voolas joana vett. 

«Edasi!» hüüdis Bõkov reipalt. 

Teisel pool krnavi «Poiss» peatus. Ees, mõne meetri kau- 

gusel kõrgus peaaegu püstloodne punakast savist sein. «Meetrit viisteist-kakskümmend,» vilksatas 
Aleksei peas mõte. «Proovime.» Ta nägi silmanurgast, et Jermakov haarab kätega istmest kinni. 
«Nagu konn jalgpallis . . .» 


Künka tipult vaadatuna samanes tdtnsportöör väikese halli mardikaga, kes liigub edasi mööda 
küntud põldu. Nüüd ronis see hall mardikas seinale. Mingil arusaamatul viisil õnnestus tal mõni 
meeter ülespoole roomata. Siis ta võpatas, eraldus seinast ja langes keset punaseid tolmupilvi selili. 
«Oh pagan,» pomises linnakomitee sekretär, «oleks ta ometi ringi läinud!» . 

Dauge sülgas närviliselt. 
«Ringi minna ei tohi,» ütles Krajuhhin rahulikult. «See on reeglite vastu. Tähelepanu!» 

Seal, punaka seina juures toimus midagi. Mardikas liigutas end. Ta keha külgedest sirutus id 
järsku välja läikivad lülilised jalad, mis kõverdusid pikkamööda ja pöörasid ta uuesti seljaga 
ülespoole. Üks silmapilk, teine. .. Kolme teraskangiga seina jalamile toetudes ja neljandaga ette- 
vaatlikult tuge otsides tõusis «Poiss» seina harjale, haakus sellesse roomikutega ja jätkas teekonda, 
tõmmates käigul toetuskangid tagasi oma sisemusse. 3 
«Tubli poiss! Väga tubli!» ütles Jurkovski erutatult. «Tõeline meister!» 

«Võib-olla ehk võtaksime tema asemel siiski kaasa veel ühe piloodi?» tähendas Krajuhhin binoklit 
silmade juurde tõstes. . 


Bõkov juubeldas. Kõik läks kõige paremini. «Poiss» ületas ühe tõkke teise järel. Roomikute all 
purunesid kivid, sügavatest ümmargustest aukudest paiskus välja vedelat muda, kahurimürinaga 
veeresid teelt kõrv?le kaljurahnud. Jermakov, kes. jälgis marsruuti kaardi ja kompassi abil, näitas 
korduvalt suunda - muidu oleks Bõkov kindlasti teelt eksinud, kuigi ta püüdis juhtida transportööri 
täpselt otsejoories. 

«Kui palju me oleme läbi sõitnud, Anatoli Borissovitš?» 

«On jäänud veel kilomeetrit poolteist...» 

Sel hetkel kerkisid eespool täiesti ootamatult ja käratult maast vaarikpunased leegisambad. Bõkov 
tõmbus tagasi ja peatas transportööri. 

«Siin ongi need Krajuhhini üllatused,» pomises ta. 

Tuli levis kiiresti. Näis, nagu põleksid kivid. Veripunaste leegikeeltega segunevad mustad suitsujoad 
kord väänlesid mööda maad, kord lendasid kõrgele üles. Kuum kuiv tuul tõstis õhku tolmupilvi. 
«Kondenseeritud bensiin!» ütles Bõkov erutatult. «Napalm! Kül! Oh ikka välja mõeldud... .» 
Jermakov vaikis. Bõkov muigas, laskis luukidele spektroliitkatted ja vajutas klahvidele. «Poiss» 
sukeldus täiskäigul tulerajusse. 

Kui silmapiir kattus ähmase tume-vaarikpunase looriga, siis partei linnakomitee sekretär köhatas 
ja linna täitevkomitee esimees lähenes raadioaparaadile, Krajuhhin aga ütles häirimatult: 

«Ma käskisin seal süüdata mõnikümmend vaati bensiini. Kõigest seitsesada-üheksasada kraadi 
mõne minuti vältel. Tühine asi. «Poiss» peab kindlasti väga hästi vastu. Aga kas närvid vastu 
peavad? .. .» 

«Poiss» pidas vastu ja vastu pidasid ka närvid. Paksudest tahmapilvedest ümbritsetud transportöör 
veeres jõekesse, mis tähistas marsruudi lõppu, ja peatus seal. Rutakad lained lõid vastu ta auravaid, 


mustaks tõmbunud, lillakalt helkivaid külgi. Kuuldus sisinat. Pikkamööda soomus jahtus. Bõkov 
raputas õlast Jermakovi, kes rippus abitult rihmadel. Kuid Jermakov oli teadvusel. 

«Läksime läbi. . .» pomises ta nõrga häälega. «Hästi läksime läbi,» kordas Jermakov. «Olen rõõmus 
teie pärast. . . ja iseenda pärast.» 

Bõkov tegi kohmetult «hm». 

Kogu tagasitee vältel mööda tasandikku, piki oja kallast, vaikisid mõlemad. Alles siis, kui 
transportöör võttis suuna künkale, mille tipul mitu inimkogu tervituseks käega vehkis, ütles insener: 


«Ühest asjast ei saa ma aru, Anatoli Borissovitš. Mis on siin tundras niisuguseid purustusi 
tekitanud?» 

Jermakov vaikis kaua, näppides lahti rihmapandlaid. Siis ütles ta vastu tahtmist: 

«Selle maa-ala kohal plahvatas rakett. . . footonirakett - rohkem mitte midagi.» 

«Seda ma arvasingi, et siin on toimunud plahvatus. . .» 

See oli kõik, mida hämmastunud ja vapustatud Bõkov suutis öelda. 

Pärast hilist lõunasööki (ja klaasi konjakit eduka proovisõidu puhul) palus Krajuhhin tähelepanu 
ja teatas: 
«Jermakov ja. Bõkov viiakse nädalaks ajaks üle sanatooriumirežiimile. Ei mingit tööd. 
Seiklusromaanid, jalutuskäigud ja uni. Ülejäänutel valmistuda «Hiuse» vastuvõtmiseks. On tulnud 
teade, et rakett startis «Tsiolkovskilt» ja jõuab viie-kuue päeva pärast siia.» 


«HIUS» PÖÖRDUB TAGASI 


Bõkov nägi unes, et Jermakov viis «Poisi» angaari. Transportöör oli kuumenenud punase 
hõõgumiseni ja... angaaris loitis külm purpurne leek. Bõkov haaras seinalt tulekustutaja, kuid 
Jermakov puhkes naerma, raputas teda õlast ja karjus talle otse kõrva, teda millegipärast sinatades: 


«Arka üles, Aleksei! Sulle öeldakse, ärka üles!» 
Nüüd märkas Bõkov, et Jermakovil on seljas läikiv polüvinüülkloriidist vihmamantel ja et see ei ole 
üldse Jermakov, vaid Dauge. Bõkov tõusis voodis istuli ja hõõrus silmi: 
«Milles asi on?» 
««Hius» läheneb. Lähme vastu võtma, Aleksei.» 
Kell oli umbes kaks öösel. Taevast katsid üleni rasked mustjashallid pilved. Ainult põhja pool 
helendasid tuhmilt - ähmased roosakad vöödid. Valas vihma. 
«Kes veel vastu võtma läheb?» 
«Kõik meie omad. Ja pealekauba pool linna.» 
Bõkov läks akna juurde. Tänaval kõndisid kiirel sammul ja jooksid inimesed; soliidselt veeres 
traktor, vedades enda järel kummalise välimusega kohmakat seadeldist tohutu suurtel ratastel.. 
Temast möödus mitu autot. All paugatas uks ja tegi hüüdis kurja häälega: 
«Miks varem välja ei kutsutud?» 
Jermakov ja teised planetonaudid ootasid juba vestibüülis. Ukse juures seisis Krajuhhin. Teda 
ümbritses rühm vihmamantlite ja märgade nahkkuubedega insenere, keda ta kasvu poolest tublisti 
ületas. Ta ütles kuiva ja kalgi häälega, nagu naelu sisse lüües: 

«Linn on olemas selleks, et laevu varustada, vastu võtta ja ära saata. Te unustasite selle. Arvan, et 
tuleb teie mälu 

värskendada. Aga seda teeme hiljem. Praegu on vaja, esiteks, viivitamatult kõik masinad üles otsida. 
Teiseks, inimesi jaama saata.» Ta pöördus jässaka habemiku poole. 

«Jaama eest vastutate peaga.» 

«Püüame toime tulla,» põristas habemik. 

«Kõik desaktiveerimis- ja tuletõrjevanendid .. .» «Korras, Nikolai Zahharovitš, kõik on valmisolekus 
number üks.» 

«Hästi. Ma olen kusagil kaponiirides või nende lähedal. Ja veel.. .» Krajuhhin koputas 
polüvinüülkloriidist kapuutsi kandvale noormehele sõrmega vastu rinda. «Teata otsekohe kõigist 
laevalt tulevatest raadiogrammidest.» 

«Kuulen, Nikolai lahharovitš.» 

«Võite minna. .. Aga teie, Zaitšenko,» - nüüd rääkis ta põlglikult ja nagu vastu tahtmist - «lähete 
aresti. Ja kui juhtub õnnetus, siis kohtu alla. Nii.» 

See, keda nimetati Zaitšenkoks, surus käed vastu rinda: «Nikolai Zahharovitš!» 

«Ma ütlesin! .. .» 

«Lubage mind vähemalt praegugi jaama minna, kas või tunnikeseks!» anus Zaitšenko. «Nojah, olen 
süüdi. .. tulgu kohus. . . Aga praegu seal ju keegi minust paremini hakkama ei saa!» 

Krajuhhin mõtles hetke. 

«Nii. Hea küll... Sõitke jaama. Aresti lähete pärast laeva saabumist.» 

«Just nii!» 

«Kõik?» Krajuhhin vaatas planetonautide poole. «Lähme, seltsimehed.» 

Väljas oli märg ja külm. Auto mootor turtsus kannatamatult trepi ees. Planetonaudid võtsid istet ja 
auto söös,tis mööda pikast reast presentkatetega poolroomik-veoautodest. Bõkov küsis tasase 
häälega: 

«Mis juhtus? Mis jaam see on, millest Krajuhhin rääkis?» 

«Täpse suunamise raadiomajakas.» Dauge kõõritas Krajuhhini selja poole. «Kui planetoplaan 
läheneb Maale, siis orienteemb piloot kolme põhimajaka järgi. Üks nendest on siin, linnas, teised 
kaks paiknevad polügooni nurkades ookeani rannikul. Need aga on üsna umbkaudsed orientiirid ja 
laev võib sattuda linna või ookeani või veel kuhugi mujale. laeva täpseks suunamiseks maandumis- 
kohale kasutataksegi seda raadiomajakat. Zaitšenko on majaka ülem.» 


72 


«Mis siis juht.us?» 
«Eile õhtul proovikäivitamise ajal põles seal läbi mingisugune tähtis agregaat - transformaator või 
midagi muud selletaolist. Selgus, et jaam ei olnud saanud tagavaraosi, mis olid jäljetult kadunud 
kuhugi ladudesse. Hirmus skandaal! Kõige vastutusrikkamal silmapilgul jaam ei tööta. Jääb loota 
ainult Ljahhovi osavusele.» 
«Kes see on?» 
««Hiuse» piloot.» 
«Aga kui...» 
«Parimal juhul laskub tundrasse, siit paarisaja kilomeetri kaugusele. Sellest pole häda. Polügoon 
ongi niisuguse arvestusega ehitafud. Võib sattuda merre. Aga kui ta tuleb linna kohale...» 

«Ei tule!» ütles Krutikov veendullult. «Ära hirmuta, Grigori. Johannovitš. Ljahhov pole algaja - 
näeb, et täpselt suunamise signaale ei ole, ja hakkab põhja poole hoidma. 

Aga üldiselt on see muidugi skandaal.» 

«Täna töötati jaamas kogu öö, püüti parandada. Võibolla parandavad veel ära.» Dauge vaatas 

uuesti Krajuhhini selja poole. 


«Ljahhovi jaoks ei ole sellel tähtsust,» ütles järsku Bogdan Spitsõn. «Ljahhov maandab laeva 

täpselt polügooni keskele ainuüksi põhimajakate järgi.» 

«Kas tõesti?» pilutas Krutikov silmi. 

«Ljahhov maandub täpselt polügooni keskele,» kordas Spitsõn ja surus huuled kokku, näidates 
sellega, et ta peab edasist vaidlust sel teemal tarbetuks. 

Jurkovski köhatas ja ütles: 

«Zaitšikust on kahju. Tegelikult ei oleks tulnud karistada teda, vaid kedagi kõrgemal seisvat.» 

«Kõik saavad!» torises Krajuhhin ümber pöördumata. «Keegi ei jää ilma. Aga Zaitšenko. saab 
esimeses järjekorras.» 

«Polügooniülem .. .» 

«Ma ütlesin juba.» Krajuhhin pöördus lõpuks ja vaatas Jurkovskile otsa. «Saavad kõik... vastavalt 
sellele, mis nad on ära teeninud. Nii. Aga teie, Vladimir Sergcjevitš, vist unustasite, et Zaitšenko oli 
usaldusel.» 

See oli nähtavasti kaalukas argument, sest Jurkovski ei teinud katsetki vastu vaielda. Enam ei 
öelnud keegi ühtki. sõna. . 

Auto pöördus ja kihutas edasi mööda suurt betoneeritud 

väljakut stardiseadmete juures. Paremal liibusid küngaste jalamile madalad ja laiad esiseinteta 
ehitused, mille kohal kõrgusid küngaste taha kaduva kõrgepingeliini võrejad mastid ja mingid hallid 
kuplitaolised tornid. 

«Varjendid,» pomises Spitsõn. 

«Aga kuhu meie sõidame, Bogdan?» 

«Kaponiiridesse. Sealt jälgime «Hiuse» maandumist.» 

Nad jõudsid kitsale sirgele maanteele. Vihm tugevnes, mööda klaase valgusid alla veenired, asfaldil 
hüplesid valkjad mullikesed. Autojuht pidurdas järsult. Lähenes kapuutsiga vihmamantlis mees, 
kummardus, vaatas autosse, tundis Krajuhhini ära ja viipas käega. Krajuhhin avas ukse: 

«Kas radistid sõitsid ammu siit mööda?» 

«Vähemalt pool tundi tagasi, Nikolai Zahharovitš.» 

«Vaadake et te kedagi läbi ei lase!» 

Veerand tunni pärast ilmusid eespool nähtavale maasse kaevatud teraskuplid, mis sarnanesid 
vanaaegsete tulepunktide vaatluskuplitega. 

«Kaponiirid,» kommenteeris Spitsõn. 

Ammustel aegadel, aastat kolmkümmend tagasi, oli see tasandik kosmoserakettide katsetamise 
polügooniks. Vaatlejad asusid kaevikutes ja blindaažides. Mingite ebatäpsuste tõttu 
juhtimissüsteemis langesid hiiglaslikud, kõrghoone suurused raketid mõnikord taevasse lendamise 
asemel küljeli ning hakkasid tuld pursates mööda tasandikku hüplema ja libisema. Algul 
inimohvreid ei olnud, kuid ükskord sattus palju tonne kaaluv mürakas otse kaevikusse. Tuli rajada 
kaponiirid -- maa-alused raudbetoonehitused maapinnale ulatuvate vaatluskuplitega, mis 
võimaldasid igas suunas vaatlusi teostada. Kaponiirid olid tugevad, arvestatud raketi otsetabamusele, 
ja nendes viibimine oli vaatlejatele täiesti ohutu. 

Juht pööras auto paksu laega sügavasse betoneeritud tranšeesse ja peatas ta seal. 

«Lähme,» ütles Krajuhhin. 

Planetonaudid läbisid lühikese helendavate seintega koridori ja jõudsid madala võlvlaega 
hämarasse ruumi. Bõkov vaatas huviga ringi. Paremal ja vasakul viisid mõned astmed teraskuplite 
all olevatele ümmargustele platvormidele, kus seisid kolmjalgadel võimsad, neljakümnekordse 
suurendusega periskoobid. Nende objektiivide kohal haigutasid teraskuplites nelinurksed avad, 
millest 

paistis hall, vihma piserdav taevas. Kolm nahkkuuega noormeest askeldasid raadioaparaadi juures 
Kui Krajuhhin sisse astus, tuli üks neist tema juurde ja raporteeris, et majakate ja 
lokatsioonijaamadega on side loodud. 

«Küsige, kas «Hiuse» pardalt on mingeid teateid,» käskis Krajuhhin. 

Spitsõri tõusis ühele platvormile ja läks vaatlusava juurde. Ülejäänud istusid seinte äärde 
taburettidele. Reproduktor h.akkas kähisema ja kraaksus: 
««Hius» vaikib veel, Nikolai Zahharovitš . 

Krajuhhin pistis käed vihmgmantli taskutesse ja hakkas mööda tuba edasi-tagasi kmma. Ta 
peatus, silmitses tähelepanelikult seinalolevat vana luitunud plakatit «Tuuma energeetika erikaalu 
kasv meie maa üldises energeetikabilansis aastail 1960-1980» ja jätkas siis käimist. Radistid ... 
vaatasid kaastundtikult tema poole. Jurkovski sosistas Daugele: 

«Vanamees närvitseb . 

Reproduktor möirgas uuesti: 

«Tähelepanu, tähelepanu! Nikolai Zahharovitš!» 

«Jah, kuulen,» vastas Krajuhhin kannatamatult. 

««Hius» on polügooni kohal. Annan tema, koordinaadid parandusega teie asukoha suhtes. 
Geodeetiline asimuut kaheksa kraadi ja... nelikümmend... nelikümmend neli minutit. Kõrgus 
kuuskümmend kraadi.» («Ta maandub polügooni keskele,» sosistas Spitsõn.) «Laskub kiirusega 
kakskümmend sentimeetrit sekundis. . .» 

«Footonireaktoril?» 

«Esialgu footonireaktoril.» 

«Andke edasi: kuuekümne kilomeetri kõrgusel footonireaktor välja lülitada ja üle minna 
vesinikurakettidele.» 

«Kuulen. . .» Järgnes vaheaeg, siis kraaksatas reproduktor: «Edasi antud. Nikolai Zahharovitš, 
«Hius» palub kohale saata sanitaarauto ja arsti..» 

Kõik pöördusid erutatult reproduktori poole. 

. Neil on pardal haige insener Tšehhoslovakkia lunoidilt », Divišek. Tal on väga halb.» 
«Andke korraldus sanitaarmasina suhtes ja laske lennuk valmis seada Moskvasse lendamiseks. Minu 
lennuk. Mis inseneril viga on?» 

«Kiiritustõbi .. .» 
33 Lunoid - planeedi kunstlik kaaslane. 

Krajuhhin kirus tasakesi. 

«Ja veel. . . Andke Ljahhovile edasi, et ta oleks ettevaatlik. Juhtige ta tähelepanu sellele, et täpse 
suunamise jaam ei tööta.» 

«On juba edasi antud.» 

«Ja mis ta ütleb?» küsis Spitsõn. 

«Naerab. . .» 

Reproduktor jäi vait. Krajuhhin võttis rinnataskust mustad kaitseprillid, pani need ette ja ütles: 
«Lähme periskoopide juurde.» 

Okulaaridest paistis hall taevas, hall tundra, naaber- vaatluspunkti hall kuppel. Vihm oli lakanud ja 
niiske soe tuuleke pani virvendama veelombid, millest kerkisid madal akasvulised põõsad ja peened 
rohukõrred. Bõkov vaatas kella. Oli viie paiku. 

Kõik vaikisid. Minutid venisid aeglaselt. «Valgus!» hüüdis järsku Krutikov. 

Taevast valgustas värelev violetne kuma. Ja kohe kadus taeva ja tundra näiline hall ühetoonilisus. 


Muutus selgesti nähtavaks iga pilve peen muster. Mööda maapinda liikusid kiiresti veidralt 
kõverdunud pimestavvalged jooned. Valgus tugevnes. Tundra kohal mängles kummaline ümber- 
pööratud vikerkaar. Lompides hüplesid valged ja lillad täpid. Kõrvadesse aga tungis järk-järgult 
tugevnev peenehäälne ulgumine. Bõkovil hakkasid hambad valutama, ta kattis kõrvad käega ja 
raputas pead. Valgus muutus üha heledamaks, heli tõusis talumatu kõrgusenl ja oli veel ainult vaevu 
kuuldav. 
«Ljahhov kannab ette, et kahe minuti pärast lülitab ta footonireaktori välja,» teatas madal bass 
reproduktorist. 

«Ammu oleks aeg,» pomises Krajuhhin. 

Valgus kustus ja nagu nõiaväel kadusid silmapilk vikerkaar ja lompides hüplevad lõbusad 
valgustäpid. Tundra mattus hämarusse. Minuti pärast aga harjus silm jälle ta halli ühetoonilisusega. 
Ja siis täitis taevast kurjakuulutav madalahäälne möirgamine. Värisesid seinad, kaeblikult lõgises 
vaatlusava katmiseks määratud teraskilp. Tundus, nagu lendaksid üle pea üksteise järel loendamatud 
reaktiivlennukite eskaadrid. 


«Seal ta on!» hüüdis Krutikov. «Vaadake!» 
Pilvede all sähvatasid punakad sädemed. Kõrgel ilmus nähtavale ümmargune tume laik, mis 
hakkas tuld pursates aeglaselt maapoole laskuma. Ta kasvas silmanähtavalt. 

Õhku vapustas tugev mürin ja laigu servadest sööstsid maapinnani viis tulejuga, peened ja sirged 
nagu mastid. Paiskusid üles aurupilved, lendasid mudakamakad. Raske must keha rippus õhus, 
õõtsudes veidi teda toetavatel oranživärvilistel leegisammastel. Siis laskus ta veel aeglasemalt kui 
enne aurukeeristesse ja kadus silmist. 
Maa võpatas kergelt, möirgamine vaibus. Keegi ei öelnud sõnagi, igaüks näis kuulatavat oma 
kõrvade kuminat. Seal, kuhu planetoplaan, laskus, voogas ja kobrutas nüüd raske määrdunud-valge 
aurupilv. .. 

«Erakordselt puhas maandumine!» ütles Spitsõn hingeldades. 
«Jah,» nõustus Krajuhhin. 
«Meisterlik maandumine. Sõidame, muidu te kõik lõhkete kannatamatusest.» 


(i 

«Hiuse» maandumiskoht oli vaatluspunktist tunduvalt kaugemal, kui Bõkovile alguses paistis. 
Autojuht sõitis maksimaalse kiirusega, mida võimaldas arendada künklik tasandik. Ja siiski möödus 
vähemalt viisteist minutit, enne kui autokummid hakkasid sahisema kuumal, paatunud ja ikka veel- 
nõrgalt suitseval pinnasel. «Hiuse» tohutu suur kuppel varjas poole taevast. 

«Vaadake, kuidas ta maandus,» ütles Spitsõn võidurõõmsalt, «alumise luugiga linna poole! Tubli 
poiss!» 

Kõik hüppasid autost välja ja pöörasid pilgu üllis. Bõkov vaatas hämmastuse ja umbusuga seda 
koletist, mille oli sünnitanud inimese tahe «Weidade You-yi» laevatehase mustas tühjuses. Midagi 
taolist niihästi mõõtmete kui ka kuju poolest ei olnud ta veel näinud. Tõsi küll, esimesel pilgul näis 
«Hius» võib-olla veidi sarnanevat, kilpkonnaga, samuti nagu ta mudel Krajuhhini kabinetis 
Moskvas. Lähedalt vaadates aga ei võinud niisugune võrdlus pähegi tulla. Paistis, et kõige rohkem 
meenutab planetoplaan viie jämeda viltuse sambaga tohutu suurt paviljoni. Kõik viis veetornisuurust 
sammast toetasid paviljoni katust - raketi korpust -, millel oli kumernõgusa läätse kuju. Korpuse alu- 
mine, nõgus pind oli peegelsile, ja kui Bõkov selle alla läks, nägi ta pea kohal oma võimatuseni 
moonutatud ja, suurendatud peegeldust. 

Peegel. .. Üliõhuke kiht võluainet, mis looduses eksisteerib tõenäoliselt vaid kõige tihedamate 
tähtede sisemuses ja on uskumatult keerukate võtetega kantud poleeritud metlallile. Bõkovile näis, 


nagu tunneks ta näol nõrka, vaevu märgatavat soojusvoogu. Kuid ta teadis, et peegel jääb külmaks 
isegi footonireaktori töötamise ajal. Tollest mustast august nõguspinna keskpunktis kümne- 
viieteistkümne meetri kõrgusel paiskub välja hõõguva plasma juga ja seal, kus tema, Bõkov, praegu 
seisab, algab paljaste tuumade sünteesi meeletu reaktsioon. 

Bõkov väristas närviliselt õlgu ja astus kähku lahtise taeva alla. Võib-olla sai ta esmakordselt elus, 
tõeliselt aru, missuguseid tohutuid jõude on inimene alistanud ja enda teenistusse rakendanud. 

Ülalt hakkas kostma surinat ja Bõkov nägi «Hiuse» kohal hõljumas suurt helikopterit, mille 
külgedele olid maalitud punased ristid. 

«Operatiivsus eelkõige,» pomises Jurkovski. «Aga miks nad välja ei tule?» 

Just nagu vastuseks ta sõnadele avanes järsku korpuse äärel kahe reaktorirõnga vahel - nii nimetati 
tornitaolisi sambaid - ümmargune luuk ja nähtavale ilmu- kahvatu naeratav nägu. 
«Vasja! Ljahhov!» kisendas Spitsõn hüpeldes kätega vehkides. 
«Tere, Bogdan! Tervist, Nikolai Zahharovitš! Tere, seltsimehed!» 

«Ronige ometi välja, planeedihulgused!» kraaksus Krajuhhin kähiseva häälega. «Mis te seal 
kohmitsete, Ljah hov?» 
«Silmapilk. Kas sanitaarmasin on?» 
«On, seal.» Spitsõn viipas käega maandunud helikopteri poole, kust neile joostes lähenes mitu valges 
kitlis inimest. 
Luugist langes metalse lõginaga alla painduv redel. 
«Võtke haige vastu!» hüüdis Ljahhov. . 
Nelja peene läbipaistva nööri abil lasti võrkvoodis ettevaatlikult alla linadesse mähitud inimkogu. 
Bõkov võttis ta kätele ja paigutas sanitaride abiga kanderaamile. Imestuse ja kaastundega nägi ta, et 
mööda haige nägu veerevad pisarad. 

«Zeme,» sosistas haige. «Zemžš, modre nebe 34. sinine... .» 

«Jah, jah, seltsimees Divišek, Maal» Krajuhhin kummardus tema kohale. «Nüüd läheb kõik hästi. 
Mõne tunni pärast olete Moskvas, saate terveks ja lähete koju puhkama.» 
«Dekuju, soudruhu 2 B 
«Andke edasi korraldus,» pöördus Krajuhhin arsti poole, «et haige otsekohe - tähendab pärast seda, 
kui talle on antud abi meie vahenditega - saadetaks minu lennukiga teele.» 
«Kuulen, Nikolai Zahharovitš.» 
Selleks ajaks olid ka Ljahhov ja tema kaks kaaslast maapinnale laskunud. Nad tervitasid kiiresti 
seltsimehi ja läksid siis kanderaami juurde. . 
«Nägemisehi, Jan!» ütles Ljahhov. «Saa terveks — ja jälle tööle, kallis sõber!» 
Kõhetu ümaranäoline naine avaras kombinesoonis silitas õrnalt tšehhi põske: 


34 Maa, sinine taevas. 
35 Tänan, seltsimees. 

«Paranege kiiresti, seltsimees Divišek. Tervitage oma perekonda.» 

«Dekuju, soudruhu. .. Tänan, tänan,» pomises Divišek, oma kõhnade sõrmedega nende käsi 
surudes. «Väga palju tänan!» 

Kõik vaatasid eemalduvale helikopterile vaikides järele. Ljahhov silmitses heledamaks tõmbunud 
taevast ning kaugete küngaste ebamääraseid piirjooni ja naeratas nõrgalt. 

«Niisiis jälle Maal,» ütles ta. «Jälle kodus. .. Aga missugune masin, sõbrad! Missugune masin!» 


«Oodake, seltsimehed..» Spitsõn haar.as Ljahhovil õlast ja viis ta ümaranäolise naise juurde, 

«Tšokan, palun seisa sina. Veera vasakule käele...» 

Kolmas meeskonnaliige, pikakasvuline sõnaaher kasahh, kortsutas kulmu: 

«Jälle hakkad pildistama?» 

«Seda küll. . .» 

Spitsõn taganes neilt pilku pööramata, võttis taskust miniatuurse kinokaamera, laskus kükakile ja 
filmis mõned meetrid. 

«Aitab!» ütles Krajuhhin kurjalt. «Silmapilk autosse - linna ja puhkama! Ilma jututa! Juttu ajame 
õhtul.» 

«Oks hetk, Nikolai Zahharovitš...» Ljahhov pöördus Bõkovi poole: «Kui ma ei eksi, siis teie olete 
uus meeskonnaliige?» . 

«Jah, saage tuttavaks,» taipas äkki Krajuhhin. «Aleksei Petrovitš Bõkov, keemik, tuumainsener, 
transportöörijuht. Vassili Semjonovitš Ljahhov, piloot. . . Veerake, tulge siia. Veera Nikolajevna 
Vassilevskaja, tüürimees. Tšokan Kunanbajev, pardainsener.» 

Bõkov ja ljahhovlased vahetasid käepigistusi. «Nii,» ütles Krajuhhin. «Aga nüüd linna!» 

«Õhtul näeme,» noogutas Ljahhov lahkelt Bõkovile. 

«Meie, Anatoli Borissovitš, jääme tunnikeseks siia,» pöördus Krajuhhin Jermakovi poole. «Vaatame 
«Hiuse» üle. Teie ka, Bõkov. Ühtlasi kõneleme teenindamisrühma ülemaga. Näete, seal ta sõidabki. . 
. Ülejäänud on vabad.» 

Üle välja veeres «Hiuse» poole poolroomik-veoautode, traktorite ja iseliikuvate kraanade voor. 

«Öelge neile, et nad pööraksid tähelepanu kolmandale reaktorile,» ütles Tšokan. «Erilist 
tähelepanu! Releesüsteem millegipärast vigurdab . .. Aga hea küll, ma homme ise ütlen.» 

Nad sõitsid ara ning Bõkov ronis Krajuhhini ja Jermakovi kannul erutusest peksleva südamega painduvast, 
kuid tugevast redelist üles. Kuubikujulises kambris, kuhu luuk avanes, ütles Krajuhhin: 
«Siin on tambuur - kessoon - väljumiseks õhuta ruumi või mürgisesse keskkonda. Kitsavõitu, eks 
ole?» 
«Ei tea... pole nagu vigagi,» pomises Bõkov ebakindlalt. 

«Kitsas, kitsas!» torises Krajuhhin tõredalt. «Projekteerimisel jäeti paljugi arvesse võtmata. Kui 
hakkame maha ja peale laadima, küll siis näete. Kümneid ja sadu tonne laadungit tuleb kolmest 
niisugusest nõelasilmast läbi toppida.» Ta osutas sõrmega luugi poole. «Laevas endas on 
veel.hullem. Koridorid on kitsad, neid tõkestavad vaheseinad.» 

«Meteoriidiohu ja hermeetilisuse seisukohast on sellel suuri eeliseid,» märkis Jermakov. 

Nad läbisid kambri ja hakkasid heledasti valgustatud koridori soonilist, astmelist põrandat mööda 
ülespoole tõusma. 

«Termotuumarakett on nii-öelda uus asi,» lausus Krajuhhin. «Paljusid tema võimalusi ja eeliseid 
ei osatud veel arvesse võtta, teda projekteeriti vana viisi nagu harilikke rakette. Rutiin, pole midagi 
parata,.. Aga siit algab uus. . .» 

Krajuhhin tõukas lahti raske terasukse ja nad astusid avarasse ruumi, mis oli täis Bõkovile 
tundmatuid mõõteriistu ja jaotuskilpe. 

«Siin on juhtimiskeskus,» ütles Krajuhhin. «Seal aga» - ta osutas ukse vastas olevale seinale - 
«seal asub titaanümbrises «Hiuse»süda - footonireaktor. Eriline seadeldis tekitab plasma, paljaste 
triitonite, üliraske vesiniku tuumade voo, mis üliväikeste annustena - mõnituhat annust sekundis - 
paisatakse alla. Võimas elektromagnetiline väli, mille tekitavad viis solenoidi reaktori rõngaste 
kohal, pidurdab järsult plasmatombukese, milles selle tagajärjel algab termotuumareaktsioon. 
Pidurduspunkt asub paraboloidpeegli - «Hiuse» korpuse alumise pinna - fookuses. 
Elektromagnetiliste võngete, neutronite, heeliumituumade ja reageerimata triitonite tihe voog põrkab 


vastu peeglit ja annab raketile tohutu veojõu. . . Muidugi,» lisas Krajuhhin pärast lühikest vaikust, 
«kui poleks «absoluutse peegeldaja» kihti, siis laeva korpus nii-öelda põleks silmapilkselt 

läbi. Esimene «Hius» põleski ära sellepärast, et see kaitsekiht sai kusagilt vigastada.» 
«See pole teada,» ütles Jermakov kuivalt. 
Ta käis mööda juhtimiskeskust, silmitses mõõteriistu ja kirjutas midagi märkmikku. 
Krajuhhin vaikis veidi aega ja näris huuli. 
«Footonirakett on uus asi,» ütles ta siis. «Tohutu suur asi. Inimkonna tulevik. . .» Ta võttis prillid 
eest ja vaatas nende klaase hõõrudes Bõkovile oma ümmarguste silmadega otsa. ««Heasoovlik 
loodus tõenäoliselt teab, miks ta ei taha, et me muudaksime oma maakera tagasihoidlikuks 
paradiisiks ja rahulduksime sellega, miks ta sunnib meid vallutama uusi maailmu - neid äärmisi ja 
kaugeimaid maailmu, mille võtmeks peavad saama footoniraketid.» Seda ütles rohkem kui pool 
sajandit tagasi keegi väga tark sakslane; tol ajal näisid footoniraketid kauge unistusena. Nüüd aga on 
«äärmiste ja kaugeimate maailmade» võti meie käes. Ainult et me ei ole veel õppinud teda tõeliselt 
kasutama. Palju, väga palju on veel ebatäiuslikku ja arusaamatut. Ja palju rutiini. Kas või need 
aatomiraketidki «Hiusel». Footonimootori kõrval on nad niisama head kui uusima aatomiauto ette 
rakendatud hobusekronu.» 
«Aga teisiti ju ei saaks «Hius» Maalt startida,» lausus Bõkov areidi. 
Krajuhhin pani uuesti prillid ninale. 

«Lähimas tulevikus me tõenäoliselt loobume üldse Maalt startimisest. «Hiused» hakkavad 
startirna kunstlikelt kaaslastelt.» 

«Arusaadav,» ütles Bõkov. «Aga seekord ju võtab «Hius» kaasa hariliku raketikütuse tagavara?» 

«Väga vähe. Vaevalt ühe viiendiku lennukaalust. Ainult selleks, et eralduda, Maast ja väljuda 
tihedatest atmosfäärikihtidest, mis võivad kergesti saastuda radioaktiivsete ainetega. Siis lülitatakse 
sisse footonimootor. «Hius» ei tunne kaalutusega seotud ebamugavusi. Ta liigub püsiva kiirendusega 
kümme meetrit sekundi ruudu kohta, mis on ligikaudselt võrdne raskuskiirendusega maakera pinnal. 
Seega on «Hiuse» meeskond vaba kaalutusest ja kõigist selle ebameeldivatest tagajärgedest. «Hius» 
ei tunne - vähemalt planeetidevahelistel lendudel - pikaajalist ja igavat, aastaid kestvat liikumist 
inertsi mõjul. Ta arendab tohutut kiirust ja jõuab teistele planeetidele päevade või nädalatega. 
«Hius» ongi «äärmiste ja kaugeimate maailmade» võti.» 

««Hius» on suurte planeetide võti,» ütles Jermakov kummalise surutud häälega. 
Ta oli mingi mõõteriista kohale kummardunud ja Bõkov ei näinud ta nägu. 
Krajuhhin surus huuled kokku. 

«Lähme, seltsimees Bõkov,» ütles ta b!saselt. «Ma näitan teile ülejäänud ruume.» 

Nad käisid läbi kogu laeva, heitsid pilgu elukajutitesse, ühiskajutisse ja laoruumidesse. Kõik oli 
äärmiselt lihtne, peaaegu lage. Elukajutites paljad pehmed seinad, laiade elastsete rihmadega 
varustatud väljatõmmatavad voodid, seinakapid, kindlalt elastse põranda külge kinnitatud madalad 
pehmed tugitoolid. Ühiskajutis suur ümmargune laud, pehmed tugitoolid, pehmetes seintes puhvet ja 
raamatukapp. Laual lebas ebaühtlaste arvuridadega kaetud paberileht, mis nähtavasti oli sinna 
unustatud. Krajuhhin võttis selle kaasa. («Tšokan,» ütles ta muiates, «Matemaatik .. .») 

Kui nad luugi juurde tagasi pöördusid, õli «Hius» ümbritsetud masinatest ja inimestest. Jermakov 
ütles midagi teenindamisrühma ülemale, too noogutas, palus öeldut korrata ja andis sealsamas käsud 
kätte enda ümber tunglevatele töölistele - noorukitele, kes tõenäoliselt olid äsja. tulnud 
ülikoolipingist. 


«Sõidame koju,» ütles Krajuhhin. «Kui homme lõpetatakse reaktorite täitmine, siis ülehomme 
alustame laadimist.» 
«Ah jaa!» meenus Bõkovile järsku, kui ta autosse istus, 
«Ma unustasin täiesti. Aga «Poiss»? Kuhu tema pannakse?» 
«Üles,» vastas Krajuhhin. ««Poiss» ratsutab läbi ruumi «Hiuse» turjal. Nii. ..» 
«Hm...» alustas Bõkov, kuid takerdus ega hakanud edasi pärima. 


«JUST NAGU ARGOLAEVURID .. .» 


Ljahhovi aruanne kuulati ära järgmisel päeval. Seltsmenda Polügooniülema avar kabinet suutis 
vaevu mahutada kõiki asjahuvilisi, keda oli sinna peale planetonautide kogunenud veel inimest 
kolmkümmend - raketodrooni töötajaid, «Weidade You-yi» laevatehase insenere, Planee- 
tidevahelise Ühenduse Komiteega seotud teadusliku uuri- 

mise instituutide ja projekteerimisasutuste esindajaid. Kahvatu ja naeratav Ljahhov rääkis kiiresti ja 
selgelt, koputades oma sõnade rõhutamiseks pliiatsiga vastu nahkrnappi, milles olid päevikud ja 
märkmed. 

Vastavalt proovilennu plaanile võttis «Hius» kakskümmend tundi pärast starti Päikese suhtes 
liikumatu asendi ja hakkas siis püsiva kiirendusega 9,7 meetrit sekundi ruudu kohta ümber Päikese 
Veenusega kohtumise koha poole lendama. Olles läbinud täpselt poole vahemaad ja saavutanud 
kiiruse neli tuhat kilomeetrit sekundis (elevus kuulajate hulgas), pööras Ljahhov planetoplaanipeegli 
kohtumiskoha poole ja alustas pidurdamist. Kaheksa ja poole ööpäeva pärast jõudis «Hius» 
«Tsiolkovski», ühe Nõukogude Liidule kuuluva Veenuse kunstliku kaaslase orbiidile ja veel mõni 
tund hiljem laskus «Tsiolkovskile». Edasi manööverdas Ljahhov katsete plaani kohaselt umbes kuu 
aega Veenuse ümbruses, kontrollis footonireaktori tööd kõigil režiimidel, külastas teistele riikidele 
kuuluvaid kunstlikke kaaslasi, laskus Venitale, Veenuse loomulikule kaaslasele, ja alustas lõpuks 
tagasiteed, olles Tšehhoslovakkia jaamast pardale võtnud haige inseneri. 

Ljahhov jutustas footonireaktori töörežiimidest ja Doppleri efekti * kasutamisest footoniraketi 
omakiiruse määramiseks, avaldas arvamust meteooride vältimise seadme kohta («Kahj... e-e. .. 
õigemini õnneks. .. ei olnud meil juhust teda tegelikkuses proovida.») ja esitas uusi andmeid 
kosmilise tolmu tiheduse jaotusest Maa ja Veenuse orbiitide vahelises piirkonnas («Seltsimehed, ma 
olen sügavasti veendunud, et need andmed võimaldavad toota otsevoolufootonimootori 2 
kasutuselevõtmist - vähemalt niisuguste teekondade puhul -, niipea kui lahendatakse annihilatsiooni- 
footonimootori * probleem.»). Erilist tähelepanu 


36Doppleriefekt- vaatleja või vaatlusriista poolt vastuvõetavate valguslainete pikkuse 
muutumine valgusallika ja vaatleja liikumisel teineteise suhtes. Muutuse suurus sõJtuh seejuures 
nende suhtelise liikumise kiirusest. Et valgusallika ja vaatleja lähenemisel teineteisele toimub 
lilinepikkuse vähenemine, nende kaugenemisel teineteisest aga lainepikkuse suurenemine, siis on 
võimalik määrata niihästi suhtelise liikumise kiirust kui ka suunda. 
37otsevoolu-footonimootor-footoni-rakettmootor, mille kütuseks on kosmiline tolm ja 
gaasid, mida mootor haarab kosmilisest ruumist. 
38 Annihilatsiooni-footonimootor-footoni-rakettmootor, mille energiaallikaks on 
antiaine-annihilatsiooniprotsessid. 

pühendas Ljahhov mõningatele arusaamatutele nähtustele, mida lennu ajal täheldati. Esines näiliselt 
põhjusetuid raadio- ja televisiooniside katkemisi, planetoplaani korpuse kõrgsagedusliku 
vibratsiooni puhanguid ja pidurdava magnetivälja väikesi häireid peegli fookuses. Kõik see toimus 
vahetult - enne pidurdamist, see tähendab maksimaalse kiiruse perioodil. Ljahhov avaldas 
veendumust, et asi oli siin just nimelt planetoplaani tohutus kiiruses, mis nõudis juba üleminekut 
relativistlikule mehaanikale >. 

Tervikuna aga õigustas «Hius» kõiki lootusi. Pärast proovilendu sai ilmseks, et «vastupidi nende 
argpükside ja lollpeade arvamusele, kes. juba ainuüksi oma olemasoluga rüvetavad 
planeetidevahelise ühenduse õilsat ideed», kuulub tulevik ja seejuures lähim tulevik 
footonirakettidele. (Aplaus ja heakskiiduhüüded.) Isegi niisugusel primitiivsel kujul on 
footonireaktori ja «absoluutse peegeldaja» kombi- natsioon tohutu suureks edusammuks 
kosmogatsioonitehnikas. 

«Hiuse» väikesi konstruktiivseid puudusi kompenseerisid ülekaalukalt ta vaieldamatud 
väärtuslikud omadused ja eelised: praktiliselt piiramatu tegevusraadius, võimalus startida ja 
maanduda energia kokkuhoiu vajaduseta ja üle koormuseta, mis on ohtlik meeskonna elule ja 
tervisele, sõltumatus vahebaasidest ja palju muid, vähem olulisi tegureid. 

«... Ja minul, seltsimehed,» ütles Ljahhov, «tuli tsegi patune mõte pähe: kui õige prooviks korraga 
juba ka Veenusele laskuda!» (Naer, kära saalis. Krajuhhin kortsutab vihaselt kulmu. Jurkovski näitab 
Ljahhovile rusikat.) «Mis sellest siis oleks olnud? Keegi poleks teadagi saanud... Aga piisas juba 
lähemast pilgust sellele kenale planeedile, et meelde tuletada, mis tähendab distsipliin. Ei, on ikka 
õigus, et distsipliin on tore asi. Ma ei ole kunagi varem käinud atmosfääriga planeetidel ja pean 
ütlema, et see nõuab harjumist . Välimus pole tal suurem asi.» 

Pärast Ljahhovit esines tüürimees Veera Nikolajevna, kes oli oma sinise kleidiga ja erutusest roosa 
ümmarguse näoga väga nägus. Ta esitas mõned footoniraketi «otse- 


39Relativistlikmehaanika- mehaanika, mis võtab arvesse relatiivsusteooria seadusi. 
Relativistliku mehaanika seaduspärasused on üldisemad kui tavalise, klassikalise mehaanika 
seaduspärasused, mis on rakendatavad ainult valguse kiirusega võrreldes väikeste kiiniste puhul. 

trajektoorile» viimise optimaalsed variandid. Selgus, et «Hiusele» monteeritud elektron- 
kursiarvutusmasin ei olnud täielikult vastav uue, «otselennu»-kosmogatsiooni nõuetele. Tüürimehel 
ja operaatoril tuli Päikesest tingitud häirete arvel vahetpidamatult parandusi teha, mille järele näiteks 
lendudel mööda orbitaalseid trajektoore ei olnud vajadust. Veera Nikolajevnat katkestas kohevate 
juustega ja vurrudega noormees, Arvutusmasinate Instituudi esindaja, kes hakkas Krajuhhinile 
seletama, mida nende instituudis on tehtud selle probleemi lahendamiseks. Ta rääkis tuliselt ja 
arusaamatult; talle tungisid ootamatult kallale Krutikov ja üks inseneridest ning tekkis äge valdlus. 
Keegi ei kutsunud neid korrale ja Bõkov hakkas peaaegu juba arvama, et arvutusmasinad on 
praegusel ajal footonirakettide varustuse tähtsaimaks koostisosaks, kuid minuti pärast nägi ta 
hämmastusega, et väärikast ja pidulikust nõupidamisest polnud enam jälgegi. 

Rühm raketodroomi töötajaid oli ümbritsenud Tšokan Kunanbajevi, kes andis neile kiirustamata 
mingeid seletusi, vedades pliiatsiga mööda lahtirullitud jooniselehti. Krajuhhin ja Jermakov olid 
enda ümber koondanud «Weidade You-yi» raketiehitajad, nad lehitsesid lennupäevikuid ja näitasid 
neid ehitajatele. Viimased noogutasid ning kirjutasid midagi märkmikesse. Ljahhov, Bogdan Spitsõn 
ja Jurkovski kuulasid vaikides Seltsmenda Polügooni ülemat. Jurkovski muigas irooniliselt ja ütles 
midagi, mille peale kõik naeratasid: Ljahhov ja Spitsõn lõbusalt, ülem kohmetult. Kabinetti täitis 
ühetooniline häältesumin ja paberilehtede krabin. 

Bõkov ootas ära vurrulise esindaja lõpliku hävitamise ja pöördus siis Dauge poole. Too tegi 


ettepaneku: 
«Lähme koju, Aleksei. Küll nad vaidlevad ilma meietagi. Vaja tutvuda uute andmetega Veenuse 
kohta. Neid saatis Mahhov, «Tsiolkovski» ülem.» 


Õhtul kogunesid planetonaudid hotelli lugemissaali. Veera Nikolajevna ütles särasilmil: 

«Eralduda Maast ja jõuda kosmilisse ruumi - see ei tähenda veel ruumi vallutamist. Esimesed 
õhupallid ei teinud inimest õhuookeani peremeheks. Seda tegi alles lennuk. Kas pole nii? Kosmilise 
ruumi peremeheks teeb meid ainult «Hius», mis on sõltumatu külgetõmbejõust, vaba orjalikust 
allumisest sellele jõule. . .» 

Bogdan Spitsõn vaatas armunult talle otsa, Ljahhov aga, pomises hämmeldunult naeratades, nagu 

oleks see mõte talle alles praegu pähe tulnud: 

«Kui vaid mõelda, et meie olime niisuguses ürituses esimesed!» 

Jurkovski muigas: 

«Aga kodus, Maal, on siiski parem, eks ole, ki a?» 

«Muidugi parem.» 

««Muidugi. . .» Ah, Vassili, Vassili, pole sinus ka piisakestki poeesiat! Ise tegid niisuguse lennu! Ei, 
sa ei ole tõepoolest selle au vääriline.» 

Ljahhov kortsutas kulmu. 

«Tead, mina ei ole sportlane,» ütles ta pahaselt, «ma ole tööinimenel Ja ei näe selles midagi halba.» 

«Keegi ei ütle, et see on halb...» Jurkovski tõstis rauged silmad lae poole. «Aga sa pead nõustuma. 
mon cher, et teed rajavad tavaliselt... sportlased, nagu sa neid nimetad.» 

«Tuleb välja, et see pole alati nii.» 
«Mis vahetegemine see niisugune on?» küsis imestunult Krutikov. «Sportlased, tööinimesed... .» 

«Alati ja kõikjal,» ütles Jurkovski rõhuga, «lähevad ees entusiastid ja unistajad, üksikud 
romantikud, kes rajavad teed majandusmeestele ja inseneridele, seejärel aga...» . 

«Seejärel tormab üle nende unistajate ja romantikute luude-kontide ahne hall mass, põlatud 
pööbel...» ütles, Dauge kõveralt naeratades peenikese häälega. «Sa oled tuuletaliaja, kallis Volodja, 
vaat mis! Entusiast ja unistaja. . . Üksik husaar!» 

Jurkovski pöördus järsu liigutusega tema poole, kuid Krajuhhin tõstis käe. 

«Üks hetk,» kähistas ta pilkavalt. «Tähendab, Vladimir Sergejevitš, entusiastidest majandusmehi 
pole olemas? Ja unistajaid insenere ka mitte? Hm... Ja kuidas selle halli massiga õieti lugu on?» 

Bõkov istus nagu nõeltel. Veel kunagi ei olnud «keigar» talle tundunud nii ebasümpaatne. Ta 
vaatas kahvatu, solvumisest värisevate huultega Ljahhovi poole ja vihastus veel rohkem. Kuid tal ei 
olnud siin veel hääleõigust. 

«Võib öelda, Vladimir Sergejevitš, et me kõik oleme unistajad,» jätkas Krajuhhin. «Ja entusiastid 
ka. Ainult igaüks omal viisil. Veera Nikolajevna näiteks väljendab oma 

rõõmu selle üle, et «Hius» annab talle võimaluse lennata kosmilises ruumis kuhu tahes, rahuldada 
oma tiivulist hinge. Nii. Seda ta nähtavasti peabki «kosmilise ruumi peremehe» tõeliseks 
kutsumuseks.» 

«Ma ei mõelnud sugugi seda...» ütles Veera Nikolajevna hämmeldunult. 

«Loodan, et. mitte. Sest pidage silmas, et riik, meie rahvas, meie üritus ei oota meilt ainuüksi. .. 
õigemini mitte niivõrd rekordeid kui uraani, tooriumi ja transuraane. Me kõik oleme unistajad. Minu 
unistuseks aga ei ole lennata kosmilises ruumis nagu seebimuil, vaid ammutada sealt kõike, mis võib 
olla kasulik... mis on esmajärjekorras vajalik inimeste paremaks eluks Maal, rahvaste sõbralikuks 


kommunistlikuks koostööks. Tuua kõik koju, aga mitte laiali tassida seda, mis on kodus! See on 
meie kutsumus. Ja meie poeesia.» 

«Nagu mesilased,» lausus Ktutikov. 

«Just nimelt nagu mesilased, aga mitte nagu... ühepäevaliblikad. Peale selle lubage mul juhtida teie 
tähelepanu asjaolule, et meie ajal on üleminekuperioodid lühikesed. Näide selle kohta: eelseisval 
teekonnal hakkavad «Hiuse» piloodid juba täitma voorimeeste tagasihoidlikke ülesandeid. Peaosa 
etendavad seekord juba teised. Tema. ..» Krajuhhin osutas Bõkovile. (Too pilgutas kohkunult silmi.) 
«Ja Dauge, ja teie, Vladimir Sergejevitš. Inimkond vajab Veenuse rikkusi, mitte vaimustatud rapor- 
teid. Nii. Seejärel aga annate ruumi uutele kangelastele - tootjatele, nendele, kes hakkavad Uraani 
Golkonda kallastele tehaseid ehitama. Ja kõik see on töö, mu sõber, pingeline töö, aga mitte sport! 
Ainult et ühed suhtuvad sellesse kui efektsesse võimalusse hiilata tsirkusekupli all ja vastu võtta 
aplause, teised kui töösse ühises rivis. Teil aga, nii-öelda, mon cher, pole muud soovi kui jõuda 
aardekambrini, kus on virnade viisi saladusi, ja sinna sisse tungida... Oh teid.. sportlasi!» 

Saabus vaikus. Jurkovski tõusis ja väljus kellelegi otsa vaatamata. 

«Tore poiss,» sõnas Krajuhhin. «Julge, tark. . . Ainult auahnust on tal nii et Ol-oi-oi!» 

Jermakov ütles naeratuseta: 

«Isa rääkis mulle, et keegi Nikolai Zahharovitš Krajuhhin olevat nooruses. . .» 

Krajuhhin, Krajilhhin ...» Nikolai Zahharovitš hakkas 

ägisedes oma põlvi, masseerima. «See oli nooruses... Ja pealegi on sulle võiö-olla teada, et 
niltletatu<tJKrajuhhin sai selle eest parteikonverentsil vastu vahtimist.. . vabandage väljendust. Jah. 
Ja just nimelt sinupapi käest, Anatoli Borissavitš! Nii», — ,, 

Krajuhhin tegi pahaselt «hmh», köhatas ja väljus. 


Viimased stardieelsed päevad möödusid märkamatult. Kõik olid kibedasti ametis. Jermakov juhtis 
teenindamisrühma tööd, kes varustas «Hiust» kõige vajalikuga. Laev oli maetud suure hulga 
metallkonstruktsioonide alla, mähitud vöolikute ja kaablite ämblikuvõrku. Tema all tunglesid 
kümned tsisternautod, traktorid, kraanad ja konveierid. Töö käis päeval ja öösel. Mööda jää- ja 
härmatisekihiga kaetud jämedaid voolikuid pumbati veeldatud gaase - vesinikku rakettide ja 
hapnikku meeskonna jaoks -, mööda peeni kesi voolikuid vett ja määrdeaineid. Konveieiid ja 
kraanad toimetasid kolmest luugist sisse reservuaare, kotte ja kaste toiduainete, varustuse ja 
seadmetega. Kümned kaitserõivastuses inimesed askeldasid uraanireaktorites. Novosibirskist 
kohalesõitnud spetsialistid kontrollisid mikron mikroni järel «absoluutse peegeldaja» kihti: selles 
uskumatult õhukeses ja samal ajal maailma tugevaimas soomuses võis olla mikroskoopilisi defekte, 
mis oleksid viinud ekspeditsiooni silmapilksesse tulesurma. Krajuhhin. sõitis ise vaatama, kuidas 
«Hiuse» kuplilt võeti paks titaankate ning footonireaktori laengukambritesse lasti ettevaatlikult 
balloonid vedela triitiumi ja deuteeriumi seguga. Seejärel pandi kate kohale ja samal päeval tõsteti 
ning kinnitati sellele tohutu konteiner, milles asus «Poiss». 

«See rumal kast küürul,» ütles Veera Nikolajevna pahaselt, «teeb «Hiuse» hirmus kohmakaks.» 

Ljahhov, Spitsõn ja Krutikov veetsid kõik need päevad planetoplaani juhtimiskeskuses. Dauge ja 
Jurkovski tutvusid uute andmetega Veenuse kohta, mis Ljahhov oli kaasa toonud, vaidlesid lõputult, 
koostasid mingeid salapäraseid raadiogramme, viisid neid Krajuhhinile allakirjutamiseks ja sealt 
raadiojaama. 

Keset seda kibedat töökeerist kutsus Krajuhhin Bõkovi enda juurde ja sõitis temaga ühte maa- 
alustest ladudest linna lõunaserval. Kuivas valges laoruumis nägi Bõkov relvakaste. 

«Tuttavad asjakesed?» päris Krajuhhin. 
Bõkov vaatas talle arusaamatult otsa ja kummardus lähemale: . 
«Automaatkarabiin, seltsmekümne viienda aasta mudel.» 
«Aga need?» 
«Reaktiivpüssid . .. püstolid. . .» 
«Noh, valige välja.» 
Bõkov taipas: 
«Kõigi jaoks?» 
«Kõigi jaoks. . . Ja võtke tagavaraks ka.» 
Bõkov valis vaikides välja kaheksa tuliuut karabiini, mõnikümmend käsigranaati, peale selle kõigi 
jaoks kiirgus püstolid ja soome pussid helekollastes nahktuppedes. 
«Aga kus padrunid on? Ja sütikud granaatide jaoks?» 
«On padruneid ja sütikuid ja kõike, mida soovite. Kirjutage laoülemale, mida teil tarvis on.» 
Nad laskusid korruse võrra alla poole. 
«Need on ka teie jaoks,» ütles Krajuhhin, osutades silindrikujulistele esemetele, mille terasekarva 


küljed helkisid tuhmilt. . 
«Aatomimiinid. ..» pomises Bõkov. 
«Tunnete?» 


«Kuidas siis !» 
«Võtke kümme komplekti. Ja kümmekond rippuvat prožektorraketti.» 

Kahe tunni pärast sõitis läbi linna polügoonile auto raskete plastmassist kastidega ja kümne 
võrejas ümbrises silindriga. Veel kaks tundi hiljem olid need kastid ja silindrid Bõkovi jõukohasel 
osavõtul ja isikliku järelevalve all «Hiusele» laaditud. 

Lõpuks oli kõik valmis. Ühe ööga kadusid planetoplaani ümbert kohmakad tellingud, voolikud, 
kraanad ja konveierid. Lahkusid autod ja traktorid, sõitsid ära inimesed. Sõtkutud ja segituhnitud 
maapinnal vedelesid piserdava vihma all veel ainult juhtme- ja trossijupid, vineeritükid, mõned 
unustatud lauad ja mutta tallatud õlised pakkimis paberituustid. 

Krajuhhin käis Jermakovi ja teenindamisrühma ülema saatel «Hiuse» ruumid läbi, vaatas kõik üle; 
katsus kõike omakäega, kuulatas umbusklikult ja kahtlustavalt prooviks sisselülitatud solenoidide 
võimsat undamist, tegi mõned väikesed märkused, laskus maapinnale, pühkis käsi vihmamantli 
hõlma külge ja ütles: 

«Kõik näib korras olevat, Anatoli Borissovitš. Kirjutage aktile alla.» 

Jermakov noogutas nõusoleku märgiks. Teenindamisrühma ülem ohkas kergendatult, tammus veidi 
jalalt jalale, köhatas ja küsis: 

«Millal siis start on, Nikolai Zahharovitš? Homme?» 

Kuid selgus, et mõned formaalsused on veel täitmata. Linnas kutsuti Krajuhhin kiires korras 
raadiojaama ja sealt tagasi jõudes teatas ta kuivalt (nii vähemalt tundus Bõkovile), et start on edasi 
lükatud ülehomme hommikuni, homme aga saabub kohale komisjon. 

«Ja õhtul on. .. e-e. .. pidulik eine. Võib ilmuda frakita.» 

Jurkovski liigutas energiliselt huuli, Jermakov haigutas ükskõikselt, Krutikov aga kehitas õlgu ja 
süvenes uuesti mingisse raamatusse. 

«Lähme jalutama,» tegi Dauge Bõkovile ettepaneku. 

Nad väljusid hotellist ja sammusid kiirustamata mööda tänavat polügooni poole. 
«Tervisejoomised, ülespuhutud kõned,» ütles Johanõtš väsinult. «Ma ei või niisugust asja 
kannatada!» 

«No tead...» Bõkov vaatas talle rahulolematult otsa. «Ikkagi niisugune sündmus. . .» 


«Mis «niisugune» ta on? Inimesed teevad oma tööd. Mida siin siis erakordset on? Ei määrata ju 
spetsiaalset komisjoni, ütleme, geoloogilise ekspeditsiooni teelesaatmiseks?» 

«Mõnel juhul arvatavasti määratakse.» 

«Asjata. See rikub ainult närve.» 

Mõnd aega läksid nad vaikides. Bõkov küsis: 

«Aga miks seda siis tehakse?» 

«Kurat teab miks. Arvan, et see komme on pärit ammustest aegadest. mil oli tarvis inimesi 
«õhutada», innustada harilikku, elementaarset tööd tegema. . . Tollest ajast ongi pärit see rumal 
harjumus ja sellest ei suudeta lahti saada. Kes võiks «Hiuse» ekspeditsiooni tähtsust paremini mõista 
kui meie! Naeruväärne on meie ajal kuulutada sütitavaid üldtuntud tõdesid... Ja milleks? Et meile 
tuhandendat korda pähe tuupida seda, mida me juba emapiimaga sisse imesime?» 

Nad pöördusid tagasi hotelli. Söökla ukse juures Dauge peatus, taganes ja müksas Bõkovit 
küünarnukiga: 

«Tasa! .. » 

Sööklat valgustas mahe õhtupäike. Diivanil istusid teine- teise vastu nõjatudes Bogdan Spitsõn ja 
Veera Nikolajevna. 

Nad vaatasid vaikides aknast välja ning nende näod olid nii tõsised ja nii erakordselt kurvad, et 
Bõkovi süda kokku tõmbus. Bogdani suur valge käsi oli Veera kitsaste habraste õlgade ümber. 
Dauge tõmbas Aiekseid käisest ja nad tõusid kikivarvul teisele korrusele. 

«Näed, Aleksei, kuidas vahel on,» mles Dauge. «Kohtuvad ainult nädalaks-kaheks ja jälle läheb 
kumbki oma teed. Veera on Bogdanist viis aastat vanem. . . Armastus, pole midagi teha. Tõeline 
SUUT armastus. . .» 

Ta vajus mõttesse. Bõkov küsis ettevaatlikult: 

«Miks nad siis ei abiellu?» 

«Mis? Miks ei abiellu?» viivitas Dauge vastusega. «Aga milleks siin abielu? Nad kohtuvad kord. 
heal juhul kaks korda aastas, saad aru?» 

«Saan aru,» pomises Bõkov, kuid ütles siis otsustavalt: «Ei, mitte tuhkagi ei saa aru! Abielluksid 
ometi, elaksid, koos ja lendaksid koos. . .» 

«Koos. . . koos nad ei saa, Aleksei. Nad kohtuvad kord kaks aastas. Nad ei saa- koos lennata: 
Bogdan käib ju niisugustel ekspeditsioonidel, kuhu naisi ei võeta. Mis perekond see siis oleks?» 
«Ei,» ütles Bõkov veendunult, «kui nad tahaksid, küll siis saaksid kuidagi korraldada.» 

«Võib-olla muidugi. Võib-olla on nad selle armastuse lihtsalt välja mõelnud?» 
«Sina näiteks.. .» 

«Mina, Aleksei. . .» - Dauge hääl väratas - «mina annaksin elu armastatud naise eest! Mina, kallis 

sõber, olen nõrk inimene.» 


Järgmisel päeval saabusid lennukiga külalised Moskvast. Bõkovi imestuseks ja rahuloluks möödus 
eine lõbusalt. Peeti kõnesid (ja nagu talle näis, mitte halbu kõnesid), joodi terviseks (ainult 
Šampaniat) ja sooviti head reisi. Krajuhhin jutustas mõned koomilised episoodid planeetidevahelise 
ühenduse algpäevilt, Jurkovski aga tõi järsku lagedale Bagritski värsid. Ta deklameeris oma 
armastatud «Kontrabandiste», ja kui aplaus oli vaibunud, ütles nukralt: . «Näete... kui palju häid 
luuletusi on kirjutatud merest ja meremeestest, aga meist mitte ühtki. Muud ei kuule kui «mu rakett, 
sa kiirelt lenda».» 

«Merd tunnevad poeedid tuhandeid aastaid,» lausus 

Veera Nikolajevna, «aga kosmilist ruumi ei tunne nad veel 

üldse. Kannata, Volodja, ka meist kirjutatakse veel suurepäraseid luuletusi.» 
Jurkovski suudles ta kätt: 

«Kannatan, Veerake. Aga seni ei jää meil üle muud kui: 

Just nagu argolaevurid, 

kes teele läksid toona, 

ka meie laev 

ti-ram-tam-taa 

kuldvillakut läks tooma.» 


Kui külalised olid lahkunud, ohkas Krutikov ja ütles: 

«Jumal tänatud, kena õhtu oli. Ainult...» 

«Jah,» noogutas Dauge, «omavaheline lahkumiseine oleks parem olnud.» 
Krajuhhin tõusis ja nihutas oma tooli kärarikkalt lauast eemale. 

«Palun tähelepanu, sõbrad,» ütles ta. «Üks minut tähelepanu. Me oleme praegu omavahel ja ma 
tahaksin teile öelda mõned sõnad. Aleksei Petrovitš, palun valage kõigile veini. . . Ainult piisake, 
Anatoli, ära muretse. . . Nii, tänan teid. Sõbrad! Mina olen siin kõige vanem planetonaut... jah. Kole 
on meenutada, missuguste kirstudega me alustasime. «Hiusega» võrreldes olid need 
voorimehevankrid, kui mitte halvemini öelda. Kuid ma ei kuulu nende ennast täis lollpeade hulka, 
kes torisevad, et praegustel noortel on võrratult kergem, kui oli meil. Ma ju tean, kui keerukas on 
teie ülesanne. Ülesande määravad alati vahendid, ja kuivõrd on võimsamad teie praegused vahendid, 
niivõrd on keerukam ka teie ülesanne. Teil ei ole kergem kui meil... on isegi raskem, sest teil lasub 
suurem vastutus. Sõbrad, kui teil on seal raske, väljakannatamatult raske, siis palun meenutage, kelle 
jaoks ja mille nimel te seda teete! Ma tunnen teid kõiki küllalt hästi, et olla veendunud: kui te seda 
meenutate, siis on teil rohkem jõudu. Nii... ongi kõik. Teie terviseks!» 

Ta tõstis klaasi, jõi ja väljus kiiresti toast. Mõnd aega vaikisid kõik. Siis tõusis Jurkovski ja ütles 
tasase häälega: 

«Noh, argolaevurid. . . vanamehe terviseks!» 

Tol õhtul ei suutnud Bõkov kaua uinuda. 

Ta tõusis, süütas valguse, istus laua taha ja jäi üksisilmi lampi vaadates kauaks ajaks istuma. Siis 
langes ta pilk ajalehele, mida ta ei olnud päeval jõudnud läbi lugeda: 

«Julgemini juurutada kõrgsageduskündi» - juhtkiri. 

«Islandi kooliõpilased Krimmis suvevaheaega veetmas», 

«Kaug-Ida allveesovhoosid annavad riigile üle plaani 30 miljonit tonni planktonit», «Pooltelse 
miljoni kilovatise võimsusega TTEJ “ käikulaskmine Verhojanskis», «Mikro-helikopterite 
võidusõidu võitis viieteistkümneaastane koolipoiss Vasja Ptitsõn», «Saja-aastased uisutajad 
jäärajal». 

Bõkov pööras krabinal lehti: 


«Ladina-Ameerika maaele stereofilmide festival»,. «Inglise-Hiina-Nõukogude astrofüüsika 
observatooriumi ehitamine Kuul», «Marsilt teatatakse. . .» 


. Bõkov vaatas ajalehe läbi, mõtles hetke, murdis lehe kokku ja pistis kuuetaskusse. See tuleb kaasa 
võtta. See on Maa hingus, koduplaneedi võimas pulss, mida tahaks tunda ka kaugel teekonnal. 
Sümbol.. .. Aleksei ohkas ja kustutas valguse. 


Stardihommik oli selge. Juba kell viis ei maganud enam keegi, kõik kogunesid hotelli saati ja 
istusid seal või käisid ühest nurgast teise. Hommikueinel söödi vähe ja vastu tahtmist ning Jermakov 
tegi näo, nagu ei märkakski ta seda. Krajuhhin ja külalised kõnelesid millestki summutatud häälel. 
Hotelli ette sõitsid autod. Varajasele tunnile vaatamata olid tänavad inimesi tulvil. Keegi ei hüüdnud 
loosungeid ega tervitusi, keegi ei tõtanud lilli tooma; inimesed lihtsalt seisid ja vaatasid, kuid 
vaatasid nii, nagu vaadatakse kalleid ja lähedasi inimesi, kes lähevad pikale ning ohtlikule 
teekonnale. Autod sõitsid linnast välja. 

Ja nüüd juhtus Bõkoviga see, mida ta hiljem veel kaua arusaamatuse ja häbiga meenutas. Teda 
valdas mingi kummaline tardumus. Ta oleks nagu kaheks. Jagunenud ja iseennast osavõtmatu 
uudishimuga kõrvalt jälginud, suutmata keskenduda. Ta peas vilksatasid mõttekatkendid, kuid ta ei 
olnud suuteline ühtki neist kinni püüdma. 

Kaponiiride juures algas üldine hüvastijätmine. Bõkov surus masinlikult kellegi käsi, tundes oma 
näol rumalavõitu tardunud naeratust ja olles võimetu seda maha su- 

ruma. Krajuhhin ütles talle midagi, nad sülelesid teineteist ja suudlesid. Aleksei noogutas 
nõusolevalt; kui linna täitevkomitee esimees midagi õhinal rääkis ja talle õlale patsutas. Siis astus ta 
paindumatutel, puistel jalgadel kõrvale ja vaatas, kuidas Bogdan Spitsõn embas Veera Nikolajevnat, 
Veera aga silitas peopesadega Bogdani nägu. Dauge võttis Alekseil käe alt kinni ja viis ta auto 
juurde. 

... Kui Bõkov silmad tõstis, siis kõrgus tema kohal juba reaktorirõnga tuhmilt helkiv kumer pind. 
Lõpuks taipas ta, mis teda häiris. Ajus tuikas alateadlikult, kuid selgelt kogu aeg üks -ja sama mõte: 
«Viimast korda. Viimast korda.» Ta ei suutnud meenutada, millal see esmakordselt talle pähe tuli, 
kuid nüüd oli võimatu nendest sõnadest lahti saada. 

«Kohtadele!» hüüdis Jermakov ebaloomulikult terava häälega. 

Bõkov vaatas ringi. Autod, mis neid «Hiuse» juurde olid toonud, olid juba ära sõitnud. Ümberringi 
laius tasane tühi tundra. 

«Aleksei Petrovitš, ärge viitke aega!» 

«Viimased sammud Maal,» mõtles ta painduvale metallredelile lähenedes ja veidra uudishimuga 
omaenese mõtteid jälgides. «Viimane sõõm Maa õhku,» tuli mõte, kui ta luugi äärest kinni haaras. 
Keegi - vist Jurkovski - tõukas teda pahaselt edasi ja palus olla ettevaatlikum. «Viimane pi!k sinisele 
taevale. . .» Luuk sulgus paugatades. Siis taipas Aleksei, et ta kardab. Päris lihtsalt kardab. Ta rahus- 
tus kohe ja läks Dauge kannul ühiskajutisse. Nad kõik - Bõkov, Dauge ja Jurkovski - istusid 
tugitoolidesse ja kinnitasid end sinna laiade elastsete rihmadega. Jermakov, Spitsõn ja Krutikov olid 
tõenäoliselt juhtimiskeskuses. Bõkov vaatas Jurkovski poole. Jurkovski nägu oli kuri, ta ninal oli 
näha kollakas laik. «Ma virutasin talle tookord ikka päris kõvasti...» mõtles Bõkov põgusa ka- 
hetsusega. 

«Valmis olla!» kostis nähtamatust reproduktorist Jermakovi kõrge kõlav hääl. 

Saabus surmavaikus. Bõkov tundis hetke vältel iiveldust ja nõrkust. Ja surus tohutu 
tahtepingutusega maha vastiku abitustunde ja heitis silmanurgast pilgu Dauge poole. Too vaatas 
keskendunult otse enese ette. 

«Start!» 

Kusagilt alt kostis kõuemürin. Kõik nihkus järsku paigast. Tugitooli iste surus end pehmelt vastu 
keha. Bõkov pigistas kõigest jõust silmad kinni ja nägi mitmevärvilisi ringe. Mürin tugevnes, 
nõrgenes siis uuesti ja lõpuks vaibus. Saabus vaikus. Bõkov pöördus, ettevaatlikult Dauge poole. 
«Valu pole enam karta,» ütles Dauge selge, reipa häälega. «Startisime.» 

Jurkovski virutas endale järsku vihaselt vastu laupa. «Mis sulon?» küsis Dauge erutatult. 
«Kuradi temp!.. . Unustasin habemeajamisaparaadi hotelli ja jätsin ta vist välja lülitamata!» 
Bõkov nõjatus teatava pingutusega ettepoole, hõõrus peopesadega tugevasti meelekohti ja ohkas 
kergendatult. 


II osa. Ruum ja inimesed 


KRAJUHHIN 


Õhtu eel läks ilm halvaks. Ookeani poolt hoovas jäist külmust, tundra kohal voogasid raskelt 
tiheda halli udu lained. Taevas kattus madalate pilvedega. Muutus hämaraks, peaaegu pimedaks.. . 

Seitsmenda Polügooni Pearaadiojaama ülema kabinetis oli soe ja valge. Laua ääres madalas 
tugitoolis tukkus Krajuhhin, lõug rinnal. Ta jalad kuivanud saviga kaetud saabastes olid ebamugavalt 
välja sirutatud ja suured pahklikud käed lasusid raskelt tooli käetugedel. Ukse kohal tiksus valjusti 
kell, loendades minuteid. Iga tiksu juures tõstis Krajuhhin hetkeks oma sinakad laud. Laua äärel jah 


99 


tus puutumata teeklaas. Paokil uksest vaatas sisse korrapidaja, kõhkles hetke, lähenes siis kikivarvul 
ja pani Krajuhhini ette paki raadiogramme. 

«Mis uudist on?» küsis Krajuhhin kähiseva häälega. Korrapidaja võpatas: 

«E-e. .. mitte midagi. Kolmteist minutit tagasi teatas «Hius», et kõik on korras.» 

«Kas televisiooniside on loodud?» 

«Ei, Nikolai Zahharovitš, seni pole õnnestunud.» Krajuhhin vaikis kaua (korrapidaja tammus jalalt 
jalale ning köhatas) ja lausus siis: 

«Niisiis ütled, et uudist pole midagi?» 

«Ei, mitte -midagi.» 

«Hea küll...» 

Krajuhhin vaatas kõõrdi raadiogrammide poole ja sulges uuesti silmad. Süda pakitses tuimalt ja 
järelejätmatult, vasak õlg valutas. Väljasirutatud jalad olid surnud, kuid liigutada ei olnud tahtmist. 
Ta sundis end siiski kätt tõstma ja klaasi võtma. Tee tundus iiveldama panevalt lääge. «See on kõik 
närvidest,» ütles ta enesele. «Närvidest ja vanadusest.» Seni ei teadnud ta, mis on närvid. Arstid 
ütlesid, et tal on kahjulik erutuda. Tema ainult naeris. Talle näis, et ta ei erutu kunagi. Kuni tänase 
päevani... 

Täna, 18. augustil 19... aastal, täpselt kell 5.00 Moskva aja järgi algas see, milleks ta oli 
valmistunud poolteist aastakümmet. Esimese footoniraketi start tähistas uue ajastu algust 
planeetidevahelise ühenduse ajaloos. Ja sellesama stardiga lõppes tema, Krajuhhini jaoks võimalus 
vahetult mõjustada sündmuste edasist käiku. Poolteist aastakümmet otsinguid, võitlust, tohutut 
pinget. .. Ja vaat millega see kõik lõppes: nüüd istub ta siin ja kuulatab nukraid sügishääli - 
vihmapiiskade ühetoonilist põrinat aknaklaasidel, katuselt allavoolavate veenirede sulinat, tuule 
vingumist. Kuus valitud meest; kes viibivad maailma täiuslikema planetoplaani pardal, võtsid temalt 
teatepulga ja lähevad edasi tema palavalt ihaldatud eesmärgi. saavutamise poole. Tema aga jäi siia, 
otsekohe nõrgaks muutudes ja küüru vajudes. Ja ootab, ootab, ootab... 

Hetkeks valdas teda terav enesehaletsus ja ta kadestas neid, noori, kuid unustas selle kohe, sest 


peamiseks tundeks, mis tõrjus tagaplaanile kõik teised tunded ja mõtted, oli hirm nende inimeste 
pärast. Heakene küll... «Hiuse» proovilend õnnestus hästi. Näib, et footonireaktori 

titaankesta taga toimuvaid protsesse on peensusteni tundma õpitud. Insener võib absoluutse 
täpsusega öelda, mis seal igas miljardikus sekundis toimub, ja ette näha, mis juhtub järgmises 
miljardikus. On arvesse võetud kõik: tohutud temperatuurid, tohutud kiirused, tohutud rõhud ja 
pinged. Kuid õnnetu Petrosjan ei hukkunud. ju lihtsalt saatuse tuju tõttu! 

Krajuhhin rüüpas vaevaga mõned lusikatäied teed. Kurk kuivas, silmad kipitasid. Keha vapustasid 
vastikud külmavärinad. Mööda klaase voolas läikivate niredena vesi. 

«Vastik,» pomises ta pead külmakartlikult õlgade vahele tõmmates. 

Ekspeditsiooni ebaõnnestumine tähendaks katastroofi kogu tema elutööle... Just nüüd, kus paljud 
veel ei usu «Hiusesse», kus pole veel vaibunud «ettevaatlike» poolt esimese «Hiuse» ootamatu 
plahvatamise ümber tõstetud kära. Tookord näis, et footonimootori idee on diskrediteeritud kauaks 
ajaks. . . võib-olla alatiseks. Ainult riikliku komisjoni vahelesegamine sundis vaikirna kõhklejaid, 
kes olid end suure ürituse külge kleepinud. 

Ei, tal pole põhjust kaevata. Ta nõudis tohutuid summasid - neid anti, isegi - rohkem, kui ta julges 
loota. Ta nõudis, et kõrvaldataks töötajad, keda ta pidas kahjulikuks või mittevajalikuks - nende 
hulgas aga oli inimesi, kel oli minevikus olnud suuri teeneid -, need töötajad kõrvaldati. Ta 
eksperimenteeris kartmatult ja teda usuti. Temas peitus arvatavasti tohutu jõud, kõigutamatu 
veendumus. Muide, tähtis oli kahtlemata ka see, et tema käes alati kõik õnnestus. Krajuhhin oli kahe 
suure planeedi ja mitme kuu esimene uurija, viie suurima kunstliku kaaslase ehitaja, maailma 
julgeimate planetonautide kälme põlvkonna kasvataja ja ebajumal. . . Ja praegu seisab Krajuhhin 
faktiliselt maailma võimsaima planeetidevahelise laevastiku eesotsas. Need on raskesti tehtud 
edusammud, raskesti saavutatud võidud. Seljataga on hukkunud seltsimehed, talumatu meelelreite ja 
õuduse tunnid, korvamatute kaotuste valu. .. triumfid, tohutu suure õnne ja pimestava uhkuse 
silmapilgud... Kuid tagasi vaadata ei tohtinud. Tuli kiirustada. Suur rahvas usaldas tema kätesse oma 
parimad pojad ja esmaklassilise tehnika ning nõudis tasuks selle usalduse eest kosmilise ruumi 
alistamist koos kõigi selle aarete ja saladustega. Kas suudab tema, Krajuhhin, anda rahvale selle 
võidu? Jah, kui «Hius» edukalt tagasi pöör- 

dub, sest siis ei julge enam keegi footoniraketi vastu häält tõsta. Ei, kui... 
Krajuhhin tõusis ja hakkas nurgast nurka käima, et veidi jalgu liigutada. 
«Nii ei lähe,» ütles ta valjusti. «Ennustan nagu vanaeit: kui, kui. . .» 

Õigupoolest teadis ta väga hästi, et keegi ega miski maailmas ei suuda enam peatada 
footonitehnika tormilist arenemist. Sellest hetkest alates, mil saadi esimesed kübemed «absoluutset 
peegeldajat, oli vanade fmpulssrakettide saatus otsustatud. Nüüdsest peale kosmiline ruum aina taan- 
dub. Hambaid näidates ja uusiohvreid nõudes, kuid aina taandub. Ta viib oma piirimärgid ära algul 
päikesesüsteemist ja seejärel (kes teab. . . võib-olla toimub see veel Krajuhhini eluajal) ka 
tähtedevahelistest avarustest. 

Ent kui tugev oli mõtte inertsus! Nagu kõik, mis on uus, nii omandas ka planeetidevahelise 
transpordi uus printsiip juba esimestest minutitest küllalt palju vastaseid - neid, kes puhkasid vanadel 
loorberitel ega tahtnud edasi minna, neid, kes olid kogu oma elu pühendanud sellele, et tõestada 
footonimootori idee praktilise teostamise võimatust, neid, kes algul ruttasid uut ideed laitma ega 
leidnud eneses hiljem julgust oma eksitust tunnistada, ja ka neid, kes lihtsalt ei tahtnud tohutut riski 
inimestega ja riigi rahaga. Neid oli palju, kaugelt rohkem, kui Krajuhhin ning ta mõttekaaslased 
oleksid tahtnud, ja ta murdis alati nende vastupanu. Nad karjusid: «Alusetu fantaasia! Kauge 


tuleviku asi!» Nõuti, et ta annaks aru kümnete ärapõlenud mudelite kohta, tema aga saatis väljapoole 
atmosfääri ja juhtis ümber. Maa esimese piloodita footoniraketi. Nad püüdsid tema vastu ära 
kasutada esimese «Hiuse» hukkumist, kuid ka see neil ei õnnestunud. Startis teine «Hius». Võib- 
olla tegi. Krajuhhin vea, andes «Hiusele» nii raske ülesande? Võib-olla oleks footoniraketti algul 
tulnud kasutada tavalistel lendudel, harjuda temaga, teha ta levinud ja usaldusväärseks 
transpordivahendiks? Võib-olla... Aga kui palju oleks see aega võtnud? Golkonda aarded ootavad. Ja 
ainult «Hius» annab inimestele võimaluse neid aardeid omandada. 

Krajuhhin laskus uuesti tugitooli ja tardus paigale, haarates kätega õlgade ümbert kinni. Tal oli 
külm ja ta mõtles, et niisugune hallb enesetunne on tingitud passiivsest ootamisest ja muretsemisest, 
mis on talle nii harjumatu. Oleks, 

olnud sada korda parem, kui ta ise oleks juhtinud seda ekspeditsiooni. Aga teda ei oleks muidu 
lastud. Ja kellele oleks ta seal, päikesesüsteemi hirmsaimal planeedil vajalik oma kõrbenud kopsude, 
kunstliku mao ja kulunud südamega? Ta võiks aidata ainult ühega - oma tohutute kogemustega, 
külmaverelisuse ja ettevaatlikkusega. Oskusega taanduda. Praegune noorus on selle oskuse 
unustanud, kuid see on väärt rohkem kui kõik muu. Need kuus on noored, nad on kannatamatud ja 
tulised. Nad on kartmatud ega ole varustatud ettevaatlikkuse kallihinnalise anniga. Nad ei hooli oma 
elust ja unustavad või ei taipa, kui suurt kahju nad oma kuulsusrikka hukkumisega teevad kosmilise 
ruumi vallutamise suurele üritusele. Mitte mingid golkondad ei hüvita seda kahju. Keegi ei saa 
teada, mis toimus ligipääsmatu planeedi palet varjava valge liniku all, kõik pannakse «Hiuse» 
ebatäiuslikkuse arvele, projektid ja arvutused mattuvad arhiivide tolmu ja paljudeks aastateks tuleb 
tagasi vanade impulssrakettide ajastu. 

Parem on sellest mitte mõelda. Ja pole ka põhjust neid kuut mitte usaldada. 

Jermakov. .. Tark, külmavereline, alati rahulik Anatoli Jermakov on vist küll ainsana kõige 
lähemal tegeliku olukorra mõistmisele. Igatahes on ta küllalt kogenud, et hinnata termotuumaraketi 
tähtsust planeetidevahelises ühenduses. Ja selles pole ka midagi imestamisväärset. Kogu ta elu on 
möödunud Krajuhhini järelevalve all ja juhtimisel. Krajuhhin viis ta esimesele teekonnale. 
Krajuhhinile usaldas ta oma kavatsused, mis oma laiahaardelisuse ja julguse poolest näisid ajuti 
fantastilistena. Krajuhhinit jäljendas ta paigaltammumise ja rutiini vihkamises, Krajuhhinilt õppis 
mõistma inimesi, Krajuhhinis nägi eeskuju kodumaa ustava teegimise alal. Ja siiski... Veenusel läheb 
ta nagu sõdur tormijooksule ja katab pikemalt mõtlemata rinnaga laskeava, et kätte maksta kõige 
eest - naise hirmsa ja mõttetu hukkumise eest, seltsimeeste tulesurma eest. 

Kuid isegi tema ei näe alistatud Veenuse taga alistatud kosmost. . 

Dauget, andekat radiogeoloogi, ahvatlevad kõige rohkem Uraani Golkonda muinasjutulised 
rikkused. Arvatavasti tunneb ta end kirgliku kütina, kes on pidanud pikka aega leppima 
linnalähedase looduse nappide andidega ja saab siis äkki. jahikutse looduskaitsealafe, mis ulukitest 
kihab. Tõsi küll, tal on veel Maša Jurkovskaja... Kuid ta on 

üdini geoloog ega või seepärast muidugi enesele lubada perekondlike õnnetuste liigset südamesse 
võtmist. 

Jurkovskile, edukale luuregeoloogile, tähendab see lend eelkõige uut rekordit ja uusi muljeid. 
Teda ei ahvatle eriti au ja kuulsus - ta on avalikult välja naernud mõningaid piloote, kes joobuvad 
tähelepanust ja hoolitsusest, millega tänulik kodumaa neid ümbritseb. Ta on osa võtnud kõige 
riskantsematest ekspeditsioonidest, kuid tema portreed on ajaleheveergudel ja televiisoriekraanidel 
harva näha olnud. Ta armastab hädaohtu üleva tunde pärast, mida annab võit selle üle. Ta naudib 


seda nagu maiasmokk hõrgu roa aroomi. Tõsi küll, ta varjab häbelikult seda väikest nõrkust, mida 
Krajuhhin kord nimetas «kõige hullemat liiki montekristolikkuseks». Romantik... Kahju, et ta ei salli 
Bõkovit, keda ta seisuseuhkuse hoos süüdistab nürimeelsuses, piiratuses ja kujutlusvõime 
puudumises. Kogu häda aga on just selles, et Jurkovskil on kujutlusvõimet liiga palju. . . 

Bogdan Spitsõn. .. Bogdan ei suuda kuidagi mõista, kuidas saab huvi tunda millegi muu vastu 
peale planetoplaanide juhtimise. Nüüd, kus on purustatud seniste kosmogatsiooniprintsiipide 
kammitsad, mis teda ahistasid, tunneb ta end kosmilise ruumi tõelise peremehena. Naljakas poiss! 
Peale kosmose ja juhtimispuldi oma tema jaoks olemas ainult Veera, armas ja õrn Veera, ainus naine 
maailmas ja tema arvates ainus inimene, kes teda täielikult mõistab. 

Kuid ka siin jääb ta iseenesele truuks. Võiks öelda, et ta sarnaneb rüütliga, kui juhib laeva ja mõtleb, 
et teeb seda oma daami auks... 

Mihhail Antonovitš Krutikov aga on lihtsalt Nõukogude Liidu parim tüürimees ja muud midagi. 
Heasüdamlik; pehmeloomuline, armastab omavahelisi peoõhtuid ja pidulikke koosolekuid, kuhu 
ilmub kogu perekonnaga - abikaasa ja kahe lapsega; suurepärane matemaatik, kes on välja töötanud 
mitmed printsipiaalselt uued meetodid ülikeerukate kosmogatsioonialaste ülesannete 
kiirlahendamiseks. Ühesuguse heameelega on ta valmis niihästi kinokorrespondentide objektiivide 
ees poseerima kui ka hommikust õhtuni lastega askeldama. Kunagi ei keeldu ta kõige pisemastki 
tööst ega ka ogtamatust lähetusest kõige kaelamurdvamale teekonnale. Kui poleks Krajuhhinit, siis 
saadetaks pehmeloomulist ja järeleandlikku Mihhail Antonovitši alati ainult igavatele ja ohtlikele 
lendudele asteroidide vööndisse. Nüüd 

aga seisab tüürimees oma harjunud kohal kauaaegse sõbra Spitsõni kõrval ja tunneb selle üle 
lihtsameelset vaimus tust. 

Ja Aleksei Bõkov... Krajuhhin naeratas, meenutades telliskivipunast nägu, väikesi lähestikku 
seisvate silmi, lillakat kestendavat ninakühmu ja nõgusa lauba kohal turritavaid karme 
harjasjuukseid. Muidugi, ta pole iludus, pole Jurkovski . . Ja ka värsside alal mitte eriti tugev... Aga 
see-eest suurepärane insener. Ja kui kiire reaktsioonigal Kui vaid meenutada sündmusi traattõkke 
juures ja proovisõitu . .. Aleksei Petrovitši jaoks on ekspeditsioon Veenusele ainult väga kummaline 
ja ootamatu komandeering, mis kisub teda - muidugi ajutiseks - eemale harjunud tööst Aasia 
kõrbekolgastes. Meeldiv juhus kogu hiilguses demonstreerida esmaklassilise transportöörijuhi ja 
tuumainseneri meisterlikkust ning lihtsa ja hea inimese südamele kallis võimalus kiidelda kunagi 
sõprade ringis osavõtuga planeetidevahelisest lennust. Teisest küljest on täiesti mõistetav ja loomulik 
-vilumatu inimese hirm kosmose ähvardavate ja ülevate saladuste ees. On väga hea, et ta ekspedit- 
sioonist osa võtab. 

Kokku moodustavad need kuus suurepärase «koondmeeskonna». Nende inimlikke jooni 
tsementeerib kõigile ühine sügav, hindamatu väärtusega tagapõhi: nad kõik on kommunistid, ausad 
ja töökad inimesed. Mis aga puutub nõrkustesse ja puudustesse, siis... pole viga, nende kuue 
väärtuslikud omadused täiendavad üksteist imetlusväärselt hästi ja tema, Krajuhhin, võib õigusega 
uhke olla oma oskusele inimesi valida. 

Krajuhhin sulges silmad ning kujutles üha uuesti Jermakovi, pilootide, geoloogide ja «kõrbete 
spetsialisti»nägusid ja käitumist. Kui ainult ei oleks jalus ettevaatlikke kõhklejaid! Tõsi küll, nende, 
skeptilisus ei ole ainuüksi kahju toonud. Võitluses vanaga uus tugevneb. Tuleb tunnistada, et see 
võitlus on palju kaasa aidanud «Hiuse» täiustamisele ja ta võimsuse suurendamisele. Kuid kahju on 
olnud palju rohkem. Asjatule võitlusele on kulunud tohutul hulgal energiat ning vastased on 
õõnestanud «Hiuse» loojate usku oma grandioossesse ideesse. 

Sest vastaste hulgas oli ju neidki, kes kunagi olid Krajuhhini lähedased sõbrad ja abilised, neid, 
kellele ta oli pannud nii suuri lootusi .. 

Kui korrapidaja uuesti kabinetti astus, vaatas Krajuhhin talle niisuguse raevuga otsa, et noormees 
jäi nagu kinninaelutatult seisma ja pilgutas kohkunult silmi. Kuid Krajuhhin kogus end kohe. 
«Mis uudist on?» küsis ta. 

«Raadiogramm komiteest; Nikolai Zahharovitš.» 
«Noh?» 
«Pärivad «Hiuse» järele.» 
«Teatage, et kõik... et seni on kõik korras.» 
«Kuulen. Aga. . .» 
«Mis on?» 
«Teie allkiri. .» 
«Andke siia.» 
Krajuhhin kirjutas raadiogrammile kiiruga alla ja heitis sulepea kõrvale... 
«Televisiooniside?» 
Korrapidaja lahutas süüdlaslikult käsi. 
«Hea küll, minge.» 
Ta meenutas omahüvastijätukõnet lahkumiseinel. Jah, vist ei rääkinud ta päriselt seda, mida tahtis. 
Ent ta ei saanud ju ometi välja pahvatada: «Kui te hukkute, siis on kõik otsas. ..» või midagi muud 
selles vaimus. Aga võib-olla oleks nii just pidanudki tegema? 

Ta tõusis vaarudes jalule. Selge: ta on haige. Tal on väga palav, kuid samal ajal käivad 
külmavärinad. Oleks hea paluda midagi kuuma... Ta sirutas käe videofoni poole. Samal hetkel 
kostsid rutakad sammud, paokil uks paiskus päranI ja lõbusalt naeratav korrapidaja hüüdis: 

«Nikolai Zahharovitš! Käes! Jermakov palub teid ekraani juurde!» 

«Tulen,» ütles Krajuhhin, kuid seisis veel viivu lauale toetudes ja kuhugi üle korrapidaja pea 
vaadates. «Jermakovi tuleb hoiatada,» keerles tal peas mõte. «Jermakovi tuleb tingimata hoiatada. 
Aga kas ma suudan?» 

Korrapidaja vaatas ärevalt ja küsivait talle otsa ja ta nagu ärkas. 

«Lähme.» 

Televisiooniside suures saalis heitsid valged torud pimestavat valgust .mitmele tugitoolile, mis seisid 
kõrgel alusel oleva ümmarguse hõbedase ekraani ees. Krajuhhin pilutas silmi ja võttis taskust 
tumedad prillid. 

«Lülitage sisse,» ütles ta ja lähenes ekraanile. 

Korrapidaja astus puldi juurde. Ekraanil vilksatasid hal- 

lid varjud ja varsti kerkis rohekast tühjusest esile Jermakovi tõsine nägu. Krajuhhin mõtles põgusalt, 
et raadiolainetel kulub selle kujutise Maale kandmiseks nüüd juba sekundeid. 

«Tere, poisu!» ütles ta. «Kuidas sa mind näed?» 

«Väga hästi, Nikolai Zahharovitš.» 

«Kas kõik on korras?» 

«Pool tundi tagasi asusime otsekursile. Esmakordselt elus liigun kosmilises ruumis mööda sirgjoont. 
Aga esimese etapi trajektooriga oli palju tegemist. Elektron-kursiarvutajaid tuleb tõepoolest 
täiustada. Krutikov vajus praegu pikali ja magab nagu surnu. Kiirus viiskümmend, kilomeetrit 
sekundis, footonireaktor töötab rahulikult, peegli temperatuur null kraadi, radiatsioon harilik.» 
«Kuidas meeskonnaga lood on?» 

«Väga head.» 

«Bõkov?» 

«Käitub hästi. Teda rõhub see, et tal pole võimalik Maad vaadata.» 
«Sa näita talle.» 


«Kuulen.» 

«Kuidas start läks?» 

«Suurepäraselt. Jurkovski on pettunud. Ütleb, et niisugune start poleks lastki üles äratanud.» 
«Selle eest tuleb sul Bogdani tänada. Töö kiidab tegijat.» 

«Muidugi, Nikolai Zahharovitš.» 

Nad vaikisid hetke, vaadates teineteisele otsa üle miljonite kilomeetrite, mis neid lahutasid. 
«Noh... aga sa ise?» 

«Ärge muretsege, Nikolai Zahharovitš.» 

Jermakov vastas kiiresti. Liiga kiiresti - nagu oleks ta seda küsimust oodanud. 

Krajuhhin kortsutas kulmu. 

«Korrapidaja!» hüüdis ta järsult. 

«Kuulan teid.» 

«Väljuge kümneks minutiks saalist.» 

Korrapidaja taandus rutates ja sulges enda järel hoolikalt ukse. 

«Ärge muretsege,» kordas Jermakov. 

«Ma ei muretse,» Ütles Krajuhhin aeglaselt. «Tead, vennas, ma lihtsalt kardan.» 

Jermakovi silmad tõmbusid pilukile: 

«Kardate? Kas midagi on juhtunud?» 

Kuidas talle seletada? Krajuhhin võttis prillid ninalt ja hakkas silmi vidutades neid taskurätiga 
hõõruma. 

«Üldiselt palun sind: ole ettevaatlik. Nii... Eriti seal, Veenuse!. Sa ei ole poisike ja pead mõistma. 
Kui on väga raske või ohtlik, siis sülita ja taandu. Praegu ei otsusta kõike.Golkonda.» 

Ta rääkis, kuid tundis, et Anatoli ei saa temast aru. Aga kuidagi ei paindunud keel avameelselt 
ütlema: «Riskeeri võimalikult vähe. Peamine on praegu õnnelikult tagasi pöörduda. Kui teiega 
midagi juhtub, tuleb footooirakettidest kauaks ajaks loobuda.» Ta oli alati arvanud, et planetonaute 
tuleb võimalikult kaugel hoida arvamuste võitlusest komitees. Talle näis, et see võib õõnestada 
nendeusal - dust juhtkonna vastu. 

«Kes ise end hoiab, seda hoiab ka jumal;» jätkas ta ja tundis õudusega, et räägib seosetult ja 
väheveenvalt. «Ära asjata riskeeri...» 
«Kas siis, kui on raske, või siis, kui on ohtlik?» 
See oli Jermakov, Tolja Jermakov, kes juba emapiimaga oli enesesse imenud põlgust põiklemise ja 
lõpuni kõnelemata jätmise vastu. Tal oli Krajuhhini pärast häbi ja ühtlasi ka temast kahju. Ja teda 
valdas rahutus. Ta kummardus ekraanile lähemale ja vaatas Krajuhhinile näkku. Krajiuhhin tõmbus 
kiiruga eemale. Mõni sekund kestis piinlik vaikus. 
«Tead mis,» ütles Krajuhhin, püüdes jagu saada kohutavast nõrkusest, «kuula, mis sulle 
räägitakse, seltsimees Jermakov. Ma ei kavatse sinuga teravmeelsuses võistlema hakata. Nii. . .» 
«Kuulen,» vastas Jermakov tasa. «Ma ei riskeeri. Loen ekspeditsiooni peaülesandeks laeva ja 
inimesi hoida. Laeva ma hoian. Aga neid ei saa ma ju pidada. . .». 
«Sina oled komandör.» 
«Mina olen komandör. Aga igaühel neist on oma pea ja oma süda. Nad ei mõista mind ja ma ei tea, 
kas ma suudan neid taanduma sundida. Mul ei ole teie autoriteeti.» 


«Sa ei saanud minust aru. . .» 
«Ma sain teist aru, Nikolai Zahharovitš. Ja teie käsul olen valmis loobuma kõigest, isegi aust. Aga 
kas ka nemad loobuvad?» 
Jermakovi selged silmad vaatasid otse Krajuhhini ajusse. 

Nad mõistsid. Nad mõistsid kõike. 
«Ma võin ainult oletada, mis teil mõttes on .. .» Krajuhhin langetas oma raske pea ja ütles kähinal: 
«Hea kül, tee nagu tunned. Nähtavasti pole midagi parata. Panen kogu lootuse sinu tervele 
mõistusele. Aga nüüd vabanda, ma lähen. Näib, et ma olen veidi haige. . .» 
«Te peate puhkama, Nikolai Zahharovitš.» 
«Pean. . . Kontrolli raadioautomaatikat. Täpselt graafiku järgi, ja poole tunni tagant, peame 
«Hiuselt» saama automaatset signaale. Iga kahe tunni tagant sinu isikliku ettekande. Mitte sekunditki 
hilineda!» 
«Kuulen.» 
«Noh, hüvasti. Ma lähen.» 
Ta tõusis ja suundus takerduval sammul ukse poole. Põrand kõikus jalge all ja pöördus vertikaalseks. 
«Tuleb jouda ...» mõtles ta ja paiskus näoli musta kuristikku... 

Krajuhhin ärkas oma numbritoas soojas voodis. Päike paistis.. Taburet voodi peatsis oli täis 
mitmevärvilisi plastmassist rohupudeleid ja karpe. Arst ja Veera, mõlemad valges kitlis, istusid 
voodi ääres ja vaatasid tema poole. 

«Kellaaeg?» küsis ta, vaevu oma sõnakuulmatut keelt liigutades. 

«Kaksteist null viis,» ruttas Veera vastama. «Kuupäev?» 

«Kahekümnes.» 

«Kolmas. . . ööpäev. . .» 

Veera noogutas. Krajuhhin erutus ja tegi katset tõusta. 

««Hius»?» 

«Kõik on korras, Nikolai Zahharovitš.» Arst surus teda ettevaatlikult õlgadest tagasi. «Lamage 
rahulikult.» 

«Äsja helistati raadiojaamast,» ütles Veera. «Kõik on hästi.» 

«Hea,» pomises Krajuhhin. «Väga hea. . .» 

Arst surus ühe pudelikese vastu ta õlga. Kostis sisinat ja ravim imendus naha alla. Krajuhhin sulges 
silmad. Siis ütles ta selge häälega: 

«Andke Jermakovile edasi, et ta unustaks, mis ma rääkisin. See oli paanika. Haigus...» 
«Sonib,» sosistas Veera. 

Krajuhhin tahtis öelda, et see ei ole sonimine, kuid uinus. 

Ta ärkas öösel ja, tundis otsekohe, et tal on parem. Veera toitis teda puljongi ja kuivikutega ning 
andis juua India taimede kuuma leotist. 
«Lülitage sisse raadiogrammid,» nõudis ta. 
«Tuleb puhata,» vaidles Veera vastu. 

«Ma ütlen - lülitage sisse!» 

Veera lülitas kuulekalt sisse magnetofoni. Krajuhhin kuulas hajameelselt, silmitsedes puhast 
valget lage ja mõeldes, et «Hius» on arvatavasti juba alustanud pidurdarnist.. Märkamatult uinus ta 
uuesti. 

Järgmised ööpäevad möödusid rahulikult. Krajuhhin paranes kiiresti. Arst lubas ta voodi kõrvale 
paigutada videofoni ja televiisori ning lasta tema juurde külastajaid. Hilise õhtuni saabusid 
raadiojaamast lindid «Hiuse» signaalide ja Jermakovi ettekannetega. Tulid ja läksid insenerid, 
meistrid ja töödejuhatajad. Pärast õhtusööki vaatas Krajuhhin läbi ajalehed, lülitas sIsse Moskva 


stereoskoopilise televisiooniprogrammi, vestles Veera ja Ljahhoviga 

ning heitis siis harjumuslikult väsinuna ja seepärast täiesti rahulikuna magama. 

Hommikul tormas tuppa kahvatu, sassis juustega Veera ja hüüdis, nagu Krajuhhinile näis, liiga valju 
häälega: 

««Hius» ei anna. signaale! Öosel jäi vait... jäi vait. .. ja... ja.. . nüüd vaikib juba viis tundi. ..» 

Ta kattis põsed kätega ning puhkes valjusti ja kibedalt nutma. 


KOSMILINE RÜNNAK 


«... Emb-kumb, kas kirjanikud ja ajakirjanikud valetavad või ei ole meie lend tüüpiline. Selles 
pole midagi «planeetidevahelist». Kõik on argipäevane ja tavaline. Ja siiski... Kuid see «ja siiski» 
kuulub juba tunnete ja elamuste valdkonda. Kui silmas pidada fakte, siis on lihtsalt raske kujutleda, 
et viibin kosmoselaeva pardal ja meie planetoplaan tormab tohutu kiirusega Päikese poole. Praegu, 
mil ma neid ridu kirjutan, uurivad Jurkovski ja Johanõtš ühiskajutis Veenuse poolkerade kaarti - nii 
nimetavad nad kaht paberilehele joonistatud ringi, milles on punaste ja siniste täppide ahelad ning 
väikesed rohelisega viirutatud laigud. Jurkovski seletas, et punased täpid tähendavad usaldusväärselt 
kindlakstehtud mäetippe ja sinised oletatavaid või aihult kaks-kolm korda märgatud mäetippe; 
rohelised laigud tähistavad kohti, kus on registreeritud tugevaid magnetianomaaliaid. Ja suur must 
plekk - Golkonda. See on kõik. Tõesti mõistatuslik planeet! Selle kaardi juures istuvad meie 
astrogeoloogid tundide viisi, võrdlevad midagi oma märkmetega ja kiruvad poolel häälel, kuni 
Jermakov tuleb juhtimiskeskusest lõunat sööma ja kihutab nad laua äärest minema. Krutikov on 
praegu vahis, Bogdan lebab viimase võimaluseni kerratõmbunult kõrvalkajutis lahtitõmmataval 
voodil ja loeb. Seejuures pole ta unustanud end ka rihmadega kinnitada - ilmselt harjumusest. Mis 
puutub Jermakovi, siis tema lukustas end oma kajutisse ja istub seal juba teist tundi. Aga temast 
tuleb veel eraldi juttu. . .» 

«.. Möödunud ööpäeva jooksul ei juhtunud niisiis midagi. Pilootidel ja elektron-arvutusmasinatel 
oli palju tööd, enne kui planetoplaan saavutas nõndanimetatud otse- 

kursi ja võttis suuna otse kohtumiskohale. Selleks arvutasid Jermakov ja Mihhail Antonovitš juba 
Maal mingisuguse «põrguliku kõvera», kolmemõõtmelise spiraali, mida mööda liikudes 
planetoplaan kaotas Maa orbitaalse liikumise ja pöördliikumise inertsi mõju ning jõudis Veenuse 
orbiidi tasandisse. Krutikov ütles pärast, et «Hiuse» elektron-kursiarvutaja ei ole täiesti oma 
ülesannete kõrgusel. Meie - Jurkovski, Dauge ja mina - istusime sel ajal ühiskajutis ja tundsime 
kergeid tõukeid. Kuid tugitoolide amortisatsiooniseadmed on imetlusväärsed ja; minu kannatused ei 
läinud kaugemale nõrgast iiveldustundest Hiljem valmistasin lõunat. Meil on rikkalik tagavara 
valmislõunaid termokonservide näol, kuid on ka gammakiirtega steriliseeritud «elusat» liha 
plastmassist anumates ning suur hulk puu- ja köögivilja. Ma otsustasin hiilata. Kõik kiitsid. 
Jurkovski aga märkis: «Hea, et meil on nüüd vähemalt korralik kokk,» ja ma vihastusin. Muuseas, 
Jermakov ütles Jurkovskile: 

«See-eest teie kokakunsti saavutustele, Vladimir Sergejevitš, võib ligi minna ainult tuulepoolsest 
küljest.» 

«Kas olete proovinud?» küsis Dauge uudishimulikult. «Krajuhhin hoiatas.» 

Lühidalt, mul tuleb lennu lõpuni kokaks olla. Hea meelega! Aga «keigar» itsitab häbematult. Tühja 


kah. Lõppude lõpuks sülitan ma sellele üksikule husaarile! 

Need on kõik siiski pisiasjad. On aga olnud kolm tõesti erutavat asja: esiteks, kohtumine 
meteooriga, teiseks, pilk kosmilisele ruumile ja kolmandaks - mis on peamine -, kõnelus 
Jermakoviga. Jutustan kõigest järjekorras. 

Meil ei vedanud nii nagu Ljahhovil proovilennu ajal. Üsna varsti pärast starti kohtus «Hius» 
meteooriga. Muidugi, kui poleks olnud Jermakovi, ei oleks keegi meist seda teadnudki. Järsku ainult 
kadus põrand jalge alt ja süda tardus nagu kiirliftiga laskumise ajal. Selgub, et «Hiust» ümbritsevat 
ruumi kombivad vahetpidamatult ultralühilainelokaatorid. Kui ohtlikku lähedusse ilmub meteoor, 
määrab elektron-arvutusmasin peegeldunud impulsside järgi automaatselt tema trajektoori ja kiiruse, 
kõrvutab need andmed planetoplaani kiiruse ja kursiga ning annab vastavad signaalid 
juhtimiskeskusse. Täiesti automaatselt aeglustab või kiirendab planetoplaan oma liikumist ja laseb 
meteoori enese eest või tagant mööda. Tuleb välja, et kohtumine meteooriga on võrdlemisi sagedasti 
esinev ja väga ohtlik sündmus. «Hiuse» meteooride vältimitse seade on meid seni hädast välja 
aidanud. . .» 

«... Vaatamata kaaslaste rahulikkutele ja väga igapäevasele ümbrusele, kus kõik rahulikult 
töötavad, puhkavad, loevad ja vaidlevad, tunnen siiski ebamäärast rahutust. Dauge ütles, et algajatel 
on see tunne tavaline, et see on «instinktiivne ruumitaju», nagu merehaigus neil, kes pole merega 
harjunud. Ei ole nõus! Mis «ruumitaju» saab olla inimesel, kes pole sellele ruumile pilkugi heitnud! 
«Hiusel» ei ole ju illuminaatoreid ja ainus vaatlusseade asub juhtimiskeskuses, kuhu mittepilootidele 
on sissepääs kategooriliselt keelatud. Aga kui ma parajasti selle küsimuse üle mõtisklesin, tehti 
mulle erand, ja seejuures asjaoludel, mis mu ärevust süvendasid. See juhtus nii. 

Mõne tunni eest lõi Seltsmenda Polügooni raadiojaam meiega televisiooniside. Krajuhhin kutsus 
Jermakovi läbirääkimistele. Keegi ei tea, millest nad rääkisid, sest Jermakov saatis vahis oleva 
Bogdani kohe juhtimiskeskusest välja ja sulges tema järel tihedalt ukse. Kõnelus oli lühike. Varsti 
väljus Jermakov juhtimiskeskusest ja laskus vaikides oma kajutisse. Dauge ja Jurkovski hakkasid 
lõbusalt oletusi tegema, kuid Bogdan katkestas neid järsult. Kahe tunni pärast tuli Jermakovi 
vahikord. Juhtimiskeskusse minnes käskis ta mind enda juurde ilmuda. Üldisel imestusel ei olnud 
piiri, kõik vaatasid imelike nägudega mulle otsa. Saan aru. Tõepoolest võis kõigile näida, et 
Jermakovi ja Krajuhhini jutt puudutas minu isikut. Pean tunnistama, et arvasin ka ise sedasama ja 
olin väga erutatud. Juhtimiskeskuses oli palav, läbi titaankesta kostis footonireaktori mürinat. 
Jermakov küsis mulle otsa vaatamata, kas ma tahan Maad näha. 

«Te ju vist unistasite sellest, Aleksei Petrovitš? . . .» 

Mu südamest käis läbi vastik värin ja huuled tõmbusid kohe kuivaks. Sõnagi lisamata viis Jermakov 
mind suure külmutuskapiga sarnaneva aparaadi juurde, mille ülaosas oli kaks okulaari. Ta käskis 
mul okulaaridesse vaadata. Mu silmadelei avanes ümmargune must kuristik, mida ääristasid nõrgad 
violetsed sähvatused. Põhjatust sügavusest paistis arvutu hulk heledaid ja tuhme täpikesi, keskel oli 
selgesti näha helendav rist, sellest ülal paremal aga nägin väikest, sooja rohelist värvi kera, mille 
kõrvaloli hele täheke. Need olid Maa ja Kuu... 

«Praegu on teie ees taevasfääri alumine poolkera,» ütles 

Jermakov. «Helendus äärtel on peegeldus termotuumaplahvatustest, mis toimuvad «absoluutsest 
peegeldajasb valmistatud peegli fookuses.» 

Ma rahustusin muidugi kohe: oleks olnud absurdne mõelda, et mind «võetakse laevalt maha» ja 
saadetakse tagasi Maale. 

Midagi suurejoonelist ma avanevas vaatepildis ei leidnud. Peaaegu samasugust võib näha 
Ašhabadi observatooriumist. Ma ütlesin seda ka Jermakovile. Ta noogutas. 

«Muidugi, see on ju ainult elektronkujutis. Seda kasutatakse kursiarvutuse täpsuse 


kontrollimiseks. Hele rist keskel tähistab meie liikumistelje ja taevasfääri lõikepunkti.» 
Ma pärisin, kui kaugel on «Hius» praegu Maast. «Umbes kolmkümmend miljonit kilomeetrit.. . Kas 
tahate ettepoole vaadata?» 

Ta pööras lülitit ja vaateväljas süttis ere kollane ketas. Rist lõikas ta keskelt läbi, ta ümber mustas 
tühjuses aga värelesid tähed. 

«Päike,» ütles Jermakov. «Ja temast paremal - näete?Veenus. Sel hetkel, kui «Hius» tema orbiidile 
jõuab, on ka tema kohtumiskohas.» 

Ta lülitas seadme välja, palus mind istuda ja heitis põgusa pilgu lülitustahvlitele, mis olid kaetud 
arvukate suurte ja väikeste skaalade, mitmevärviliste indikaatorite ja osutitega. Siis algas kõnelus. 
Püüan seda sõnasõnalt edasi anda. 

Jermakovi nägu oli rahulik nagu alati, kuid tumedad varjud silmade all ja tusane korts laubal 
näitasid, et on juhtunud midagi ebatavalist. 

«Öelge, Aleksei Petrovitš,» alustas ta mulle otse silma vaadates, «kuidas te aru saate oma 
positsioonist ekspeditsiooni koosseisus?» 

«Mis mõttes?» erutusin uuesti. 

«Näiteks subordinatsiooni. . . alluvuse mõttes.» 

Mõtlesin hetke ja vastasin, et olen oma töös harjunud täitma selle käske, kelle vahetus teenistuslikus 
- alluvuses ma olen. 

«See tähendab?» 

«Antud juhul allun teile, Anatoli Borissovitš. 

Pärast lühikest vaikust küsis Jermakov: 

«Aga kui saate kaks teineteiseleristi vastukäivat käsku?» 

«Täidan ajaliselt viimase käsu.» 

Püüdsin rääkida rahulikult, kuid pean tunnistama, et mul jooksid sellest kõnelusest judinad üle keha, 
ja ma hakkasin tegema kõige rumalamaid oletusi ning koostama tegevusplaani juhuks, kui Jermakov 
kavatseb heisata musta lipu ja hakata planeetidevahelistel ühendusteedel piraati mängima. 

Tema aga päris edasi: 

«Tähendab, kui minu käsk käib vastu riikliku komitee esimehe käsule, siis täidate minu käsu?» 

«Jah. ..» Siinkohal tegin ma vististi väga rumala näo, niisutasin huuli ja lisasin: «Me ei ole 
sõjaväes, aga ma täidan iga teie käsu, kui see ei ole vastuolus meie riigi... ja muidugi partei 
huvidega. Ma olen kommunist.» 

Ta hakkas naerma. 

«Ärge ainult kujutlege, et ma olen vandenõulane. Ja ärge arvake: et ma kahtlen teie valmisolekus 
minu käske täita. Tahtsin lihtsalt teada, kuidas te kavatsete käituda, kui asjaolud sunnivad meid 
komitee käsust üle astuma. Mul on väga hea meel, et leidsin teis distsiplineeritud ja teenistusreegleid 
tundva inimese.» 

Ausõna, ka minul oli hea meel, kui ta oma kindla, raudse pilguga mulle otsa vaatas. 

«Siiski tahaks teada. ..» söandasin küsida. 

«Ma selgitan... Õigemini vihjan ja te saate aru. Asi on selles, et mitte niivõrd ekspeditsiooni ülesande 
täitmisest kui «Hiuse» õnnelikust tagasijõudmisest oleneb väga palju. Liiga palju, ja on võimalik, et 
Golkonda otsimisel ja uurimisel ei ole meil õigust isegi komitee otsese käsu täitmiseks suurele 
riskile välja minna. . .» 

Ta noogutas ja saatis mind ukseni. Tõepoolest, siin on, mille üle mõelda. Hoia kõrvad kikkis, 
Aleksei Bõkov! Mitte midagi ei saa aru. Muide, Krajuhhiri ja Jermakov ei ole mehed, kes millegi ees 
araks löövad. . . Niisugustel inimestel oli just taandumiseks vaja väga suurt mehisust. . 

Milles sfls asi on?» 


Bõkov lõpetas kirjutamise, pani vihiku korralikult oma kulunud välitaskusse ja läks ühiskajutisse. 
Seal olid Jurkovski, Dauge ja Spitsõn. Johanõtš tuhnis Veenuse kaarti, Jurkovski ja Spitsõni vahel 
aga käis elav vaidlus, mille mõtet Bõkov alguses ei taibanud. Talle näis, et jutt on asjadest, mis on 
talle arusaamatud, sest vaidlejad opereerisid 

tensorarvutuse terminoloogia ga ja loopisid aeg-ajalt vastastikku klassikute tsitaate, mis muide ei 
toonud asjasse erilist selgust. Mõned märkused aga olid väga huvitavad ja erakordsed ning juba 
mõne minuti pärast istus Bõkov raamatukapi juures tugitoolis ja kuulas ahnelt, olles peaaegu 
unustanud omaenese mured. 

«Niisuguse seisukohaga vajud sa vältimatult njutoniaanluse sohu, sõbrake,» ütles Jurkovski. «See 
on ju niisama hea kui väita, et ruum on absoluutne. Mida sulle küll on õpetatud!» 
«Lorentzi järeldused. . .» 
«Ja kui palju fakte, kui palju fakte! Sina aga tahad neid ümber lükata! Ja millal! Peaaegu sada aastat 
pärast relatiivsusteooria loomist...» 

«Lorentzi järelduste vastu ei kavatse ma vaielda,» ütles Bogdan. «Ja ära kujutle, et sina oled vana 
Einsteini ideede ainus hoidja ja järgija. Ma tahan öelda, et. . .» «Kuulame, kuulame!» 
«Nimelt seda: tehnika praeguse taseme juures oleme veel kaugel praktilisest kokkupuutest 
relatiivsusteooriaga... meie alal muidugi.» 
«Ah või nii!» 
«Jah, just nii.» 
«Kaugel, ütled?» 
«Kaugel. Planetonaudile on kosmiline ruum lihtsalt ruum. Homogeenne tühjus.» 
«Kui mitte arvestada meteoore,» torkas Dauge pead tõstmata. 

«Jah, tühjus! Lendan juba umbes kümme. aastat ja mul ei ole arvutustes kordagi tarvis olnud 
relatiivsusteooriast tingitud parandusi teha.» 
Nad vaikisid veidi aega, vahtides teineteisele otsa nagu kuked enne kaklust. 
«Aga ütle, palun,» küsis Jurkovski mahedalt, «kas sa oled kuulnud aruannet ekspeditsioonist 
Weiyangile?» 
«Kuhu?» 
«Weiyangile. . . Ei ole kuulnud? Ja esimest korda kuuled seda nime? Mul on sinust kahju, Bogdan!» 
«Ja mis see siis õieti on?» küsis Dauge. Š 

«Weiyang on pisitilluke planeet, mille orbiit asub seespool Merkuuri orbiiti. Tema keskmine 
kaugus Päikesest on umbes kümme miljonit kilomeetrit. Hiina seltsimehed avastasid ta kümme 
aastat tagasi ja panid talle nimeks Wei- 

yang - «Päikese Ihukaitsja» või midagi selletaolist. Kuna ta on päikeseJe väga lähedal, siis aurustub 
ta suure kiirusega, ja võib arvata, et saja aasta pärast pole teda enam üldse olemas. Nii et sa ei ole 
siis tõesti temast midagi kuulnud?» pöördus Jurkovski uuesti Bogdani poole. 

Too raputas pead. g 

«Siis kuula, mida meile möödunud aastal jutustas Fedja. Ja valmistu häbistavaks lüüasaamiseks! Sest 
Fedja, kes võttis sellest ekspeditsioonist osa, ütles: «Niisugusel kaugusel Päikesest ei olnud võimalik 
pääseda mitmesugustest senitundmatutest vempudest, mida võib mängida võimas 
gravitatsiooniväli.» Ja need vembud oleksid peaaegu ekspeditsioonile elu maksnud. Nii on lood. . .» 
«Hea küll, hea küll, jutusta.» 


«Kuula. Lu Shi-eril ei õnnestunud selle planeedikeseni jõuda, kuid ta arvutas küllaldase täpsusega 
planeedi orbiidi. Ja nüüd esimene ootamatus: meie omad ei leidnud planeeti sugugi sealt, kus ta Lu 
Shi-eri arvutuste järgi oleks pidanud olema.» 

«Lu eksis,» torises Bogdan. 

«Oletame. Et mitte ära küpseda, varustas komandör planetoplaani peegelekraaniga. Algul oli kõik 
korras. Planeet leiti ja püüti minna tema varju. Ta on väga väike - munakujuline kristalse raua rahn, 
mille läbimõõt on mõnikümmend kilomeetrit. Ta pöörleb kiiresti ega jõua jahtuda, kuid meie omad 
lootsid tema taga Päikese eest varjus olles vaatlusi teostada. Sellest ei tulnud aga midagi välja. . .» 
Jurkovski tegi efektse pausi ja vaatas võidutsevait Spitsõnile otsa. «Mida lähemale planetoplaan 
Päikesele jõudis, seda tugevamini andsid end tunda uued, kummalised nähtused. 

Päike vahetas värvust, tumenes ja muutus punaseks, ta nähtavad mõõtmed aga suurenesid palju 
kiiremini, kui seda oleksid nõudnud perspektiiviseadused. Lõpuks» - uus võidutsev pilk Spitsõni 
poole - «hakkas Päike soojendama ja valgustama korraga kahelt poolt! Varju ei olnud. Fjodor ütles, 
eb see oli kohutav. Planetoplaan peaaegu puudutas Weiyangi hõõguvat pinda, kuid varju ei olnud! 
Tohutu suur, talumatut kuumust õhkuv Päike näis, ümbritsevat planetoplaani igast küljest. Seal, kus 
teda poleks pidanud olema, vastaspoolses küljes, helendas samuti kuumalt ja tuhmilt purpurpunane 
laik, mis varjas kogu taeva ..» 

«Miraaž,» oletas Bogdan ebakindlalt. 

«Miraaž tühjuses! Miraaž, mis põletab ja saadab välja. prootonite vooge! No hea küll, oletame. 
Aga see, et kõik planetoplaani güroskoopilised seadmed rikki läksid — kas see oli ka miraaž? Ja see, 
et kõik kronomeetrid ja harilikud käekellad olid, nagu pärast tagasijõudmist selgus, täpselt 
kakskümmend kolm minutit taha jäänud - kas see oli ka miraaž?» 

Bogdan vaikis. 
«Ja millega siis seda kõike seletada?» ei pidanud Bõkov vastu.» 

«Muidugi sellega, et Päikesele nii lähedal moonutas, muutis gravitatsiooniväli ruumi ja aja 
«absoluute». Sulle jääb ainult üks lohutus.» Jurkovski sirutas käe teatraalselt Bogdani poole. «Kõiki 
neid nähtusi ei saa seletada isegi Einsteini teooriaga. Aga fakt jääb faktiks: kosmiline ruum ei ole 
«lihtsalt ruum», nagu sa meile pool tundi tagasi nii kergemeelselt kuulutasid. Seda tõendavad Fedja 
hallid juuksed, mis tulid sellest, et tal õnnestus planetoplaani alles viiendal või kuuendal katsel 
Weiyangist eemale viia.» 

Jurkovski jäi vait ja hakkas vilistades mööda ühiskajutit edasi-tagasi käima. Bõkov mõtles 
pingeliselt, mida võiksid tähendada kummalised sõnad «gravitatsioon muutis aega ja ruumi». Ta ei 
jõudnud aga enam seda küsida, sest Dauge, kes oli juba terve minuti irooniliselt Jurkovski poole 
vaadanud, tegi diskussioonile lõpu: 

«Vladimir, aitab lobisemisest! Kata laud ja kutsu Anatoli Borissovitš. Aeg on õhtust süüa.» 


Pärast õhtusööki jäid laua äärde istuma kõik peale Krutikovi, kellel oli vahikord. Veidi unine, kuid 
nagu alati äärmiselt korraliku välimusega Jermakov rüüpas väikesest: õhukesest portselantassist 
nautides kuuma kohvi. Bogdan ja Jurkovski, nagu neil kombeks oli, meenutasid naerdes mingeid 
naljakaid juhtumeid oma ülikoolipõlvest. Dauge valmistas tõsiselt ja keskendunult mingisugust 
fantastilist jooki, mis koosnes vähemalt kümnest erinevast puuviljamahlast. Kajutit täitis pehme 
tuhm valgus, kõik oli kindel, mugav ja rahulik ning Bõkov mõtles juba sajandat korda, et niisugune 
olukord ei sobi põrmugi kujutlusega metallkastist, mis neelab pöörase kiirusega miljoneid 
kilomeetreid musta tühjust. 


«Mille üle sa mõttesse jäid, Aleksei?» küsis Dauge. 

Bõkov naeratas süüdlaslikult: 
«Niisama, tead... mõtted rändavad! Näe, istume siin ja joome teed. .. Ma ei kujutlenud seda sugugi 
nii.» 

«Aga kuidas sa üldse said seda kujutleda?» hämmastus Johanõtš koomiliselt. «Ah jaa, raamatute 
järgi? Ajalehe artiklite järgi?» 

«Kas või. . .» 

Jurkovski deklameeris pidulikult: 

«Kangelaslikud planetonaudid ületasid vapralt kõik ohtliku lennu raskused, astudes mehiselt 
hädaohule vastu. . .» 

«Jah.. . midagi selletaolist. Peale selle ootasin ma kaalutust ja igasuguseid uusi muljeid.» 
«Jumal hoidku. . .» 

«Ei-ei, ma tean, et püsiva kiirendusega liikuvas laevas ei saa olla kaalutust. Aga see oli siiski 
pettumus.» 

Bogdan ja Dauge pahvatasid naerma. 

«Uskuge, Aleksei Petrovitš,» ütles Jurkovski tõsiselt, «ilma kaalutuseta on palju mugavam. Teil 
vedas. Mulle meenub, kuidas me aastat kuus tagasi Kuule lendasime. Meiega oli kaasas - pange 
tähele, samuti oma esimesel reisil - keegi spetsialist. Ainult mitte kõrbete, vaid selenograafia ' alal. 
Kaua aega oli ta kirjutanud Kuust, uurinud Kuud, vaielnud Kuu üle, aga Kuul ei olnud seni veel kor- 
dagi käinud. Kartis lennata. Aga... niisugune on juba kord meie elu...» 

«Kas sa Gluzkinist räägid?» küsis Dauge. 

«Gluzkinist, Gluzkinist,» muigas Jurkovski.«Niisiis startisime. Lendasime. Lülitasime reaktori välja, 
vabastasime reisijad amortisatsioonikastidest. Kõik oli neile ülihuvitav - saate aru, -kaalutus, uued 
muljed ja nii edasi. Seesama Gluzkin rõõmustas samuti, kuigi oli veidi kahvatu. Paari tunni pärast 
tuli minu juurde ja küsis: «Seltsimees, kus teil siin pesuruum on?» Minul ei tulnud meeldegi, et ta on 
algaja. Ütlesin: «Minge koridori mööda edasi, viimane uks paremal.» ja rohkem ei seletanud midagi. 
Tema, vaene mees, läkski.» 

Nüüd muhelesid kõik: Dauge, Bogdan ja isegi Jermakov. Bõkov kuulas kulm kortsus. 

«Noh, lukustas seal ukse nagu kord ja kohus,» jätkas Jurkovski: «Möödus viis minutit, kümme 
minutit, veerand tundi 


1Selenograafia - teadus Kuu pinnavormidest. 

- teda pole! Siis ilmus. .. pealaest jalatallani märg. Kirus, ümberringi lendasid pilvena veepiisad. .. 

Me kõik peitsime end, kuhu saime. Panime ventilaatorid täie võimsusega tööle, suure vaevaga saime 

koridori puhtaks; Küll kirus selenograaf vägevasti! Tänapäevani punastan, kui meelde tuleb. Meil oli 

ju ka naisi pardal. Vaat mida vahel kaalutus teeb, Aleksei Petrovitš!» lõpetas Jurkovski pidulikult. 
«Jah, kaalutus pakub üldiselt vähe mõnu,» kinnitas Dauge, kui naer oli vaibunud. «Kuni sellega 

harjud, saad tublisti vaeva näha. . .» 

«Mul tuleb meelde,» ütles Bogdan, «kuidas üks seltsimees. ..» 

«Oodake veidi,» katkestas teda Jermakov. 

Ülalt kostis peenike, vaevu kuuldav, laineliselt kord nõrgenev, kord tugevnev heli, mis sarnanes 
sääse pirinaga laagritelgis. Bõkov nägi, kuidas Jermakovi kivistunud näolt kadus aegamööda värv, 
kuidas Dauge järsku näost sinakaks tõmbus, kuidas Spitsõni silmad pärani avanesid ja Jurkovski 
põsesarnadele kerkisid lihasekühmud. Kõik vaatasid kuhugi tema pea kohale. Ta pöördus. Otse lae 
all, tepitud nahast polsterdise voltide vahel põles vilkuv punane tuluke. Keegi kirus kähiseva häälega 
ja hüppas jalule. Kuiva kõlksatusega kukkus ümber klaas, mööda lina valgus laiali punane laik. Ja 


samal hetkel täitis ühiskajutit kõrvulukustav kellahelin. Lage, nägusid, käsi, valget lina - kõike 
valgustas kurjakuulutav vaarikpunane kuma. 
«Kiirgus!» möirgas otse kõrva juures kellegi võõras hääl. 
Bõkov vaatas nagu võlutuna rahutult lõõmavat punast indikaatorlampi, mis samanes seinast 
väljapistetud sõrmega. «Tirr, tirr, tirrrrr!» märatses signaalkell. Uks paiskus lahti, lävele ilmus 
Krutikov. 
«Kiirgus!» hüüdis ta. 
Ta aukuvajunud nägu oli higine. Jermakov ütles rahulikult, vaevu oma valgeks tõmbunud huuli 
avades: «Näeme ja kuuleme.» 
«Mispärast, kustkohalt?» pomises Bogdan. 
Jurkovski kehitas õlgu: 
«Asjatu küsimus.» 
«Ei ole asjatu, ei ole asjatu!» ütles Dauge rutakalt, nagu lõõtsutades. «Võib-olla saab veel varju 
minna. . .» 

«Skafandritesse ?» 
«Kas või skafandritessel» 

«Lollus,» üttes Bogdan veendunult., «Väliskestast ja kaitsekihist tuli ju läbi. . .» 

Tirr, titrr, tirtr... 

«Selle eest pole kusagil varju. . .» sosistas Krutikov. 

Dauge naeratas kõveralt. 

«Nii,» üttes ta. «Nojah, eks siis ootame.» Krutikov tõstis mingi peenutseva pidulikkusega üles üm- 
berkukkunud klaasi ning istus Jermakovi ja Bõkovi vahele. «Vähemalt sada röntgenit,» märkis 
Jurkovski. «Rohkem,» vastas Bogdan. 

«Sada viiskümmend. Kes pakub rohkem?» Dauge. võttis laualt teelusika ja hakkas seda värisevate 
sõrmedega painutama. «Ausõna, ma tunnen, kuidas minusse tungivad prootonid!» 

«Huvitav, kui kaua see kestab?» pomises Jurkovski pilusilmil indikaatorlambi poole vaadates. 

«Kui üle viie minuti, siis oleme omadega läbi...» 

«Kaks minutit on möödas,» teatas Jermalsov tasase häälega. 

Krutikov kohendas kombinesooni kaelust, sulges rinnal avanenud tõmbluku ja pistis käe taskusse 
piibu järele. 

Tirr, tirrr, tir... 

«Nad istusid surmavalingu all ja kuulasid. Hurmavat muusikat,» üttes Jurkovski. «Kuulge, kas seda 
neetud plärinat ei saa välja lülitada? Ma ei ole harjunud niisugustes tingimustes surema.» 

Tirr, tirrr, tiir... 

Dauge murdis lõpuks lusika pooleks ja viskas tükid lauale. Kõik vaatasid nende poole. 

«Kosmilise rünnaku esimene ohver,» ütles Jurkovski. «Johanõtš, ole hea mees ja pane käed 
taskusse...» 

Bõkov sulges silmad. Viis minutit - ja lõpp? Ja mis peamine, mitte midagi pole parata, mit-te mi-da- 
OL5 4% 
Järsku helin lakkas. Indikaatori punane silm kustus. Vaikus. Nad istusid .kaua sõnagi, lausumata, 
julgemata end lugutada, .ölles liiga jahmunud, et rõõmustada. Lõpuks ütles Jermakov Jurkovski 
poole pöördudes: 

«Te olete siiski alp, Vladimir Sergejevitš. Poseerija . . .» Dauge puhkes närviliselt naerma. Krutikov 
hakkas luksuma ja sirutas kulmu kortsutades käe soodaveesifonni järele. 


«Vabandage, Anatoli Borissovitš! Tunnistan kahetsedes, et natuke olen,» ütles Jurkovski. 
«Noorena hiilgasin isete- 

gevuslikus teatris. . .:. Ta sirutas end, nii et liigesed naksusid. «Loodame, et möödub tagajärgedeta. 
Mul on ilma selletagi jooksval arvel juba terve kuhi röntgeneid.» 

Bõkov pööras juhmilt pead siia-sinna. 

«Kas tõesti kõigest kaks minutit?» küsis ta. . 

«eNii, seltsimehed,» ütles Jermakov kõlatult ja tõusis. 

«Loeme vahejuhtumi lõppenuks. Nüüd tuleb viivitamatult asuda sisemise kaitsekihi 
kontrollimisele!» 

«Ilmtingimata! Niisuguseid asju juhtub ju ainult kord kümne aasta jooksul,» põristas Krutikov 
bassihäälega. 

«Muide, millest see oli teie arvates tingitud?» 

«Siililegi on selge, et kosmilistest kiirtest,» vastas Jurkovski. 

«Väga hea, kui see nii on. Mina arvasin juba, et footoni-reaktori kest lõhkes.» 

Bogdan vaatas kella: 

«Minu vahikord algab, Anatoli Borissovitš. Ja aeg on Maale signaale anda. Kas teatame?» 

«Ei!» sähvas Jermakov kuivalt. «Pole mõtet inimesi asjatult erutada. Andke tavaline «kõik 
korras». Ja veel: praegu palun kõiki järjekorras meditsiinipunkti vaktsineerimisele ja 
desaktiveerimisele. Dauge on esimene. Pärast seda hakkame kaitsekihti kontrollima.» 

«Seni aga võime enesele lubada tassikese kohvi!» sõnas Krutikov lõbusalt. «Oi-oi-oi, ta on ju 
täiesti jahtunudl Al. joša, ole hea, lülita sisse. .» 

«Ja siiski tuleb kangelaslikel planetonautidel mehiselt raskusi ületada,» ütles Bõkov Jurkovski poole 
vaadates. 

Too puhkes muretult naerma: 

«Mitte raskusi, kallis Aleksei Petrovitš, vaid ainult surmahirmu. Raskused on veel ees. Seda ma teile 
garanteerin, nagu Krajuhhin ütles.» 


HÄDASIGNAAL 


Kosmilise rünnaku mõistatus lahenes mõne tunni pärast. Vastuseks Jermakovi ettevaatlikule 
järelepärimisele saadi väljavõte Krimmi aktinograafia observatooriumi teadaandest, millest selgus, et 
just neil minutitel, mil «Hiuse» meeskond valmistus surmatoova kiirguse läbi hukkuma, täheldati 
Päikesel võimsat hõõguvate gaaside purset - 

nähtust, mis üldiselt pole sugugi haruldane ja on küllalt hästi uuritud. Vesinikuaatomite tuumade — 
prootonite - tihe voog sööstis kolossaalse kiirusega maailmaruumi ja «ujutas üle» planetoplaani, mis 
sattus ta teele. 

Ainult osa prootoneid läbis legeeritud titaanist soomuse, mida tugevdas «absoluutse peegeldaja» 
kiht, kuid nad tekitasid selles arvutuid äärmiselt suure läbimisvõimega gammakiirguse allikaid, 
millest lähtuvat kiirgust ei tõkestanud praktiliselt miski. Gammakiired mõjutasidki indikaatoreid ja 
signalisatsiooniseadmeid ning oleksid peaaegu hukutanud ekspeditsiooni otse ta teekonna alguses. 

See oli palju ohtlikum kohtumisest meteooriga. Kui prootonid oleksid planetoplaani pommitanud 
kas või veerand tundigi, siis poleks «Hiusele» jäänud ainsatki elusat ini. mest. Isegi lühema aja 
jooksuloleks nii suure läbimisvõimega gammakiirgus võinud meeskonnale palju tõsiseid 
ebameeldivusi tuua: mõned vanad planetonaudid, kes juba varem olid kiirguse all olnud, oleksid 
paratamatult haigestunud. Õnneks olid Jermakovi käsutuses uusimad preparaadid, mis komitee omal 
ajal oli saanud ühelt biofüüsika teadusliku uurimise instituudiit. Organismi viiduna likvideerisid 


need preparaadid täielikult või peaaegu täielikult mitte liiga raskete kiirituskahjustuste tagajärjed. 
«Ma olen niisugustest juhtumitest kuulnud,» märkis Bogdan, kui Jermakov raadiogramni ette oli 
lugenud. «Näib, et just sel viisil hukkus aastat viisteist tagasi üks Saksa kosmose-tanklaev. Aga kui 
plahvatused Päikesel ei ole haruldased, miks meil siis tuleb nii harva nende prootonifontäänidega 
kokkri puutuda?» . 
«Väga lihtne,» vastas Jurkovski.«Ma ütleksin: on üsna veider, et nendega üldse tuleb kokku 
puutuda. Prootonid liiguvad väga kitsa kimbuna ja sellesse sattumise tõenäosus on kaduvväike.» 
«Meil vedas, mis muud,» ohkas Dauge. «Vastik olukord, kui sind lihtsalt asja ees teist taga maha 
tapetakse ja sa ei saa midagi selle vastu ette võtta. Pealegi.. .ma ei või üldse kannatada torkimist, ja 
sellest vaktsineerimisest hakkasid mul lisaks ka veel ristluud hirmsasti valutama.» 
«Ja isegi skafandrid ei oleks aidanud?» tundis huvi Bõkov. 
«Mis skafandrid!» Dauge lõi käega. «Selle eest, Aleksei, ei kaitse mingid skafandrid. Kümneid 
miljardeid elektronvolte energiat! Õnneks on see kõik möödas. . .:. 

«Seni veel mitte kõik,» ütles Jermakav. 

«Mis siis veel on?» 

«Juhtimiskeskuses vilguvad ikka indikaatorid.» 

Jurkovski pöördus elavalt tema poole: 

«Vilguvad?» 

Jermakov noogutas. 

«Vilguvad, pagan neid võtaks,» kinnitas Bogdan. «Tugevasti?» 
«Ei, nii sajandiku röntgeni ümber. Aga siiski vilguvad. . .» 

«Tähendab purse ei ole veel lakanud. .. Ja meie lendame peaaegu piki prootonikimbu telge. . .» 
Dauge vajus mureliku näoga mõttesse. 

«Mine ikka!» Jurkovski vangutas pead nagu õpetaja, kes on leidnud õpilase tööst vea. «Päike 
pöörleb ja purskekoht on juba ammu kõrvale nihkunud. Ei, siin on midagi muud. . .» 
«Sekundaarne kiirgus,» ütles Jermakov. 

«No muidugi!» rõõmustas Dauge. «Seda tuligi oodata. Pommitavate prootonite toimel muutus osa 
aatomeid «Hiuse» seintes radioaktiivseks, muud midagi.,.» 

«Tore «muud midagi»! Sellega tuleb niisugust tegemist, et. . .» 

«Ei usu,» vaidles vastu Spitsõn. «Kiirgus ei ole ju kuigi tugev ega ületa lubatud normi.» 
«Hea veel, et meid ülalt kattis «Poiss»,» söandas Bõkov oma sõna sekka öelda. 

«Jah, «Poiss» . . .». Jermakov mõtles hetke. ««Poiss» võib ju ka olla radioaktiivseks muutunud. 
See oleks ebameeldiv.» 

«Lähme välja ja kontrollime,» pani ette Jurkovski. 

«Mitte enne, kui oleme peegliga Päikese poole pöördunud. Umbes ühe ööpäeva pärast.» 

«Mõtelge ainult,» ütles Dauge, kelle mõtted nähtavasti ikka veel keerlesid äsjaste elamuste ümber, 
«kui see sigadus oleks kestnud veel mõne mtnuti, siis oleks kõik läbi olnud! «Hius» surnud 
meeskonnaga!» 

«Ja viiekümne tunni pärast oleksime hõõguva pilvena Päikesesse sööstnud. . .» 

«Surnud planetoplaan surnud meeskonnaga. ..» Bogdan vaatas Jermakovi poole. «Niisuguseid on 
juba olemas, eks ole, Anatoli Bofissovitš?» 
«Planeetidevahelised «lendavad hollandlased» . . .» 

«Mis nendega juhtus?» päris Bõkov arusaadava uudishimuga. . 
«Mitmesugust. .. Teistelt planeetidelt kaasatoodud haigused, samasugused plahvatused päikesel .. » 
Sellega kõnelus lõppes. 


Elu läks planetoplaanis oma rada. Jermakov jälgis footonireaktori tööd ja lahendas koos 


tüürimehega mingit uue kosmogatsiooni probleemi; geoloogid vaatasid sajandat korda läbi Golkonda 
uurimise programmi; Bõkov luges astronoomia-alaseid raamatuid; Bogdan Spitsõn jändas kogu oma 
vaba aja raadioseadmetega. 

Kord kutsus Bogdan kõik juhtimiskeskuse ukse juurde. «Kuulake!» ütles ta õnnelikult naeratades. 
«Räägib Marss, Liivalaht. See on meie jaoks.» 

«.. väga lühikest aega,» kõneles kõrge reibas naisehääl. «Selles orus, mida külmade tormide eest 
kaitsevad keskaheliku harud, avastasime madalaveelisi järvi ja laialdasi aasu, mis oleksid nagu pärit 
laste muinasjutust. Ah, seltsimehed, kui te teaksite, kui ilus see on! Te tõusete künka tipule ja näete 
liikumatut, peegelsiledat lillakat järvepinda, ebatavalist oranži rohuvaipa ja tohutu suuri ererohelisi 
lilli, kõige selle kohal. aga tumevioletset taevast. Meil tuli tahtmine skafandrid seljast tõmmata. . .» 

Bõkov nägi, kuidas ta kaaslaste nägudel vaimustus ja rõõm võitlesid umbusuga, kuidas nende 
huuled iseenesest avanesid õnnelikuks naeratuseks ja silmades süttisid pehmed soojad tulukesed. 

«See on Marss!» sosistas Dauge. «Poisid, mõtelge, see on Marss, surnud Marss!» 

«...Teie auks nimetasime selle oru «Hiuse» oruks. Me ei saa teile tuua vett tema järvedest ega 
lilli tema aasadelt, kahjuks ei saa me teda teile isegi näidata, kuid kandku ta teie laeva nime, meie 
vaprad sõbrad! Nii... Üks hetk... Meil on aeg lõpetada. Nägemiseni, head õnne. teile kõigile — sulle 
Anatoli Jermakov, sulle, Vladimir Jurkovski, sulle, Mihhail Krutikov, sulle, Bogdan Spitsõn, sulle, 
Grigori Dauge ja sulle, Aleksei Bõkov. . .» 

Tol päeval kõnelesid Jurkovski, Dauge ja Spitsõn lõunalauas üksteise võidu kaua oma rännakutest 
Marsil. 


Oli möödunud viiskümmend viis lennutundi ja Jermakov teatas, et on tulnud aeg pöörata «Hius» 
peegliga Päikese 

poole ja alustada pidurdamist. Planetoplaani kiirus oli sel- . 
leks ajaks jõudnud tuhande kahesaja kilomeetrini sekundis. Järgneva neljakümne tunni jooksul pidi 
«Hius» liikuma Päikese suhtes negatiivse kiirendusega, et ta kiirus Veenusega kohtumiseloleks null. 

Kõike seda seletas Dauge rutates Bõkovile, kui nad ühiskajutit pöördeks ette valmistasid: sulgesid 
raamatukapi ja puhveti ning koristasid kõik, mis võis kukkuda või paigast nihkuda. Siis, pärast 
juhtimiskeskusest saadud käsklust, kinnitasid kõik end rihmadega tugitoolide külge. 

Bõkov ootas midagi taolisf, nagu ta oli tundnut! «Poi 

siga» proovisõitu tehes, kuid kõik läksPCVWju lihj.'"S am alt. 

Tänu Spitsõni erakordsele meisterlikkusele pöördus planetoplaan sujuvalt ja kiiresti. Sekund 
kaalutust möödus peaaegu märkamatult. Ohiskajutis istujaile näis ainult, nagu oleks põrand nende all 
pöördunud, hetkeks vertikaalselt seisma jäänud ja jälle sujuvalt oma kohale laskunud. 

«Hius» sööstis, reaktorirõngad ees, Päikese poole. Footonireaktor töötas endiselt, andes talle 
püsiva kiirenduse 10 meetrit sekundi ruudu kohta, kuid planetoplaani kiirus Päikese suhtes vähenes 
nüüd vahetpidamatult. Pärast lõunat meenutas Bõkov Jermakovile, et on tarvis mõõta 
«Poisi»radioaktiivsust. 

«Peale selle,» lisas ta, «kuigi meil pole põhjust kahelda, et konteiner on tõesti tugevasti kinnitatud 
«Hiuse» korpuse külge, poleks siiski patt kontrollida, kas seal pöörde ajal midagi ei rebenenud. 
Tuleb minna ja vaadata.» 

«Minna ja vaadata?» Jermakov pilutas silmi. «Ei usu, et see on nii lihtne...» 
«Aga me ju... ma olen varasematel lendudel korduvalt väljas käinud,» lausus Jurkovski. 
«Varasematel lendudel võib-olla küll. Aga praegu on kõne all väljumine kiirendusega liikuvast 
planetoplaanist.» 

«Hm...» Jurkovski hammustas kaalutledes huult. 


«Kas kujutlete, mis teiega juhtub, kui te ei suuda end kinni hoida?» jätkas Jermakov. 
«»Hius» lendab ära ja sina jääd maha,» ütles Dauge. Bõkov astus otsustavalt ette. 
«Anatoli Borissovitš, lubage minul minna,» ütles ta. 
«Mina juhin «Poissi» ja vastutan tema eest.» 
««Instruktsioon planetoplaanide pilootidele», artikkel kaheksateist: «Lennu ajal on keelatud 
reisijaid planetoplaanist välja lasta»,» tsiteeris kähku Jurkovski. 

«Jah. Niisugune on seadus,» noogutas Dauge. 
«Mina ei ole reisija!» vaidles Bõkov talle pahaselt otsa vaadates. 

«üks hetk;» ütles Jermakov. «Aleksei Pe'fl-ovitš, mul ei ole tõesti õigust teid välja lasta. Praldikat, 
kogemusi ei 

jätku. . . Aga isegi siis, kui teiLneid oleks, ei laseks ma teid 

välja, gest kui teiega midagi juhtub, ei ole keegi võimeline teid «Poisi 1» asendama.» 
«Ja oht ilma jääda niisugusest kokast. ..» ohkas Jurkovski silmakirjalikult. 
Bõkov vaatas külmalt «keigari» poole, kuid ei vastanud midagi ja pööras pilgu uuesti Jermakovile. 

«Footonireaktori lülitame välja, nii et mingisugust riski siin ei ole,» jätkas too. (Jurkovski nägu 
venis pikaks.) «Mis aga puutub vastutusse, siis kõige eest — niihästi meeskonna kui ka laadungi eest - 
vastutan mina. Nii et asi pole selles. Spitsõn on praegu vahis ja Krutikov läheb puhkama. Muide, 
Mihhail Antonovitši maksakski vaevalt saata. Ta on niisuguse töö jaoks liiga. . . raske.» 
Krutikov köhatas ja punastas. 
«Tähendab mina?» ütles «keigar» naeratades. «Vladimir Sergejevitš on tõepoolest lõpetanud spetsi- 
aalse kooli ja praktiseerinud lendude ajal,» lõpetas Jermakov. «Niisiis, kas mina või Vladimir 
Sergejevitš . . .» 
«Artikkel kuusteist,» ütles Dauge otsekohe. ««Planetoplaani komandöril on lennu ajal väljumine 
keelatud».» 
«Jah, niisugune on seadus!» hüüdis Jurkovski naerdes ja väljus. 
Bõkov langetas tusaselt pea ja astus kõrvale. 

«Ära nukrutse, Aleksei!» patsutas Dauge talle õlale. «Siin, kulla sõber, ei ole ju tarvis mitte ainult 
la mitte niivõrd julgust kui vilumust.» 

«Mis kunsti siin siis ikka on.» 
«Hea küll, aga kas sul vaakuumiskafandrist ettekujutust on?» 
«Millest?» 
«Vaakuumiskafandrist. Ülikonnast töötamiseks õhuta ruumis.» 
«Kas siis harilikus skafandris ei või minna?» 

«Kus sa sellega, Aleksei! Harilik skafander paisub nii suureks, et sa ei saa kätt ega jalga liigutada. 
Kas sa ei näinud Krajuhhini kabinetis paisunud skafandrit?» 

Bõkov ohkas: . 

«Nähtavasti pole saatusest määratud... Väga oleksin tahtnud oma silmaga näha seda teie «kosmilist 
ruumi».» 
«Pole viga, Aleksei Petrovitš!» Jermakov vaatas talle ootamatult leebe pilguga otsa. «Kosmilist 
ruumi jõuate 
veeloma silmaga näha.» 
Jurkovski tuli tagasi, küürus kahe mahuka halli paki all. 
«Võib-olla me ei lülita footonireaktorit välja?» küsis ta, avas osavasti pakid ja võttis neist välja 


läbipaistva silindri, kaks teineteise külge kinnitatud ballooni ja veel mingid seadised. 

«Tingimata lülitame välja. Muuseas, .Aleksei Petrovitš, kohe tutvute kaalutuse maailmaga. 
Soovitan teil mitte ühiskajutist lahkuda ja mitte teha järske liigutusi.» 
«Ei saa aru...» 
«Niipea kui footonireaktor välja lülitatakse, kaob kiirendus ja planetoplaan hakkab liikuma ühtlaselt, 
kui aga pole kiirendust, siis pole esemetel kaalu.» 

«Ahaa!» Bõkovi nägu selgis ja ta hõõrus käsi. «Väga huvitav. .. Muidu, teate, oleks isegi kahju 
olnud: võtsid osa planeetidevahelisest lennust ega saanud proovida...» 
«Valmis!» teatas Jurkovski. 
Ta seisis lävel, jalgadest kaelani kummalises elastsetest metallrõngastest soomusrüüs nagu tohutu 
suur inimpeaga lülijalgne. Läbipaistev silindrikujuline kiiver oli tal kaenla all. Fotodel ja kinos oli 
Bõkov vaakuumiskafandrit juba näinud, kuid ta ei suutnud end pidada ja käis ümber Jurkovski, 
silmitsedes teda uudishimulikult. 
«Lähme!» andis Jermakov lühida käsu. 
Bõkov istus tugitooli ja vaatas vaikides seltsimeestele järele. 

Koridoris vaibus jalgade müdin, kostis sulguva ukse tasane paugatus. Dauge hüüdis: «Kuhu tross 
kinnitada, Anatoli Borissovitš?» Siis jäi kõik vaikseks.. 
«Tähelepanu!» kostis reproduktorisf Spitsõni hääl. 
Samal hetkel tundis Bõkov, nagu tõstetakse teda pehmelt õhku. Ta haaras kramplikult tooli 
käetugedest kinni. Kuuldus peenikest vilinat, läbi planetoplaani kandus külm tuulepuhang. Bõkov 
tõmbas kuuldavalt hinge. Näis, et midagi hirmsat ei juhtunud. Ta vabastas ettevaatlikult sõrmed ja 
tõusis. 

Kui Dauge, Mihhail Antonovitš ja valge härmatisega kaetud Jurkovski veerand tundi hiljem seinte 
nahkpolsterdisele kinnitatud spetsiaalsetest, köitest kinni hoides ühis- 

kajutisse tagasi pöördusid, rippus. punane, higine ja erutatud Bõkov pea alaspidi tugitooli kohal ja 
nägi vaeva, et kas või sõrmeotstegagi tooli puudutada. 

Seda nähes tõi Jurkovski kuuldavale vaimustuskisa, laskis köie käest, põrkas peaga vastu lage ja 
lendas uuesti koridori. Dauge ja Mihhail Antonovitš roomasid naerust lämbudes süngelt naeratava 
transportöörijuhi alla ja tõmbasid ta põrandale. 

«Kuidas. .. sulle meeldis,.. kaalutus?» oigas Dauge. 

«Pro. .. proovisid?» 
«Proovisin,» vastas Bõkov lühidalt. 
«Tähelepanu!» kraaksatas reproduktor. 
Kui footonireaktor uuesti oli sisse lülitatud ja kord jalule seatud, jutustas Jurkovski oma retke 
tulemustest. «Poissi» sisaldav konteiner kiirgas, kuid mitte tugevasti, vaevu märgatavalt. Kinnitid ei 
olnud kannatada saanud - vähemalt mitte välised, mis ju tegelikult oligi kõige tähtsam. 

«Veenuse sirp on palja silmaga näha. Päikese ümber on kroon nagu pärlmutripilv! No öelge mulle 
ometi, miks ei ole ma poeet?» Jurkovski võttis vastava poosi ja alustas: «Sügavik põhjatu...» 
«Sügavik kaanetu,» täiendas surmtõsiselt Bogdan Spitsõn, kes oli vahist lipsanud ühiskajutisse kohvi 
jooma. 

Jurkovski vaatas talle tühja pilguga otsa ja alustas uuesti: 


«Sügavik põhjatu tiibu laotab, 
helgivad miljardid tähed kui pisarad. .. 


... E-e-e... mis edasi saab.» 
«Praotab,» soovitas Bogdan. 


«Vaiki, nurjatu. .» 
«Noh, kaotab...» 
«Oota. . . üks silmapilk. .. 

Sügavik põhjatu, sügavik tundmatu, 
helgivad miljardid tähed kui pisarad. .. 
Seal, kus pakase valitsus murdmatu. . » 


«Rauda taovad nüüd tuhanded vasarad,» lõpetas Bogdan kõige lüürilisema tooniga. 

Ja keegi ei lausunud sõnakestki Bõkovi õnnetust seiklusest kaalutus maailmas. Planetoplaanis 
valitses jälle rahu, vaikus, harilik, peaaegu maapealne elu. 

Bõkov ja Dauge mängisid ühiskajutis malet, kui sisse astus murelik Krutikov. 

«Kas teate uudist, poisid?» 

Bõkov vaatas küsivait tema poole, Dauge aga päris küünt närides hajameelselt: 

«Mis seal jälle juhtus?» 

«Sidet pole.» 

«Kellega?» . 

«Mitte kellegagi. Ei Maa ega «Tsiolkovskiga».» 

«Miks?» 

Krutikov kehitas õlgu, pistis käe puhvetisse ja võttis sealt vahvli. 

«Kas side katkes ammu?» 

«Rohkem kui tund aega tagasi.» Krutikov hammustas raginal vahvlit. Jermakov ja Bogdan proovisid 
kõik läbi. Kruttisid kõigil lainetel. Tühi mis tühi. Ja imestama paneb see, et harilikult satud ikka 
kellegi kõnelusele, aga täna on kogu skaala ulatuses surmavaikus nagu merepõhjas. Ei ühtki häält, ei 
ühtki raginat.» 

«Võib-olla on aparatuur rikkis?» oletas Dauge. 

«Kõik kolm komplekti korraga? Vaevalt küll.» 

«Või on antennid korrast ära?» 

Tüürimees kehitas õlgu. Dauge pomises: «Jälle on midagi lahti,» ja ajas malendid segi. 

«Kus Volodja on?» 

«Arvatavasti oma kajutis .. .» 

Bõkov puudutas Mihhail Antonovitši käisest: 

«Võib-olla ei tööta ainult vastuvõtjad ja nemad meid kuulevad?» 

«Kõik. võib olla. Aga üldiselt väga imelik. Asja ees teist taga lakkasid korraga töötamast kõik 
raadioseadmed. Niisugust asja pole veel kunagi olnud. Tõsi küll, Ljahhov hoiatas. .. Aga, saad aru... 
see on kuidagi rahutuks tegev. . kuidagi ebamugav...» 

Bõkov vaatas poolehoiutundega tema ümmargusse, heasüdamlikku, väikeste nukrate silmadega 
näkku. . «Jah... saan aru, Mihhail Antonovitš.» 

Tõepoolest oli väga ebamugav. Bõkovit valdas ebamäärane õnnetuse eelaimus. Võib-olla 
sellepärast, et iga tühiseimgi viperus planetoplaani pardal näis talle suure õnnetusena. Kuid ka 
Krutikov tundis nähtavasti midagi samasugust ja teda juba ei saanud kuidagi kahtlustada algaja 
kartlikkuses. 

«Ärge norutage, sõbrad!» hüüdis Dauge tehtud lõbususega. «Seni pole ju midagi hirmsat juhtunud, 
eks ole? Noh, 

Mingil põhjusel katkes ajutiseks side. Aga mootorid on korras, provianti jätkub, «Hius» on kursil. .» 
Krutikov ohkas. Ja jälle mõistis Bõkov teda. Neile, Maa lastele, oli side .ainsaks elavaks, tajutavaks 


niidiks, mis neid kodu planeedi ga ühendas. Ja selle elustava niidi katkemine, isegi ajutine 
katkemine, mõjus rusuvalt. Bõkov tajus järsku iga oma verepiisaga «Hiuse» äärmist, uskumatut 
üksindust. Kümned ja sajad miljonid kilomeetrid vaikivat tühjust lasusid. tinaraskelt õlgadel, 
lahutasid teda teistest maailmadest, kalli Maa emalikust soojusest. Kümned ja sajad miljonid 
kilomeetrid jäist tühjust... Need kujutlematud kuristikud pole sugugi «ei miski». Ei, nad elavad 
mingit erilist ja arusaamatut elu, mis allub mingitele mõistetamatutele seadustele, nad on keerukad ja 
salakavalad. ... 

Bõkov vaatas Dauge poole, kes sõrmitses hajameelselt malendeid, ja tal hakkas oma mõtete pärast 
häbi. Aitab sellest, et ta tookord; stardi eel, argpüksi mängis. Kõige hirmsam, mis võib juhtuda, on ju 
see, et... Aga miks peab üldse midagi juhtuma? 

«Meie armastatud kosmilise ruumi uued vembud,» ütles Jurkovski sisse astudes. «Kuidas see teile 
meeldib?» 

«Üldse ei meeldi,» torises Dauge. «Jäta oma veiderdamine. Ära on tüüdanud ... Maal läheb 
Krajuhhin hulluks.» 

«Vanamehe pärast ei maksa küll muretseda! Tal on tugevamad närvid kui sinul või minul. Side 
katkes minu arvates sellepärast, et ruumiosa, milles me praegu viibime, on nii või teisiti 
raadiolainetele läbipääsmatu. Seletada ma seda ei püüa, aga... Raadioaparatuuri süüks ei saa igatahes 
midagi ajada. Ja antennide süüks ammugi mitte.» 

«Fantast!» ohkas Mihhail Antonovitš. «No kus sa oled seda näinud, et tühjus raadiolaineid ei juhi?» 

«Tänase päevani mitte kusagil. Aga Ljahhov nägi. Ja mina näen praegu, kõrgesti austatud skeptik. 
Sulle ei mõju isegi faktid.» 

«Näed?» 

«Näen.» 

«Tuhka sa näed, Vladimir Sergejevitš!» 

«Ah tuhka ma näen?» küsis Jurkovski rõhutatud viisakusega. 
«Just.» 

Jurkovski poordus kontsadel ja läks ukse poole. Lävel ta peatus: 

«Soovitan kõigil juuresolijail ilmuda juhtimiskeskuse uksele. On võimalik, et teil õnnestub seal 
midagi huvitavat kuulda.» 

Krutikov kortsutas pahaselt kulmu ja sirutas uuesti käe puhvetisse vahvli järele. «Fantast, fantast,» 
pomises ta. 

Kuid Dauge vaikis ja Bõkov tundis südamepõhjas, et õigus on tõenäoliselt siiski Jurkovskil. Nad 
tõusid treppi mööda juhtimiskeskuse avatud ukse juurde ja ühinesid Jurkovskiga, kes istus 
trepiastmel. 

Juhtimiskeskusest kostis Bogdani mpnotoonne hääl: «Maa, Maa... Ve-kuusteist, miks te vaikite? 
Maa, Maa... Siin.. «Hius». Ve-kuusteist, miks te vaikite? Annan haalestuse: üks, kaks, kolm, neli, 
VIIS. . » 

Saabus vaikus. Dauge ja Bõkov vahetasid pilke. Jurkovski silus mõtlikult lõuga. Kuuldus mingite 

lülitite klõpsatusi. Bogdan ütles ohates: 

«Ei midagi, Anatoli Borissovitš. Hauavaikus.» «Proovige veel kord pikkadel lainete!.> 

«Kuulen.» 

Pärast väikest pausi hakkas Spitsõn uuesti rääkima: 

«No hea küll, oletame, et antennide juures on miski korrast ära. Aga niisugust raadiojaama nagu 
Seitsmenda Polügooni oma saab ju vastu võtta otse korpusega. Ja mis olekski võinud antennidega 
juhtuda? Täiesti arusaamatul Pole ju kuulda mitte ühtki häält, mitte ühtki kahinat .. . Ljahhovil oli 
muidugi õigus. Seda kõike teeb meie kiirus. .. Maa! Maa! Ve-kuusteist, miks te vaikite. Siin «Hius». 
Annan häälestuse: üks, kaks, kolm. . .» 


«Võib-olla on Jurkovskil õigus ja me kukkusime tõepoolest mingisugusesse neljamõõtmelisse 
auku?» ütles Jermakov. 
Jurkovski köhatas valjusti. Jermakov tuli ukse juurde: «Te olete kõik siin?» 
«Siin, Anatoli Borissovitš. Istume, ootame.» 
«Mis te sellest asjast arvate?» 
«Mina ütlesin juba, mis ma arvan. . .» Jurkovski kehitas õlgu. 
«Võib-olla, võib-olla... Aga kõik need kõverad ruumid lõhnavad väga tugevasti matemaatilise 
müstika järele.» 

«Kuidas soovite,» ütles Jurkovski rahulikult. «Mina ei pea seda müstikaks. Minu arust on kerge 
veenduda, et see on kõige ehtsam objektiivne reaalsus, mis on antud meile aistingutes.» 

Jermakov vaikis hetke. 

«Kus Mihhail on?» 

«Õgib ühiskajutis vahvleid.» 

«Tarvis On...» 

Jermakovi katkestas Bogdani rõõmuhüüe: 

«Vastavad! Vastavad!» 

Kõik hüppasid jalule. Kuiv, kähisev hääl ütles väsinult: «Siin Ve-kuusteist. Siin Ve-kuusteist, 
«Hius», «Hius», vastake. «Hius», vastake. Siin Ve-kuusteist. Annan häälestuse: üks, kaks, kolm, 
neli. Kolm, kaks, üks. «Hius», vastake. .» 

«See on Zaitšenko,» pomises Jurkovski. 

Bogdan ruttas vastama: 

«Ve-kuusteist, kuulen teid hästi. Ve-kuusteist, siin «Hius», kuulen teid hästi. Miks te nii kaua ei 
vastanud?» 

«Siin Ve-kuusteist, siin Ve-kuusteist,» jätkas Zaitšenko, pööramata nähtavasti mingit tähelepanu 
Bogdani vastusele. ««Hius», miks te ei vasta? Miks te vaikite? «Hius», vastake. Siin Ve-kuusteist . . 
> 
«Meie neid kuuleme, nemad meid mitte,» ütles Dauge. «Taga targemaks. Proovi veel. . .» 

«Siin «Hius», kuulen hästi,» kordas Bogdan pettumusest nõrga häälega. «Siin «Hius», kuulen teid 
hästi. Ve-kuusteist, siin «Hius» .. .» 

«Siin Ve-kuusteist, siin Veokuusteist. «Hius», vastake. . .» 

Möödus tund. Monotoonse, lootusetust ootusest tulvil häälega kutsus Seitsmes Polügoon «Hiust». 
Niisama monotoonselt ja väsinult vastas Bogdan. Seitsmes Polügoon ei kuulnud teda. Kosmiline 
ruum kandis «Hiuseni» Maa raadiosignaale, kuid ei lasknud läbi «Hiuse» signaale. Jermakov käis 
väsimatult mööda juhtimiskeskust edasitagasi. Jurkovski istus liikumatult, silmad suletud, Dauge 
trummeldas sõrmenukkidega vastu põlve. Bõkov ohkis ja silus peopesadega põlvi. Juhtimiskeskusse 
astus tühja piipu imedes Krutikov: 

«Siin ;,Ve-kuusteist. «Hius», vastake. . .» 
Eetris kahises ja ragises miski. Planetoplaani tungis uus, tundmatu, hingeldav ja kähisev, hääl: 
«Hilfe! Hilfe! Save our sauis! Appil Appi! Take our bearings!» 
Jurkovski tõusis kiiruga. Jermakov tardus nagu kinninaelutatult paigale. Dauge haaras Bõkovil käest 
kinni. 

«Hilfe! Hilfe! kähistas tundmatu., «In two-three hours we are done... Ballonen... Appi! Lõpeb. . .» 
Hääl mattus kohutavasse raginasse ja vilistamisse. 

«Mis see on?» pomises Bõkov. 
«Keegi hukkuh, palub abi, Aleksei...> sosistas Dauge 
ainult huuli liigutades. 


«Koordinaten... zweiundzwanzig.. . kakskümmend kaks. . . Lämbume ... Zum alles. . .» 
«Spitsõn, kähku peilingaator!» käsutas Jermakov. 

«Just nii.»...» 

«Our bearings... take our bearings... Unsere Peilingen .. .» 

«Viivitamatult appi minna!» hüüdis Jurkovski. «Küsimus on - kuhu?» 

«Spitsõn, kuidas teil seal on?» 

Pärast lühikest vaikust kostis Spitsõni muutunud hääl: 

«Peilingaator ei võta!» 

«Kuidas ei võta?» 

«Ei võta, Anatoli Borissovitš,» oigas Spitsõn kõrge väriseva häälega. «Vaadake ise...» 

Sõnagi lausumata ja üksteise poole vaatamata tungisid Jurkovski ning tema kannul ka Dauge ja 
Bõkov juhtimiskeskusse. Bõkov vaatas üle Jermakovi õla. Pikk peenike osuti tiirles aeglaselt ja 
loiult skaalal, kusagil peatumata ja käigul kergelt võbisedes. Jurkovski laskis lendu vandesõna. 
«Hiife! Hilfe!... Appi... Tasukete kure! Meie peilingud .. .» 

Kõik vaatasid nõutult üksteisele otsa. Bogdan pööras raevukalt peilingaatori häälestusnuppu ning 
lülitas klõpsutades sisse ja välja mingeid seadmeid. Peilida ei õnnestunud. 

«Nõiutud koht,» sosistas Bogdan laubalt higi pühkides. 

«Häbiasi,» ütles Dauge tasase häälega, «inimesed hukkuvad .. .» 

Jermakov pöördus järsult tema poole: 

«Miks te juhtimiskeskuses olete? Kes lubas? Marss ukse taha, teie kolm.. .» 

Jurkovski laskus trepiastmel kükakile ja toetas lõua kätele. Bõkov ja Dauge seisid ta kõrval. 
«Appi! Appi!» hüüdis kähisev hääl. «Everybody who hears us, help!» 

Bõkov kuulas hinge kinni pidades. Ta ei teadnud, kes on appikutsuja, ei teadnud, mis seal toimub, 
ta ainult tundis kogu oma olemusega kohutavat meeleheidet, mis kõlas igast sõnast, mida too hääl 
ütles. 
«Kui ainult teaks, kus nad asuvad!...» sosistas Jurkovski. 
«Kurat võtaks!» hüüdis Dauge ägedalt. «Kas siis peale meie tõesti mitte keegi neid ei kuule?» 
«Niipalju kui ma tean, on praegu peale meie teel vähemalt seitse laeva. Nendest on ainult kahel - 
Hiina ja Inglise omal - teatav manööverdusvõime. Aga uue trajektoori arvutamiseks kulub neil igal 
juhul vähemalt tund aega ... Siiski on imelik, et me neid ei kuule. . .» 
«Keda?» 
«Neid. .. teisi. . .» 
«Ainult «Hius» võiks lennata ilma igasuguste trajektooriarvutusteta, otse peilingu järgi,» üttes 
Dauge. 
«Jah, kui oleks peiling. . .» 
Lävele ilmus kahvatu, hiilgavate, nagu klaasistunud silmadega Jermakov. . 
«Minge kajutitesse, seltsimehed!» käskis ta. «Heitke oma vooditesse ja kinnitage end rihmadega 
nende külge. Proovime sellest neetud kotist välja pääseda. Pidage silmas, et kiirendus on lubatud 
normist neli korda suurem. Dauge, seletage Bõkovile, kuidas käituda ülekoormuse puhul.» 
«Just nii!» 
Jurkovski tõusis ja hakkas esimesena alla minema. Kuid samas kostsid juhtimiskeskusest uued 
helid. Kellegi järsk egesekindel hääl küsis vigases inglise keeles: 
«Who talks? Hear me? Who talks? I taking your bearings .. .» 
Appikutsuja vastas erutatult: 
«[ hear you all right!» 
«Speak Chinese?» 
«No. . .» 


«Speak Russian?» 

«Jah, jah, räägin ja saan aru. .. Kas olete venelane?» 

«Ei. Teiega räägib Hiina Nõukogude Vabariigi planetoplaani «Jangtse» komandör Lu Shi-er.» 
(«Vana hea Lu!» sosistas Jurkovsk.) «Me kuuleme teid juba ammu, aga meil on ainult suundsaatja ja 
teie peilingut õnnestus saada alles mõni minut tagasi. Kellega ma räägin?» 

«Professor. . . University of Cambridge ... Robert Lloyd. Laeva «Star» pardal. Kohutav avarii. ..» 
Nad jätkasid inglise keeles. 
«Me lendame peilingu järgi teie suunas,» teatas Lu. 
(«Julge mees!» Dauge vaatas pärani silmi Jurkovski poole.) 
«Tänan, suur tänu. Kus te olete?» 
«Poole tunni eest startisime rahvusvahelisest baasist Phobosel.» Vastuseks oli ahastushüüe: 
«Te ei jõua! ... Ei, ei, te ei jõua! Me hukkume.» 
«Püüame jõuda. Meie järel valmistuvad lennuks avariitanklaevad. Võtame teid teie. . .» 
«Ei jõua.» Inglase hääloli nüüd peaaegu rahulik. «Ei jõua. . . Hapnikku on jäänud ainult. . . kaheks 
tunniks.» 
«Aga kus te olete? Koordinaadid?» 
«Heliotsentrilised koordinaadid...» 
Professor nimetas mingid Bõkovile arusaamatud aryud. Saabus vaikus. Oli kuulda, kuidas Jermakov 
ja Bogdan rutates paberitega krabistasid, siis hakkas surisema elektron-arvutusmasin. 
«Nad on asteroidide vööndis. Kolmandik astronoomilist ühikut Marsist,» teatas lõpuks Krutikov. . 
«Viiskümmend miljonit kilomeetrit,» sõnas Jurkovski süngelt. «Isegi «Hius» ei jõuaks - ka siis 
mitte, kui ta oleks Marsi juures.» 
Ta tõusis ja laskis käed külgedele rippu. 
«Mulle on kõik selge,» kostis Lu. hääl. «Vahest saaksite kas või kümmegi tundi vastu pidada? 
Mõelge järele.» 
«Ei... Glütseriini-anestesaatorid ° on purunenud. .. Õhku voolab pidevalt välja: laeva kestas on 
nähtavasti mikroskoopilised praod. . .» 
Pärast lühikest vaikust lisas professor: 
«Meid on jäänud kaks... ja üks meist on teadvuseta.» «Julgust, professor!» 
«Ma olen rahulik,» kuuldus närviline naer. «Oo, nüüd ma olen täiesti rahulik! ... Mister Lu!» 
«Kuulen teid, professor.» 


2 Glütseriini-anestesaatorid- planetaplaanidel kasutatavad seadmed (madaldatud 
temperatuuriga glütseriinivannid), mis võimaldavad planetonautidel kergesti taluda mitmesuguseid 
ülekoormusi ning langeda teatavat liiki kataleptilisse unne, mille puhul organismis toimuvate 
eluprotsesside intensiivsus on minimaalne. 

«Te olete viimane, kes minu häält kuuleb.» 

«Professor, teid kuulevad tõenäoliselt sajad inimesed. . .» 

«Ükskõik, igatahes olete viimane inimene, kellega ma räägin. Mõne aja pärast leiate meie laeva ja 
meie kehad. Palun ja vannutan teid, et te annaksite kõik meie poolt sel teekonnal kogutud materjalid 
Rahvusvahelise Kosmogaatorite Kongressi käsutusse. Kas lubate?» 

«Tõotan seda teile, Robert Lloyd!» 

«Kõik, kes meid kuulevad, on tunnistajateks. . . Materjalid panen portfelli. . . krokodillinahast 
portfelli. . . nii Portfell on juhtimiskeskuses laual. Kas kuulete mind?» 

«Kuulen teid hästi, professor.» 


«Nii. Olen teile juba ette tänulik, mister Lu. Nüüd veel üks palve. Maal, kui te tagasi jõuate. . . tagasi 
jõuate. . .» Järgnes paus, oli kuulda Lloydi sagedat, nuuksumisega sarnanevat hingamist. 
«Andestage, mister Lu... Kui te tagasi jõuate, külastab teid tõenäoliselt minu abikaasa, missis 
Lloyd... ja poeg. Andke neile edasi minu viimane tervitus. . ja öelge, et ma jäin lõpuni oma postile. 
Kas kuulete mind, mister Lu?» 

«Kuulen teid, professor.» 

«See on kõik. Hüvasti, mister Lu! Hüvasti kõik, kes mind kuulevad! Soovin kõigile õnne ja edu!» 
«Hüvasti, professor. Kummardan teie mehisuse ees,» 

«Pole tarvis niisuguseid sõnu. . . Mister Lu!» 

«Kuulen teid.» 

«Peilingaator töötab vahetpidamatult.» 

«Hästi.» 

«Luugid leiate avatuna.» 

Paus. 

«Hästi, professor.» 

«Näib, et see on kõik. Once more, good-bye!» 

Saabus vaikus. A 

«Kas me... ei jõuaks mingil juhul?» küsis Bõkov, vaevu oma kangestunud huuli liigutades. 

Keegi ei vastanud. Vaikides laskusid nad ühiskajutisse, vaikides istus igaüks oma nurka, püüdes 
mitte teistele otsa vaadata. Varsti ühinesid nendega Jermakov ja Krutikov. Bõkov taipas vaevalt, mis 
ta ümber toimub. Ta mõtteid aheldas pilt, mida kujutlus teenistusvalmilt joonistas: korisev ja 
lõõtsutav hallipäine mees roomab mööda koridori, avades ühe massiivse terasukse teise järel. 
Viimase ukse 

välisluugi - juures ta peatub ja vaatab ähmaseks tõmbu- 

nud silmadega tagasi. Kaugelt koridori lõpust paistab laua serv ja laual lambi all läikiv 
krokodillinahast portfell. Mees tõmbab väriseva käega üle lauba ja hingab viimast korda sügavasti 
sisse hõredat õhku. 
«Aleksei Petrovitš!» 
Bõkov võpatas ja vaatas ringi. Jermakov kummardus murelikult tema kohale: 
«Minge oma kajutisse ja püüdke magama jääda.» 
«Mine, Aleksei, mine. Sa oled täiesti näost ära,» ütles Dauge. 

Bõkov tõusis kuulekalt ja väljus. Juhtimiskeskušse viivast trepist möödudes kuulis ta, kuidas 
Bogdan monotoonselt kordas: 

«Ve-kuusteist, Ve-kuusteist, siin «Hius». Ve-kuusteist, siin «Hius». Annan häälestuse. ..» 
Ühiskajutis ütles Jermakov ohates: 
«Ma kohtusin Robert Lloydiga üsna hiljuti. Hea planetonaut. Erakordne teadlane.» 
«Au tema mälestusele! Ta pidas hästi vastu...» ütles Jurkovski tasase häälega. 
«Au tema mälestusele. . .» 
Pärast lühikest vaikust hüppas Dauge järsku jalule: 
«See on pagan teab mis! Mulle näib, nagu seisaksime paigal. Kukkusime kuhugi ja miski mattis 
meid enda alla.» 
«Ärge tekitage paanikat, Dauge,» muigas Jermakov väsinult. 

Lõunat ei tahtnud keegi süüa ja varsti tõusis Jermakov esimesena, et oma kajutisse minna. 
Krutikov pani käe Jurkovski õlale ja ütles süüdlaslikult: 
«Paistab, et sul oli õigus, Volodja.» 
«Pole kõne väärt,» lausus too. «Aga siin on teile veel üks mõistatus, seltsimehed.» 


Kõik vaatasid küsivalt tema poole. 

«Milles asi on?» 

«Lu ütles, et tal on ainult suundsaatja, eks ole nii?» 

«Nii.» 

«Aga me ju kuulsime teda hästi.» 

Mihhail Antonovitš avas suu ja vaatas hämmeldunult Jermakovi poole. 

«Ja miks me siis poleks pidanud kuulma?» küsis Dauge. 

«Sellepärast, sõbrake, et «Hius» asub Lu suhtes hoopis teises suunas kui Lloydi laev. Sinna suunatud 
raadiokiir ei oleks kuidagi tohtinud meieni jõuda.» 

Dauge haaras peast kinni: 

«Aitab mõistatustest! See läheb juba talumatuks!» Jermakov ja Mihhail Antonovitš aga läksid kohe 
juhtimiskeskusse, võttes kaasa ka Jurkovski. 


VEENUS LINNULENNULT 


Side taastus ööpäeva pärast niisama ootamatult, kui oli katkenudki. Nähtavasti jõudis «Hius» 
välja «nõiutud kohast» - kummalisest ruumiosast, millel olid senitundmatud omadused raadiolainete 
suhtes. Ühiskajutis vaieldi palju selle ennekuulmatu nähtuse üle ja tehti mitmeid oletusi, millest 
mõned olid ilmselt absurdsed (Dauge näiteks väitis, et kõik meeskonnaliikmed langesid lihtsalt 
massipsühhoosi ohvriks), Jurkovski aga asus välja töötama hüpoteesi mingisugustest 
neljamõõtmelistest peegeldustest, püüdes meeskonna parima matemaatiku Mihhail Antonovitš 
Krutikovi kaasabil anda «füüsika seisukohast korrektset definitsiooni ruumipunktile», mida 
elektromagnetilised võnked läbivad ainult ühes suunas. Mis puutub Bõkovisse, siis teda solvas 
esialgu seltsimeeste ükskõiksus Lloydi hukkumise suhtes. Teooriatest ja valemitest kõnelemine 
kõigest kaks tundi pärast seda, mille tunnistajaks nad olid olnud, tundus talle peaaegu 
pühaduseteotamisena. «Stari» katastroof avaldas talle sügavat mõju. Põrutatult ja rõhutult hulkus ta 
mööda planetoplaani, suure vaevaga sundides end küsimustele vastama ja Jermakovilt saadud 
väikesi ülesandeid täitma. 

Veenusega kohtumiseni oli jäänud kõigest viisteist-kakskümmend miljonit kilomeetrit. Lend 
lähenes lõpule. Saabus ekspeditsiooni kõige vastutusrikkam etapp - laskumine Veenuse pinnale. 
Üksikute eranditega oli see seni ebaõnnestunud ka maailma parimatel kosmonautidel. Ja mitte 
hukkamõistu, vaid jäljendamist ja täielikku vaimustust väärisid inimesed, kes oma hästi treenitud 
tahte pingutusega sundisid end mineviku, isegi kõige lähedasema mineviku katsumusi unustama 
ning koondama kogu oma tähelepanu eelseisvatele katsumustele. Algul Bõkov ei mõistnud seda. 
Nüüd aga näisid nad talle sõduritena, kes on asunud rünnaku lähtepositsioonile. Langenuid selja taha 
jättes, kiiruga värskeid haavu sidudes valmistuvad nad viimaseks 

otsustavaks sööstuks vöidule... või surma. Seejuures ei öelnud keegi, isegi mitte Jurkovski, kõlavaid 
sõnu ega võtnud efektseid poose. Kõik olid rahulikud ja asjalikud. Ja nende katsed mõista «nõiutud 
koha» olemust näitasid ainult nende loomulikku muret nende pärast, kes järgmistena sama teed 
käivad. 

Bõkovi austus ja vaimustatud lugupidamine väljendus selles, et ta kostitas seltsimehi suurepärase 
plafiga, ja Mihhail Antonovitš lipsas pärast õhtusööki kaks korda kambüüsi, seejuures teine kord 
vahist, missuguselt süüteolt ta tabati ja mille eest sai noomituse. 


Niipea kui selgus, et kahepoolne side Maaga on jalule seatud, saatis Jermakov välja 
raadiogrammi, milles ta selgelt ja napisõnaliselt kirjeldas erakordset sündmust ning andis edasi 
professor Lloydi ja Lu viimase kõneluse sisu. 

«Küll te panite meid närveerima!» ütles Zaitšenko erutusest kogeldes. «Veera Nikolajevna pidi 
peaaegu hulluks minema. Aga mis puutub «Stari», siis» - ta hääl muutus vaiksemaks ja tõsisemaks - 
«sellest me juba teame. Kogu maailm teab. Lu jõudis Inglise laevani ja tõi sealt ära laibad ja 
paberid.» 

«Mis seal juhtus?» 

«Täpselt pole teada, aga oletatakse, et reaktor lõhkes. 

Laeva mootoriosa oli pihuks ja põrmuks purunenud. Lu näitas meile televiisoris ülesvõtet.» 
«Mitu inimest oli hukkunud?» 

«Lu leidis kaks laipa. Inglased teatasid, et «Staril» asus teele kaheksa meest.» 

«Au nende mälestusele. . .» 

«Au nende mälestusele: . .» 

Nad vaikisid hetke. 

«Mida te arvate side katkemise põhjustest, Anatoli Borissovitš?» 

«Mul ei ole seni veel kindlat arvamust.» 

«Nojah, :muidugi . .. fakte on vähe. Võib-olla etendas 

siin teatavat osa «Hiuse» kiirus? Ljahhov ju vist rääkis sellest. . .» 

«Võib-olla.» 

«Või sattusite tihedasse metallitolmu pilve?» 

«See ei seleta midagi. Parem jätame selle küsimuse lahendamise spetsialistide hooleks. Kuidas 
Krajuhhiniga on?» 

«Paraneb. Kipub siia, jaama, aga arstid esialgu veel ei luba. Meil sajab siin vihma.» 
«Andke talle edasi palav tervitus meie kõigi ja isiklikult minu poolt.» 
«Vastu võetud, Anatoli Borissovitš! Ah jaa. .. tuletasite mulle medde. Teile on temalt kiri - see 
toodi juba kaks päeva tagasi.» 
«Mis te siis veelootate? Lugege ette!» ; 
«Silmapilk. Nii. . . «Anatoli, unusta kõik, mis ma tookord rääkisin. Ilmselt vananen ja muutun 
jõuetuks. K.»» 
«Mis asi?» 
«Ka. Suur täht. Allkirja asemel.» 
«Selge. «Unusta kõik, mis ma tookord rääkisin.»» 
«Jah, «unusta».» 
Jermakov vaatas silmanurgast Spitsõni suunas, kes istus puldi ees, selg tema poole. 
«Selge. Meil oli väike vaidlus. . . Kas teie poolt on kõik?» 
«Kõik, Anatoli Borissovitš. Kas side graafik jääb endiseks?» 
«Endiseks. Nägemiseni.» 


«On aeg,» ütles Spitsõn lõunalauas. «On aeg hakata Mahhovilt peilinguid võtma.» 
«Kas pole varavõitu?» vastas Jermakov. «Meil on ju veel kümne tunni ümber aega.» 
«Teie loaga, Anatoli Borissovitš, - parem on alustada võimalikult vara. üritus on uus ja on 
soovitav saada rohkem andmeid.» 
Bõkov päris tasakesi, millest on jutt. 
««Hius» läheneb Veenusele,» seletas Dauge, «ja meil tuleb nüüd arvutada oma lennu trajektoor 
«Tsiolkovski» suhtes.» 
««Tsiolkovski»? Veenuse kunstliku kaaslase suhtes? Aga milleks ?» 


«Kuidas milleks? Muidugi selleks, et tema juurde lennata.» 

«Ma sain aru, et me peame «Tsiolkovskiga» ainult sidet ja laskume Veenusele, ilma et tema juures 
peatuksime.» 

«Oled sina ka tormakas . . «Tsiolkovski» ülema Mahhoviga tuleb üksikasjaliselt kokku leppida 
vastastikuse koostöö suhtes.» 


«Ja kui huaks me siia jääme?» 

«Ei tea. . . Anatoli Borissovitš, kui kauaks me «Tsiolkovski» juurde jääme?» 

«Mitte rohkem kui viieks-kuueks tunniks. Anname posti, raamatud ja puuvilja üle, peame nõu, ja 
lendame edasi.» 

«Selge. Muide, Aleksei, seal saad sa täiel määral kaalutust nautida. Meie vaatame ja imetleme. ..» 
Bõkov meenutas oma äpardunud katset sel alal ja kummardus taldriku kohale. 

«Hiuse» lähenemine «Tsiolkovskile» kestis rohkem kui kolm tundi ja tegi meeskonnale palju tüli. 
Pilootide tööd raskendas see, et mõne tuhande kilomeetri kaugusel ümber Veenuse tiirleva 
«Tsiolkovski» orbiidi tasand oli peaaegu risti Veenuse orbitaalse liikumise tasandiga, nii et Krutiko- 
vil ja Spitsõnil tuli jälle tublisti vaeva näha. Ülesanne lahendati siiski ja planetoplaan hakkas 
ahenevat spiraali mööda lähenema kohale, mille määratud ajal pidi läbima «Tsiolkovski». «Reisijad» 
veetsid need tunnid ühiskajutis - rihmadega tugitoolide külge kinnitatult ja tundsid ennast 
vaheldumisi kergena nagu õhupallid ja raskena nagu tinatükid. Bõkovile näis, nagu kiiguks ta 
fantastilisel kiigel; kord haaras ta kramplikult tooli käetugedest kinni, kartes lae alla lennata, kord 
ajas suu ammuli, püüdes asjatult sisse hingata ja selgesti tundes, kuidas ribid kopsudesse vajuvad. 
Kõigel maailmas on siiski lõpp. Manipulatsioonid kiirendusega lakkasid ja ühel mitte väga meeldi- 
val silmapilgul sööstis kiik uue tõusu asemel alla, põhjatusse kuristikku. 

«Kõik on korras!» kostis lõpuks reproduktorist Spitsõni hääl. «Võib rihmad lahti teha. 
«Tsiolkovski» on meist saja kilomeetri, Veenus kolme tuhande kilomeetri kaugusel.» 

«Oota, Aleksei, ära tee lahti,» hoiatas Dauge Bõkovit, vabastades end kiiresti rihmast. 

Väga osavasti, seintest ja põranda külge kruvitud mööblist kinni hoides, tõmbas ta koos 
Jurkovskiga lisaks seintel olevatele köi!ele üle ühiskajuti mõned nailonnöörid. Samasugused nöörid 
tõmmati koridori, AA ja igasse kajutisse. 

«Nüüd roni välja. . 

Bõkov tõusis õõs eakal kerkis ootamatult üles ja jäi tugitooli seljatoest kramplikult kinni hoides 
õhku rippuma. 

Ta nägu tõmbus tulipunaseks. Kõveralt naeratades ja kellelegi otsa vaatamata haaras ta nöörist kinni, 
vehkis kohma kalt jalgadega ja laskus uuesti põrandale.. 

«Küll on jama. . .» torises ta pahaselt. 

«Mis sa arvad, Aleksei,» ütles Krutikov lävele ilmudes, «kui sa õige valmistaksid uhke õhtusöögi ja 
kostitaksid = «Tsiolkovski» poisse...» 

«Otsekohe,» vastas Bõkov vaevaliselt. 

«Ei lähe läbi, Aljoša!» Krutikov puhkes naerma. «Käed on lühikesed. .. Sul tuleb nad ajutiseks rüppe 
lasta.» «Mispärast?» 

«Aga kas sa oskad niisugustes tingimustes süüa teha? Kui vesi ei voola, vaid lendab mullina mööda 
kööki, kui kotletid hüplevad pannil nagu marutõbised konnad ja ujuvad poolküpsenult õhus ringi. . .» 
Teda katkestas tugev tõuge. Miski kriiksatas vastu laeva parrast. Ühiskajut õõtsus. 

«Mis see siis veel on?» pomises Dauge. 

Bõkovi silmad kohtasid .Krutikovi tardunud pilku. Tüürimehe laubal pärlendasid väikesed 
higipiisad. 


«Võta külalised vastu, Mihhail Antonovitš!» hüüdis Bogdan lõbusasti koridorist. «Kohmakad 
põrgulised!» 
Dauge hingas pahinal välja, Mihhail Antonovitš aga võttis väriseva käega taskust rätiku. 

«Just nimelt põrgulised!» ütles ta vaevaliselt hinge tõmmates kähiseva häälega. «Niimoodi võib 
inimese eluajaks invaliidiks teha. . . kokutajaks. . .» 

Ta pistis rätiku taskusse tagasi ja nöörist kinni hoides väljus kiiresti ühiskajutist. Dauge pomises 
rahulolematult: 

«Peaaegu iga kord juhtub nii ja iga kord kukub mul süda saapasäärde.» 

«Mis siis juhtus?» 

«Saabus rakett «Tsiolkovskilt». Planeetidevaheline takso, suvatsege tutvuda. Hulljulgus. .. 
Tõenäoliselt ilmus Mahhov lugupidamist avaldama. . . Pea kinni, kuhu sa lähed? Mu juurde jää, sa 
ära lahku .. .» 

Bõkov tegi ettevaatamatu liigutuse, lendas nööride vahelt läbi, põrkas vastu lage ja sööstis käsi 
laiali sirutades alla. Dauge haaras tal jalast kinni ja tõmbas ta osavasti vertikaalsesse asendisse. 
«Rahulikult, inglikene, ära ärritu... Kas mäletad vale mit mv?/2 2 On veel hea, et see on kahega 
jagatud, muidu oleksid praegu oma tormaka pea lõhki liönud.» 

Bõkov laskus uuesti päästvasse tugitooli, kindla kavat- 

susega sellest mitte enne lahkuda, kui on lõppenud «neetud kaalutus». Sel hetkel kuuldus koridorist 
müra, rõõmuhüüdeid, käepigistuseks vastamisi löödavate peopesade kajavaid plaksatusi ja vist isegi 
suudlemist. .. 

«Tervist, sõbrad! Tervist, maalased!» mürises elavalt kellegi bass. «Tere, kallis Mihhail 
Antonovitš! Lähed järjest kõhnemaks, vaeseke?» 

«Tere, kulla Mahhov! Las ma suudlen sind ja trahvin kosmoseliikluse eeskirjade rikkumise eest. . 
od 

«..Aa, Bogdan! Ära tõrele tänasel rõõmupäeval. . . Anatoli Borissovitš, rõõm teid näha! Saage 
tuttavaks - minu. asetäitja, insener Grigori Moissejevitš Štirner. Ta hakkab vahetult teiega koos 
töötama.» 

«Kuulsin, väga hea...» 

«Rõõm tutvuda.» Štirneri hääl oli kuiv ja terav. 
«Palun ühiskajutisse astuda,» kutsus Jermakov. 
«Ei, ei, kallid sõbrad, võtame posti ja sõidame kõik meile. Me ei jõua kuidagi külalisi ära oodata.» 

«Andke andeks, Pjotr Fjodorovitš, aga seekord piirdume jutuajamisega siin, «Hiuse» pardal. Teile 
tuleme külla tagasiteel.» 

Saabus kummaline vaikus. 

«Seda ütles ta asjata,» sosistas Dauge, tardunud pilk uksel. «Need on täht-tähelt Tahmashibi 
sõnad...» 

Bõkovil hakkas kõhe. 

«Tean, tean, mida te mõtlete!» kostis uuesti Jermakovi hääl. «Ei maksa olla ebausklik. Tarvis on 
kiirustada.» 

Ta muigas veidi seda öeldes. 

«Nagu arvate, Anatoli Borissovitš,» vastas Mahhov hämmeldunult. «Kuhu käsite minna?» 
«Palun siiapoole. .. Palun, Grigori Moissejevitš.» 

Esimestena astusid sisse külalised - pikakasvuline tüsedavõitu Mahhov ja alaealisena näiv Štirner, 
mõlemad pehmetes kulunud kombinesoonides, seljale lükatud läbipaistvate peakatetega. Štirneril oli 
kaenla all mapp. 

«Tervist, seltsimees Dauge!» müristas Mahhov. «Ja see on muidugi seltsimees Bõkov? Eks ole?» 


Ettevaatusest nööri vasaku käega ikka kinni hoides surus Bõkov Mahhovi kätt ja teretas siis 
Štirnerit. Kõik istusid laua äärde. 
«Niisiis, Pjotr Fjodorovitš,» ütles Jermakov, «laduge välja, mis teil on.» 
Mahhov köhatas valjusti, Štirner avas mapi ja nõupida- 

mine algas. Räägiti vähe ja täpselt, seejuures kasutati rohkesti valemeid ja matemaatilisi termineid 
ning. veeti sõrmega mööda jooniseid ja arvutusi, mis Štirner oli kaasa toonud. Jutt oli sellest, kuidas 
tagada «Hiuse» võimalikult täpne laskumine Uraani Golkonda piirile ja kuidas temaga pärast 
laskumist sidet pidada. Mahhov, Štirner ja nende seltsimehed kahel teisel Veenuse kunstlikul 
kaaslasel olid üksikasjaliselt välja töötanud raadiosuunamisesüsteemi, mida kasutades loodeti 
«Hius» juhtida Golkonda piirist maksimaalselt viiekümne kuni saja kilomeetri kaugusele. Tõsi küll, 
seda süsteemi ei olnud veel tegelikus töös proovitud, kuid katsetused õigustasid lootust täielikule 
edule. 

«Meilt nõutakse nüüd maksimaalset täpsust,» ütles Štirner sõrmega joonisele koputades, «teilt 
aga, seltsimehed, tähelepanelikkust ja manööverdamisoskust. Niipalju kui ma tean, on «Hiusel» 
suurem manööverdusvõime kui tavalisel impulssraketil ja ta saab igasugustel asjaoludel rangelt 
peilingut hoida. Kordan siiski: eelkõige tähelepanelikkust! Kui «Hius» kas või veidigi raadiokiirest 
kõrvale kaldub, siis riskite laskuda vajalikust kohast tuhandete kilomeetrite kaugusele.» 

Niisiis tuli «Hiusel» Veenusele laskudes hoiduda kolme raadiokiire ristumiskohta, mis pidigi ta 
suunama spetsialistlde arvates kõige sobivamasse punkti. Kümne-viieteistkümne kilomeetri kõrgusel 
Veenuse pinnast kaovad peilingaatorite impulsid: nad kas neelduvad jäljetult või peegelduvad üles, 
Veenuse stratosfääri. Sellest kõrgusest peab planetoplaan laskuma vertikaalselt. Võimalikud on 
tõsised komplikatsioonid: Veenuse salakaval atmosfäär võib petta, moonutades signaale. Sel juhul 
asuvad tegevusse paralleelsed kontrollseadmed. Spitsõn ja Jermakov märkisid üles mingid arvud, 
võrdlesid oma arvutusi Štirneri skeemiga ja teatasid, et neil rohkem küsimusi ei ole. Mahhov asus 
teise punkti juurde. Et Veenuse pinnaga ei olnud nähtavasti võimalik luua raadiosidet - vähemalt 
mitte usaldusväärset raadiosidet -, siis tuli kokku leppida optiliste signaalide süsteemi suhtes. 
Mahhovi arvates oli tarvis ainult kaht signaali: esiteks - «toiduained, vesi», ja teiseks - «tagavara- 
osad, energiaallikad». Tagavaraosade ja aparaatide nimestik oli juba varem koostatud. 

«Me tõime teile portatiivse raketilaskmisseadme ja kaks aatomilaenguga raketti. Kui.. ptüi-ptüi 
muidugi... kui 

juhtub midagi halba ja on tarvis meie abi, siis saadate ühe raketi vertikaalselt enda kohale üles. Ta. 
plahvatab umbes kahesaja kilomeetri kõrgusel. Raketti ei või muidugi üles lasta ükskõik millal. Siin 
on teile ajaarvestustabel. Määratud minutitel jälgivad meie vaatlejad hoolikalt teie laskuumise 
rajooni.» 

«Noh, ja siis?» küsis Jermakov. 

«Siis. . ei midagi. Me teame siis, et teiega pole kõik korras, ja püüame vastavaid abinõusid 
tarvitusele võtta.» 

«Missuguseid?» 

«Saadame teile automaatrakette vajalike avariivarudega. Raketid lendavad täpselt teie peilingu 
järgi.» 

«Väga hea!» Jermakov noogutas. «Aga milleks on teine sigllaalrakett?» 

«Kaks raketti järjest saadate välja siis, kui laskumine ebaõnnestub ja planetoplaan saab tõsiselt 
kannatada.» 


Järgnes vaikus. 
«Väga võimalik, et siis polegi kedagi, kes neid välja võiks saata,» märkis Dauge kulmu kortsutades. 
«Minu pessimism nii kaugele ei ulatu,» vastas Mahhov leebelt. 
Pärast nõupidamist tegi Dauge Bõkovile ettepaneku: 
«Lähme vaatame imekaunist Veenust. Jermakov lubas sind välja lasta.» 

Kümne minuti pärast seisid nad, seljas kohmakad soomusrüüd ja peas läbipaistvad kiivrid, 
kuubikujulises kessoonis välisluugi ees. Dauge sulges enda järel tihedalt ukse, lülitas siis sisse 
pumba ja pöördus seinale kinnitatud manomeetri poole. Peenike osuti laskus ebaühtlaste hüpetega. 
Kui see oli peatunud, eemaldas Dauge luugilt laia teraslati ja paks ribiline kaas pöördus sujuvalt 
kõrvale. 

Bõkov ootas, et ta näeb seda, mida oli sadu ja sadu kordi kirjeldatud reportaažides:olukirjeldustes 
ja romaanides, - pimestavatest tähepunktidest kirendavat mustjasvioletset sügavikku. Selle asemel 
paistis ümmargusest luugiavast ähmane kollakasroosa valgus. Planetoplaan rippus tohutu suure 
tuhmilt valgustatud udukupli kohal. Mööda helkivat oranži pinda roomasid hallikad varjud, 
lähenesid aeglaselt üksteisele ja eemaldusid jälle, keerdusid rõngasse ja lagunesid ebamäärasteks 
hajuvateks laikudeks. Äärte pool oli kuppel tumedam, kuid ta piirjooned ei olnud teravad, vaid 
läksid kuidagi märkamatult, ebamäärastes lillades tooni- 

des üle täiesti läbitungimatuks mustaks värvuseks. Keskel aga põimusid, seejuures omavahel 
segunemata, üliõhukesed roosad, kollased ja hallid suitsjad lindid; kord olid nad selged ja teravalt. 
eristatavad, kord kaetud ühetaolise ruuge vinaga. 

Ah siis niisugune ongi Veenus, «päikesesüsteemi kõige hirmsam planeet»! Bõkov mõistis, et 
värviliste varjude liikumised, mis mõne tuhande kilomeetri kauguselt näivad nii tühistena, ei ole 
midagi muud kui tohutu võimsuse ja kiirusega atmosfäärimuutused - tormid, taifuunid; keerised, 
millele Maal ei leidu midagi võrdset. 

Piklik hall laik muutus kitsamaks, paindus ja keerdus rõngasse. . . Võis kujutleda hiiglasuurt 
lehtrit ja selles meeletu kiirusega liikuvaid tohutuid pilvemasse. «Välimus pole tal suurem asi,» 
meenus Bõkovile. Ta vaatas ja vaatas ega suutnud end sellest kohutavast ning ülevast vaatepildist 
lahti kiskuda. 

Seal, kobrutava pilvkatte all on varjul tohutu maailm mägedega, kõrbetega.. . võib-olla merede ja 
ookeanidega. Kusagil seal on peidus aarded, mida «Hiuse» meeskond peab otsima, seal on 
kaugjuhitavate mehhanismide jäänused, purunenud planetoplaanid, julgete planetonautide hauad. 
Bõkovi hinges liigatas mingi segane tunne, mis sarnanes ebauskliku hirmuga. Ta mõtles sellele, 
missuguse raevuga see planeet seni kõigile alistamiskatsetele vastu oli pannud. Kuid inimene on 
loodusest targem ja tugevam. Ta on julge ja visa, ja isegi siis, kui «Hiuse» meeskond on sunnitud 
andma oma elu, ei peata tema hukkumine hetkekski järgmisi ründajaid. 

Vasakult roomas kuplile kiiresti must, ebatasane, sügavate nõgude ja kumerustega vari. 
«Läheme ööpoolele,» kostis kiivrist Dauge hääl. 

«Hius» sukeldus Veehuse varjukoonusesse. Muutus pimedaks, ainult planeedi serva tähistas 
ähmaselt helendav ringikujuline uduvööt. Varsti aga hakkas mustal foonil siinseal paistma nõrka 
roosakat kuma. 

«Mis see on?» küsis Bõkov. 

Dauge vaatas ja vangutas kiivrit. Siis kostis Bõkovi kõrvaklappides ta hääl: 

«Tõenäoliselt vulkaanid. Olen kuulnud vahetpidamatu vulkaanilise tegevuse rajoonist. Seni ei tea 
seda keegi. Oletus . ..» 

Nad lahkusid kessoonist alles siis, kui vasakult hakkas 

uuesti paistma heledat valgust ja nähtavale ilmus tohutu suur kollane sirp. 
«Ah jaa...» meenus järsku Bõkovile. «Aga kus siis «Tsiolkovski» on? Oleks huvitav seda 
kunstlikku kaaslast näha.» 

«Luugist teda ei näe, Aleksei. Me pöördusime ju luukidega allapoole, Veenuse suunas, aga 
«Tsiolkovski» on meist kõrgemal. Tuleb oodata järgmise korrarii. Kui tagasi tuleme, siis näed.» 
Bõkovile meenus Dauge hiljutine märkus, ta ohkas, kuid vaikis. 

Neid oodati juba. Jermakov kutsus kõiki lõunat sööma. See oli esimene lõunasöök kaalutuse 
tingimustes ja Bõkov soovis salajas, et see jääks ka viimaseks. Asjalikult, vestlust katkestamata, 
tõstsid planetonaudid huultele elastsed .. imipudelid, mida painduvad torud ühendasid kinniste 
plastmassist anumatega. Leiba ja leivakõrvast võtsid nad võrejatest karpidest, unustamata viimaseid 
igakord hoolikalt sulgeda. Ühesõnaga, «Poisi» juht oleks söömata jäänud, kui Krutikov poleks ta 
kõrvale istunud ja teda oma šefluse alla võtnud. 

Laua ääres kõneldi elust kunstlikul kaaslasel, terve «Hiuste» armaada loomise plaanidest ja 
vajadusest organiseerida erilisi konsultatsioonisaateid kunstlikel kaaslastel töötavatele kaugõppe- 
üliõpilaslele. Mahhov kaebas juhmi varustaja üle, kes oli «Tsiolkovskile» saatnud kasti mikrofilme 
suusaspordi tehnikast. Štirner jutustas naerdes, et keegi oli toonud «Tsiolkovskile» hiiri. «Nüüd 
palume saata kassi. Tuleb põrutav atraktsioon: kass püüab hiirt kaalutuse tiggirnustes.» Palju räägiti 
suurepärase indoneesia ansambli kontsertidest ja Sverdlovski helilooja,Gadalovi uuest, kõiki 
vapustanud sümfooniast: «Tee tähtede juurde». Palju naljatati ja naerdi. Ühtki sõna ei kõneldud 
sellest, mis «Hiuse» meeskonnal varsti ees seisis. 

Jermakov heitis pilgu kellale ja Mahhov tõusis kiiruga: 

«On aeg, seltsimehed.» 

Kõik tõusid rutates ja asusid hüvasti jätma. Mahhov surus kätega järjekorras iga planetonaudi õlgu ja 
Bõkov märkas rahutusega, kuidas «Tsiolkovski» ülema põsed järsku auku vajusid ja nägu kollaseks 
tõmbus. Štirneril ei olnud erutuse tundemärgid nli ilmsed. 

«Ärge unustage,» ütles Jermakov, «et teil tuleb eemal- 

duda meist vähemalt viiekümne kilomeetri kaugusele, muidu võib juhtuda, et saate tugevasti 
kõrvetada.» 
«Hea küll, ärge meie pärast muretsege,» pomises Mahhov. «Noh, hüv... nägemfseni, sõbrad! Head 
edu!» S 
Ta pöördus ja läks end käte abil kiiresti piki nööri edasi tõmmates koridori. Štirner viipas tervituseks 
käega ja järgnes talle. Paugatades sulgus luuk. Saabus vaikus. 
«Kosmilisest rünnakust me neile ei rääkinudki,» meenus järsku Jurkovskile. 
Jermakov vaatas talle hajameelselt otsa. 
«Ei rääkinud... Aga see polegi oluline. Palun valmis olla. . . Spitsõn, lähme.» 
Bõkov küsis sosinal Daugelt: 
«Kas Mihhail Antonovitš jääb siis siia?» 
«Jah. Juhtimiskeskuses pole tal praegu midagi teha. . .» 

Nagu mingeid mõtteid eemale tõrjudes raputas Dauge pead ja ütles: «Kas kohtadele või?» 
Mihhail Anfonovitš ja Jurkovski istusid juba tugitoolides ja kohmitsesid rihmade kallal. Dauge 

aitas Bõkovil end kinnitada, võttis nöörid maha ja jäi kõheldes seisma. 

«Noh? Mida sa ootad?» hüüdis Jurkovski talle ärritatult. 

«On jäänud kümme minutit,» kostis Jermakovi hääl. 


Dauge asus kiiruga oma kohale. 

Ja jälle valitses vaikus. Bõkov sulges silmad ja hakkas minevikku meenutama. Kottpime Kesk- 
Aasia öö, ähmaselt valendav kleit, lõhnaõli värske hõng... ja armas, armas, õrn nägu. Kui ammu see 
oli! Miski pigistas kõri, ta pidi kaks-kolm korda energiliselt neelatama. 

«Alustasime laskumist!» kraaksatas reproduktor. 
Põrand võpatas jalge all, tooli seljatugi vajus raske koormana õlgadele. Kõrvadesse tungis reaktori 
üha tugevnev, kõike mattev möirgamine. 


Mahhov ja Štirner, kes olid end surunud vastu «planeetidevahelise takso» ümmargust 
illuminaatorit, nägid, kuidas planetoplaani all, mis Veenuse tohutu suure oranži ketta foonil sarnanes 
kohmakalt haarmeid sirutava musta meduusiga, välgatas tuhm leek. Siis süttis pimestav lilla päike. 
Kui nad uuesti silmad avasid, ei olnud «Hiust» enam näha. Ainult laialivalguv kerge udupilveke 
tähistas kohta, kus ta äsja oli viibinud. 


«MEIE ELU ON TÄIS OOTAMATUSI .. .» 


Mitte keegi «Hiuse» pardal ei hellitanud lootust kiirele ja kergele laskumisele. Ettekandes 
Tahmashibi ekspeditsioonist oli Jermakov omal ajal jutustanud, kui raske oli juhtida raketti Veenuse 
atmosfääris, kuidas ta tiirles nagu laast veekeerises, missugust üleinimlikku pingutust nõudis raketi 
hoidmine düüsidega allapoole. Ta kirjeldas pööraseid tuuli: jäiseid vihureid Veenuse saja kraadini 
kuumenenud pinna kohal. Niisugustes tingimustes olid kasutud ja isegi ohtlikud ka kõige 
täiuslikumad güroskoopilised seadmed, mis rahulikumates atmosfäärides automaatselt ja täpselt 
hoidsid planetoplaani määratud asendis, laskmata tal kõikuda, pöörelda või kummuli käänduda. 

«Hiusel» jäi loota ainult kunstlike kaaslaste väga ebatäpsele ja iga minut lakata võivale 
suunamisele. Meteooride vältimise seadmete raadiolokaatorid ei töötanud Veenuse atmosfääri 
elektriväljades ning planetoplaan võis iga hetk oma tohutu suure massiga vastu mõnda kaljust 
mäetippu põrgata. Tormid ja tuulekeerised pidid «Hiust» kaasa viima veel tugevamini kui tavalisi 
rakette, sest kuigi ta kuju teataval määral soodustas laskumist «põhi ees», ei olnud ta kaugeltki 
voolujooneline. 

Ja siiski võis ainult «Hius» suure tõenäosusiga arvestada edukat laskumist. Ta oli suuteline laskuma 
erakordselt aeglaselt, sentimeeter-haaval, ta võis uuesti tõusta ja teha katset laskuda teises kohas, 
mida poleks oma piiratud manööverdusvõimega iialgi suutnud ka kõige parem aatomi-impulssrakett. 
Jermakov oli kuulutanud «Hiuse» «atmosfääriga planeetide valitsejaks» ja nüüd tuli seda tõestada. 

«Naljaasi, kõik on naljaasi,» pomises Mihhail Antonovitš, juba kümnendat korda kontrollides teda 
tugitoolis hoidvate rihmade tugevust. «Kõik on naljaasi ja kõik läheb väga hästi, kinnitan teile. Võib- 
olla raputab natuke. . . Seeeest mõelge, missuguse pöörde kosmilise ruumi valluta.mise ajaloos see 
«Hiuse» lend tekitab!» 

«Seesinane mõte lohutab mind üliväga eelseisvate katsumuste palge ees,» ütles Jurkovski laulva 
häälega. «Või veel. .. Krutikov - teate ju küll, seesama, kes ehitas esimese raketodroomi Veenusele!» 
«Kui vaid jõuaksime kuidagi alla...» siirus Dauge läbi hammaste. . 

Mihhail Antonovitš võttis taskust tühja piibu ja hakkas mõtliku näoga seda imema. 

«Saaks juba kiiremini!» ütles ta. «Kui vähe see kõik sarnaneb eelmiste lendudega, kas pole tõsi, 
seltsimehed?» 

«Tõsi,» vastas Dauge. «Püha tõde, Mihhail Antonovitš. Rahulikele atmosfäärita planeetidele 
laskumisel on enesetunne hoopis teine.» 

«Misp-pärast?» küsis Bõkov vaevaliselt, mõeldes ise, kas teised samuti iiveldust ja peapööritust 


tunnevad. 

«Sellepärast, et kui juhtimiskeskuses on niisugused piloodid nagu Jermakov ja Spitsõn, siis võib 
stardi ja laskumise ajal magada, lugeda, malet mängida. . . Aga nähtavasti ainult mitte siin, mitte 
Veenusel.» 

«Jah,» ohkas Dauge, «mitte Veenusel..» 

«Mul on kõrini teie haiglasest lobast!» pahandas Jur kovski. «Mis te halisete! Hoidke oma elamused 
enda teada. 

Võtke eeskuju Bõkovist; ise on näost roheline, aga peab vastu ja on vait, Hakkame laulma, vennad.» 
Sel hetkel kostis reproduktorist Jermakovi pinev hääl: «Tähelepanu!» 

Ja otsekohe liigatas põrand ning hakkas aeglaselt pöörduma. 

Sellest, mis toimus järgmise kolme-nelja tunni jooksul, säilisid Bõkovil ainult mõned ebamäärased, 
katkendlikud mälestused. Hiljem ei suutnud ta kuidagi taastada sündmuste järjekorda. Talle näis, et 
Jurkovski roomas hapnikuballooniga Dauge juurde juba enne seda, kui tolle pea rinnale langes. 
Spitsõni kohutav, tundmatuseni muutunud hääl, mis teatas, et Anatoli Borissovitši pea on vigastatud, 
kostis juba pärast tõuget, mis purustas Bõkovit tugitoolis hoidva rihma. Mis edasi tuli, seda ta ei 
mäletanud. Mingisugused koletistikud jõud mängisid «Hiusega», kuid vana tuttav ütlus «nagu konn 
jalgpallis» tuli talle ometi pähe alles siis, kui ta rihmatükki kramplikult käes hoides üle kogu kajuti 
lendas ja seljaga tugevasti vastu seina põrkas. Elastne polsterdis paiskas ta tagasi ja ta kaotas 
nähtavasti mõneks ajaks teadvuse, sest äkki leidis ta enese jälle tugevasti tugitooli külge seotuna. 
Bõkov ei mäletanud ka seda, kuidas ta põlvede vahele sattus kerge ballooni aktiveeritud osooniga. .. 
kuidas ja millal juhtus see, et Jurkovski rippus oma tugitoolis, nägu üleni verine. Seejärel raputas 
Mihhail Antonovitš teda, Bõkovit, õlast ja karjus talle midagi kõrva. Kõik see vilksatas ta ajus läbi 
kollakasrohelise udu minestus- ja iiveldushoogude vahel. Lagi oli kusagil küljel, kerkis siis 
välkkiirelt oma kohale, laskus alla, ja jälle surus põrand vastupandamatu jõuga jalgadele. Mõne 
hetke vältel oli kõik rahulik; Bõkov tõstis pea, avas suu pärani ning hingas sagedasti ja sügavalt. 
Kuid planetoplaan sai järsku uue tõuke nihg kõik algas otsast peale. Ja seejuures valitses endise 
kõrvulukustava möirgamise asemel vaikus. Kostis ainult reaktorite tasast mürinat, mis ei 
summutanud ei oigeid ega. .. naljatusi! Jah, paadunud kosmosehulkurid leidsid eneses jõudu 
naljatamiseks. Kuid Bõkovile ei jäänud ühtki naljatust meelde. Ta oli täielikult süvenenud omaenese 
tunnetesse, mille lähtealuseks oli veendumus, et juba järgmine tõuge põrutab tal lõplikult hinge 
välja. Ajuti meenusid talle piloodid juhtimiskeskuses 

ja ta kujutles neid vigaseks pekstuna, aparaate pihuks ja põrmuks purustatuna, planetoplaani aga 
langemas tohutust kõrgusest järskudele teravatele kaljudele. Tõenäoliselt sattus «Hius» pärast kiiruse 
järsku vähendamist võimsasse atmosfäärihoovusesse, mis teda sihist kõrvale kandis, ning Jermakovil 
ja Spitsõnil tuli kõigest jõust pingutada, et antud raadiopeilingutest kinni pidada. Nagu Spitsõn 
pärast ütles, ei olnud tal kordagi elus tulnud laskuda nii kohutavates tingimustes. 

Siis saabus äkki rahu ja vaikus. Täielik, kaheldamatu rahu ja vaikus, mida ei häirinud pisimgi 
vibratsioon, ainuski heli. Nüristunud inimestele tundus see piksemürinana. Bõkovile näis, nagu oleks 
aeg ise peatunud. Ta silme ees ujusid ikka veel mitmevärvilised täpid, mööaa keha roomasid 
higinired, käed ja jalad värisesid. Seejärel valdas teda kummaline apa-tia, tuli pöörane tahtmine 
jalad 

välja sirutada ja magada, magada, magada. .. Läbi langetatud laugude nägi ta, kuidas Jurkovski 
end liigutas, tõusis, mõned ebakindlad sammud astus, peopesaga üle näo tõmbas ja arusaamatult oma 
veriseid sõrmi vaatas. 

«Mis sul on?» küsis Dauge tasase häälega. 


«M. . mitte midagi...» Jurkovski kortsutas kulmu ja raputas pead. «Vist ninast. .. Silmad valutavad. . 
od 
«Ppuhhh!» hingas Mihhail Antonovitš sügavasti välja. 
«See alles oli raputus, seda ma teile ütlen!» 
Jurkovski tõstis käed, tegi mõned võimlemisliigutused ja tardus järsku paigale. 
«Seltsimehed!» hüüdis ta. «Me oleme Veenusel. . . ja elusad! «Hius» on terve, pagan võtaks! 
Dauge! Tõuse üles! Saad sa aru? Me oleme Veenusel .. .» 
«Vara veel rõõmustada,» peatas teda Dauge. «Anatoli Borissovitšiga on vist midagi juhtunud. . .» 
«Jah, mina kuulsin ka Spitsõni häält,» kinnitas Krutikov. 
«Lähme?» 
Nad suundusid juhtimiskeskuse poole, kuid selle uks avanes ja lävele ilmus Jermakov ise - 
kahvatu, higist nõretav, pea ümber pingule tõmmatud piimvalge elastne side. 
«Kõik on elus?» Ta vaatas kiiresti oma kaaslased üle. 
«Kõik,» ütles Dauge. 
«Õnnitlen eduka maandumise puhul!» 
Ta tuli ja surus igaühel tugevasti kätt. 
«Aga Bogdan?» küsis Mihhail Antonovitš. 

«Magab.» 
«Hm .. .» 


«Vajus pikali nagu surnu.» 
«Pole ime,» muigas Krutikov. «Kolm ja pool. Tundi seda... niisugust... Ma ise ka seisan vaevalt 
jalul.» 
«Huvitav, kuidas «Poisiga» lood on? Ega ta lahti pole rebenenud?» küsis Bõkov. . 
«Kas väljume?» tegi Jurkovski kuidagi loiult ettepaneku. 
«Ei.» Jermakov vaatas veel kord kõik üle ja kordas: «Ei. Mitte mingil juhul. Seadke ennast korda ja 
puhake. Väljumisest räägime umbes nelja tunni pärast, kui oleme saanud kõik andmed 
välislaboratooriumist. Lülitage ionisaatorid S sisse, peske ennast - ja magama!» 
«Hea oleks, kui saaks süüa...» ütles Mihhail Antono vitš murelikult. 
«Ja klaasi konjakit juua,» mõtles Bõkov. 
«Tehke nagu soovite. Mina isiklikult lähen vanni ja voodisse. . . Aleksei Petrovitš, olge hea, aidake 
Bogdan kaju tisse toimetada.» 
«Kuulen, Anatoli Borissovitš.» K 
Ei, miski polnud nii, nagu Bõkov oli arvanud. Kõik oli palju lihtsam ja parem. Kui ta pool tundi 
hiljem pehmeks hautatuna ja veel punasemana kui tavaliselt linade vahele puges, meenus talle jälle 
majake Ašhabadis ... Ta naeratas õnnelikuna ja uinus. 
Nagu alati, nii ka nüüd äratas teda Dauge. Johanõtši kuivetu nägu näis aukuvajununa, tumedad 
silmad põlesid ja läikisid palavikuliselt. 
«Pane riidesse; Aleksei. Tõmba skafander selga ja tule ühiskajutisse,» ütles ta kähiseva häälega. 
«Kohe väljume.» 
Väljumine! Silmapilkselt käis läbi aju lõikav mõte, et ta viibib planeedil, mis on hukutanud nii 
palju silmapaistvaid julgeid mehi. Kohe algab peamine, milleks nad siia tulid... 
Bõkov rõivastus kiiresti, võttis seinaorvast skafandri ja puges sellesse. Kõik olid juba kogunenud 
ühiskajutisse, seisid laua iümber, spektroliitkiivrid seljale lükatud, ja vaatasid vaikides üksteisele 
otsa. Jermakovi silmad olid pärani ja näisid hiilgavat nagu kassil. Mihhail Antonovitš imes tühja 


piipu. .. 


3Ionisaator- siin: seade õhus olevate negatiivsete ioonide hulga kunstlikuks suurendamiseks. 


Negatiivsed ioonid soodustavad hingamist ja on tervisele väga kasulikud. 

«Kohvi?» küsis Bõkov kellegi poole pöördumata. 

«Arvan, et hiljem,» ütles Jurkovski laupa kortsutades. «Pole mõtet aega viita, tuleb minna. 
Kuulmatu asi: maandumisest on möödas viie tundi, aga meie ei ole veel luuke avanud!» ... 
«Lähme,» kutsus Jermakov lihtsalt. 

«Kas relvi võtta?» Bõkov vaatas komandöri poole. 

Too noogutas ja astus küürutades koridori. Teised järgnesid talle. Bõkov haaras trepi käsipuudest 
kinni ja jooksis üles. Kui ta minuti pärast kaaslastega ühines, oli tal automaat rinnal ja kaks granaati 
vööl. 

«Aleksei Vallutaja!» naljatas Spitsõn. 

Jurkovski ainult kortsutas kulmu. 

Nad kogunesid kessooni, välisluugi juurde. Bogdan sulges enda järel õhukindlalt ukse. 

«Kiivrid pähe!» käsutas Jermakov. 

Nüüd ei näinud Bõkov oma kaaslaste nägusid ja see oli ebameeldiv. Pump hakkas tööle, 
manomeetri osuti nihkus paigast. Jermakov haaras luugi käepidemest. Raske teraslatt nihkus kõrvale. 
Luuk võpatas ja. . . jalge alla paiskus mahlakalt loksudes jälk rasvane kollakashall muda. See oli 
paks ja veniv, kuid voolas vabalt ja prožektori valguses mänglesid ta pinnal kuldkollased tulukesed. 
Ootamatusest ei taibanud keegi end esimestel sekunditel liigutadagi. Siis sööstis Jurkovski surutud 
karjatusega ettepoole. Kuid Bõkov jõudis temast ette. Ta haaras luugi servast kinni ja surus seda 
kõigest jõust. Jalad libisesid poris ja ta kukkus põlvili, kuid juba jõudsid appi Jurkovski ja Dauge, 
keda selja tagant toetasid Bogdan ja Mihhail Antonovitš. Kaas andis pehme matsatusega järele ja 
nihkus oma kohale. Jermakov vajutas kähku riivistusseadme nupule. 

Kõik ajasid end sirgu. Jalge all valgus laiali hägune löga, sellest tõusis auru. Bõkov tõstis 
automaadi, tõmbas käisega üle selle lae ja vaatas toru otsast sisse. Seejärel puhastas ta hoolikalt oma 
määrdunud põlved. 

«Niipalju kui ma aru saan,» kostis kõrvaklappides Dauge hääl, «ei ole see sugugi kõrbeliiv.» 

«Jah, kõrbega sarnaneb see vähe,» kinnitas Jurkovski. «Seda võin ma väita, kuigi pole spetsialist.» 
Jermakov laskus kükakile ja silmitses mudalompi. 

«Kui naljatused sobivama ajani edasi lükata,» ütles ta, «siis mina kaldun arvama, et «Hius» laskus 
sohu.» 

«Kõrvuni,» nõustus Jurkovski,. «Aga kus on siis kõrb?» 

«Meie elu on täis ootamatusi,» ohkas Krutikov. 
«Karuteene tegi meile Stirner oma peilingutega!» 
«Mis Štirneril sellega tegemist on?» 
«Kui «Hius» üleni sellesse mülkasse on vajunud...» alustas Bogdan. 
Jurkovski kehitas kannatamatult õlgu: 
«Mis on lihtsam kui minna läbi ülemise luugi ja vaadata!» 
Nad lahkusid kessoonist ja tõusid linoleumile rasvaseid roostekarva jälgi jättes pagasiluugi 
alusesse kitšasse ruumi. 
«Soo Veenusel, mõelge ainult!» pomises. Mihh;d Antonovitš. «Küll on üllatus!» 
Ülemine luuk paotati ettevaatlikult, olles valmis seda iga hetk uuesti kinni tõmbama. Kuid midagi 
hirmsat ei juhtunud. Kostis peenehäälne sisin - ruumi tungis välisatmosfäär - ja kõik jäi vaikseks. 
«Hurraa,» ütles Jurkovski rahulikult. «Kõik on korras. Avage.» 


Kaas liikus kolinal kõrvale. Teistest eespool seisev Jermakov kummardus üle ääre. Ta selja taga, 
tammudes kärsitusest jalalt jalale, tunglesid Jurkovski ja Mihhail Antonovitš. Dauge, kes nende 
vahelt läbi puges, tõmbus arusaamatu hüüatusega tagasi. 

«Mnjah,» ütles keegi. «Vä-äga huvitav. . .» 

Nad ei näinud mitte midagi. «Hiust» ümbritses tihe, õõtsuv, täiesti läbipaistmatu kollakas udumüür. 
Poolteist meetrit allpool läikis tuhmilt soo pind. Vaikuses kuuldus arusaamatuid helisid, mis 
sarnanesid summutatud köha või mulksumisega. Planetonaudid seisid kaua paigal, silmitsedes 
häguseid valkjaid uduvooge. Ajuti näis neile, et eestpoolt paistavad ähmaselt mingid varjud, mingid 
ebardlikud .. hallid kogud, kuid endistele lisaks roomasid üha uued udukihid ja kõik kadus. 

«Aitab,» ütles lõpuks Jermakpv. «Mul läheb juba silme ees mustaks. Tuleb infrapunased 
lokaatorid appi võtta.» Ta ajas end sirgu ja vaatas üles. «Ahaa, «Poiss» näib kohal olevat!» 

«Kenasti oleme sees. ..» Spitsõn nõjatus rinuaga luugi äärele ja pöördus rahutult kord ühele, kord 
teisele poole. «Reaktorirõngad on üleni mülkas.» 

«Pole viga, vaatame veidi ringi ja proovime tõusta.» 


«Aga kui korpus vajub veel sügavamale?» 

Mfrapunased lokaatorid ei selgitanud midagi. 
Ekraanil hõljusid varjud, pinnas näis ühes ja samas kohas olevat. kord õõtsuv, kord kõvaks tambitud, 
kord kohev.... 
«Lähme välja,» tegi Jurkovski ettepaneku. Seal selgub, mida teha.». 
Ta valmistus alla hüppama. Bõkov haaras tal õlast kinni. «Milles asi on?» päris geoloog veidi 
ärritatult. 
«Meie elu on täis ootamatusi,» ütles Bõkov. «Mina lähen esimesena.» 
«Milleks see vajalik on?» 
Bõkov osutas vaikides automaadile. 
«Jätke lord Roxtoni mängimine!» Jurkovski tõukas Aleksei Petrovitši käe eemale. 
«Bõkovil on õigus,» ütles Jermakov. «Palun laske mind mööda, Vladimir Sergejevitš.» 
«Ma ei saa- aru...» 
«Laske mööda mind ja Bõkovit. Kolme minuti pärast tulen tagasi. . .» 
Kõik teadsid, et komandöril on keelatud tundmatus kohas esimesena laevast lahkuda. Kuid... nad 
mõistsid Jermakovi. Ja Jurkovski astus vaikides kõrvale. Bõkov kaitseriivistas kiire liigutusega 
automaadi ja hüppas Jermakovi järel alla. Ta jalad vajusid põlvini vedelasse porri. 


II 1 osa. Uraani Golkonda 


Soos 


Soo Veenusel. Planetonautidele tundus see absurdne. Absurdsem kui palmisalud Kuul või 
veisekarjad asteroidide paljastel kaljutippudel. Tuld õhkuva taeva asemel valkjas udu, tuhkkuiva 
liiva asemel vedel muda. See lükkas ümber kaua ja kindlalt püsinud arvamuse ning oli juba 
iseenesest esmajärgulise tähtsusega avastus. Ühtlasi aga muutis see oma ootamatusega olukorra 
erakordselt keerukaks, sest miski ei häiri tõsist üritust nii suurel määral kui ootamatus. Isegi vapper 
Gobi transportöörijuht, kes oli vähe tuttav teaduses valitsevate teooriatega Veenusest ja kel seepärast 
ei olnud selle planeedi kohta mingit kindlat 

arvamust, tundis end tublisti lööduna: see vähene, mida ta läbi avatud luugi nägi, ei vastanud 
põrmugi kõrbete spetsialisti osale, mille etendamiseks ta oli valmistunud. 

Mis puutub ülejäänud meeskonnaliikmetesse, siis nende vaateväli oli muidugi avaram ja 
ootamatus tegi neile palju tõsisemat muret. Asi ei seisnud selles, et piloodid ja geoloogid poleks 
olnud ette valmistunud mitmesugusteks komplikatsioonideks ja äpardusteks. Hoopiski mitte. Kõik 
teadsid näiteks seda, et «Hius» võis oma kiiruse tõttu sattuda Golkondast tuhandete kilomeetrite 
kaugusele; ta võis laskuda mägedesse, küljeli langeda või kaljudel puruneda. Kuid kõik need olid 
ettenähtud komplikatsioonid ja äpardused ega olnud seepärast hirmsad, isegi kui nad ähvardasid eks- 
peditsiooni hukutada. «Suur üritus on alati seotud riskiga,»armastas öelda Krajuhhin, «ja neil, kes 
kardavad hukkuda, ei ole meiega ühist teed.» Aga soo Veenusel! 

Hoolimata kogu oma vastupidavusest ja ülirikkalikest kogemustest suutsid planetonaudid ainult 
suure vaevaga üksteise eest varjata rahutust, mis neid haaras. Elukutse oli neid õpetanud niisugustel 
juhtudel ennast valitsema. Samal ajal aga mõistis igaüks neist, et ekspeditsiooni saatus ja nende 
eneste elu sõltub nüüd tervest reast esialgu veel tundmatutest asjaoludest. Igaühe teadvusse kerkisid 
kiiresti üksteise järel üha uued küsimused. Kas soo ulatub kaugele? Mida ta enesest kujutab? Kas 
«Poiss» pääseb temast läbi? Kas «Hiust» ei ähvarda oht veel sügavamale vajuda või küljeli langeda 
ja uppuda? Kas võib riskida planetoplaani soost välja tõsta ja katset teha kusagil teises kohas uuesti 
laskuda? 

Veidi enne starti oli Dauge Krajuhhinile öelnud: «Kui vaid laskumine õnnestuks, siis seal 
läheksime kas või põrgust läbi.» Nad kõik teadsid, et neil tuleb võib-olla tõesti «põrgust läbi minna», 
aga kes võis arvata, et see põrgu on just niisugune - sogane, mulksuv, arusaamatu? ... 

Bõkovit, nagu juba öeldud, erutasid tema teadmatuses hoopis teist laadi kaalutlused. 
Ekspeditsiooni saatuse pärast . ta ei muretsenud, sest uskus «Hiuse» oivalistesse võimetesse ja, mis 
peaasi, oma kaaslastesse, eriti Jermakovisse, kelle häälest ei kostnud hämmelduse varjugi. Bõkovile 
oli ootamatus ainult seikluseks. Ja ta oli väga meelitatud, kui väikeses vaidluses Jurkovskiga avatud 
luugi juures Jermakov tema poolele asus. 

Vaevaga jalgu sitkest mudast välja tõmmates astus Bõkov mõned sammud Jermakovi kannul. Too 
peatus ja jäi kuulatama. Neid ümbritses tihe kollakas hämarus. Nad nägid ainult väikest osa rasvaselt 
läiklvast soopinnast, kuid kuulda oli palju., Nähtamatu soo tegi neid kummaisi hääli. Ta ohkas 
kähisevalt, köhis ja rögistas. Kaugelt kostsid summutatud oiged, bassihäälne möirgamine ja veniv 
kõrgetooniline undamine. Tõenäoliselt tegi neid hääli soo ise, kuid Bõkovile kerkisid järsku mõttesse 
fantastilised elukad, kes võisid end udus varjata, ja ta kobas kähku vöölolevaid granaate. «Kui ma 
sellest oma Gobi sõpradele jutustan,» mõtles ta, «siis need mind küll ei usu!» Teda haaras eba- 
meeldiv üksildustunne. Ta-heitis pilgu tagasi, «Hiuse» suurele tumedale kogule, seadis automaadi 
laskevalmis ja liikus edasi, möödudes Jermakovist. 

«Tik...tik-tik... tik. ..» hakkas dosimeetri loendaja areldi, vaevu kuuldavalt tiksuma. «Üsna 
vähe, mitte rohkem kui tuhandik röntgenit,» rahustas Bõkov ennast ja unustas selle kohe, tundes 
jalge. all midagi kõva. Ta kummardus ja kobas vaba käega enda ees. Läbi auruvine paistsid mingid 
õlisest roostekarva pinnast väljaulatuvad nurgelised, kleepuva mudaga kaetud rahnud. 

«Kuidas teil lood on, Aleksei Petrovitš?» kostis Jermakovi hääl. 

«Esialgu pole midagi. .. erilist,» vastas Bõkov, «kõik on korras. Väga tüma. Jalge all on 

mingrsugused kivid või kivikillud. . .» 

Ta ronis libisedes ja komistades üle imelike rahnude. Jalge all lirtsus, matsus, solises. .. 

«Kas kisub tugevasti sisse?» küsis Jermakov. 

«Ei,» vastas Aleksei Petrovitš ja vajus vööni sohu. 

«Siin võib ära ka uppuda. . .» vilksatas ärev mõte. Kuid samal hetkel puudutas automaadi raud 


midagi kõva. Bõkov vaatas ja imestas. Teed tõkestas hall, kareda pinnaga, murdekohalt läikiv 
platvorm. 

«Anatoli Borissovitš!» hüüdis Bõkov. 

«Jah ?» 

«Edast on soo asfalteeritud.» 

«Ei saa aru. Tulen teie juurde.» 

«Ma räägin, et edasi on soo kaetud asfaldiga.» 

«Kas sa sonid, Aleksei?» kostis Dauge murelik hääl. Dauge seisis koos teiste meeskonnaliikmetega 
avatud luugi juures ja pütdis luurajate iga sõna. 

«Tõsijutt, ehtne asfalt! Või midagi meie kõrbete takõrri taolist.» 
Bõkov heitis automaadi selga ja toetus kätega platvormi äärele. Soo vabastas teda pika imeva 
heliga. Ta ajas end põlvili, roomas neljakäpakil äärest eemale ja tõusis. 
-..Tik... tik-tk... tiik... 
«Tõeline kõva asfalt, Anatoli Borissovitš. Seisan!» 
«Võib-olla on see kallas?» küsis Jermakov lähenedes, hääles salajane lootus. 
«Ei tea. . . ei, ei ole kallas. See on nagu koorik soo pinnal.» 
Jermakov kummardus. 
«Paksus umbes kolmkümmend kuni kolmkümmend viis sentimeetrit,» ütles ta. 
«Ma tean, mis see on,» segas järsku vahele Krutikov. 
««Hiuse» laskumisel töötas ju footonireaktor .. .» 
«Oh, pagan!» Oli kuulda, kuidas Jurkovski virutas enesele kaikuva hoobi vastu kiivrit. «See on ju... 
>» 
«Kahtlemata paakunud muda,» kinnitas Jermakov. «Footonireaktor aurustas temast vee ja 
moodustus koorik. 
«Hius» murdis selle laskumisel katki.» 
«Näib nii,» nõustus Bõkov. Ta läks piki murdekoha serva edasi ja vaatas uudishimulikult ringi. 
«Suur nagu Punane väljak, tasane, kas või tantsi Aga üleni pragusid täis.» 
«Kas «Poiss» läheb läbi?» küsis Jermakov. 
Bõkov vastas hooletult: 
««Poiss» läheb igalt poolt läbi.» 
..Tik-tik... tk... tk-tik... 
«Nojah, olgu pealegi, seltsimehed... Ma tulen tagasi. Arvan, et meeskond võib väljuda. Jurkovski ja 
Spitsõn, minge Bõkovi juurde.» 
«Just nii!» 
«Edasi, taevaste võitjad!» laulis Jurkovski pilkavalt ja ronis luugist välja. «Hei, Bogdan, hoia 
ennast!» 
«Aga- mina?» päris Dauge solvunult. 
«Meie kahekesi hakkame pinnase ja atmosfääri proove analüüsima ja toimetame üht-teist.» 
«Hea küll, Anatoli Borissovitš.» 
«Mihhail Antonovitš,» tegi Jermakov kessooni ilmudes korralduse, «minge juhtimiskeskusse ja 
proovige lokaato- 


1 Takõrr-savitasandik Kesk-Aasia kõrbetes ja poolkõrbetes. 

ritega ringi vaadata... Seltsimees Bõkov, kohe tulevad teie juurde Jurkovski ja Spitsõn. Teie jääte 


ülemaks. Püüdke jõuda platvormi välisääreni. Kaugemale mitte minna.» 
«Kuulen.» 
«Õige,» mõtles Bõkov. «Rumalus oleks pimesi kaelast saadik sellesse sohu ronida, kui meil on 
olemas transportöör infrapunaste prožektoritega. Tõsi küll, transportöör tuleb veel maha võtta. . .» 
Kusagil läheduses kirus tasakesi Jurkovski. Bogdani summutatud hääl ütles: 
«Paremale, paremale, Volodja...» 
Mõne minuti pärast kostsid aeglased matsuvad helid ja udust kerkisid esile kaks halli kogu.. 
«Kus sa siin oled, Aljoša? Tont võtaks, mitte midagi ei näe.. Noh, kas kohalikud koletised pole 
sind veel nahka pannud?» 
«Jumal halastas,» pomises Bõkov, aidates mõlemal «takõrrile» ronida. 
Jurkovski lõi, jalaga vastu maad, proovides. kooriku tugevust. Bogdan tõmbas peopesaga üle 
kiivri näopoole, mis oli kaetud mudapritsmetega, ja lausus: 
«Asjata, ütlen teile. . .» 
«Mis 2?» 
«Asjata nimetatakse teda Veenuseks.» 
«Keda? Ahaa...» Bõkov kehitas õlgu. «Tead, asi pole nimetuses.» . 
Jurkovski, pahvatas naerma. 
Nad läksid kiirustamata edasi, hüpates üle laiade pragude, milles auras vedel mudamass. 
«Bogdan!» ütles Bõkov häält tasandades. «Soo ju kiirgab , . . kuuled?» 
>>» Tik... tik-tik-tik-tk.. . 
«Kuulen, See on tühi asi. Meil on väga tundlikud loendajad, Aljoša.» 
«Kõik, mis footonireaktori alla satub, peab kiirgama,» 
lausus Jurkovski õpetlikult. «Siilile.gi on, . .» 
«Pidage. . .» Bogdan tõstis käe. 
Nad peatusid. Jermakovi ja Dauge arusaamatud hääled olid kõrvaklappide kahin as ja raginas veel 
ainult vaevu kuuldavad. 
«Mis te arvate, kui kaugel me «Hiusest» oleme?» küsis Bogdan. 

«Meetrit seitsekümmend-kaheksakümmend,» vastas Bõköv kähku. 

«Nii. Tähendab meie raadiotelefonidest on kasu ainult selle kauguseni.» 

«Vähevõitu,» märkis Jurkovski. «Tõenäoliselt on süüdi ionisatsioon?» 

«Jah... .» 

-..Tik... tik-tk... tk... tk... 

Nad läksid edasi. Möirgamine, mulksumine ja undamine muutus üha selgemini kuuldavaks. Kusagilt 
eest paremalt kostis vali norsatus. 

«Vait! Suurtükimürinat ma kuulen. . .» pomises Jurkovski. 

«Seal ta ongi!» 

Footonireaktori leegiga soo pin.nale küpsetatud tohutu suure pannkoogi välisservoli kumer ja kadus 
laugelt mutta. Ja otse selle tagant paistsid udust mingite kummaliste taimede kahkjashallid siluetid. 
Nad olid peaaegu käeulatuses, mitte kaugemal kui kümme sammu, kuid valkjad aurulained muutsid 
ja moonutasid vahetpidamatult nende välimust, tuues esile ühtesid ja mähkides läbipaistmatusse 
loori teisi detaile, nii et polnud mingit võimalust neid korralikult vaadelda. 

«Veenuse mets,» sosistas Jurkovski nii veidra häälega, et Bõkov umbusklikult tema poole kõõritas. 
«Jah. .. Veenuse. Minu meelest sõnnik,» ütles Bogdan köhatades. 

«Ole vait, Bogdan! Sa räägid rumalusi... See on ju elu! Uued eluvormid! Ja meie - meie! — 
avastasime nad. . .» 

«Paistab, et seal on veel üks uus eluvorm,» pomises Bõkov, silmitsedes rahutult suurt tumedat laiku, 


mis oli äkki ilmunud nende lähedale kooriku serva juurde. 

«Kus?» pöördus Jurkovski elavalt tema poole. 

Laik kadus. 

«Mulle näis. . .» alustas Bõkov, kuid teda katkestas tume madalahäälne möirgamine. «Kuulete?» 
«See on kusagil siinsamas kõrval...» Spitsõn osutas käega paremale. 

«Jah, jah, lähedal. Tähendab ma nägin tõepoolest...» 

Bõkov vaatas ärevalt ringi ja tõmbas tasahilju vöö vahelt granaadi. 

«Suur?» küsis Spitsõn. 

«SUUr. . » 

Uuesti kostis möirgamine, nüi!d juba üsna lähedalt. Ükski maapealne loom ei oleks suutnud teha 
niisugust häält - see .oli mehaaniline, sarnane aurusireeni undamisega, ja samal ajal täis ähvardust. 
Bõkov võpatas. 

«Möirgab. . .» ütles ta aeglaselt. . 

«Jah. ... Kas lähme vaatame?» küsis Jurkovski kähiseva häälega. «Ah, Marsil on hoopis teine lugu. 
Helde ja külalislahke planeet! Sanatoorium!» 

-..Tik.. . tik-ti1<'... tik-tik... 

«Ei, ei maksa minna,» ütles Bogdan. «See oleks hulljulgus.» 

Bõkov vaikis. 

«Kardate? Siis ma lähen üksi.» Jurkovski astus otsustavalt edasi. 

Kõik toimus väga kiiresti. Bõkov pöördus Spitsõni poole ja samal hetkel kukkus platvormile 
midagi rasket, nagu oleks asfaldile visatud kimp märga pesu. Udust liikus inimeste suunas rammusa 
lehma suurune ümar tume mass. Jurkovski põikas kõrvale ja vajus surutud karjatusega sohu. Spitsõn 
taandus. Hetkeks tundus Bõkovile, et ümberringi valitseb surmavaikus. Siis tungis tema teadvusse 
dosimeetri arglik tiksrimine ja ta toibus. 

«Pikali!» röögatas ta. 

Spitsõn nägi kummuli langedes, kuidas Bõkov tagasi hüppas ja paremat kätt viibutas - kord ja siis 
veel kord. Kaks tumedat kõmisevat plahvatust kurdistasid teda. Udu valgustasid hetkeks eredalt kaks 
oranži sähvatust ning kaks korda ilmus nähtavale ja kadus kohe jälle hämarusse märg läikiv keha - 
tohutu suur sügavate voltidega kaetud nahkkott. Vingudes lendasid mööda killud. Siis jäi kõik 
vaikseks. 

«Finita la comedia,» pomises Spitsõn masinlikult, end vaevaga jalule ajades. 

«Kus Jurkovski on?» hüüdis Bõkov hingeldades. 

«Siin . .. Andke käsi...» 

Nad tifisid pealaest jalatallani mudase Jurkovski «asfaldile». «Keigar» tormas sõnagi lausumata 
sinna, kus kolm minutit tagasi oli olnud koletis. 

«Mitte midagi,» ütles ta pettunult. 

Koletis oli tõepoolest kadunud. 

«Aga ta ju ometi oli siin?» Jurkovski käis mööda platvormi äärt edasi-tagasi, peatus, kummardus 
käsi põlvedele 

toetades ja silmitses läbi auruliniku paistva varte ja tüvede põimiku ebaselgeid kontuure. 

«Oli. » 

«Ja. . . ta läks ära.» 

«Nagu sulas,» ütles Spitsõn mõtlikult. 

«Võib-olla te ei tabanud?» küsis Jurkovski naiivselt, peatudes Bõkovi ees,. kes kontrollis murelikult 
oma automaati. 


Bõkov ümatas põlglikult. 

«No hea küll, ta läks ära ja allah olgu tänatud selle eest,» lausus Spitsõn. «Huvitav, mida ta meist 
tahtis? . 

Soovis lõunat süüa?» 

«L-lollus!» ütles Jurkovski rõhutades. «Häm-mastav lollus. Kust küll tuleb see totter ettekujutus 
teistel planeetidel elavatest koletistest, kes söövad inimesi! Ma saan veel kuidagi aru 
romaanikirjanikest ja stsenaristidest, aga sina, Bogdan, sina oled ju vana planetonaut!» 

Tagasi mindi vaikides. Jermakovi ja Dauge hääli ei olnud kuulda: tõenäoliselt olid nad juba 
«Hiuse» siseruumidesse läinud. Valmistudes uuesti astuma auravasse mutta, ütles Jurkovski 
mõtlikult: 

«Nii või teisiti, aga elusolendeid Veenusel siiski on. Väga huvitav! Ainult... kas olete kindel, 
Aleksei Petrovitš, et te teda tabasite?» 

See oli juba liig. Bõkov ruttas vihaselt nohisedes teistest. ette. 
-..Tik... Uk-tik-tik. . . Uk-tik. . . 


Bõkovil kulus tublisti aega automaadi puhastamiseks, ja kui ta ühiskajutisse astus, oli- vaidlus 
juba täies hoos. Jurkovski ja Dauge istusid teine teisel pool lauda ja karjusid teineteise-peale, lõuad 
hasartselt õieli, Krutikov ja Bogdan Spitsõn aga kuulasid neid irooniliste nägudega, heites aeg-ajalt 
vahele mürgiseid repliike. Jermakovi kajutis ei olnud. 

«Ja millega sa seda siis seletad?» küsis Dauge kangekaelgselt ja nähtavasti mitte esimest korda. 

«Ma juba ütlesin sulle...» 

«Seda ma kuulsin. Ma tahan teada, miks ta niisugusel juhul teile kallale tungis?» 

«Aga kes sulle ütles, et ta meile kallale tungis?» 

«Bogdan ütles. Sa ise ka kinnitasid.» 

«Mitte midagi selletaolist. Ta lihtsalt sattus meile peale. Veel enam, ma olen veendunud, et enne kui 
vapper Aleksei Petrovitš talle oma pommidega virutas, ei olnud tal meie olemasolust aimugi!» 

«Mina isiklikult,» ütles Bogdan Spitsõn, «kaldun niisugustel juhtudel siiski kartma kõige halvemat 
ja olen Aleksei Petrovitšile väga tänulik.» 

«Mul polnudki õigust teisiti toimida,» ütles Bõkov altkulmu Jurkovski poole vaadates. «Ja palun 
tähele panna, et ma kavatsen ka edaspidi samuti teha!» 

Jurkovski kõverdas põlglikult huuli: 
«Me kaldusime asja 'tuumast kõrvale,» pöördus ta Dauge poole. «Niisiis. ..» 


169 


«Niisiis,» segas vahele Spitsõn, «sa kinnitad, Vladimir, et eri maailmades), eri planeetidelt 
pärinevatel elusolenditel ei või suu vett jooksma hakata, kui nad üksteist näevad. Erinev struktuur, 
erinevevolutsioon ja nõrida edasi. Kas nii?» . 

«Primitiivsel kujul jah,» nõustus Jurkovski. 

«Ei tea. . . võib-olla on sul õigus, ainult. .. Kas mäletad Valja Bezuhhovat teenindamisriihmast? Sa 
peaksid teda hästi mäletama. Tal oli koer. . tead, niisugune taksi ja buldogi segu, hämmastavalt totter 
peni. Kui Vornov tõi Callistolt valge sisaliku, siis see hübriid - ma mõtlen peni - puges ruumi, kus 
sisalikku hoiti, ja pani üks-kaks- kolm sisaliku käpad nahka - keegi ei jõudnud suudki lahti teha. Tõsi 
küll, pärast oli tal, lollikesel, terve nädal kõht hirmsasti haige. . .» 

«Näed nüüd. . .» ütles.Jurkovski ebakindlalt. 

Krutikov ja Bõkov pahvatasid naerma. 

«Nii kohtusid eri maailmadest pärinevad elusolendid,» lõpetas Spitsõn tõsiselt; «koer planeedilt Maa 


ja sisalik Jupiteri kaaslaselt,» 

«Siililegi on ju selge, et. . .» Jurkovski mõtles hetke ja lõi käega. «Koopainimesed!» 

Sisse astus Jermakov - rahulik nagu alati, ainult veidi kahvatum kui tavaliselt. Ta istus laua äärde, 
avas nahkkaantega märkmiku ja langetas oma sidemes pea selle kohale. Kõik vaatasid tema poole ja 
vaikisid. Bõkov võttis toolil mugavama asendi ja valmistus kuulama. 

«Palun tähelepanu, seltsimehed,» ütles Jermakov. «Tarvis on läbi arutada edasine tegevusplaan.» 
Kajutis muutus vaikseks, oli kuulda töötava külmutuskapi tasast kahinat. 

«Mul ei ole veel informatsiooni Bõkovi rühmalt. . .» Jermakov lõi märkmiku kinni ja nõjatus 
tugitooli seljatoele. 

«Aleksei Petrovitš, kandke ette luure tulemused.» 

Bõkov tõusis. 

«Soo,» alustas ta, «väga tüma soo. Kümne sammu kaugusel «Hiusest»...» 

Ta jutustas aeglaselt, püüdes mitte vahele jätta ühtki üksikasja, ja mõtles seejuures tusaselt, et 
geoloogiavalitsuse ülem nimetaks teda niisuguse ettekande eest venivillemiks. Jermakov agakuulas 
tähelepanelikult, noogutas heakskiitvalt ja kirjutas aeg-ajalt midagi märkmikku. Bõkovit pani veidi 
imestama see, et komandör ei ilmutanud vähimatki 

uudishimu, kui ta kuulis tundmatu. looma ilmumisest, ja ainult naeratas, kui Jurkovski kannatamatult 
oma kohal niheles, ilmselt protesteerides liigse naturalismi vastu, millega kirjeldati «tema, Jurkovski 
käitumist, kokkupõrkes Vee 

nuse elukaga. 

«Nii, ongi kõik,» lõpetas Bõkov ohkega. 

«Tähendab, jalad püsti. ..» kordas Jermakov. «Tänan, seltsimees Bõkov. Istuge.» 

Dauge pilgutas Bõkovile silma ja noogutas kulme kortsutava «keigari» poole. Bõkov tegi kivise 
näo ja pöördus kõrvale. 

«Niisiis. ..» Jermakov tõusis, puudutas sidet ja krimpsutas nägu: «Võtame kokku, mida me teame. 
Meile täiesti ootamatult laskus «Hius» sohu. Minu arvutuste järgi asume Golkondast maksimaalselt 
sada kilomeetrit lõuna pool. Maksimaalselt sada kilomeetrit. Nagu näete, vahemaa pole suur. Teistel 
asjaoludel piisaks meile selle läbimiseks ööpäevast. Kuid. . .» 

«Just nimelt,» sosistas Spitsõn. 

«. .. me istume soos. Veel enam, raadiolokatsiooni andmetel - mis, tõsi küll pole eriti usaldusväärsed 
- ümbritseb sood mäeahelik, kaljude rõngas, ja selles rõngas ei õnnestunud avastada mingeid märke 
läbipääsust.» 

«Vulkaan?» küsis Dauge. 

«On võimalik, et me asume hiiglasliku mudavulkaani kraatris. Ja see peab küll olema üliveider 
vulkaan, sest mudavee analüüs näitab...» .Jermakov avas märkmiku. «Olge lahked. Raske ja üliraske 
vee ? segu ligikaudu võrdses vahekorras.» 

Jurkovski hüppas oma toolil: 

«Triitiumvesi?» 

«T20,» noogutas Jermakov. 

«Aga. . .» 

«Jah. Triitiumi poolestusaeg ? on kõigest kaheteistkümne aasta, ümber. Tähendab...» 

«Tähendab,» haaras Dauge sõna enda kätte, «üks kahest, kas meie vulkaan on tekkinud väga hiljuti 
või eksisteerib 


2 Raskejaüliraskevesi- vesi, mille molekulis kerge vesiniku H aatomid on asendatud 
vastavalt raske vesiniku D (deuteeriumi) või üliraske vesiniku T(triitiumi) aatomitega. 
3poolestusae g-radioaktiivse aine lagunemiskiirust iseloomustav suurus - ajavahemik, mille 

mingi looduslik allikas, mis kompenseerib triitiumi kadusid. . .» 

Missugune peaks olema üliraske vesiniku - Maal spetsiaalsetes reaktorites toodetava isotoobi 
looduslik allikas, seda ei osanud Bõkov kujutleda, kuid ta vaikis ja kuulas edasi. 

«Ja see pole veel kõik,» ütles Jermakov. «Kraater kui see on kraater - kujutab enesest põhjatut 
kuristikku. Meie kajaloodid igatahes olid tema suhtes võimetud.» 

«Kui suur on kraatri läbimõõt?» küsis Jurkovški kähku. 

«Kraater on ilmselt peaaegu ümmargune ja ta läbimõõt on umbes viiskümmend kilomeetrit. «Hius» 
asetseb lähemal tema kirdeservale: selles suunas on mäeahelik meist ainult kaheksa kilomeetri 
kaugusel. Niisugune on olukord, seltsimehed.» 

Jurkovski tõusis juukseid siludes: 

«Lühidalt, mtie all on sajad meetrid soomülgast. Eesmärgist lahutab meid sada kilomeetrit, millest 
kümme kilomeetrit on sood, ja kaljune mäeahelik. Õigus?» «Niisugune on olukord,» noogutas 
Jermakov. 

«Soos olevast veest moodustab poole triitiumvesi. Vahest lubate enestele meelde tuletada, et 
triitiumi lagunemisel eralduvad neutronid, neutronkiiritus aga - pean silmas kauakestvat 
neutronkiiritust - pole sugugi naljaasi, isegi mitte skafandrite olemasolu korral.» 

«Täiesti õige.» 

«Kuid. Bõkov kinnitab meile, et «Poiss» läheb soost läbi. Aga üle kaljude?» 

««Poiss» läheb igalt poolt läbi,» kordas Bõkov kangekaelselt. «Äärmisel juhul lasen kaljud õhku.» 
«Hm... Ma eelistaksin siiski, et me «Poisi!» teele asudes jätaksime «Hiuse» ohutumasse oltikorda. 
Arvestage seda.» 

Jurkovski võttis istet. 

«Ma ei usu, et kaljusid oleks tarvis õhku lasta,» alustas Dauge. «Mäeahelik ei või olla lünkadeta. 
Meil tuleb lihtsalt otsida läbipääsu ja me leiame selle.» 

«Ja palun veel silmas pidada seda,» ütles Spitsõn, «et «Hius» ei ole kohandatud 
horisontaallennuks. Väga kerge on eksida ja mõni tuhat kilomeetrit märgist mööda lasta. Me kõik 
teame, missuguseid atmosfäärihoovusi võib sellel armastusväärsel planeedil esineda. Ja lõpuks on 
parem istuda soos kui lamada kaljudel. . .» 

Jurkovski kehitas õlgu. 

«Niipalju kui ma aru saan,» võttis sõria seni vaikinud Krutikov, «on küsimus selles, mis on seotud 
suurema riskiga: kas jätta kõik nii nagu on või teha katset soost välja pääseda. Eks ole, nii?» 
«Teie arvamus?» küsis Jermakov... 
«Kui Aljoša . .. see tähendab Aleksei Petrovitš vastutab «Poisi» eest ja kui geoloogid vastutavad 
«Hiuse» eest, siis tuleb kõik jätta nii nagu on.» 
«Mis tähendab «vastutavad «Hiuse» eest»?» küsis Jurkovski. 

«See tähendab tõestavad, et «Hius» ei vaju sellesse kuristikku ega pöördu kummuli.» Ja tüürimees 
pistis tühja piibu suhu. 
Jermakov tõusis. AA 
«Sel juhul jääb «Hius» siia,» ütles ta kindlalt. «Me tegime Daugega vajalikke mõõtmisi ja mulle 
näib, et planetoplaan seisab küllalt kindlalt. Igal juhul, kasutades Mihhail Antonovitši väljendit, risk 
sohu vajuda ei ole suurem riskist vastu kaljusid puruneda, kui teeme katset asukohta vahetada. 
«Hius» jääb siia.» 


Bõkov vaatas silmanurgast Jurkovski poole. Too ei, kergitanud kulmugi. 

«Edasi. «Hiust» ei saa jätta järelevalveta. Seepärast lähevad «Poisiga» teele viis inimest. Üks 
pilootidest jääb siia.» 

Spitsõn võpatas ja vaatas rahutult Jermakovi poole. Krutikov võttis piibu suust. 

«Alaliseks korrapidajaks jätan «Hiusele» Krutikovi. Vastuväiteid ei ole? Ma pean silmas olulisi 
vastuväi teid. . .» 

Tüürimehe laiast heasüdamlikust näost oli näha, et tal on vastuväiteid - tõsi küll, kahjuks mitte olu 1 
isi. 

«Väga hea. Ärgem kaotilgem aega, seltsimehed. Lähema kahekümne nelja tunni jooksul peame 
teele asuma. Praegu on küll Veenuse aja järgi õhtu ja startida tuleb öösel, aga ma ei usu, et pimedus 
meid rohkem segaks kui praegu udu. Sööme...» 

«... mida jumal annab,» ohkas Krutikov. 

«. . .Ja võtame «Poisi» käsile. Kas küsimusi on?» 

Nõupidamine lõppes. Bõkov pani tähele, et kõik püüdsid üksteise võidu kaastunnet avaldada Mihhail 
Antonovitšile, kes tõepoolest näis olevat väga õnnetu. Jurkovski valas talle omaenese käega kakaod, 
Dauge noppis ala- 

tasata rõivastelt nähtamatuid ebemeid ja Spitsõn avas tema jaoks purgi konserveeritud vorsti. . 

«Muide,» ütles Jurkovski, torgates kahvli külma keedetud kanasse, «on väga hea, et «Hiuse» 
kuppel on soo pinnast ainult mõne meetri kõrgusel. Meil pole nüüd tarvis jännata plokisüsteemiga, 
millest ma avameelselt öeldes ei taibanud mitte mõhkugi.» 

«Tühi asi,» lausus Dauge, «see pole sugugi nii keeruline ja sul avaneb veel võimalus seda tundma 
õppida, Vladimir, kui me hakkame «Poissi» tagasi tirima: Praegu aga on see muidugi mõista meie 
õnn. ...Mis sa arvad, Aleksei?» 

«Käkitegu,» mõmises Bõkov täis suuga. 
«Poisi» mahavõtmine oli tõepoolest «käkitegu». Kui konteineri esisein oli eemaldatud, tegi Bõkov 
väga tähtsa näo ja palus seltsimehi kessooni tagasi pöörduda. 

«Nii on... hm... Ohutum,» ütles ta põiklevalt ja ebamääraselt. 

Planetonaudid vaatasid imestunult naeratades üksteisele otsa ja täitsid ta palve. Bõkov sulges 
transportööri luugid, istus juhtimispuldi ette ja seadis. sõrmed klahvidele. «Poisi» mootor uratas ja 
roomikud kõlksatasid tasakesi. «No nüüd...» mõtles ta, «nüüd üllatame neid.» Mootor hakkas 
kõrvulukustavalt ulguma ja «Poiss» hüppas. Planetonaudid nägid, kuidas suur tume mass mürina ja 
metallikõlina saatel neist mööda vilksatas ja uttu sukeldus. «Hius» õõtsus nagu paat lainetel. Soo 
võpatas raskest hoobist. Krigistades roomikutega vastu «asfaltkooriku» kilde, ronis transportöör 
soost välja, ujus või veeres ootamatu kergusega edasi, paisates enese ümber mudafontääne, tegi 
lühikese ringi ja tardus planetoplaani välisluugi all paigale. Prožektor heitis voogavatele 
aurupilvedele eredat valgust. 

«Meister!» pomises Jurkovski.. 

Krutikov plaksutas vaimustusest käsi. Pikakasvuline kohmakas kogu ilmus halli viirastusena luugi 
juurde ja surus käed külgedele. Kõrvaklappides müristas puine hääl: «Seltsimees komandör, «Poiss» 
on sõiduvalmis.» 

Kui võib üldse kõnelda sportlaslikkusest kutsetöös, siis Bõkov oli alati teataval määral sportlane 
olnud. Igatahes olid tema hoota hüpped roomiktransportööridel toonud teda selle ala virtuooside 
esiridadesse. Ta teadis seda ja oli sellele uhke. Mõte seltsimehi «üllatada» tuli talle oota- 

matult pähe siis, kui ta konteineri esiseina juures askeldas. Ta ei teadnud veel, kuidas suhtub sellesse 
akrobaatilisse numbrisse komandör, ja see tegi talle veidi muret. Kuid Jermakov ainult surus tal kätt. 


«Oleksite siiski pidanud meid hoiatama, Aleksei Petrovitš.» 

«See ei olnud võimalik,» naeris Spitsõn. «Tõeline meister on alati mõningal määral mustkunstnik. 
Ta peab ju oma meisterlikkusest mingit mõnu tundma!» 

Algas «Poisi» pagasiruumide täitmine. Planetonaudid töötasid järjest mitu tundi, tassides kaste 
toiduainete ja varustusega ning nailonkotte hapustatud ja vitaminiseeritud veega «Hiuse» hoidlatest 
kessooni ja sealt edasi trgnsportööri sisemusse. Soo kohale laskus öö, ümberringi mattus kõik 
läbitungimatusse pimedusse. Mustast udust kostsid tumedalt õudsed hääled. Ja vaevu kuuldavalt, 
kuid. vahetpidamatult ja visalt tiksusid dosimeetrite loendajad: tik. .. tik-tik... tik... 

Lõpuks oli kõik korras. Bõkov ja Jermakov vaatasid transportööri viimast korda periskoopidest 
kuni roomikuteni üle, tuhnisid masinaruumis, kontrollisid peaaegu kogu meeskonnaruumi vaba osa 
täitva laadungi-kinnitite vastupidavust ja ronisid välja. Kõik ootasid neid juba ja skafandrite märg 
silikeet helkis prožektori kiirtes. 

Bõkov sulges hoolikalt luugid. Jermakov käsutas: «Nüüd kõik magama! Veerand tunni pärast 
kontrollin.» Väsinud, kuid enesega rahulolevad planetonaudid tõusid vastastikku nalja heites 
«Hiuse» pardale. 

Kuid magamisest ei tulnud midagi välja. Kui nad skafandritest vabanenult ühiskajutisse 
suundusid, et kähku õhtust süüa, libises teistest ette rutanud Krutikov järsku ja istus hooga 
põrandale. 

«Ahnus ajab upakile!» kuulutas Jurkovski pidulikult. 
«Kuramus!» Paks tüürimees hüppas jalule ja nuusutas oma peopesa. «Missugune... kes siia seda 
solki valas?» 
«Mis solki?» 
«Pidage, seltsimehed...» ütles Jermakov ärevalt. «Mis see siis õieti on?» 

Ühiskajuti põrandat kattis õhukese kilena punakas läbipaistev lima. Ja alles nüüd tundis Bõkov 
teravat, ebameeldivat lõhna, mis sarnanes mädaneva puuvilja lehaga. Ta kurk hakkas kipitama. 
Jurkovski vedas ninaga õhku, puristas ja aevastas. 

«Kust see hais tuleb?» küsis ta ringi vaadates. Jermakov kummardus ja võttis kindas, käega 
ettevaatlikkult veidi lima sõrmeotsale. Planetonaudid vaatasid nõutult üksteisele otsa. 

«Mis siis õieti on juhtunud?» küsis Dauge kannatamatult. 

«Vaadake!» Krutikov osutas puhveti poole. «Ja seal ka! Ja seal!» 

Puhveti halvasti suletud ukse vahelt rippusid alla mingisuguste ruugete niitide vanikud. 
Külmutuskapi juurest nurgast paistis suur ruuge laik. Lauale unustatud taldrik oli täis 
roostekarvalist udejat ämblikuvarku. 

«On see hallitus või?» 

Jermakov hõõrus vastikust tundes ninarätikuga sõrme ja vangutas pead. 

«Selle me unustasime. . .» pomises ta. 

«Ahaa!» Jurkovski võttis laualt taldriku, kallutas seda ja pani tülgastusega tagasi. «Mõistan.» 

Ta läks puhveti juurde ja kummardus siis külmutuskiapi juures oleva laigu kohale. Bõkov jälgis 
teda kohkunult ja uudishimulikult. 

«Mis on juhtunud?» küsis Dauge uuesti. 
«Teile ju öeldi,» vastas Jurkovski. «Me kaotasime valvsuse. Me lasksime vaenlase oma kindlusse.» 
«Mis vaenlase?» 


«Hallitus. .. seened...» ütles Jermakov nagu iseenesele. «Me tõime «Hiuse» pardale Veenuse floora 
eoseid ja tagajärjed on nüüd näha. . . Kuidas ma võisin selle unustada!» Ta hõõrus tugevasti 
peopesadega nägu. «Lugu on nii, seltsimehed, et une ja õhtusöögi peame edasi lükkama. 
Planetoplaan tuleb üle vaadata ja kõik ruumid hoolikalt, ultraheligia desinfitseetida. Esialgu 


loodame, et midagi ohtlikku pole... aga igaks juhuks käsin kõigil viivitamatult duši alla- minna ja 
end piiritusega hõõruda.» 

«Vahest ehk hiljem?» küsis Jurkovski. 

«Hiljem samuti. Aga praegu ka tingimata. Tööle, tööle!» 

Vapustatuna sellest uuest ootamatusest ja häirituna senitundmatutest nootidest komandöri hääles, 
asusid planetonaudid laeva üle vaatama. Mõnede kajutite- nahkpolsterdis; oli kaetud nööpnõela pea 
suuruste valkjate mullikestega, Polümeerpolsterdis ei olnud kannatada saanud. Niiskust sisaldavaid 
esemeid kattis niitjas hallitus.. Duši- 

ruumi villastele põrandavaipadele, käterätikutele ja voodilinadele olid moodustunud roostekarva 
ämblikuvõrgu kohevad kuhilakesed. Krutikov tegi õudusega kindlaks, et kõik puhvetis olnud 
konserveerimata toiduained, nende hulgas ka tükk tema lemmiksinki, olid muutunud näotuteks 
pruunideks kamakateks, millest levis vastikut teravat lõhna, See oli tõeline nuhtlus ja ultraheli- 
desinfektoritega tuli viimane kui nurgake läbi käia. 

«Kerge vesi on kohalikule mikrofloorale nähtavasti palju vastuvõetavam kui raske,» märkis 
Jurkovski. 

«Jah. .. kahjuks. . .» vastas Jermakov kuivalt. 

Bõkov piserdas desinfektsioonivedelikuga igaks juhuks kõiki automaate ja granaate ning läks siis 
appi Daugele, kes kontrollis polüetüleen pakendeid, mis sisaldasid «igavest» leiba. Leib ei olnud 
kannatada saanud. 

«Ega sa ei tea, miks Jermakov nii ärevil on?» küsis ta. 

«Ei tea. Tähendab. . . ilma selle sõnnikuta oleks muidugi palju rahulikum olnud... Ühte võib öelda: 
Jermakov ei ole mees, kes tühja asja pärast ärevusse satub.» 

Sellest sai Bõkov isegi aru. Muide, Jermakov rahuldas ta uudishimu. Kui «Hiuse» 
meeskonnaliikmed lõpuks kolme tunni pärast surmani väsinult ühiskajutisse laskusid, et süüa, «mida 
jumal annab», nagu Krutikov kibeda sarkasmiga väljendas (nad said lihapuljongit ja šokolaadi), ütles 
komandör kellegi poole vaatamata: 

«Viis aastat tagasi suri Callistole laskunud Ameerika planetoplaani «Astra-12» meeskond 
tundmatusse haigusse, mis kestis viisteist tundi. Arvan, et meiega midagi selletaolist ei juhtu. Mul on 
küllalt alust seda arvata. Siiski. . . olge ettevaatlikud. Vähimastki halvast enesetundest teatage mulle 
viivitamatult.» 

Ta vaikis veidi aega, trummeldades sõrmedega vastu lauda, ja lisas siis: . 

oo «Pärast õhtusööki kõigil ennast pesta, piiritusega üle hõõruda ja magama heita. Teie käsutuses on 
seitse tundi und. Teid, seltsimees Krutikov, palun minu kajutisse tulla.» . 

«Küll oleks praegu mõnus juua klaasike konjakit,» sosistas Bõkov. 

Johanõtš ohkas lühidalt. 

PUNANE JA MUST 


Paremal ja vasakul roomavad aeglaselt püstloodsed mustad kaljuseinad, siledad ja läikivad nagu 
antratsiit. Eespool upub kõik punakasse hämarusse - näib, nagu liituksid lõputu koridori seinad seal 
teineteisega. Lõhe konarlikku kallakat põhja katab paksu kihina tume raske tolm. See tolm kerkib 
transportööri taga ja laskub kiiresti jälle maha, mattes enese alla roomikute jäljed. Ülal aga venib 
kitsas hambuline riba oranžpunast taevast, .mida mööda pöörase kiirusega libisevad laigulised 
purpurpunased pilved. Veider ja õudsevõitu on selles sirgjoonelises ja kitsas, nagu noaga lõigatud 


läbikäigus mustade basaltkaljude vahel. Tõenäoliselt samasugust teed mööda viis kunagi Vergilius 
põrgusse «Jumaliku komöödia» autori. Seinte siledus viib mõttele - seda teed rajanud jõudude 
hämmastavast. .. võib-olla isegi mõistuslikust täpsusest. See on veel üks Veenuse mõistatusi, mis on 
liiga keeruline, et seda niisama möödaminnes lahendada. 

Muide, Dauge ja Jurkovski ei jätnud muidugi kasutamata võimalust püstitada selles küsimuses 
mõningaid hüpoteese. Tõugetest õõtsudes ja hüpeldes ning peaga vastu madala lae polsterdist 
põrgates kõnelesid nad pikalt ja laialt sünklinaalidest ja epeirogeneesist, süüdistasid teineteist 
elementaarsete tõdede mittetundmises ning pöördusid alatasa toetuse saamiseks Jermakovi ja 
Bogdan Spitsõni poole. Lõpuks pani komandör kiivri pähe ja lülitas kõrvaklapid välja, Bogdan aga 
vastas puhtretoorilisele küsimusele, kas Veenusel on tema arvates võimalik ülemiste kivimite 
metamorfiseerumine graniitsete intrusioonide toimel, tõsise häälega: 

«Ma arvan, et retsessiivne alleel mõjustab fenotüüpi ainult siis, kui genotüüp on homosegootne .. 
od ° 

See vastus kutsus esile vaidlejate nördimuse, kuid tegi vaidlusele lõpu. Bõkov, kes taipas 
tektoonikast niisama palju kui formaalsest geneetikastki, rõõmustas vaidluse lõppemise üle: 
geoloogide vähe arusaadav kiirkõne tundus talle millegipärast kohatuna teisel pool vaateluuki valit- 
seva metsiku ja karmi, punakasmusta hämarusse mähitud maailma palge ees. 

Eile, kui kleepuva mudaga kaetud transportöör soost ja udust lõpuks musta mäeaheliku kivisele 
jalamile jõudis, vedades enese järel valkjate sootaimede pikki vääte, tuli 

tal kaua edasi-tagasi sõita, et leida midagi läbipääsutaolist. Kaljud, mis olid tihedalt kaetud raudkõva 
pruuni luuderohuga, näisid olevat lootusetult ülepääsmatud. Siis tuli Jermakovil pähe kasutada 
otsinguteks raadiolokaatorit ja otsitav leiti mõne minutiga - see oligi sama lõhe, varjatud paljastest 
poolemeetriste okastega vartest koosneva lopsaka tihnikuga. Transportöör tungis möirates ja roomi- 
kute krigisedes sellesse raudsesse džunglisse, toetas ennast väljasirutatud «jalgadele» ja sööstis 
lõhesse, murdes ning painutades enda alla elastseid tüvesid. Planetonaudid väljusid transportöörist 
ning silmitsesid vaikides kaljuseinu ja veripunast taevariba. Siis ütles Dauge: 

«Maa ju... väriseb jalge all.» 

Bõkov ei tundnud midagi, kuid Jermakov vastas tasase häälega: «See on Golkonda .. .» ja küsis siis 
Bõkovi poole pöördudes: «Kas pääseme läbi?» 

«Riskime, Anatoli Borissovitš,» vastas Aleksei Petrovitš südilt. -«Aga kui eespool on ummik, siis 
ei jää üle muud kui tagasi pöörduda ja veel otsida. Või õhku lasta. . .» 

«Poiss» liikus edasi. Tunnid venisid tundide ja kilomeetrid kilomeetrite järel, kuid mitte midagi 
ummikutaolist ei ilmunud nähtavale ja Aleksei Petrovitš rahunes. 

Ühetooniliselt undab mootor, kägisevad ja nagisevad kastid ning nende kinnitusrihmad. Kõik on 
uinunud - isegi väsimatu Jurkovski. Infrapunase prožektori ekraani kohalolevast peeglist näeb Bõkov 
kabiini sisemust. Seal magab Bogdan, pea langetatud raadioaparatuuri kastile. Kummuli pakkidel 
magab Jurkovski. Viimase vastu nõjatudes magab Johanõtš ja krimpsutab unes oma heasüdamlikku 
kavalat nägu. Nende kõrval noogutab oma hõbedast kiivrit Jermakov. Vaateluugist aga roomavad 
õõtsudes ja kõikudes mööda mustad läikivad seinad - paremal sein ja vasakul sein. Laternate valgus 
tantsiskleb musta tolmu liikumatute luidete ebatasasel pinnal. Kaugemal eespool on hämarus, 
pimedus. Seal kusagil nihkuvad seinad teineteisest eemale ja «Poiss» jouab kõrbesse. Kui ees ei ole 
ummikut. 

-. . Mustad seinad kõiguvad ja kalduvad küljeli, vaateluugist paistab tuld õhkuv taevas. 
Transportöör ronib välja sügavast august ja jälle ujuvad valguslaigud paksu musta tolmu laineil. 
Veel auk, veel lõhe ja veel... 

On sõidetud kakskümmend kilomeetrit mööda sood ja peaaegu niisama palju mööda kuristikku. 


Bõkov on juba 

viis tundi juhtimispuldi ees. Jalad on surnud, kukal valutab, pingutusest või punase ja musta 
harjumatust kombinatsioonist jooksevad silmad vett. Niisugusel teel aga ei saa transportööri 
usaldada mitte kellelegi, isegi mitte komandörile. Transportööriga ei juhtu - küll midagi, kuid, kiirus. 
Ka Bõkov ise võib lubada enesele luksust arendada kiirust ainult kuus kuni kaheksa kilomeetrit 
tunnis. Lõpeksid ometi rutem need neetud kaljud! 
Jermakov ajas end sirgu ja tõukas kiivri kuklasse. 
«Kuidas tee on, Aleksei Petrovitš?» 
«Ikka ühesugune.» 
«Olete väsinud?» 
Bõkov kehitas õlgu. 
«Ehk annate juhtimise mulle üle ja magate veidi?» 
«Tee on väga raske.» 
«Jah, tee on vilets. Pole viga, varsti jõuame kõrbesse.» 
«Hea oleks.» 
Jurkovski tõusis istuli ja hõõrus pihkudega nägu: 
«Uh, küll oli magus uni! Dauge!» 
«M-m .. .» 
«Tõuse üles.» 
«Mis on? Ptüi. . . Teate, sõbrad, ma nägin niisugust und, . et...1»1 

Johanõtš hakkas kähiseva häälega oma unenägu jutustama, kuid Bõkov ei kuulanud teda. Väljas, 
«Poisi» tugeva soomuse taga juhtus midagi. Muutus tunduvalt pimeda.maks. Taevas omandas 
määrdunud-pruuni varjundi ja järsku hakkasid laternate kiirtes müriaadidena keerlema kuristiku 
põhja laskuvad mustad täpid. Musta pulbrit pudenes kusagilt ülalt nagu tihedat lund, nii et varsti 
polnud enam näha ei teed ega kaljusid. Väliste dosimeetrite signaallampides süttis vaarikpunane 
kuma ja osotid alfa-beeta-radiomeetri skaalal hakkasid rahutult hüplema. Bõkov pidurdas järsult. 
Transportöör libises parempoolse roomikuga auku, pöördus ja jäi seisma põiki kuristikku. 
Atmosfääri täitvast tolmust ähmane latemavalgus langes siledale basaldipinnale. 
«Milles asi seisab?» küsis Jermakov. 
Bõkov avas sõnatult ta ees vaateluugi. 
Jermakov vaatas veidi aega vaikides välja ja ütles siis: 
«Must torm. Ma olen seda juba näinud.» 
«Mis seal lahti on?» küsis Dauge erutatult. 


Spitsõn pomiser üle Dauge õla vaadates: 

«Korstnapühkijate karneval.» 
«Mis see on, Anatoli Borissovitš?» 
«Must torm. Veel üks tõend selle kohta, et me ei ole kaugel Golkondast. Lülitage mootor välja, 
Aleksei Petrovitš.» 

Juht kuuletus, kuid transportööri läbis endiselt tihe ebameeldiv värin. Mingi halvasti kinnitatud 
metallese lõgises kiiresti. 
«Kas läheme välja?» küsis Jurkovski. 
«Milleks? Kas te ei näe, et tolm on radioaktiivne? Pärast kulub palju aega desaktiveerimiseks.» 
«Hea oleks sellest sõnnikust proovi võtta. . .» 
«Proovi võib võtta manipulaatoritega,» soovitas Bõkov. 


«Kas lubate; Anatoli Borissovitš?» Ta pöördus Dauge poole: «Heida konteiner välja.» 

Jurkovski ja Dauge kadusid ülemise luugi esisesse kessooni ja hetke pärast veeres «Poisi» ette 
musta tolmu sisse keermestatud kaanega pliisilinder. Bõkov haaras kinni manipulaatorite kangidest. 
Transportööri põhja alt nihkusid välja pikad lülilised «käed», kobasid aeglaselt, nagu kartlikult õhus 
ja laskusid silindrile. Bõkov kergitas kohmakalt paremat õlga ja liigutas järsult küünarnukke. 
Manipulaatorite sõrmed haakusid konteinerisse. 

«Lase käia!» ütles Spitsõn lõbusalt. «Ära sega,» surus Bökov läbi hammaste. 

Osavad sõrmed kruvisid konteinerikaane lahti, hoidsid avatud anumat musta lumesaju all, sulgesid 
uuesti kaane ja pistsid konteineri täpse liigutusega ülemisest luugist sisse. 

«Käes!» hüüdis Dauge kessoonist.. 

Bõkov tõmbas manipulaatorid pesadesse tagasi ja pühkis laubalt pigi. 

Jermakov ütles tasase häälega: 

«Ma olen kaks korda näinud musta tormi. Kummalgi korral eelnesid sellele tugevad maa-alused 
tõuked.» 

«Nüüd küll minu arust mingeid tõukeid ei olnud,» märkis Bõkov. 

«Sõites me neid võib-olla ei tundnud.» 

«Maa väriseb üha tugevamini. ..» Spitsõn kuulatas. «Kuristiku suudmes oli vappumine vaevu 
tuntav, nüüd aga. . .» 

«Oleme Golkondale lähemal.» 

Jurkovski ja Dauge pöõrdusid elavalt muljeid vahetades kessoonist tagasi ja Jermakov andis käsu 
edasi liikuda. 

Bõkov lülitas sisse infrapunase prožektori. Jälle ujusid kõikudes mööda kuristiku seinad. Poole tunni 
pärast lakkas «must lumesadu» ja taevaviirg omandas endise oranžpunase värvuse. Pingeliselt 
juhtimispuldi klahvidel töötades kuulas Bõkov poole kõrvaga oma selja tagant kostvaid hääli. 

Jurkovski ja Dauge väga elavast kõnelusest selgus esiteks, et «must lumi» on kahtlemata 
vulkaaniline tuhk; teiseks, et radioaktiivsest vulkaanilisest tuhast võib tõsiselt rääkida ainult inimene, 
kes «pole suuteline võtma joonintegraali lihtsat kõverat mööda» (teadusalase saamatuse niisugune 
iseloomustus jäi Bõkovile mõnevõrra uduseks, kuid oli selge, et igal juhul kumbki geoloog ei saa 
tõsiselt rääkida radioaktiivsest vulkaanilisest tuhast); kolmandaks, et «mustad tormid» tekivad 
tõenäoliselt seoses Golkonda tegevusega, ja neljandaks, et midagi kindlat ei saa selles küsimuses 
esialgu veel öelda. 

Olukorra ebamäärasusest hoolimata sõid planetonaudid reipalt hommikust. Bõkov aeglustas käiku, 
neelas kiiruga kaks tükki singiga leiba ning jõi terve termosetäie šokolaadi. Pärast sööki tutvusid 
Jermakov, Dauge ja Jurkovski ekspress-laboratooriumi sd näitudega. Soost eemaldumisel vähenes 
järsult atmosfääri niiskus, kahanedes peaaegu nullini. Suurenes inertsete gaaside radioaktiivsete 
isotoopide, süsinikoksüüdi ja hapniku sisaldus atmosfääris, temperatuur kõikus seltsmekümne viie ja 
saja kraadi vahel. Üldiseks imestuseks ja Jurkovski vaimustuseks näitas ekspresslaboratoorium 
märgatavate elusa protoplasma jälgede esinemist. atmosfääris - mingid mikroorganismid, bakterid 
või viirused elasid isegi selles kuivas, tulikuumas õhus. Selle avastuse vahetuks tagajärjeks oli 
Jermakovi käsk kahekordistada ettevaatust transportöörist väljumisel ja lubadus süstida esimesel 
sobival võimalusel kogu meeskonnale tugevate antibiootikute kompleksi. 

Dauge ohkas kergelt ja kuulutas, et loodab elada selle ajani, mil Veenus muudetakse õitsvaks 
aiaks ning selles aias on võimalik jalutada skafandrita ja mingisse jälki tõppe nakatumise ohuta. 
«Üldse on inimese ülesandeks muuta õitsvaks aiaks iga koht, kuhu ta jalg astub,» lisas ta pärast 
lühikest mõtle- 


4Ekspress-laboratooriu m-siin: automaatne laboratoorium, mis vahetpidamatult 
määrab ümbritseva keskkonna mitmesuguseid füüsikalisi ja keemilisi omadusi. 

mist. «Ja kui meie ei jõua ära oodata õitsvaid aedu Veenusel, siis meie lapsed näevad neid kindlasti.» 

Järgnes pikk vaidlus Jurkovskiga, mille teemaks olid võimalused loodust - esmajoones atmosfääri 
ja kliimat terve planeedi mastaabis ümber kujundada. Dauge ja Jurkovski olid ühel nõul selles 
suhtes, et põhimõtteliselt pole siin midagi võimatut, kuid praktiliste meetodite küsimuses olid nende 
arvamused väga lahkuminevad ja nad oleksid peaaegu tülli läinud. 

Kuristik lõppes ootamatult. Kaljuseinad madaldusid järsku ja nihkusid teineteisest eemale, laternate 
valgus tuhmus lahtise taeva punakas helendüses. Bõkov suurendas kiirust. «Poiss» kaldus ühele 
küljele, sukeldus viimasesse auku, müristas roomikutega kividel, ning planetonautide silme ees 
avanes ääretu, ühetooniline ja sile must tasandik. 

«Kõrb!» teatas Bõkov rõõmsalt. 

«Pea kinni, Aleksei!» palus Dauge erutusest väriseva häälega. 

«Poiss» peatus. Kiiruga kiivreid kinnitades sööstsid planetonaudid luukide juurde. Bõkov väljus 
viimasena. 

Jah, mäed olid lõppenud. Silmapiirist kaugemale ulatuv mustade hambuliste kaljude ahelik oli 
selja taga. Selja taga oli ka kitsas, hämmastavalt tasaste seintega kuristik. See aga, mis algul paistis 
olevat kõrb, pakkus jälle uue ootamatuse. Seda igatahes Spitsõnile, kes ei olnud kunagi kõrbet 
näinud, Ta ei osanud kujutleda kõrbet ilma ruugete ja mustade liivaluideteta. «Poisi» ees laius 
laudsile must tasandik, mida mööda kandusid kiiresti edasi ülipeene udutaolise musta tolmu joad. 
Kaugel silmapiiril, mis oli mähkunud punakasse vinasse, liikusid aeglaselt peenikesed, graatsiliselt 
painduvad varjud, mis sarnanesid sabadele püsti tõusnud hiiglaslike madudega. Ja kõige selle kohal 
kummus oranžpunase kuplina taevavõlv, mida korrapäratu massina katsid pöörase kiirusega 
«Poisile» vastu libisevad tumepurpursed pilved. 

«Kuidas teile meeldib niisu gu ne tee?» kuulis Bõkov Jermakovi häält. 

«Kõrb. . .» vastas ta rahulikult. 

«Muidugi. Teile kodune maastik. Tõsi küll, siin pole saksauule, aga kõrb on see-eest tõeline Gobi, 
tõeline Must Kõrb.» 

«Jah, must on ta küll, must. . .» Bõkov takerdus. «Noh, tee igatahes pole paha. Lai ja sile... Nüüd 
lendame.» 
«Hurraa!» möirgas Dauge ülemeelikult. Ja pidutseme avarustes!» 

Naljatades ja naerdes pugesid planetonaudid transportööri t,agasi. Tuju oli neil märgatavalt 
paranenud. Ainult Bogdan Spitsõn viivitas luugi juures, vaatas veel kord ringi ja ütles ohates: 
«Siin on täpselt nii nagu Stendhali romaanis.» 

«See tähendab?» ei taibanud Bõkov. 
«Kõik on punane ja must. Tead, Stendhal ei ole mulle künagi meeldinud...» 

Bõkov asus uuesti juhtimispuldi ette. «Poiss» võpatas ja hakkas sujuvalt õõtsudes üha suureneva 
kiirusega edasi liikuma. Tuul haaras ja hajutas roomikute alt väljapaiskuva tolmujoa. Vastu sööstis 
must kõrb, tuul kandis mööda selle pinda kuumast tuiskavast tolmust moodustunud uduvööte. 
Silmapiiri punasel taustal liikusid raskete pilvedeni ulatuvad painduvad sambad. Sealsamas tekkis 
väike küngas, sirutus pöörleva lehtrina ülespoole, ilhines pilvega - ja tuul ajas mööda kõrbet edasi 
veel üht musta sammast. 

«Tuulispead,» ütles Bõkov. «Kui palju neid siin on!» «Parem on mitte niisugusesse lehtrisse 
sattuda,» märkis Dauge. 

«Jah, parem on mitte sellesse sattuda,» pomises Bõkov, meenutades, kuidas kord üks tuulispea - 


palju väiksem Veenuse tuulispeadest, kuid ikkagi tohutu suur - muutis tema silmade ees liivaluiteks 
Gobi kõrbe keskosas asuva geoloogide laagri. 

Tuul tugevnes. Basaltseina jalamil oli see olnud vaevu märgatav, nüüd aga surus tugevasti vastu 
transportööri esikilpi ja vilistas läbilõikavalt antennis. Üha selgemini oli tunda, et tee läheb mäkke. 
Transportöör tõusis ulatuslikule platoole. Kohati oli tuul liivakihi ära puhunud ja siis kolisesid 
roomikud paljal valgel plaatideks lõhenenud kivimil. 


Spitsõn torkas oma kiivrisse mitmevärviliste juhtmete kimbud ja kummardus raadioaparatuuri 
kohale, püüdes kes teab mitmendat korda juba - «Hiusega» ühendust saada. Dauge ja Jurkovski 
asusid arutama uurimistööde plaani, minnes aeg-ajalt üle žestide keelele, et mitte karjJuda ja sellega 
teisi segada. 

Bõkov loovutas juhtimise Jermakovile, andis mõned kasulikud näpunäited ja ronis pakivirnale, et 
kasutada magamiseks seda pooltteist kuni kaht tundi, mis Jermakovi sõnade järgi oli veel jäänud 
Golkonda piirini. Kuid uinuda tal ei õnnestunud. 

Bogdan Spitsõn tõstis äkki vaikust nõudes käe. 

Jurkovski küsis rõõmsalt: 

«Mis? Kas on side?» 

«Ei. . . Aga. . . Oodake üks hetk.» 

«Peilingud.» 

«Kelle? «Hiuse»?» 

«Ei. Kuulake.» 

Dauge ja Jurkovski kummardusid üle Spitsõni õla. Jermakov pöördus juhtimispuldi juurest kõrvale 
ja kallutas end samuti raadioaparatuuri poole. Dauge vilistas pikalt: 

«Selgub, et siin on juba keegi?» 

«Tuleb nii välja.» A 

«Meie kursist paremal... Huvitav!» Jermakov pöördus Bõkovi poole. «Aleksei Petrovitš, võtke 
veidikeseks juhtimine üle.» 

«Kuulen. . .» 

Jermakov asus Spitsõni kõrvale ja võttis temalt kõrvaklapid. Ta nägu väljendas erutust. 

«Kolm punkti kriips punkt. Kes see võiks olla?» Jermakov eemaldas kõrvaklapid ja ajas end sirgu. 
«Viimase kümne aasta jooksul on Golkonda rajooni suunatud kuus ekspeditsiooni ja vähemalt .tosin 
kõikvõimalikku piloodita seadet.» 

«Nii et võib-olla...» Dauge silmad avardusid - «võib-olla on seal inimesed? Neil oli avarii ja nad 
paluvad abi?» 

«Kahtlane,» vangutas Jurkovski pead. «Mis teie arvate, Anatoli Borissovitš?» 

«Marsil/ pidas Krivitski oma raketis vastu kolm kuud. Aga tema leidis vett. . .» 

«Jah, vett...» 

«Nii et kõige tõenäolisemalt on see automaatne peilingaator.» 

Bõkov, kes oli juba tükk aega rahutult oma istmel nihelnud, segas vahele: 

«Noh. kas pöõrame?» 


186 


«Oodake. . .» 
Jermakov vajus mõttesse. Bõkov nägi esimest korda, et komandör kõhkleb. Kuid selle kõhkluse 


põhjused olid küllalt kaalukad ja kõik teadsid seda. 

«Vesi,» sõnas Jermakov. 

«Vesi,» kordas kajana Jurkovski. 

«Võib-olla ei olegi see kaugel?» ütles Dauge paluvalt. Jermakov jõudis otsusele: 

«Hea Küll! Kahe sõidutunni piires olen nõus. Aleksei Petrovitš, pöörake. Võtke gürokompassi järgi» 
- ta kummardus uuesti raadioaparatuuri kohale - «umbes kuuskümmend kraadi. Nii. Ja pigistage 
mootorist kõik välja.» 

«Poiss» liikus kiiresti põiksuunas läbi põhja poolt kanduvate tolmujugade. Tuul surus vasakule 
pardale ja ajuti olid puhangud nii tugevad, et Bõkov tajus juhi «kuuenda meelega» masina 
ebakindlust. Siis muutis,ta veidi kurssi, püüdes tihedate gaasi- ja liivalainete hoopidele vastu seada 
transportööri esikilpi, või sirutas välja parempoolse toetuskangi. Bogdan istus raadioaparatuuri 
juures, kõrvaklapid peas, ja korrigeeris tasase häälega suunda. Peeglis kõikus huult hammaste vahel 
hoidva Dauge kahvatu nägu. Lendasid minutid, lendasid purpursed pilved. . . Kord kummardus 
Jurkovski ja karjus midagi arusaamatut, osutades käega ettepoole. Bõkov jõudis läbi tolmu märgata 
kummalist klaasjat, mõnekümnemeetrise läbimõõduga laiku, mille keskel haigutas -tohutu suur 
rebitud servadega auk, ja siis mürisesid roomikud lühikest aega kõval pinnal. Ta vaatas küsivalt 
Dauge poole, kuid too ei olnud nähtavasti midagi märganud ja vastas talle mittemõistva pilguga. 
«Kas Veenusel on siis vähe mõistatusi,» mõtles Bõkov. «Edasi, edasi!» Spidomeetri vabisev osuti 
kõikus 100 ja 120 vahel. Paremal ja vasakul lendas mööda salapärane puna-must maailm. Silmade 
ees virvendas. 

«Kiiremini, Aleksei, kiiremini!» sosistas Dauge. Bõkov, vidutas silmi ja raputas pead. Just sel hetkel 
hüüdis Jurkovski: 

«Hoidke vasakule, vasakule! Seal ta on!» «Planetoplaan!» sosistas Dauge ainuüksi hingeõhuga. 

Jah, see oli planetoplaan, ja isegi astronautikas vilumatule Bõkovile piisas ühestainsast pilgust, et 
mõista, missugune katastroof seda tohutut metallkoonust oli tabanud. Ta oli nähtavasti uskumatu 
jõuga paisatud külgepidi vastu 

lameda basaltkünka tippu ja sinnasamasse, keset purusta- 

tud kivimi kükloopilisi rahne oligi ta lebama jäänud. Stabilisaatorite laiad labad olid kägardatud ja 
puruks rebitud nagu plekitükid, piki kogu ahtriosa aga lookles musta liivaga täitunud pragu. AIIL, otse 
maapinnal, oli näha ümmargune avaus - pärani avatud luuk. 

«Jah, peilingud on automaatsed,» ütles Jurkovski kõlatul häälel. 

Bõkov vaatas seltsimeeste poole. Dauge hammustas huult. Jurkovski ilus nägu oli tardunud 
liikumatuks. Spitsõn vangutas pead nagu inimene, kes näeb just seda, mida ootas. Jermakov vaatas 
süngelt luugist välja. 

«Sõitke lähemale, Aleksei Petrovitš,» ütles ta, «tuleb üle vaadata. . .» 

Kui «Poiss» oli ületanud kivikildude kuhjatised ja peatus planetaplaani avatud luugi juures, 
hakkasid kõik väljumiseks valmistudes kiiruga oma kiivreid kinnitama. Kuid Jermakov peatas neid: 
«Kõigil pole mõtet minna. Minuga tulevad Bõkov ja Spitsõn.» 

Pilkases pimeduses latematega teed valgustades ronisid nad neljakäpakil mööda kallakat koridori 
viltuvajunud terasukse juurde. Bõkov kuulis silikeedi riginat põlvede all ja tundis vere kiiret 
tukslemist meelekohtades. 

«N-neetud. . .» ähkis Jermakov. «Jõudu ei jätku. Proovige teie, Aleksei Petrovitš.» 

Bõkov toetus vastu ust ja tõukas. Uks andis läbilõikava kriiksumisega järele, vabastades kitsa 
läbikäigu. 

«Astuge sisse, seltsimehed. . .» 

Nad sattusid tühja kuubikujulisse ruumi - ilmselt kessooni. Laternate kiirtes helkisid purunenud 
seadmete tükid. Jermakov kummardus, tõstis põrandalt soomuselise metall-ülikonna ja silmitses seda 
tähelepanelikult. 


«Hapnikuballoonid on tühjad,» pomises ta, «kõik on selge.» 


«Vaadake!» hüüdis Spitsõn surutud häälega. 

Bõkov vaatas ümber ja taandus. Miski kolises jalge all. Tagantpoolt paistis kitsas valgusviirg. 
«Uks,» ütles Jermakov. «Lähme.» 

Nad läksid läbi valgustatud ühiskajuti, astudes ettevaatlikult üle mööblitükkide ja söestunud, 
pruunide-laikudega kaetud räbalate, mis tõenäoliselt olid kunagi olnud voodilinad, ning tungisid 
juhtimiskeskusse. 


«SIIN. . .» 

Seinal, mis kunagi oli olnud lagi, põles poolkerakujuline mattklaasist lamp. Juhtimispuldi paneel, 
mida läbis põiksuunaline pragu, oli kohalt nihkunud ja selle alt paistsid põlenud juhtmed. 
Raadiosaatja aga töötas, ümmarguste purunenud klaaside taga värelesid rohelised ja sinised tu- 
lukesed. Ja aparaadi ees, juuksed sassis, hallides sidemetes pea rinnale langetatud, istus surnud mees. 

«Ole tervitatud, pandit “ Bidhan Bondepadhai, vapper kalkutalane,» ütles Jermakov tasa, pani, käe 
tugitooli seljatoele ja ajas end sirgu. «Siin ma siis lõpuks kohtasin sind. Sa surid oma postil nagu 
tõeline Inimene.» 

Ta vaikis veidi aegal, püüdes erutusest võitu saada. Siis tõstis ta rusikasse surutud käe ja ütles selge 
häälega: 

«Au sinu mälestusele!» 

Nad tõstsid planetonaudi keha toolilt ja asetasid ta ettevaatlikult põrandale. 

«Noh, paremat mälestussammast kui see planetoplaan ei saa tema jaoks välja mõelda.» Jermakov 
langetas pea. «Jätame ta siia.» 

Bõkov vaatas kõhna vigastatud keha, mille haavad olid kiirustades ja oskamatult seotud 
voodilinadega ja pesutükkidega, ning mõtles, et sellel inimesel, teaduse sõduril, ei olnud arvatavasti 
kohutav surra üksi miljonite kilomeefrite kaugusel Maast. Niisugused inimesed ei kaota julgust, ei 
taandu. Nendes peitub inimkonna tugevus. 

Spitsõn eemaldus raadiosaatjast. 

«Ise ori. parandanud aparaadi,» teatas ta poolsosinal, «ja ise pannud tööle peilingaatori. Aga kuidas 
ta niisuguse kokkupõrke juures veel ellu jäi, seda ma ei oska ette kujutada. Siin on ju kõik pihuks ja 
põrmuks purustatud.» 

Uus rabav mõte parti Bõkovi võpatama: «Anatoli Borissovitš, aga kus on siis teised?» «Kes?» 
«Noh. .. tema kaaslased.» 

Jermakov vastas: 

«Bondepadhai lendas Veenusele üksi.» 

Nad võtsid kaasa lennužumnaali, automaatlaboratooriumide filmilindid ja päevikud, sulgesid enda 
järel hoolikalt uksed ja suundusid välisluugi poole. Luugist välja roninud, ütles Jermakov häält 
tasandades: 

«Seal, «Poisi» pardal, rääkige võimalikult vähe sellest; mida te siin nägite. Spitsõn, tehke laevast 
mõned ülesvõtted - ja lähme.» 

«Poisi» kabiinis istus ta juhtimispuldi ette ning jutustas geoloogidele lühidalt ja kuivalt Bondepadhai 
hukkumisest. 

Dauge küsis ainult: 

«Kas see oli seesama Bidhan Bondepadhai, kes rajas Kuule observatooriumi? Kalkutalane?» 


5 Pan.dit - teadlase tiitel Indias. 

Keegi ei vastanud talle ja alles mõni minut hiljem ütles Jermakov, pööramata silmi vaateluugilt: 
«See planeet on koletis... Kuid me alistame ta! Me taltsutame ta!» 

Jermakovil oli kiiver peas ja Bõkov ei näinud ta nägu, kuid nägi rusikasse tõmbunud käsi, mis 
lebasid juhtimispuldil, ja teadis, et kokkusurutud sõrmed silikeedi all on külmad ja valged nagu 
marmor. 

«Poiss» liikus vastutuult kindlalt üha põhja poole, möödudes kõrvalt tuulispeadest. Järsku süttis 
eespool pimestav, uskumatult kaunis sinine kuma, mis kustutas taeva punase helenduse. Selle kuma 
taustal kerkis selgesti esile, kaugete küngaste laineline sirelikarva ahelik. Kuma väreles ja sillerdas 
valkjassiniste lainetena mõne minuti vältel, kustus siis ja kadus. 

«Golkonda naeratas meile võltsilt,» ütles Jermakov. «Tuleb must torm. Aleksei Petrovitš, võtke 
juhtimine üle. Nüüd on meil tõenäoliselt tarvis kogu teie vilumust.» 


VEENUS NÄITAB HAMBAID 


Hiljem ei suutnud Bõkov kunagi algusest lõpuni meenutada kõike seda, mis mõni minut pärast 
komandöri viimaseid sõnu toimus. Veel vähem oleksid sellest võinud jutustada teised, kes ei 
jõudnud või ei tahtnud end rihmadega tugevasti istmete külge kinnitada. Golkonda must torm ei 
saabu kiiresti ja suure hooga nagu orkaan — ta tekib üheainsa silmapilguga nagu kujutis peeglis, 
ilmub korraga paremalt ja vasakult, eest ja tagant, ülalt ja alt. Infraekraanile pilku heites jõudis 
Bõkov ainult näha «Poisist» saja meetri kaugusel hiiglaslikku tintmusta seina ja siis saabus pimedus. 
Siin lõppesid muljed ja algasid aistingud. 

Transportöör paiskus kiirrongi kiirusega tagasi ja Bõkovi kiivris pea põrkas täie hooga vastu 
esiseina. Silmist lendasid sädemed. Bõkov sisistas valust ja tundis äkki, et «Poiss»ajab end ahtrile 
püsti. Rihmad lõikusid kehasse ja ragisesid, kuid pidasid vastu. Pilkases pimeduses vingus ja mürises 
kõik ümberringi; kurdistatuna ja pimestatuna juhtimispuldi külge klammerdudes ja kohutava st 
pingest hingeldades andis Bõkov maksimaalse täiskäigu edasi ning heitis 

üheaegselt välja kõik neli toetuskangi. Tagumine parempoolne neist murdus sekundi pärast. Pimedus 
pöörles meeletu karussellina. «Poiss» langes küljeli, roomas mõnikümmend meetrit mööda liiva ja 
pöördus kummuli. Terveks jäänud toetuskangid kergitasid ta üles ja torm tegi kõik ülejäänu - 
transportöör tõusis uuesti roomikutele. 

Nagu alati surmaohu minutitel, töötas aju kiiresti, kainelt ja täpselt. Suurepärase masinaga ühte 
sulades ja kõiki lihaseid pingutades võitles Bõkov tormiga, suurte klaasistunud silmade pilk 
suunatud ekraanile, kus põhjatust pimedusest ilmusid nähtavale värelevad helesinised kerad. «Vastu 
pidada, vastu pidada! .. .» Pimestavad kerad tantsisid ekraanil ning plahvatasid helitult, pursates 
tuld. Palju tonne kaaluva masina roomikud veeresid tormi mürinas ja ulgumises pöörase kiirusega ja 
ülitugevad titaankangid tungisid pinnasesse, kuid «Poiss» taandus siiski. Torm tõukas ta uuesti 
ümber ja lohistas teda edasi. «Vastu pidada, vastu pidada! ...» Vau-uu, uau-uu ... trummikilesid 
rebestav möirgamine, ulgumine -ja mürin. Huultel on midagi kleepuvat... Veri? A-ah! Bõkov ripub 
pea alaspidi rihmadel ja surub alateadlikult klahvidele... Ekraanil aga hüplevad hatused tulekerad... 
Keravälgud? A-ah!... «Vastu pidada, kas või...» Jälle tõuseb «Poiss» ahtrile... 

Siis lõppes kõik niisama järsku kui oli alanudki. Bõkov lülitas mootori välja ja eemaldas suure 
vaevaga käed juhtimispuldilt. Vaateluugist hoovas jälle sisse punakat valgust, mis nüüd tundus 


imeilus. Saabunud vaikuses tiksusid kiiresti ja selgelt kiirgusemõõtjad. Bõkov vaatas ringi. 
Sõnakuulmatute sõrmedega kohmitses Jermakov rihmade kallal. Bogdan Spitsõn istus ilma kiivrita 
põrandal raadioaparatuuri kõrval ja keerutas juhmilt pead. Ta nägu oli nii mustaks määrdunud, et 
Bõkov lausa kohkus; piloot-radisti oli raske ära tunda. Jermakov suutis ennast lõpuks rihmadest 
vabastada ja tõusis. Ta jalad nõtkusid. 

«No teate, kui nii peab elama...» ütles Bogdan. Ta valged hambad välgatasid rahulikus naeratuses. 
«Kas tõesti oli ka meie Maa noorus nii rahutu?» 

Seina ääres oleva laua alt ronis välja Dauge, tõusis neljakäpakile ja proovis end püsti ajada, kuid 
mõtles siis nähtavasti ümber, kirus läti keeles, laskus uuesti istuti, nõjatus vastu pakke ja võttis kiivri 
peast. Ta tundis iivel- 

dust. Jurkovski leiti alles tüki ajg pärast ümberkukkunud kastivima alt. Ta oli teadvuseta, kuid toibus 
kohe ja küsis silmi avades: 

«Kus ma olen?» 

Bõkov naeratas kergendatult, Bogdan aga ütles surmtõsiselt: 

««Poisi» pardal. «Poiss» on transportöör . . .» 

«Põrgusse üksikasjad! Missugusel planeedil?» 

«Imetlen sinu võimet igas olukorras habemega anekdoote tsiteerida!» torkas Dauge õelalt. Ta istus 
endises asendis ja sõrmitses põlvedel lebavat kiivrit. . Jurkovski tõusis kohe ja vaatas talle 
tähelepanelikult otsa: 

«Cher Dauge! Kas tead, mis värvi sa praegu oled?» 

«Arvatavasti kollane.» 

«Purpurpunane, sõbrake, tume-purpurpupane! Kohastumine planeediga, mimikri...» 

Teda katkestas ootamatult Jermakovi terav hääl: «Seltsimehed planetonaudid! Viivitamatult kiivrid 
pähe! 

Häire!» 

Bõkov, kes just kavatses kiivrit peast võtta, pöördus imestunult tema poole. 

«Tolm! Radioaktiivne tahm!» Jermakov oli pingelises asendis kummargil seina ääres. «Kiivrid pähe! 
Spitsõn otsekohe pesema! Valmistuda desaktiveerimiseks!» 

Bõkov taipas. Seinu, põrandat, kaste ja pakke, seadmeid; skafandreid, Spitsõni nägu - kõike kattis 
õhukese kirmena ülipeen must pulber, mille tormi kohutav jõud oli suletud luukide ja seina 
vahelistest mikroskoopilistest, peaaegu kapillaarsetest piludest sisse surunud. Indikaatori tolmunud 
silmas vilkus roheline tuli ja korraga kuulsid kõik radiomeetrite tiksumist. Jurkovski hakkas kiiruga 
oma Skafandri kinnitisi sõrmitsema. Bogdan tormas pesuruumi. Dauge kõhkles hetke, kuid pistis siis 
komandöri raske pilgu all pea otsustava liigutusega kiivrisse. 

«Aleksei Petrovitš, vaadake «Poiss» väljastpoolt üle,» käsutas Jermakov lühidalt ja tõmbas samuti 
bõbedase kiivri pähe. 

Väljas oli hämmastavalt vaikne. Seni vahetpidamata Golkonda poolt puhunud tuul oli vaibunud. 
Veel pool tundi tagasi silmapiiril liikunud hiiglaslikud tuulispead olid kadunud. Bõkov hüppas 
«Poisi» pardalt maapinnale ja vajus põlvini pehmesse musta tolmu. Maa värises nii tuge- 

vasti, et Bõkovi hambad plagisesid. Kõrvaklappidest kostis alatasa tumedat mürinat. 
«Golkonda!» Bõkov silmitses teraselt künklikku silmapiiri. 

Purpurpunases udus kord ilmus nähtavale, kord kadus kauge, väga kauge, tulikuuma gaasi 
tõusvates voolustes värelev mäeahelik. Bum-bum-bum-bum - kostis sealt mürin. . 


«Poiss» seisis ahtril, oli veidi paremale pardale kaldunud ja sarnanes tohutu suure musta 
vigastatud ämblikuga. Ta põhja all kuhjus pehme küngas, lülilised toetuskangid olid sügavale tolmu 
tunginud. 

Eestpoolt ümber transportööri minnes nägi Bõkov laiu, pooleldi täisvarisenud vagusid, mis 
ulatusid mitmekümne meetri kaugusele, - need olid «Poisi» taandumise jäljed. Paistis, et nad ei ole 
sügavad, kuid ühte vakku astudes vajus. Bõkov vööni sisse. 

Parempoolne tagumine toetuskang rippus «niidi otsas». Tormi surve oli titaan-<luu» liigesest välja 
väänanud ja see lebas pooleldi musta tolmuga kaetuna jõuetult siruli. Seda oli võimalik parandada, 
kuid endist tugevust ei saanud enam taastada. Bõkov ohkas ja astis tööle. 

Remont hakkas lõpule lähenema, kui tööst haaratud Bõkov kuulis enda kohal Jermakovi häält: 
«Kuidas läheb? Meil on kõik korras. . .» 

Komandör hüppas transportöörilt alla ja kükitas Bõkovi kõrvale. 

«Kergesti pääsesime. Näha on, et teie ka juba lõpetate.» 

«I-jah. ..» älikis Bõkov. ««Poisist» on kahju. Väänas jala, vaeseke.» 

Ta laskus põlvili ja silmitses oma töö tulemusi. 

«Lõbusõitudeks kõlbab... Paha lugu, Anatoli Borissovitš, näete isegi.» Ta ohkas ja asus tööriistu 
kokku korjama. «Oleksin pidanud järele andma. Kõik oleks terveks 

jäänud. . .» 

Komandör muigas. 

«Kas teate, kui kaua orkaan kestis?» küsis ta ootamatult. «Noh. .. minutit kakskümmend... Raske 
öelda, ma ei vaadanud kella.» 

«Mina vaatasin: kolm ja pool minutit.» 

«K-kuidas?» A 2 

«Kolm ja pool minutit, Aleksei Petrovitš. Ja selle ajaga paiskas torm meid tuhat meetrit tagasi. Kui 
te oleksite jä- 

rele andnud, oleks «Poiss» praegu siit saja kilomeetri kaugusel. . Ja vedeleks peale selle pihuks ja 
põrmuks purustatuna. Te ei kujuta ette, kui tubli poiss te olete, Aleksei Petrovitš!» Ta silus õrnalt 
teraskangi. «Aga nüüd - edasi! Tee on vaba, Golkonda, on lähedal. Kuulete?» (Bum-bum-bun....) 
«Kilomeetrit viiskümmend. Ta paistab tuba - nood mustad laigud seal.. . Ei, need pole mäed — seal 
kobrutab Golkonda.» 

Enne kömandöri kannul luugist sisseastumist vaatas Bõkov ringi. Nagu kummalises udus ilmusid 
silmapiirile laiad ähmased lillad vöödid. Silmade ees virvendas. Bõkov kortsutas kuimu ja raputas 
pead. Vöödid kadusid. 

«See veel puudus!» pomises ta ... transportööri soomust mööda üles ronides. «Hallutsinatsioonid. . 
Kena lugu!» 

«Poisi» sisemus oli puhtaks pestud, metall ja plastmass läikisid. Laadung oli korralikult paigale 
pandud ja kinnitatud. Pesemisest märgade ja turris juustega Bogdan askeldas raadioaparatuuri juures. 
Geoloogid istusid oma nurgas klapplaua ääres. Jurkovski lehitses kiiresti mingit käsiraamatut ja 
vilistas läbi hammaste. Oli vaikne, rahulik, hubane... Bõkovil tuli kohe tahtmine magada: viimaste 
tundide üleinimlik pinge andis ennast tunda. Silmad vajusid kinni. 

«Anatoli Borissovitš...» 

«Magama, magama!» katkestas Jermakov teda kähku. 

«Otsekohe magama!» 

«Kuulen!» ütles Bõkov rõõmsalt, istus pakivirnale ja võttis kiivri peast. 

Dauge jälgis teda sõbraliku naeratusega. Vaevalt aga oli Bõkov kiivri peast võtnud, kui Dauge 
hüppas jalule ja tegi imelikku häält, mis hämmastas Aleksei Petrovitšit ja pani kõiki teisi korraga 
ringi vaatama. 


«M-mis viga?» küsis Bõkov hämmeldunult iseennast silmitsedes. 

«Pea kinni, pea kinni, Aleksei, mis see on?» kogeles Dauge. 

«Mis on siis lahti?!» 

«Teil on nägu üleni, verine, Aleksei Petrovitš,» .ütles Jermakov. «Tõenäoliselt põrkasite laubaga 
kuhugi vastu.» 

«Korra põrkasin küll,» pomises transportöörijuht oma nina kompides. 

«Arge puudutage kätega. . . Kohe pesen teie kriimustuse 

puhtaks. . . Ma ütlesin, kätega ärge puudutage! .. Vladimir Sergejevitš, andke talle peegel.» 

Laubal mustendas suur kriimustus, nina oli paistes ja alumisest huulest, mis oli omandanud 
ebahariliku kuju, immitses ikka veel verd. Põski kattis keerukas muster. Bõkov pani peegli pahaselt 
kõrvale. 

«Pole midagi ohtlikku.» Jermakov pesi haavad kiiresti ja osavalt puhtaks. «Efektne, kuid mitte 
kardetav. .. Aga kuidas te oskasite seda mitte märgata ja mitte tunda?» 

«Kipitas küll natuke... Aga kes oleks võinud arvata, et...» 

«Mina ei imesta selle üle mitte põrmugi,» ütlis Dauge. «Mille üle?» , 

«Selle üle, et sa midagi ei tundnud. Mina näiteks tundsin ainult seda, et seisan kogu aeg pea alaspidi 
ja hoian keelega magu tagasi. . .» 

«Kogu aeg sa nüüd küll pea alaspidi ei seisnud. .. Suur tänu, Anatoli Borissovitš. Kõik on korras.» 
Bõkov riputas kiivri konksu otsa ning ronis mõnutundest ägisedes pakivirnale. 

Jurkovski hüüdis talle midagi järele, kuid Bõkov juba magas. Suur valge sujuvalt õõtsuv laev 
kandis teda mööda laia sinist jõge. Päike paistis heledasti, kaugel-kaugel sinakas vinas tumendasid 
kaldad ja üle vee kandus kiirel lennul pimestavvalge lind. Õõtsumine muutus üha tugevamaks, dekk 
kadus jalge alt. Keegi karjus: «Bum-bum-bum! No on aga tee!» Bõkov lendas üle parda, hakkas 
jalgadega vehkima ja ärkas. Transportöör kõikus ja hüples. Jermakov istus juhtimispuldi ees, teised 
aga olid ta selja taha kobarasse kogunenud ja vaatasid üksteisest kinni hoides ekraanile. 

«Just nagu kihvad,» lausus Bogdan Spitsõn. «Iludusjumalanna on vanaks jäänud ja me oleme ta 
hammaste vahel.» 

Bõkov laskus oma kõvalt asemelt alla, läks seltsimeeste juurde ning puges Bogdani ja Dauge 
vahelt läbi, Kõrb oli lõppenud. «Poiss» liikus edasi läbi sirgete siledate sammaste metsa, vältides 
oma teel halle kivikuhjatisi, Viimaste kohale kerkisid paljude meetrite kõrgused mustad terava- 
tipulised kaljud - eemal paistis neid sadade vüsi, Maapind oli täis lõhesid ja lehtreid, mida kattis jäik 
luuderohi, Okkalised raod põimusid madalasse taevasse sirutuvate kaljutornide ümber. Transportööri 
ümbritses kivirägastik. 

Bogdanil, oli õigus: kaljud olid tõepoolest hämmastavalt sarnased vanade hõredate hammastega. 
Raputus muutus talumatuks. Jurkovski röögatas äkki ja väristas pead: ta oli enesele keelde 
hammustaaud. Bõkov puudutas Jermakovi õlga: 
«Tuleb peatuda, Anatoli Borissovitš. Siin võib kergesti «Poisi» kõhu lõhki ajada.» 
Jermakov noogutas. Ta juhtis transportööri lähima samba juurde ja lülitas mootori välja. 
«Tarvis on maad kuulata,» ütles Bõkov vaateluugi juurde kummardudes. «Võib-olla peame tagasi 
pöörduma ja sellest kohast kõrvalt mööda minema.» 
«Ei!» vastas Jermakov järsult. «Kaljude vöönd ulatub tõenäoliselt kaugele. Meil pole aega.» 
«Kaljud tuleb õhku lasta. Mõnest miinist piisab,» soovitas Bogdan Spitsõn. 
Jermakov mõtles hetke ja tõusis siis otsustavalt: «Läheme luurele. Neljakesi. Juht jääb masina 
juurde.» «Kuulen.» 


«Luurele, luurele!» laulis Dauge rõõmsalt ja vehkis geoloogivasaraga. 
«Vasar siia jätta,» käsutas Jermakov. «Võtta ainult relv.» 
«Anatoli Borissovitš, me ei ole ju veel kordagi. . .» 

«Aega pole. Jurkovski, Spitsõn, kiiremini! Bõkov, masina juurest mitte eemalduda. Isegi mitte 
siis, kui kuulete laske. . Kõik valmis? Lähme.» 

Bõkov väljus koos teistega ja võttis transportööri soomusel istet. «Poisi» korpusest veidi 
kõrgemale ulatuvalt komandöritornilt vaatas ta järele lahkuminevaid teid mööda eemalduvatele 
inimkogudele - keset raskeid lõhestunud kivirahne olid need väikesed nagu kihulased. Jurkovski ja 
Bogdan läksid paremale, Jermakov ja Dauge otse. Mõnda aega kuulis ta veel Jurkovski häält, mis 
kinnitas, et siin on maailma parim geoloogiline looduskaitseala, kuulis Bogdani lõbusat naeru ja 
Johanõštsi südi bassl; mis laulis laulu argolaevuritest. Siis jäi kõik vaikseks. Bõkov oli üksi. 

Taevas kihutasid endiselt pilved, tuul ulgus ülal mustade sammaste vahel ja paar korda kostis 
katkendlikku raginat - Bõkovile näis, et need on signaallasud, ta hüppas jalule ja vaatas ringi. Siis 
taipas ta, et seda häält teevad kivirahnud, mida tuul tõukab üksteise vastu, kuid laskus 

siiski transportööri sisemusse, tõi sealt automaadi ja heitis selle õlale. Maapind vappus rasketest 
hoopidest. 

Äärmiselt rõhuva mulje jättis see koht! Ees- ja tagapool kõrgusid nagu tohutu suure lagunenud 
hoone paljad sünged sambad. Bõkov kujutles, et kunagi seisis siin hiilgav muistne palee. Selles ei 
olnud tubasid, olid ainult toredad mustast kivist sambad. Sammaste vahel liikusid väärikalt 
lumivalgetes rõivastes inimesed - auväärsed habemikud targad, kaunid naised, vaskkiivreid, ja kilpe 
kandvad sõdurid. .. Just nagu pildil, mida ta kord oli näinud Atlantist käsitlevas ajaloolises 
romaanis. . . Siis tuli must torm, mis purustas võlvi; võlv varises sisse ja langes sammaste vahele. 
Kõik hävis ja keset kõrbet jäi püsima ainult siledate mustade vaikivate sammaste mets... 

Bõkov hüppas järsku jalule ja haaras automaadi. Talle näis, nagu oleks lähima samba tagant käratult 
nähtavale ilmunud päratu suur, majakõrgune tume inimkogu ja tardunud teraselt ringi vaadates 
paigale. Ei, see oli lihtsalt kivirahn. Rahnud hämmastasid teda oma kummaliste vormidega. Olles 
rahunenud, hakkas ta kõige lähemaid neist silmitsema, püüdes leida tuttavaid kujusid. Seal oli magav 
lõvi, naerev nägu kübara all, hiiglaslik kärnkonn, mingi täiesti tundmatu, sarvede ja pungis 
silmadega elukas... Kivirägastik elas omaenese liikumatut, unist elu. Tasakesi, et seda poleks 
märgata, hingasid külgede tõustes ja laskudes kummalised tardunud loomad ja silmitsesid raskete 
vidukil laugude alt vargsi tulnukaid teiselt planeedilt. Tiigrid, sisalikud, draakonid - Veenuse 
kivimetsa kivised elanikud. 

Bõkov mõtles, et see koht on siiski väga eluvaene. Maal võib kõrbes näha madu, skorpioni, 
ämblikku, kõrbe seryal antiloopi. .. Siin aga? Tõsi küll, soos on elu palju, võib olla isegi liiga palju, 
kuid mägedes ja kõrbes on ainult jäiku okastaimi, mis kasvavad otse kivil. .. Tol hetkel; kui «Poiss» 
just parajasti väljus sood ümbritsevast mäestikurõngast, oli Bõkovile paistnud, et mingi vari libises 
kiiresti piki kaljuseina ja kadus okaspõõsastesse. See oli aga tõenäoliselt optiline pete. . . 
Hukatuslikud kohad.. . 

Bõkovile meenus kevadine rohuvaip, meenusid karagatšide longus oksad, äärelinna valged 
savimajakesed ja vee sulin arõkis. Ta ohkas kurvalt: Maa, Maa. . 

Eemal ilmus kivirahnu tagant nähtavale väike must inimkogu - tulevad tagasi! Bõkov tõusis, ajas 
end kogu 

oma pikkuses, sirgu ja vaatas teraselt sinnapoole. Keegi sammus ruttamata, tasakaalu säilitamiseks 
kätega vehkides. Nüüd komistas ta ja oleks peaaegu kukkunud; Bõkovi kõrvaklappides kraaksatas 


nõrk hääl. Jurkovski! Pagana meeldiv on sellel kivikalmistul inimest näha. Tuleb kiirustamata ja hääl 
on kuri - nähtavasti põle teed... Paha lugu, kaljud tuleb õhku lasta... ajakulu... Bõkov ohkas jälle ja 
puhkes siis tahtmatult naerma: küll too ikka saab seal sõitu! Geoloog vehkis kohmakait ühe jalaga, 
tõmbus looka ja libises alla suurelt kivilt, millele ta oli roninud nähtavasti tee lühendamise 
eesmärgil. Kõrvaklapid,andsid edasi pahameelepurske. Aleksei Petrovitš naeratas: meeldiv, 
üllatavalt meeldiv on siin inimest näha! Jurkovski ei ole lõppude lõpuks sugugi paha poiss ega ole 
tegelikult põrmugi keigar. Armastab ainult nina püsti ajada ja on üldse. . luuletaja. Bõkov ei taibanud 
luuletustest kuigi palju ja suhtus romantikasse skeptiliselt. 

Jurkovski lähenes raskesti hingates, tiri$ automaadi üle pea, viskas relva vastikustundega 
transportööri soomusele ja istus kivile. Bõkov ootas, kuni ta oli istet võtnud, ja küsis siis: 

«Kas läbi pääseb?» 
Jurkovski lõi käega:. 

«Rahnud, mingisugused augud, tont neid võtaks. . . Kivikillud ulatuvad meetrit poolteist liivast 
välja, teravad nagu habemenoad, seal aga» - ta viipas käega suunas, kust oli tulnud -, «seal 
moodustavad need Veenuse hambad umbes kahesaja meetri kaugusel pideva seina, isegi inimene ei 
pääse sealt läbi. Ühesõnaga ummik. Teil, juht, tuleb oma soomuskäru ringi pöörata. Keegi tarkpea 
soovitas «Hiusel» helikopteri kaasa võtta. Veidrik! Siin oleks see riistapuu kolme sekundiga 
pilbasteks lõhutud.» 

«Jermakov ja Dauge ehk leiavad tee. . .» 
«Võimalik, kuigi kahtlane; tõenäoliselt tuleb ringteed otsida: kõiki kaljusid ei jõua ju õhku lasta! 
Mina teie asemel hakkaksin katelt kütma.» 

Jurkovski ronis transportöörile, istus Bõkovi kõrvale, sirutas jalad välja ja koputas pöidasid 
vastamisi. 

«Aga Golkonda on hästi kuulda! Kuulete, Aleksei Petrovitš? Imeväärne mõistatuste ja saladuste 
maa... Metsik ürgloodus! Inimeste hingamisest reostamata õhk ja teedeta avarused, kus pole astunud 
ükski jalg, ah?.. .» 

Bõkov ümatas ebamääraselt. Jurkovski kõneviis ärritas 

teda ja kõrgelennuline «romantilisus» näis talle mõttetu poseerimisena. Tema, Bõkovi arvates rajab 
«Hius» teed nendele, kes tulevad ta järel, kes teevad lõpu «teedeta avarustele», muudavad siin 
kliimat, ehitavad kauneid linnu. .. ja siis võib siinsamas paigas juua kannu külma õlut nagu 
Ašhabadis Proletariaadi prospekti ja Dzeržinski tänava nurgal paviljonis. . . 

«Ja seal on veel üks mõistatus.» «Keigar» sirutas käe välja. 

Kaljutippude kohale taevavõlvile kerkisid jälle hääletult äsjased lillad ühtesulavad vöödid. Bõkov 
hüppas jalule. 

«Ahaa! Teie ka näete neid?» 

«Mis tähendab «ka»?» imestas Jurkovski. «Raske on neid mitte näha. . .» 

Vöödid kustusid aeglaselt, nagu sulades purpurpunases valguses. 

Kaugelt ilmusid nähtavale veel kaks inimkogu — nad ronisid kaljurahnule ja üks neist viipas käega. 
Bõkov viipas vastu. 

«Seal on ka Jermakov ja Dauge. Kuhu siis Bogdan jääb? Kas te läksite lahku, Vladimir 
Sergejevitš?» 

«Jah, nähtavasti läksime lahku,» vastas Jurkovski hajameelselt, jälgides lähenevaid seltsimehi. 
«Siin on kerge lahku minna: kümne sammu kaugusele ei ole kivide tõttu midagi näha ja mina tulin 
tagasi teist teed mööda. Kas ta ammu ära läks?» 

«Kuidas - ära läks? Koos teiega. ..» 
«Mis?» küsis Jurkovski, kes ilmselt ei kuulnud hästi Bõkovi sõnu. 
Bõkov vaikis veidi ja kaalutles. Kas see veidrik pilkab teda? 


«Tal oli ju seal mingi pisiviga, lekk hapnikuballoonis. Mittetäielik hermeetilisus .. .» 
«Mis asi?» Bõkov tundis kummalist rahutust. Ta ei saanud Jurkovskist aru. 
Ka Jurkovski nähtavasti juba imestas: 

«Bogdanil juhtus midagi hapnikuballooniga. Ta ütles mulle, et ma ei viidaks aega, ja pöördus ise 
tagasi «Poisi» juurde, et võtta uus balloon . Igaks juhuks. Kas teie.. kaste siis käisite siit ära, 
Aleksei Petrovitš?» 

«Kas Bogdan pöördus tagasi «Poisi» juurde?» 
«Pöördus tagasi. Uut ballooni võtma. . .» 

«Bogdan ei tulnud tagasi «Poisi» juurde,» ütles Bõkov vaevaliselt, tundes kogu kehas halva 

eel,aimuse nõrgestavat külmust. 

«Ei tulnud tagasi?» 

Mõlemad hüppasid üheaegselt jalule ja jäid üksisilmi teineteisele otsa vaatama, vaevu 
mõistesiähvardava õnnetuse kogu raskust. Kiiver varjas Jurkovski nägu, kuid Bõkov ei kuulnud 
järsku enam üldse ta hingamist. 

«Ettevaatlikumalt, ettevaatlikumalt, Anatoli Borisso vitš... Nii! .. .» kostis Dauge hääl. 
Bõkov vaatas ringi. Dauge ja Jermakov lähenesid transportöörile. Geoloogil rippus kaelas kaks 
automaati ja ta toetas komandöri käe alt. Jermakov liikus aeglaselt, tugevasti longates paremat jalga. 

Juba eemalt ütles ta läbi kokkusurutud hammaste: 
«Valmistuge sõiduks, juht. Sealt pääseb läbi. Kõik masinasse!» 

Jurkovski hüppas ootamatult maapinnale, haaras automaadi ja tormas sõnagi lausumata minema, 
libisedes la komistades kividel. Bõkov jäi temast sekundi võrra maha. 

«Dauge!» röögatas ta niisuguse häälega, et too võpatas ja end sirgu ajas. «Üks automaat 
komandöri kätte ja Jurkovskile järele, kähku! .. . Anatoli Borissovitš, Bogdaniga on vist midagi 
juhtunud. Lubate minna?» 

«Minge!» hüüdis Jermakov. 

Dauge jooksis juba eespool, takerdudes okkalistes väänkasvuvartes. Bõkov sööstis talle järele. Jalad 
libisesid siledatel kividel. Pinnas - liivia ja tolmuga kaetud jämeda kruusa ja munakivide segu, 
millest ulatusid välja teravad kivikillud - ei andnud jalgadele tuge. Bõkovi keha kattus otsekohe 
higiga. «Kiiremini, kiiremini,» tuksles meelekohtades. Aju töötas kiiresti ja. selgelt. Bogdan kas lan- 
ges kallaletungi ohvriks («Vaevalt küll - kaljud on elutud. . .») või libises, sai põrutada ja lebab 
teadvusetult («Siis leiame ta, tingimata leiame...») või eksis ära («Aga miks ta siis ei tulista, ei 
hüüa?»). Kõrvu piitsutas automaadivalang. Bogdan! ... Ei, see on Jurkovski. Õigesti tegi, tubli 
poiss, võttis magasini signalisatsioonipadrunitega, ronis kivirahnule - sellele, mis sarnaneb kärnkon- 
naga - ja paugubb automaadist kõrvulukustavalt vastu madalat taevast. Nüüd jättis, järele, kuulatab... 
Ei ole vastust, ei ole... Kivid vastavad mitmekordse müriseva kajaga ja tuul ulub teravatipuliste 
kaljude vahel... 

.. . Bõkov istus seljaga vastu pakivirna nõjatudes, näris aeglaselt pressitud sinki ja rüüpas 
nailonpeekrist suurte sõõmudega puuviljamahla peale. Raskesti, kähinal hingas unes Dauge. Ta oli 
varisenud sinnasamasse, kus enne istus, - otse põrandale. Ta tume nägu oli veel mustemaks 
tõmbunud ja habemetüügastega kaetud põsed sisse langenud. Aeg-ajalt pomises ta kiirustades ja 
kramplikult huuli liigutades mingeid seosetuid lätikeelseid sõnu. Raadioaparatuuri kohal oli 
liikumatult kummargil Jermakov. Ta silmad olid suletud ja ainult valged kuivad sõrmed liikusid 


läikival skaalal tasahiljukesi. Ta uitas eetris ringi, püüdes «Hiusega» ühendust saada. Varem tegi 
seda alati Bogdan. Bogdan... Pea kohalt, transportööri soomuselt kostavad aeglased, vasinud 
sammud. See on Jurkovski. 

Jurkovski peab end Bogdaniga juhtunud õnnetuses süudlaseks. Dauge ja Bõkov püüdsid teda 
ümber veenda, kuid tagajärjetult. 

«Ma ei oleks tohtinud teda lasta üksi minna,» kinnitas ta seltsimeestele tühja pilguga otsa vaadates. 
Vaene Bogdan... Vaene Jurkovski ... 

Kaksteist tundi hulkusid nad mööda kivirägastikku. Tume kaja vastas laskudele, rütmiliselt 
kõmises kauge Golkonda, valjude paugatustega pragunesid kühmulised kivirahnud, pannes neid 
võpatama ja ringivaatama. Bogdan ei vastanud. Nad leidsid padrunikesti - sealt, kus nad juba ise olid 
viibinud - ja poolkustunud jalajälgi, mida olid jätnud nende eneste jalad. Bogdan ei andnud enesest 
märku. .. Nad ei rääkinud omavahel peaaegu ühtki sõna; ainult mõnikord, kui Dauge või Jurkovski 
tegi katset väikesest salgast eralduda, käskis Bõkov neil tagasi pöörduda, tehes seda häälega, mida ei 
tundnud ära ei nemad ega ka ta ise. Mitmel korral näis neile, et kaugelt kostavad lasud; käigul 
tulistades tormasid nad tuhatnelja sinna, kuid alati selgus, et nad olid eksinud. Higi valgus silma- 
desse, jalad nötkusid ja värisesid. Nad komistasid ja kukkusid üha sagedamini ja iga korraga oli neil 
üha raskem tõusta. Lõpuks Jurkovski kukkus ja Dauge, kes püüdis teda abistada, kaotas ka ise 
tasakaalu. Bõkov läks nende juurde ja istus kruusale, suure vaevaga painutades oma kangestunud 
jalgu. Ta jälgis mõnda aega, kuidas hingeldav ja vaevu käsi liigutav Jurkovski püüdis tõusta, 
jõudmata kergitada oma raskeks muutunud pead, ja ütles siis: 

«Lähme «Poisi» juurde. . . Tarvis on puhata.» 

«E-e-ei!» kähistas Jurkovski raevukalt. 

Kuid nad läksid siiski tagasi, kusjuures Bõkov kandis kõiki kolme automaati ja talutas Jurkovskit, 
hoides tal kätt õlgade ümber. Dauge läks vaarudes, teed valimata ees, ja kui ta seisma jäi ning vastu 
kaljurahnu nõjatus, siis läks Bõkov ta juurde ja tõukas teda selga. Geoloog rebis end suure vaevaga 
kivist lahti ning läks komistades ja jalgu järel vedades edasi. Näis, et ta on väsimusest pimestatud; 
kuid just tema märkas esimesena laia musta kuristikku ja selle serval Bogdani tuhmilt läikivat 
automaati. Ta karjatas ja langes põlvili, pomisedes midagi arusaamatut ja, osutades jõuetu käega 
kuristikku. .. 

Kui «Poiss» raskelt üle kivide kuristiku äärde roomas, sidus Bõkov oma keha ümber terastrossi ja 
laskus alla. Ta kuulis, kuidas Jurkovski ülal kähiseva häälega hüüdis: «Bogaan! Bogdan!...» 
Kuristiku põhjas nägi Bõkov laterna valgel kivikuhjatisi, liiva, okkaliste väänkasvuvarte tükke, 
kruusa . .. Ta uitas pool tundi pimeduses ringi, kompas iga kivi ja uuris iga pragu... Bogdani ei 
olnud. Tal jätkus veel jõudu kuristikust välja ronida ja «Poisi» kabiini pugeda. Seal varises ta maha 
ja uinus... 

Bõkov lõpetas mahla joomise, kogus pudemed kokku ja viskas need prügijuhtmesse. Jermakov ei 
liigutanud end. Dauge tõusis äkki püsti, jõllitas ähmaseid silmi ja tormas Jermakovi juurde: 

«Bogdan! Kallis Bogdan! Leidsime su üles!» Ta hääl vaibus, nägu lõdvenes järsku, ta laskus istuli 
ja hõõrus mõlema käega nägu. Parast lühikest vaikust ütles ta: «Andke andeks, Anatoli Borissovitš. 
Viirastus .. .» ja hakkas värisevate kätega kiivrit pähe tõmbama. 

Jermakov ainult heitis talle põgusa pilgu ja pöördus kõrvale. 

«Me vist proovime veel kord, Anatoli Borissovitš,» ütles Bõkov kõheldes. 

«Jah,» hüüatas Jermakov hääletult huuli. 

Möödus veel nelikümmend kaheksa tundi täis äärmist pinget, lootusi ja kibedaid eksitusi. Otsingud 
olid tagajärjetud. 

Ei midagi! Ei mingeid jälgi. Kilomeetri raadiuses ümber «Poisi» otsisid planetonaudid läbi iga 
praokese. Neli korda laskusid nad kuristikku, mille äärelt leiti Bogdani automaat. Rohkem ei olnud 


võimalik teha ja Jurkovski möirgas jõuetus raevus, surudes rusikasse oma suuri käsi. 

Kui Bogdan oleks hukkunud nende silmade ees, võitluses, või varisevate kivide all, isegi kui nad 
oleksid leidnud ta laiba, oleks neil kergem olnud. 

Jermakov vaikis. Iga kord, kui seltsimehed otsingutele läksid, ronis ta nikastatud jalga järel 
vedades suure vaevaga välja ja istus tundide viisi signaali oodates transportööri kõrval, automaat 
põlvedel. Sel ajal kui teised palju tunde kestnud käimisest väsinult magasid, pidas ta ülal valvet või 
püüdis «Hiusega» ühendust saada. Jermakov ootas ja ühtlasi kartis kõnelust kaugel viibiva tüüri- 
mehega, kui aga reproduktorist lõpuks kostis Mihhail Antonovitši rõõmus hääl, mida katkestasid 
tüütavad raginad, rääkis komandör rahulikul, isegi veidi naljatleval toonil. 

Ta ütles, et eesmärk on lähedal, kõik on korras ja meeleolu hea. Kaljude vahel kulus neil halva tee 
tõttu veidi aega, kuid see pole midagi hirmsat. Kõik ekspeditsiooni liikmed saadavad tervisi. 
Geoloogid vaikisid seda kõnelust kuuldes heakskiitvalt: Mihhailil ei ole tarvis kõike teada. Üksi olla 
pole tal niikuinii kerge. 

Tol päeval tegi Jurkovski viimase meeleheitliku katse lahendada Bogdani kadumise mõistatust. 
Vilunud alpinistina tuli ta toime sellega, et ronis ühele kõige kõrgematest kaljusammastest, mis asus 
«Poisist.» umbes saja meetri kaugusel. Kolmekümne meetri kõrgune must kaljumürakas oli pikuti 
pooleks lõhenenud ja geoloog ronis lõhe servadele toetudes üleinimliku osavusega samba tippu, et 
sealt ümbrust vaadata. 

Bõkov ja noruspäine Dauge seisid kannatlikult kalju jalami!. Pärast, kui Jurkovski alla laskus ja 
puhkas, nõjatu.des seljaga vastu siledat kivi, ootasid nad niisama kannatlikult, mida ta ütleb. 
Jurkovski aga ütles ainult: 

«Golkonda on lähedal. Nagu peopesal . ..» 
Jermakov ootas neid «Poisi» juures, laskis neil enese ees luugist sisse ronida, järgnes neile; ja kui 
kõik olid kiivrid peast võtnud, ütles väga tasa: 
«Tunni aja pärast asume teele.» 
Bõkov ei imestanud - ta ootas neid sõnu. Isegi kui Spitsõni hapnikuballoon oleks korras olnud, oleks 
hapnik sellest juba ammu lõppenud; see aga, mida Veenuse atmosfäärist suutis ammutada 
hapnikufilter; oleks lämbumisagooniat ainult kolmekümne kuni neljakümne tunni võrra pikendanud. 
Bogdan Spitsõn oli surnud. 

Ja ometi, kui Jermakov teatas, et «Poiss» asub teele, surus Jurkovski käed rusikasse ja Dauge 
tõstis oma väsinud, aukuvajunud silmadega tumeda näo. 
«Meil pole aega. Ma ei pea kauemaks siiajäämist võimalikuks ... ega otstarbekohaseks.» 
Jurkovski tõusis vaarudes: 
«Anatoli Borissovitš! .. .» 
Jermakov vaikis. Jurkovski liigutas hääletult huuli ja surus värisevad käed vastu rinda. Dauge laskis 
uuesti pea norgu. Vaikus näis olevat lõputu ja Bõkov ei pidanud vastu. Ta tõusis ning läks 
juhtimispuldi juurde. Ja siis kostis kimedalt Jurkovski kõrge, pingutatud hääl! 
«Ma ei lähe siit ära!» s 
Ta pilk eksles, valgetele põskedele ilmusid punased laigud. «Ta on siin kusagil lähedal... võib-olla 
on ta veel... Ma ei lähe ära...» -. hääl murdus - «Anatoli Borissovitš!» 
Jermakov ütles pehme, veenva häälega: 
«Vladimir Sergejevitš, me peame minema. Bogdan on surnud. Tal ei jätkunud hapnikku. Me peame 
täitma oma kohust. Meil ei ole õigust... Kas te arvate, et esimestel Antarktise-ekspeditsioonidel oli 
kergem? Või Barentsil, Sedovil, Scottil, Amundsenil?. .. Või meie esiisadel Stalingradi all?.. 


Ükskõik kes meist ka sureks, see ei või, ei tohi pealetungi peatada. . .» 
Jermakov ei olnud veel kunagi nii pikka kõnet pidanud. Jurkovski läks seinast kinni hoides 
Jermakovi juurde: «Sülitan kõigele!... Sülitan Golkondale! See on alatu, seltsimees Jermakov! Ma ei 
lähe ära! Põrgusse kõik! Jään üksi siia. . .» 

Bõkov nägi, kuidas Jermakovi nägu halliks tõmbus. Planetoplaani komandör ei liigutanud end, 
kuid ta häälest kadus sõbralik toon: 

«Seltsimees Jurkovski, lõpetage hüsteerika, seadke ennast korda! Käsin kiivri pähe panna ja 
edasiliikumiseks valmistuda!» 

Ta pöördus järsult ja istus juhtimispuldi ette. Jurkovski varises murtult istmele. Ta õlad vappusid. 
Ta oli haletsusväärne ja kohutav. 

«Peab, Volodja, peab!» Dauge seisis ta kõrval, toetudes kõikuvale seinale. Viltukistud mullakarva 
nägu. Kustunud pilk. Võõras surnud hääl: «Peab, Volodja, peab. See on möödapääsmatu! Võitlus!». 

SUITSUMERE KALDAL 


«Siin väljume.» 

«Kuuleh, Anatoli. BorissoviB. Lubage, ma aitan teid... Nii. .. Johanõtš, toeta. . .» 

Bõkov vaatas luugist välja, vidutas tahtmatult silmi, ronis tranšportööri soomusele ja sirutas 
Jermakovile käe. 

Komandörile järgnes sünge Dauge ning ainult Jurkovski jäi transportööri kabiini lamama, nägu 
pööratud seina poole. 

Seal siis oligi Golkonda!... Kilomeetri kaugusel «Poisist» kobrutas maapinna kohal hall suitsu- ja 
tolmulinik, mis ulatus paremal ja vasakulotse silmapiirini Linik liikus, kerkis ja voogas suurte 
lainetena. Kaugelt aga paistis hiiglaslik, poolt taevast varjav süsimust kaljumägi, mida valgustasid 
mitmevärvilised pimestavad tulesähvatused. Mäe tippu varjasid kiiresti liikuvad purpursed pilved. 
Selle tohutu, igavesti pulbitseva katla sisemusest kostis kõrvulukustavat mürinat ja maapind vappus 
jalge all nagu elusolend. Bõkov hammustas huult ja isoleeris end kiiruga välismaailma helidest. 

«Lülita välistelefon välja! Kas kuuled, Aleksei?» karjus Dauge otse ta kõrva juures, nii et Bõkov 
võpatas, «Aljoška-a-a! .. .» 

«Mis sa röögid! Ammu lülitasin.» 
«Ah lülitasid,» tasandas Dauge häält. «Muidu karju nagu metsas. . .» 

Bum-bum-bum-bun . .. Kobrutavast linikust paiskus välja tulekera, lendas üles ja purunes 
kõrvulukustava raginaga. 

«Ilus!» ütles Dauge vaimustusega. «Ma lähen kutsun Vladimiri . . .» 

«Ei maksa teda segada,» surus Jermakov vastu tahtmist läbi hammaste. 

Bõkov ei suutnud silmapiiril kõrguvalt päratu suurelt mustalt mäelt pilku pöörata. Lõpuks taipas 
ta, et see on suitsusammas. Raske oli uskuda, et see sünge ehitis koosneb aurust, hõõguvatest 
gaasidest ja tolmuosakestest. Ainult teraselt vaadates võis tähele panna siledate seinte aeglast, kuid 
pidevat, niisuguselt kauguselt vaevu märgatavat liikumist ülespoole, madala taeva suunas. Hetke väl- 
tel tundis Bõkov pööritust. Näis, nagu oleks planeedi kehasse pistetud mõõtmatult suur toru, mis 
imes enesesse 

tuhandeid tonne liiva, tolmu ja kivirähka ning paiskas selle kõik atmosfääri. Seal, musta «mäe» 


nõlvadel, sööstavad praegu meeletu kiirusega taeva poole uskumatu temperatuurini kuumenenud 
kiviprügi pilved. 


Bõkov toibus. 
«Mis nüüd edasi saab, Anatoli Borissovitš? Missuguse marsruudi me valime?» 
Jermakov istus transportööri tornil ja silmitses Golkondat läbi binokli. 

«Seda ütlevad geoloogid. Tõenäoliselt liigume materjali kogudes edasi piki Golkonda kallast... 
Teel koostame kaardi.. . On tarvis leida koht raketodroomi jaoks.» 

Luugist ronisid välja geoloogid. Dauge vehkis erutatult kätega: 

«Sa vaata ainult, Vladimir! See on ju geoloogiline katastroof! Kataklüsm! Näpista mind! Pagan 
võtaks, see on oivaline!.. .» 

Jurkovski istus loiult komandöri kõrvale. Oli näha, et teda ei huvita miski. Dauge hüppas 
transportöörilt alla; ta kiiver laskus madalale maapinna kohale. Minuti vältel silmitses ta pinnast 
teraselt, pistis siis kinnastes käed sügavale paksu musta tolmukihti, haaras sellest kamalutäie ja tõstis 
otse Jurkovski kiivri juurde: 

«Uraniniit! Vaata!... Anatoli Borissovitš, me alustame siitsamast. . . Ei!» 

Ta ronis uuesti transportöörile: 

«Ei, lähme sinna, kaugemale!» Ja ta viipas määrdunud kindaga suitsuliniku poole. «See on 
aardekamber! Kas saate aru! Mis oh selle kõrval kuld! Need on ju enneolematud lademed! Ruttu 
sinna, edasi!» 

«See on ohtlik, Johanõtš,» lausus Bõkov. «Tont teab, mis seal toimub. . .» 

«Ohtlik?» karjus Dauge. «Milleks me siis üldse siia tulime? Naljamees! Aga kuidas töötavad siin 
need, kes tulevad pärast meid?.. Ohtlik! Luure on alati ohtlik.» 

«Riskida ei. . .» alustas Bõkov ja takerdus. 

«Poisist» umbes poolteise kilomeetri kaugusel kerkis hall suitsusammas, mida läbis ere valge leek. 
Sammas sirutus musta mäe taustal ülespoole, kiirgas pimestavat valgust ja paisus ülal hatuseks 
helesinispks keraks. Ja jälle kostis läbi ühetoonilise kõmina tugev mürin. «Poiss» kõikus. Bõkov 
kaotas tasakaalu, hiaaras Dauge õlast kinni ja jõudis kukkudes veel näha, kuidas raske helesinine 
kera eraldus 

suitsusambast, lendas taeva poole ja sukeldus siis uuesti kobrutavasse keerisesse. 

«Kas nägid?» hüüdis Bõkov, kogudes jõudu tõusmiseks. 

«See pole lihtsalt ohtlik, vaid. .» 

«Tingimata!» raputas Dauge rusikaid. «Tingimata peame sinna pääsema! Iga hinna eest!» 
Nii algas ekspeditsiooni «argipäev». 


Jermakov keeldus kategooriliselt täitmast Dauge palvet: «Poiss» hoidus suitsumüürist eemale, 
liikudes edasi sellest umbes kolmesaja meetri kaugusel. 

«Enne kui raketodroom on varustatud majakatega,» vastas komandör geoloogi pealekäimisele, «ei 
luba ma masina ja inimestega riskeerida. Me ei ole veel täitnud ühtki oma ülesannetest. Piirduge 
geoloogilise luurega Golkonda lähistel ja otsige kohta maandumisväljaku jaoks. Kui raketodroom on 
valmis ja «Hius» siia üle toodud, siis vaatame. Kõik.» 

Iga kahe-kolme kilomeetri järel «Poiss» peatus ja luurajad väljusid. Jermakov jäi transportööri, 
ülejäänud meeskonnaliikmed aga asusid tööle. Dauge ja Jurkovski läksid ees, kogusid 
pinnaseproove, tutvusid maastikuga ja seadsid üles geofüüsikalisi mõõteriistu, mida kandis Bõkov ja 
mis tagasiteel uuesti kaasa võeti. Bõkov lonkis harilikult teistest tagapool, tundis kohutavat igavust 
ja kirus geolooge, kes koormasid teda oma «koliga». «Koli» oli võimatult raske. Ka proove 
sisaldavad pakid ja konteinerid laoti õnnetu transportöörijuhi turjale. Lisaks sellele kõnelesid 
geoloogid otsingute ajal ainult omavahel, pöördudes Bõkovi poole eranditult käskivas kõneviisis. 

Igaühel. oli kaasas automaat. Geoloogidele oli see tüliks ja Dauge tegi kord katset oma automaati 
Bõkovile anda. Too aga protesteeris. Igaüks peab olema relvastatud. Kui tal tuleb kaht automaati 


tassida, siis ei saa ta vajaduse korral rünnakut tagasi tõrjuda ja kaks meest on korraga 
lahinguvõimetud. Väga võimalik, et automaat on geoloogidele tüliks, kuid midagi pole parata. 
Raske? Aga milleks me siis üldse siia tulime? 

«Aleksei, kullake!» veenis Johanõtš. «No kes meile siin kallale tungib? Mis sa ajad tühja juttu! 
Paanikatekitaja! . .. Tee silmad lahti - ümberringi on ju kõik surnud! Niisuguses kiirguses ei saa 
elada ükski loom - või siis vahest ainult sinusugune paksunahaline!» 

Bõkov oli järeieandmatu. Lõpuks Dauge vihastus ja päris kõige sarkastilisema tooniga, mida 
Bõkov kavatseb ette võtta, kui tema, Dauge, siiski keeldub tassimast «seda rauakolakat». 
Bõkov vaatas talle otsa, vidutas pilkavalt silmi ja sirutas põlglikult alumise huule välja. Dauge ainult 
sülgas pahameelest. 
Võit jäi Bõkovile. 


Teravatipuliste kaljude - «Veenuse Hammaste» - mets ulatus peaaegu «Suitsumereni», nagu 
Dauge nimetas halli linikut, millesse oli mähitud Uraani Golkonda kraatri suue. Siin oli palju 
rühmadena ja üksikult seisvaid kaljusid, maapind oli täis lehtreid, lõhesid ja kivirahnude kuhjatisi. 
Korraliku raketodroomi jaoks ei olnud siin võimalik ruumi teha. Ekspeditsiooni kasutuses oli 
kümme aatomimiini ja paarkümmend granaati, kuid sellest ei pjisanud. Golkonda piirialade edukaks 
ründamiseks oleks tarvis olnud tervet ehitajate armeed, kes oleks olnud rikkalikult varustatud 
uusimate lõhkeainete ja mehhanismidega. Kunagi ehitatakse siia hiiglaslikud raketodroomid, mis on 
varustatud võimsate täpse suunamise raadiomajakatega, rajatakse maa-alused kombinaadid 
tuumakütuse tootmiseks ja laiad autoteed, mis läbivad kaljude ahelikku ja musta kõrbet, esialgu 
aga... Esialgu tuli Golkonda kraatri lähedal, sellest mõnekümne kilomeetri kaugusel, leida küllalt 
suur ja küllalt tasane väljak, mida oleks võimalik olnud kohandada esimeste Maalt saabuvate laevade 
vastuvõtuks. Selleks tööks jätkus ka kümnest keskmise kaliibriga aatomimiinist. 

Kuid niisugust väljakut ei olnud seni veel õnnestunud leida. Pärast üht lühikest nõupidamist ütles 
Jermakov: 
«Geoloogid ei jõua ära oodata, millal nad saavad Suitsumerre sukelduda. Neil on õigus: võib-olla 
peitub Golkonda mõistatuse lahendus just seal. See on nii. Kuid me oleme siin esimesed. Meie 
ülesandeks on luure. Me peame kaasa viima väikese mineraloogiliste ja botaaniliste proovide kol- 
lektsiooni, andma Golkondale hinnangu, tõestama ta ekspluateerimise tasuvuse ja üldjoontes 
kindlaks tegema Veenuse koore loomuse. Palun teid tungivalt sellest õigesti aru saada. Muide, Maal 
te saite sellest aru ... Selge: «kullapalavik». . Kuid on veel üks ülesanne - rajada raketodroom, 
olgugi primitiivne. See ülesanne on väga tähtis ja seda täitmata me siit ei lahku, juhtugu mis tahes. 
Maandu- 

misväljak tuleb rajada. Veepuudus lühendab meie kasutuses olevat aega. Kui me kümne maa- 
ööpäeva jooksul oma teel maandumisväljaku jaoks sobivat kopta ei leia, siis viin «Poisi» väljapoole 
kaljude ahelikku ja me rajame väljaku sinna.» 

Jah, veepuudus andis ennast tunda. Deaktiveerimisekg kulus vett. ettenägematult palju. Iga kord 
transportööri tagasipöördumisel pidid luurajad end kessoonis hoolikalt pesema. Kõikjalolev ülipeen 
kleepuv radioaktiivne tolm tungis luureretkede ajal silikeetskafandrite voltide vahele ja temast 
vabanemiseks tuli veerand tundi pöörelda desaktivatsiooniduši tihedate jugade all. Jermakov ise 
kontrollis radiomeetrit käes hoiaes skafandrite puhtust ja vahel juhtus, et ta hooletud pesijad 


kessooni tagasi saatis. Desaktivatsioonivedeliku tagavarad aga vähenesid kiiresti. Suurepärased 
filtrid ja ioniitneelajad ° aitasid vähe. Jermakov proovis läbi kümneid ioniitide kombinatsioone, kuid 
ükski kombinatsioon ei andnud vajalikku efekti. Desaktivatsioonivesi jäi pärast puhastamist 
radioaktiivseks ja tuli ära visata. Golkonda uraniniiditolm sisaldas nähtavasti mingeid radioaktiivseid 
kolloide, mis ei võtnud osa senituntud ioonivahetusprotsessidest. Neljakümneks ööpäevaks 
arvestatud desaktivatsioonivedeliku paak tühjenes kiiresti. Järjekorras oli nailonkottides hoitav 
joogivesi... 

«Poiss» jätkas lääne poole liikumist, jättes Suitsumere voogavad lained enesest paremale. 
Maapind vappus ja kõikus sageli kaugetest tugevatest plahvatustest. Tuulepuhangud tõid halli udu 
pilvi - radioaktiivset tolmu ja auru. Silmapiiril möirgas ähvardavalt purpurpunasesse taevasse sirutuv 
koletislik suitsusammas; mis rippus pulbitseva uraanikatla suudme kohal. Seal moodustusid 
vahetpidamatult transuraanid; nad tekkisid pisitillukeste pesakestena, milles kohe algas intensiivne 
ahelreaktsioon ja plahvatas väike, mõnekümnetonnise trotüüliekvivalendiga ” aatomipomm. Läbi 
binokli paistsid määratu suures pilves sajad vallussäh'atused. Sadadesse kilomeetritesse ula- 
6loniitneelajad- siin: seadmed lahustunud radioaktiivsete ainete kõrvaldamiseks vedelikust. 
Nende seadmete töö põhineb mõnede keemiliste ühendite (ioniitide) võimel vahetada oma ioone end 
ümbritseva lahuse ioonidega. 

TTrotüüliekvivalent-arv, mis näitab, kui suure hulga troüüli plahvatusele vastab 
aatomipommi plahvatus. Trotüül (trinitrotoluool) - praktikas laialdaselt kasutatav lõhkeaine. 

tuva läbimõõduga looduslik uraanikatel pulbitses ja podises tuhandetest plahvatustest. 

«Huvitav koht,» ütles Dauge. «Raske on kujutleda, mis juhtuks siis, kui seal poleks tohutul hulgal 
mitmesuguseid lisandeid, mis neutroneid neelavad. Saja miljoni tonnine vahetpidamatult tegutsev 
aatomipomm!» 

See oli tõepoolest õudne koht. Suitsumüüris süttisid aeg-ajalt salapärased pimestavalt heleda 
pulseeriva lilla valguse vöödid, paiskus üles ja sööstis madalasse .taevasse helendava tolmu fontään. 
Võimas müra tungis isegi läbi akustilise kaitse, millega skafandrid olid varustatud. 

Kord eraldus suitsumüürist raske sinakasmust pilv ja suundus üle tasandiku otse transportööri 
poole. Luugist sisse hüpates jõudis Bõkov märgata, et Golkonda kohale kerkis pimestav sinine 
helendus. Jermakov juhtis «Poisi» eemale, kuid pilv jõudis transportöörile järele ja mähkis ta 
endasse. Soomust tabasid rasked hoobid: pilv kandis enesega kaasas kivitükke ja liivakuhjatisi. 
Termomeetri osuti kerkis kiiresti neljasaja kraadini. Ekraanil hüplesid nagu tookord kõrbeski hatused 
keravälgud; kujutised moondusid. Siis jäi ekraan pimedaks. Jermakov peatas transportööri ja kõik 
istusid kaua liikumatult, kuulatades väljast kostvat sahinat, radiomeetrite tiksumist ja omaenese 
südamelööke. Pilv eemaldus. «Poisist» väljudes nägid nad teda silmapiiril mäeaheliku poole 
roomamas. 

«Nii sünnib must torm,» ütles Jurkovski teda pilguga saates. 

Golkonda hingas. Ajuti tabasid «Poissi» järsud nähtamatu kiirguse puhangud. Indikaatorite lambid 
süttisid ja loendajate tiksumine, mis ei lakanud siin minutikski, muutus pidevaks sirinaks. Õnneks 
möödusid niisugused tormid kiiresti ja tekkisid võrdlemisi harva. Võeti tarvitusele kõik 
ettevaatusabinõud. Tugevdati skafandrite kaitsevõimet. Jermakov süstis iga päev. kogu meeskonnale 
ara diatiini - preparaati, mis tõkestas kiiritustõve arenemist. Geoloogid töötasid raskete, kiirgust 
mitteläbilaskvate kilpide taga. Ja siiski lasus «Poisi» meeskonna kohal kiiritustõve oht. Tekkis 
kehvveresus, vähenes söögiisu. Inimesed muutusid loiuks ja kergesti erutuvaks. Jermakov vaikis ja 
jätkas «Poisi» juhtimist piki Suitsumere kallast. 

Varsti pärast 'Suitsumere äärde jõudmist pani Bõkov tähele asjaolu, mis näis talle kummalisena.. 
Iga kahe 

kümne nelja tunni järel, täpselt.kell kakskümmend null-null plianetoplaani aja järgi (Veenuse 
igaveses purpurses pimeduses kasutasid planetonaudid maapealset ajaarvestust) ronis Jermakov 
vigastatud jalga lohistades komandöritorni; suunas lainurk-kaugusemõõtja lõunasse ja vaatas nagu 
mingit signaali oodates kaua üksisilmi kõrbe poole. Bõkov ei suutnud taibata, mitla Jermakov ootab, 
kuid küsida ta seda ei söandanud. 

Geoloogiline luure andis samal ajal hiilgavaid tulemusi. Golkonda osutus tõeliseks Golkondaks - 
määratute, ammendamatute rikkuste maaks. Uraan. toorium, raadium ... Transuraanid - plutoonium, 
kalifornium, ameriitsium, küürium -, ained, mille tootmiseks maapealsetes tingimustes kulutati 
tohutul hulgal tööjõudu ja tohutuid summasid, ained, mida toodeti ülikeerukate seadmete abil 
kaduvväikestes hulkades, vedelesid siin otse jalge all. Eriliste kulutusteta oli neid siin võimalik toota 
tööstuslikus mastaabis, lausa tonnide viisi. Dauge möirgas vaimustusest ja isegi Jurkovski, kes 
viimasel ajal oli olnud sünge, laulis töö juures, mis tõi enesega kaasa ühe avastuse teise järel. Neid 
avastusi ei olnud võimalik üle hinnata. Nad tähendasid seniolematut progressi energeetikas, tehnikas, 
tööstuses, meditsiinis. Poolusest pooluseni igihaljaste metsadega kaetud ja loendamatutes tuledes 
säravat Maad, mida asustavad terved, tugevad, haigusi mittetundvad inimesed; küllust, suurepäraseid 
linnu, võimsaid elektrijaamu, helget, õnnelikku elu - kõike seda nägi vaimus «Hiuse» meeskond. Ja 
see elu pidi saama võimsat toetust siit, Golkonda mustast uraniniitliivast. Tumeda purpurse taeva all, 
keset ääretut sünget kõrbet läks käputäis inimesi läbi kannatuste, otsingute valu ja seltsimeeste 
hukkumise suure võidu poole. Et paljut saavutada, tuli paljuga riskida. 

Daugel hakkasid juuksed välja langema. Kui ta end pärast magamist kammis, jäid kammile terved 
salgud. Geoloog kõhnus ja muutus nõrgaks, ainult ta silmis põles püsivalt visa tuluke. Temperatuur 
tõusis 39 kraadini. 

«Gripp? Skafandrist väljumata tõmbetuult saada seda peab juba oskama!» imestas Johanõtš 
termomeetrit vaadates. «See on ju absoluutne gripijemperatuur! Eks ole, Anatoli Borissovitš?» 

Jermakov ainult vangutas pead. Ka ta ise ei tundnud ennast hästi nikastatud jalg valutas. See oli 
piinavalt eba- 

mugav. Jurkovski kehale ilmusid paised ja ta muutus üha sõnakehvemaks. 

Bõkovi enesetunne oli teiste omast parem, kuid ta märkas, et ta silmad ei ole korras. Nägemine 
halvenes, kiiresti arenes lühinägelikkus. Jermakov vaatas ta hoolikalt läbi, tilgutas kummassegi silma 
piisa mingit õlist vedelikku ja määras erilise dieedi. Bõkov pani tähele, et sellest päevast peale 
hakkas Jermakov talle kaks korda roh kem aradiatiini süstirna. 

Pinnase tugevale radioaktiivsusele ja saja kraadini ulatuvale temperatuurile vaatamata näis see 
koht olevat elutatud. Ühe luureretke ajal peatus Bõkov, et. silmitseda ilusa hõbedase metalli kristalle 
lõhestunud kivirahnude soonilistes külgedes, ja jäi geoloogidest veidi maha. Akki kuulis ta kaugelt 
hüüdeid. 

Jooksul automaadi kaitseriivi klõpsutades ja vöö vahel olevat granaati kobades tormas ta kära 
suunas. Kalju tagant hüppasid talle vastu geoloogid. Jurkovski vaatas kogu aeg tagasi ja vehkis 
automaadiga. Dauge tiris teda vööst. Mõne sekundi pärast olid nad juba Bõkovi juures ja Dauge 
jutustas katkendlikult, iga minut selja taha vaadates: 

«Küll oli jälk elukas! Nagu luupainaja!... Kas nägid, Volodja? . .. Kujuta ette, Aleksei, otse kaljust 
sirutus välja viie meetri pikkune kael, mille otsas olid nokataolised lõuad... Ma haarasin automaadi... 
Kas nägid, Volodja?» 

«Mitte tuhkagi ma ei näinud,» ütles Jurkovski süngeit, kohendades õlal rippuvat kotti. «Sa pistsid 
kisama, lasksid automaadist valangu, panid siis plehku ja tirisid mind endaga kaasa. Mitte midagi ma 
ei näinud. . .» 

Mõnda aega seisid nad vaikides ja silmitsesid ümbritsevaid musti kaljusid, siis aga hakkas Dauge 
uuesti jutustama, kuidas nad materjali kogudes edasi liikusid, kuidas tema, Dauge, kummardus, et 
maast «üht huvitavat kivikest» võtta, ja äkki liival pikka looklevat varju nägi. Ta tõstis pilgu ja 


jõudis näha ainult niipalju, et küljega tema poole seisva Jurkovski pea kohal sirutus otse kaljust välja 
mingi tohutute lõugadega ja silmadeta maotaolise looma pikk painduv kael. Ta tõstis täiesti 
mehaaniliselt automaadi ja avas tule, siis aga kui koletis haavatuna peaaegu kaljudest kõrgemale 
viskus, kahmas ta Jurkovskist kinni ja pistis viimast enese järel vedades jooksma. 

«Ma imestan kõige rohkem selle üle, et see elukas torkas pea välja otse kivist,» lisas ta, kui oli veidi 
rahunenud. 

«Viirastust nägid!» lõi Jurkovski käega. «See loomake lihtsalt istus kalju all, vaatas ringi ja nägi, et 
Dauge kavatseb oma õilsas hajameelsuses talle pähe astuda. Noh, siis ta otsustaski, et. . .» 

«Jäta; naljad!» pahandas Johanõtš. «Parem lähme vaatame, mis see oli... On sul granaat, Aleksei?» 
«Granaat mul on, aga minna vist ei maksa.» 

«Miks ei maksa? Kas me siis kolmekesi temast jagu ei saa? Pealegi lasksin ma ta maha, jumala eest. 
Noh, Volodja?» 

Jurkovski seisis otsustusvõimetult ja klõpsutas automaadi kaitseriivi. Bõkov ütles paluvalt: 

«Ei maksa, seltsimehed! Mulle ei meeldi need kaljud. Parem tuleme siia tagasi tankiga. .. 
«Poisiga».» 

«Lähme,» ütles järsku Jurkovski. «Kui sa ta tapsid, siis on see väga huvitav. Meie bioloogid 
satuvad vaimustusse. Bõkov aga võib äärmisel juhul oma tanki juurde tagasi minna.» 

Bõkov tahtis öelda, et käske annab siin tema, kuid otsustas siis mitte vaielda: võib-olla oli see 
tõepoolest suure teadusliku tähtsusega leid. 

Nad läksid ettevaatlikult, ümberringi pilke heites ja üksteise lähedale hoidudes. Bõkov hoidis 
granaati viskevalmis. 

«Siin,» ütles Dauge. 

Ta lähenes kalju jalamile, patsutas seda millegipärast käega, kummardus, võttis maast kivikese ja 
pistis selle kotti. 

«Kõige järgi otsustades lasksid sa mööda, kullake!» ütles Jurkovski kahjurõõmsalt. «Lähme koju, 
aeg on lõunat süüa. . .» 

Bõkov vaatas ringi: kaljud, kivirahnud, liiv, kruus. Kaljul olid kolme-nelja meetri kõrgusel nähä 
siksakilised põletusjooned - laskude jäljed. Nähtavasti oli tegemist õige kenakese elukaga - 
arusaadav, miks Dauge nii kähku sääred tegi. 

«Jah, mööda lasksin!» ütles Johanõtš ohates. «Kahju.! Oleks olnud tore eksponaat meie 
muuseumile. . .» 

Tagasiteel heitis Jurkovski Dauge üle nalja, nimetades teda «draakonite võitjaks», lõunalauas aga 
kõnelesid kõik ebaharilikult palju - esimest korda mitme viimase päeva jooksul. Kuuldes Johanõtši 
rõõmsat naerulaginat, mõtles 

Bõkov tahtmatult, et pole halba heata: viimasel ajal ei olnud olukord transportööris kuigi 
kiiduväärne. Juhtum geoloogidega nagu kõrvaldas haiglase pinge ja tegi kõik jälle sõpradeks. Ent 
kui Jurkovski vihjas lauas kaks korda täiesti sõbralikult Bõkovi välimusele ja isegi pöördus tema 
poole palvega ulatada konservikarbiavajat (hämmastades Bõkovit kirjeldamatult), siis Jermakov ei 
jätnud pärast lõunat märkimata, et väikese salga tegevus viimaste sündmuste välteloli ettevaatamatu. 
Jurkovskile otsa vaadates rõhutas komandör (kõige leebemas toonis), et väljaspool «Poissi» 
töötavate inimeste ohutuse eest kannab täit vastutust Bõkov. Johanõtš vastas sellele laialt naeratades: 
«Just nii!», Jurkovski nägu aga tõmbus pilve. 

Tund hiljem, kui Bõkov transportööri juhtis, möödudes ettevaatlikult hiiglaslikest kivirahnudest, 
Jermakov aga istus oma märkmete taga, ütles Dauge järsku valju sosinaga: 


«Vaata korraks siia, Volodja! Näe, kus on alles leid!» 

«Mm-jaa, Johanõtš!» lausus Jurkovski pärast lühikest vaikust üsna vaimustatult. «See on 
sensatsioon! Kust sa ta leidsid?» 

«Sellesama kalju alt, kus elutseb draakon. Vaata, kivike on üpris lihtsa välimusega, aga mulle torkas 
kohe silma ta kuju.» 

«Trilobiit. . Kivistunud trilobiit! Maal lähevad meie poisid arust ära!» 

«Trilobiit Veenusel?» küsis Jermakov imestunult. «Kas olete kindel, Vladimir Sergejevitš?» 

«Noh, olgem täpsed: see pole just päris trilobiit,» seletas Dauge. «Erinevused on silmanähtavad, 
kuigi ma ei ole spetsialist. Aga sarnasus on üllatav ja üllatav on üldse juba see faktki - kivististe 
esinemine Veenusel! 

Niipalju kui ma tean, ei ole veel kunagi teistel planeetidel kivistisi avastatud...» 

Kummaline leid käis käest kätte. Teda anti vaadata ka Bõkovile. See oli väike hallikas kivike, 
millel paistis selge jäljend suure pea, pikliku keha ja paljude kõverate jalgadega olendist. Dauge 
seletas, et see lülijalgne on miljoneid aastaid pinnases lebanud ning seal kivistunud ja et Maal 
leitakse sageli organismide kivistisi, mis on väga sarnased käesolevaga. Sadade miljonite aastate eest 
asustasid need väikeloomad Maa ookeane, siis aga surid nad vaesekesed teadmata põhjusel välja. 

«Mõistatused, mõistatused!» jätkas ta silmi välgutades. 

«Golkonda on suur mõistatus, «Veenuse Hambad» on mõistatus, punased pilved - mõistatus, soo, kus 
asub «Hius», mustad tormid, kuma Golkonda kohal... Nüüd see trilobiit .. Kas siin tõesti kunagi oli 
meri? ...» 

«Sinu draakon, «Ophidius Dauge»,» täiendas Jurkovski. 

«Tahmashibi mõistatus,» meenutas Jermakov. 

«Mõistatused, mõistatused...» 

Bõkov, ei öelnud midagi, kuid mõtles Bogdanile. Ja arvatavasti mõtlesid temale ka kõik teised, sest 
rõõmus meeleolu kadus akki ja kõnelus katkes järsult. 

Möödus veel ööpäev, «Poiss» liikus kiiresti läane poole, otsides kohta maandumisväljaku jaoks. Ja 
jälle andsid enesest märku salapärased olendid, kes neid paiku asustasid. Dauge, kes järjekordse 
peatuse ajal luugist esimesena väljus, nägi «Poisi» alt välja roomamas hiiglasuurt madu ja sööstis 
karjatusega tagasi transportööri. Bõkov pööras transportööri ringi ja tantsis Jurkovski sõnade järgi 
trepakki, kaevates kahtlases kohas roomikute abil liiva sisse tohutu suure augu, kuid koletis oli 
nähtavasti jõudnud varjule minna. 

Jermakov käskis Bõkovil valvsust kahekordistada ja too ei jäänud nüüd enam sammugi 
geoloogidest maha. 

Ta kandis kaasas nelja granaati ja hoidis automaati kaenla all, olles iga silmapilk valmis tuld 
avama. Kuid päevad möödusid, «draakoneid» ei ilmunud ja pinge lõd-venes järk-järgult. 

Bõkov pani tähele, et geoloogid muutusid rahulikumaks ja rõõmsamaks. Mõnikord nad isegi 
hullasid töö ajal nagu poisikesed: maadlesid, lagistasid täiest kõrist naeru ja naljatasid heatahtlikult 
Bõkovi kulul, tehes näo, nagu kavatseksid nad Jermakovi teadmata jalgsi Suitsumerre minna. Bõkov 
pahandas ja isegi karjus vihaselt nende peale, kuid hingepõhjas tundis suurt rõõmu ja kergendust. 
Esmakordselt pärast Bogdani hukkumist läks kõik jälle oma rööbastesse. 

Pärast kümnetunnilist tööpäeva «õhtust» süües unistasid Jurkovski ja Dauge teineteise võidu 
ekspeditsioonidest Golkonda südamesse, vaidlesid planeedi kehas oleva hiiglasliku kraatri tekkeloo 
üle ja hüppasid sellelt teemalt järsku planeetide uurimise uutele probleemidele. Jurkovski kinnitas ja 
vandus rusikaid vastu rinda surudes, et pärast seda kui Golkondaga on kõik lõpetatud, taotleb ta 
ekspe- 

ditsiooni saatmist kohutavale Jupiterile, kus hukkus Paul Danger. Dauge vastas pahaselt, et Jupiter ei 
ole midagi muud kui hiiglasuur vesinikumull ja geoloogil pole seal midagi peale hakata, et Jupiter 
pole üldse veel inimestele jõukohane, isegi mitte footoniraketi kasutamisel, ja et just niisugustel 
puhkudel ütlesid muistsed hiinlased: «Kui ninasarvik kuu poole vaa.tab, siis venitab ta asjatult oma 
kaela.» Jurkovski ümatas põlglikult ja hakkas sõrmi kõverdades tõestama: «Esiteks... Teiseks...» 

Bõkov kuulas neid läbi poolune sooja tundega, nautides sõprust ja heaolu. Kõik olid jälle head 
seltsimehed, igaüks oli täis energiat ja unistusi, ekspeditsiooni kordaminek näis olevat lähedane ja 
kindel. 

Ootamatu juhtum muutis jälle kõike. 

Kord läksid Bõkov ja Dauge luurele. Jurkovski jäi materjale läbi töötama ja Golkonda geoloogiliste 
rikkuste esialgse uurimise kohta koostatava aruande mustandit kirjutama. 

Kahekesi teeleminek oli Bõkovile vastumeelt. Võimalus kohtuda draakonitega ei meelitanud teda 
põrmugi. 

Sõbrad kõndisid umbes kaks tundi, ilma et oleks juhtunud midagi erakordset. Siis asusid nad 
tagasiteele. Bõkovil, kes kogu aeg oli nurisemata talunud Johanõtši ülemuslikku tooni, konteinerite 
raskust ja kaalukate granaatide valusat peksmist vastu reisi, muutus enesetunne halvaks. 

Peavalust nägu krimpsutades .lonkis ta suurte sammudega astuva Dauge kannul ja tegi loiult katseid 
rasket koormat mugavamini õlgadele seada. («Kas nad veel kaua kavatsevad oma kive transportööri 
tassida? Niigi pole enam kusagil magada. . .») Silmad valutasid. ümberringi õõtsusid kõrini 
tüüdanud kaljud, kivirahnude kuhjatised, põhja poolt paistev han suitsulinik. . . «Jään vist haigeks,» 
mõtles ta, ükskõikselt. Oli tahtmine pikali heita ja silmad sulgeda. «Bum-bum-bum,» kõmises uniselt 
ja igapäevaselt Golkonda.. . 

«Jälle!» Dauge hääl sundis teda virguma. «Mulle ei meeldi mitte põrmugi sellised moodustised!» 

Nad seisid suure lehtri äärel. Lehtri sügavuses mustas põhjatu auk, millest sirutusid kaugele igasse 
külge praod. 

«Vaata, kuidas lehtri ääred on sulanud,» ütles Dauge. 

«Kohutav temperatuur - tuhandeid kraade!» 


218 


«Maa-alune. plahvatus?» küsis Bõkov loiult, tundes, et ta keel takerdub. («Paha lugu .. Kiiresti 
transportööri, magama...» ) 

«Maa-alane aatomiplahvatus.. .» Dauge lisas migagi sosinal läti keeles. «Mulle ei meeldi 
absoluutselt niisugused moodustised. Mulle ei meeldi pinnase värvus.» 
Ümberringi näis. kõik olevat kaetud punase kirmega. 
«Siin on kõik punane. Punane ja must...» Bõkovile meenus Bogdan. «Lähme, Dauge. Ma olen väga 
väsinud.» 

Nad astusid mõned sammud, ja äkki karjatas Dauge metsikult ning ootamatult. Bõkov toibus ja 
pomises paigal ringi tammudes: 
«Mis? Kus?. .» ; 
«Granaat! Granaat, Aleksei!» karjus Dauge teda õlast raputades. «Kähku, kähku!» 
Bõkov tiris granaadi vöö vahelt välja, ilma et ta ikka veel oleks taibanud, kuhu seda visata. Dauge 
aga surus automaadi vastu kõhtu ja hakkas otse enda ette tulistama. 

Ümberringi olid samasugused kaljud nagu ennegi ja Bõkov nägi, kuidas sisisev kiir jättis 
lõhestunud kivile pikad mustad vöödid. 

«Draakon!» karjus Dauge. «Granaat!» Ta vajutas vahetpidamata automaadi paästikule, sihtides 
mingit nähtamatut märki, mis oli temast umbes kümne meetri kaugusel. 
Bõkov ei näinud midagi. 


«Dauge,» pomises ta. «Johanõtš, kallis... Mis sul viga on?» 
Dauge langetas lõpuks automaadi. 
«Läks ära,» ütles ta veidra häälega. «Läks ära. . . Miks sa talle granaadiga ei virutanud?» 

Bõkov vaatas viimast korda ringi. Ta oleks väga tahtnud näha midagi kahtlustäratavat, olgu see 
mis tahes, kuid ümberringi oli kõik tühi ja ta pistis granaadi tagasi vöö vahele. 

«Johanõtš, lähme... Lähme, kallis...» 
Nad liikusid aeglaselt edasi. Dauge kõndis märgatavalt vaarudes ning ajas kõneldes segi vene ja läti 
keele sõnu. 
«Poisi» juures ootasid neid kaaslased. 
«Mis juhtus?» küsis Jermakov. A 
«Absoluutselt kummalised loomad,» hakkas Dauge segaselt rääkima. «Tohutu suured elukad... 
mustad, kümne meetri pikkused. . . Nahk läigib, nagu oleks märg. . . Miks . sa talle granaadiga ei 
virutanud, Aleksei?.. .» 

Tal aidati transportööri ronida ja kiiver maha võtta. Geoloogi nägu oli higist märg, silmad ekslesid. 
«Aga miks nad läbi paistavad?» päris ta nukralt ja langes näoli patjadele. 

Ta seati mugavamasse asendisse ja ta vajus silmapilkselt tinaraskesse unne. Jermakov kuulas ära 
Bõkovi ettekande, vaikis kaua ja küsis siis ainult: 

«Aleksei Petrovitš, kas te olete täiesti veendunud, et mingit draakonit ei olnud?» 

«Mingit draakonit ei olnud,» vastas Bõkov kindlalt. 
«Paha lugu...» pomises Jurkovski huult hammustades 
Jermakov käis veidi aega mööda kabiini, võttis siis arstiriistade kasti ja istus magaja kõrvale. Ka 
Jurkovski läks sinna. Kostis mingit kummalist häält, mis sarnanes tasase raginaga, oli tunda osooni 
lõhna, siis oigas Johanõtš pikalt ja kaeblikult. 
«Korras, korras,» ütles Jurkovski lahkelt. 
Jermakov. tõusis. 
«Väga paha,» lausus ta. «Dauge on haige ja . . .» Jurkovski tõstis kuulatades pea. 
«... mulle meenub Tahmashib,» jätkas Jermakov tumeda häälega. «Sümptoomid on samasuguse'd. 
Sarnaneb hallutsinatsioonidega .. .» 
Kui «Poiss» uuesti teele asus, virgus Dauge, tõusis istuli, silus juukseid ja ütles rahulikult: 
«Sõidame, nagu näib?» 
Ta kõrval tukkuv Bõkov kergitas end. Johanõtš vaatas tema poole ja naeratas: 
«Maga, maga, Ljoška! Anna andeks, äratasin su üles. . .» 

Jurkovski jäi liikumatult oma laua äärde istuma, vaadates imestunult ja rõõmsalt nende poole. 
Jermakov peatas transportööri, hõõrus tugevasti peopesadega põski ja ütles kergendatult: 
«Näib, et läks mööda...» 


SÜNNIPÄEV 


Bõkov tegi katset laubalt higi pühkida ja tõmbas pahaselt käe eemale. Alatasa läheb see kiiver 
meelest! Mõnikord lähenevad sõrmed iseenesest kuklale, et seda raskel silmapilgul kratsida, 
teinekord püüad hajameelselt šokolaaditükki suhu pista ja satud siledale läbipaistvale tõkkele. Varem 
oli tal mõtiskledes harjumuseks alumist huult näppida - seilest harjumusest tuli loobuda. Dauge 
märkas seda ja pidas viivitamatult lühiloengu teemal «Astronautiliste skafandrite osa inimkonna 


võõrutamises rumalatest harjumustest». 

Teist ööpäeva langes madalast taevast musta helbelist tolmu. Must lumi keerles nõrkades 
tuulepuhangutes ja kat- 

tis ulatuslikku tasandikku, mille keskel «Poiss» seisis. Bõkov vaatas ringi. Vedas, vedas! Nende ees 
laius suurepärane, umbes kahe tuhande ruutkilomeetrise pindalaga looduslik raketodroom, täiesti 
tasane, kui mitte arvestada kümmekonda uraniniitliivast kerkivat kaljut Lõunast, kõrbe poolt, ääristas 
tasandikku «Veenuse Hammaste» poolring; kaugel põhjas kõmises Suitsumere liniku taga Golkonda. 
Selleni oli umbes nelikümmend kilomeetrit — ei liiga vähe ega ka liiga palju. Pinnas oli radioaktiivne 
parajasti sel määral, et toita seleen-tseeriumpatareisid - raadiomajaklate energiaallikaid. 
Raadiomajakad tuli püstitada maandumisväljaku servadele, võimalikult võrdkülgse kolmnurga 
tippudesse. Algul aga tuli tüliks olevad kaljud õhku lasta. Tõenäosus, et laskuv planetoplaan võib 
nende vastu põrgata, oli küllalt suur, sest nad turritasid kahe rühmana peaaegu otse keset tulevast 
raketodroomi. See oli jõukohane ülesanne. Bõkov paigutas geoloogide abiga põhjapoolse kaljude 
rühma keskele kaks miini - plahvatus pidi kivisambad pinnasest välja rebima ja tolmuks pihustama. 
Teine, lõunapoolne, kuuest kaljust koosnev rühm otsustati õhku lasta «ülalt». Miin kavatseti 
paigutada ühe samba tippu ja plahvatus pidi kõik kaljud hävitama - maasse rammima, nagu ütles 
Dauge. 

«Missugusele lainele häälestada?» hüüdis Jurkovski. Ta istus hävitamisele määratud kalju tipus, 
kuhu äsja mõninga vaevaga oli tõstetud miin. 

«Indeks kaheksa!» hõikas Bõkov pead kuklasse ajades talle vastu. 

«Ahaa. .. selge. . .» Jurkovski siluett liikus musta lumetui su viirgudes punaste pilvede tausta!. 
«Valmis! Noh, näib, et on kõik? . .» 

«Ronige alla!» hüüdis Aleksei Petrovitš. 

«Huvitav, mis näo sa siis teed, kui kaljud ei purune,» märkis Johanõtš, kes istus Bõkovi kõrval 
transportööri tornil. 

«Pole viga, küll purunevad,» vastas Bõkov hajameelselt, jälgides murega mööda püstloodset 
siledat seina allaroniva Jurkovski osavaid liigutusi. «Mis pagana pärast ta ilma köieta ronib?. .. 
Tross on ju ometi olemas. .. No kuhu ta läheb! Mitte ei saa ilma trikkideta. . . Mis siis nüüd - ei siia 
ega sinna? .. .» 

Jurkovski oli kuue või seltsme meetri kõrgusel nagu kleepunud musta kivi pinnale; ta näis 
liikumahma ja ainult 

ebaloomulik asend ning kiire kähisev hingamine andsid tunnistust kohutavatest pingutustest, mida ta 
tegi. 
Dauge hüppas ärevalt püsti: 
«Vladimir, mis sul on?. .» 
Jurkovski ei vastanud ja libises järsku alla nagu lahti murdunud kivi. Bõkov tõmbus kühmu ja sulges 
tahtmatult silmad. Kui ta need uuesti avas, siis nägi ta, et geoloog ripub kolm meetrit allpool, hoides 
kätega kramplikult kinni kaljunukist, mida alt näha ei olnud. 

«Volodja!» Johanõtš hüppas transportöörilt maha ja iooksis kalju juurde. 
«Rahulikult, Dauge!» Jurkovski hääl. oli pingutusest ainult veidi katkendlik. «Kui kõrgel ma olen?» 
«Meetrit neli!» oigas Dauge. «Lõhud ennast ära, põrguline!» . 
«Mine eemale!» ütles Jurkovski ja lendas alla. 

Ta kukkus klassikaliselt, kõigi reeglite kohaselt, hüppas elastselt üles ja langes küljele. Bõkov 
laskus kiiruga transportöörilt, kuid kartmatu geoloog oli juba istukile tõusnud. 

Siis sai Bõkov oma hääle tagasi. 


«Mis huligaansus see on, seltsimees Jurkovski?» möirgas ta. «Kuidas te julgesite niimoodi 
riskeerida? Silmapilk minge komandöri juurde ja kandke ette!» 

«No mis te nüüd, Aleksei Petrovitš!» Jurkovski tõusis osavalt ja raputas end kogu kehast, 
kontrollides, kas kõik on korras; ta hääloli alandlik. «Neli meetrit - see on ju naljamäng! Otsustage 
ISE. . .» 

Kuid Bõkov tormitses: 
«Te oleksite väga hästi võinud laskuda mööda trossi! Te käitusite nagu poisike! Leidsite aja 
spordiks!... See on pagan teab mis!...» 

«Jäta ometi, Aleksei!» Dauge haaras hellitavalt Jurkovski õlgade ümbert kinni. «Muidugi poisike! 
Aga mis sa temaga teed - uljaspea!. . .» 

««Uljaspea»! . .. Murrab kaela ja jända siis temaga.. .» 

«Andke andeks, Aleksei Petrovitš,» ütles Jurkovski ootamatult ja Bõkovi viha lahtus korrapealt. 
«Kandke komandörile oma käitumisest ette,» pomises ta ja läks kalju jalamile, et trossi kokku 
kerida. 

Geoloogid abistasid teda. 

«Päris kahju seda õhku lasta,» ütles Dauge tuisukeerisesse mähitud kaljule osutades, kui nad 
pärast töö lõpetamist kogunesid avatud luugi juurde. «Barbaarsus - 

hävitada V. Jurkovski suurt kangelastegu tähistav mälestussammas .. .» 
Ja ta patsutas luugist sisseronivale sõbrale nii tugevasti selga, et too silmapilk kessooni pimedusse 
kadus. 

Jermakov suunas transportööri lõunasse ja peatas ta alles otse «Veenuse Hammaste» aheliku 
juures, Hävitamisele määratud kaljud kadusid silmapiiri taha musta tuisku. 

«Kas alustame, Anatoli Borissovitš?» küsis Bõkov. 

«Alustage.» 

Bõkov vajutas raadio teel juhitava õhkimisseadme lülitile. Ekraanil sähvatas ere valgus, mis seejärel 
kohe tumenes; kaugel kerkisid tuules raskelt õõtsudes kolm veripunast suitsu- ja leegisammast, mis 
valgusid ülal laiali seenekujulisteks pilvedeks. Silmapiiri tagant lähenes piksemürin, mis mattis 
enesesse kauge Golkonda kõma, kandus üle «Poisi» ja veeres tüminal edasi. 

Samal päeval lakkas must lumesadu ja äkki saabus arusaamatu pimedus. Ootamatult kustusid 
purpurpunased pilved. Kõrbe kohale laskus pilkane öö. Ümberringi laiuvad uraniniitliiva väljad 
fosforestseerisid nõrgalt, lõhedest kerkis sinakalt helendavat suitsu, mis tuules edasi kandus. 

Algas raadiomajakate püstitamine. Töötati pimedas, kiivritele kinnitatud laternate valguses või 
«Poisi» prožektorite kiirtes. Raadiomajaka monteerimine ja ülesseadmine oli kerge - hoolikas 
treening Seltsmendal Polügoonil andis end tunda -, kuid seleen-tseeriumelemente sisaldavate tohutu 
suurte kangaste mahalaotamine võttis palju aega. Üldse tuli lahti pakkida, transportöörist välja 
kanda, maapinnale laotada ja pealt liivaga katta sajad ruutmeetrid õhukest elastset kilet. Töö oli igav 
ja väsitav: Päeva lõpuks olid inimesed kurnatud ja heitsid otsekohe magama, joonud suuri vaevu 
tassi puljongit ja söönud tüki leiba. 

Töötasid geoloogid ja Bõkov. Jermakov ei saanud peaaegu üldse liikuda ja istus tundide viisi 
järjest transportööris, pidades «Hiusega» sidet ja püüdes televiisorit korda seada; ta tegi päevikusse 
märkmeid, jälgis ekspress-laboratoariumide näitusid ja töötas Golkonda ümbruse kaardi kallal, 
kandes musta ja värvilise tušiga hoolikalt nailonile kriipsukesi ja tingmärke; halle huuli vastamisi 
surudes kompis ta kokkukuivanud veekotte ja arvutas midagi endamisi, punakad laud langetatud 
silmadele. Nagu varem, nii ka nüüet iga kahekümne nelja tunni järel, viis minutit enne 

kella kahtkümmend «Hiuse» aja järgi, kustutas ta transportööris valguse, ronis komandöritorni, 
kummardus kaugusemõõtja okulaaride juurde ja vaatas kaua üksisilmi lõuna poole. Kui lõppes 
«vaiba» laotamine järjekordse majaka ümbrusse; ronis ta Bõkovi abiga transportöörist välja, 
kontrollis seadet ja pani selle ise tööle. 

Side «Hiusega» oli ajuti hämmastavalt hea - see oli Veenuse eetri üks järjekordseid kapriise. 
Niisugustel perioodidel kõneles Jermakov Mihhail Antonovitšiga iga kolme-nelja tunni tagant. 
Krutikov päris uudiseid ja saatis tervisi. Ta ütles, et tunneb =nnast suurepäraselt ja kõik on täiesti 
korras, kuid ta häälest kõlas sageli niisugune igatsus Maa ja seltsimeeste järele, et Bõkovi süda 
muutus raskeks. Seejuures aga ei teadnud tüürimees ju veel midagi Bogdanist... 

Ja siiski olid need suurepärased, kõige paremad minutid. Lesida pakivirnal, valutav kurnatud keha 
lõdvestatud, ja kuulata - nagu kuulatakse muusikat - tüürimehe kauget, veidi kähisevat häält. Ja 
mõelda, et tööd on veel jäänud teha üsna vähe, et hea Mihhail Antonovitš on elus ja terve, et «Hius» 
tuleb varsti siia, uuele raketodroomile, võtab nad pardale ja viib siit ära. 

Meeskonna tervis hakkas uuesti halvenema. Igaüks püüdis oma haigust hoolikalt teiste eest 
varjata, kuid see ei õnnestunud kuigi hästi. Bõkov, keda öösiti, äratas valu silmades, nägi sageli, 
kuidas Jermakov, võtnud end paljajalu, silmitses oma paistetanud pahkluud ja oigab tasa läbi 
kokkusurutyd hammaste. Jurkovski sidus salajas paiseid kätel ja jalgadel. Dauge olukord oli eriti 
halb. Ta näis peaaegu tervena, kuid teda piinas mingi arusaamatu varjatud haigus. Geoloog kõhnus, 
visalt püsis tal kõrge temperatuur. Jermakov tegi, mida suutis: andis rahustit, kasutas 
elektroteraapiat, kuid see kõik aitas vähe. Haigus ei kadunud ja kutsus ajuti esile kummalisi 
sonimishooge, mille vältel geoloog hädakisaga põgenes kujuteldavate madude eest. See oli kohutav 
ja keegi ei teadnud, mida teha. Niisugustel minutitel ei näinud ta kedagi, toibudes aga ei mäletanud, 
mis temaga oli juhtunud. .. 


Teise raadiomajaka püstitamine lähenes lõpule. Tööd oli jäänud veel ainult mõneks tunniks, kui 
end tublisti väsitanud Bõkov korraks transportööri lipsas, et laubalt higi pühkida ja veidi hinge 
tõmmata. Geoloogid jäid viimast 


225 


sada kilogrammi seleen-tseeriumkangast maha laotama. Jermakov askeldas raadioaparatuuri juures 
lusase, rahulolematu näoga. Bõkov ootas veidi ja küsis siis ettevaatlikult: . 
«Kas on midagi tõsist?» 
Jermakov võpatas ja pöördus ringi. 
«Ah see olete teie, Aleksei Petrovitš... Jah, side katkes. 
Ootamatult ja. .. küllalt kummaliselt...» 
Ta ajas,end sirgu ja hakkas käsnaga oma määrdunud käsi pühkima. Bõkov vaatas äraootavalt talle 
otsa. 
«Ma kõnelesjn Mihhailiga ja . . .» - komandör kõhkles - «ja j ärsku side katkes.» 
«Aparatuuri viga?» 
«Ei, aparatuur on korras. Ilmselt meil lihtsalt ei vedanud. Enne seda oli side haruldaselt hea.» 
Bõkovile tundus, et komandöri toonis on midagi ebatavalist. Tükk aega vaatasid nad vaikides 
teineteisele otsa, siis küsis Jermakov: 
«Kas tööd on veel palju?» 
«Eh Paariks tunniks. Mitte rohkem...» 
«Hästi.» Komandör heitis pilgu käekellale ja küsis nagu möödaminnes: «Aleksei Petrovitš, ega te 
pole kunagi lõuna pool mingeid valgussähvatusi näinud?» 
«Lõuna pool? Seal, kus on «Hius»? Ei, Anatoli Borfssovitš. Lõunas, soo piirkonnas, ei esine neid 


ju kunagi. Vähemalt seni pole esinenud.» 
«Ja-jah, teil on õigus. ..» Jermakovi hääloli nüüd rahulik. «Lõpetage töö - ja siis puhkama. Palju 
pole enam teha jäänud.» 
Bõkov kinnitas uuesti kiivri ja tõusis. Ta tundis ennast järsku puhanuna ja virgena. Ukse juures ta 
peatus: 
«Ma tulen varsti tagasi, Anatoli Borissovitš, ja aitan teil väljuda.» . 
Jermakov tõstis pea, vaatas uuesti kella ja ütles mõistatuslikult: 
«Tarvis on jälgida silmapiiri, Aleksei Petrovitš.» 
«Silmapiiri?» 
«Jah, lõuna poolset, kus on s00. . .» 
«H-hea küll...» . 


Öösel ärgates'nägi Bökov, et Jermakov istub vastuvõtja juures. Sidet ei olnud. «Hius» vaikis kogu 
öö. Kogu öö ja kogu järgmise päeva. .. 

Kolmas, viimane majakas püstitati väga kiiresti - vähem kui kümne tunniga. Jermakov väljus 
«Poisist», kõndis tugevasti longates mööda seleen-tseeriumkanga elastset, liiva ja kruusaga kaetud 
pinda, kontrollis lülitusskeemi ja pani seadme tööle. 

Planetonaudid seisid väikese tuhmilt läikiva torni juures ja vaikisid. Kõik oli endine. Seal, kus 

Golkonda uraanikatel plahvatustest pulbitses, kõrgus jälle nagu ennegi purpurpunane valgusmüür. 
Maapind vappus jalge all. Lõuna pool, musta kõrbe kohal liikusid pilkases pimeduses tuulispead. 
Majakas vilistas vaevu kuuldavalt ja peenike nähtamatu raadiokiir alustas oma hoogsat ringliikumist 
mööda taevalaotust - horisondilt seniidini ja seriiidist horisondini, nagu joonistades tohutu suurt 
lõputut spiraali. 
Töö on tehtud. «Poiss» lahkub siit, «Hius» tõuseb soost ja pöördub tagasi Maale. Palju, palju kordi 
lööb must taevas purpursest valgusest särama, saabuvad ja lahkuvad künmed planetoplaanid, kolm 
tugevat madalat tornikest aga saadavad ikka eetrisse oma signaale: «Siin on maandumisväljak, siin 
on Golkonda, siin on teie eesmärk, kosmose veeta ookeanide hulkurid!» 

«Nii.. . Raketodroom «Uraani Golkonda number üks» on valmis esimeste planetoplaanide 
vastuvõtuks,» ütles Jermakov kõrge kõlava häälega. «Kuueteistkümnendal septembril 19... aastal 
kell seltseteist nelikümmend viis . .» 

Kõik vaikisid. Jermakov tõstis käe ja lausus pidulikult, valju ja selge häälega: 

«Meie, Nõukogude planetoplaani «Hius» meeskonna liikmed, kuulutame Nõukogude 
Kommunistlike Vabariikide Liidu nimel Uraani Golkonda koos kõigi ta aaretega inimkonna 
omandiks!» 

Bõkov lähenes majakale ja kinnitas kuuetahulisele sambale laia kanga. Tuul haaras ja rullis lahti 
punase, purpurses hämaruses peaaegu mustana näiva lipu; kodumaa lipu, kuldse tähega ja suure vana 
embleeiniga - sirbi ja vasaraga: . 

«Hurraa!» hüüdis Jurkovski ja Dauge plaksutas käsi. 


Sellega lõppes pidulik tseremoonia. 


Transportööri tagasi pöördunud, istus Jermakov kohe vastuvõtja juurde, Jurkovski aga võttis kiivri 
peast; ringutas, haigutas suure suuga ja viskus oma magamisasemele: 

«Noh, Johanõtš, millega sa meid kostitad?» päris ta. Nüüd meenus Bõkovile, et täna on Johanõtši 


sünnipäev. 

Juba esimese majaka püstitamise ajal oli Dauge sellest rääkinud, kutsunud pidulikult «pühitsema 
seda tähtsat päeva jõukohase joomingu ja sööminguga ning vastavate kõnede pidamisega» ja lisanud 
värssides: 

Peoõhtu algab minu auks, 

teid ootan selleks puhuks. 

End peske, pange riidesse 

nõu annan igaks juhuks! 


Bõkov naeratas lõbusalt ja küsis: «Kus on siis lubatud road?» 

Dauge hakkas askeldama, kobas oma kotis ning tõi sealt päevavalgele hoolikalt paberisse mähitud 
pudeli, kaks karpi rollmopsi ja paksu tüki läti suitsupekki. Ükski neist maiuspaladest ei kuulunud 
planetonautide igapäevasesse toiduratsiooni. Daugel oli õnnestunud need salakaubaua kaasa tuua. 
Bõkov laotas laiali väikese lina ning võttis puhvetkapist klaasid, kahvlid ja polüetüleenpakendis 
leiva. Jurkovski kraaksatas, ütles paljutähendavalt: «Ohoo!» ja nihutas end improviseeritud 
peolauale lähemale. Soomustransportööri sisemus omandas otsekohe piduliku ilme. Tekkis kuidagi 
hea ja erakordne tunne. Dauge vabastas pudeli paberist, asetas ta keset lina ja hõõrus ihalevalt käsi. 
Jurkovski kammis juuksed siledaks. Bõkov mõtles hetke ja sidus skafandrile ette kaelasideme, 
millega viis sünnipäevalapse rõõmsasse hämmastusse. 

Nende paljutõotavate ettevalmistuste vältel istus Jermaküv kiivrit peast võtmata raadioaparatuuri 
ees. Olles lõpetanud mingid arvutused, hakkas ta «Hiust» välja Kutsuma. Kuid eeter vaikis. 
Reproduktorist kostis ainult kähinat, vilistamist ja krpaksumist. Mihhail Antonovitš ei vastanud. 
Jermakov lülitas apraadi välja, võttis väsinud liigutusega kiivri peast ja riputas korralikult seinale. 
Bõkov märkas imestusega, kui süngeks ja karmiks oli muutunud komandöri nägu. Jermakovile tegi 
miski väga tõsist muret. Tegi tõsist muret nüüd, kus oli ära käidud nii raske ja töörohke tee, kus oli 
jäänud ainult anda Krutikovile käsk, ja oodata «Hiuse» saabumist uuele raketodroomile? 
Kummaline. . .Aleksei Petrovitš haaras alumisest huulest kinni. 

«Seltsimehed, soovitan kõigil puhata ja...» Jermakov 

jäi vait ja vaatas imestades lõbusate sõprade poole; ta kulmud kerkisid. «Mida teie siin sepitsete?» 

«Peoõhtu algab minu...» alustas Dauge ja takerdus. 

Komandöri näoilme hämmastas teda. «Anatoli Borissovitš! Täna on ju pidupäev.. teatavas mõttes 
liigud...» 

«Tal on sünnipäev, Anatoli Borissovitš!» ütles Jurkovski lõbusalt, kohmitsedes pudeli kallal. 
«Joome lonksu konjakit ja ajame veidi juttu.» 

Jermakov vaatas kordamööda Jurkovski, hämmeldunud Johanõtši ja ulja Bõkovi poole (viimane 
varjas kiiresti käega rumala kaelasideme). Ta pilk muutus soojaks. 

«Olgu,» ütles ta ja pani raadioaparatuuri kõrvalolevale lauale laotatud kaardi kokku. 

Kõik võtsid väärikalt laudlina ümber istet. 
«Kas joome terviseks?» küsis Jermakov, võttes Jurkovskilt vastu kollase klaasi. 

«Tingimata,» vastas too ja ütles pidulikult: «Täna pühitseme kaht sündmust. Täna sündisid suur 
G. J. Dauge ja väike raketodroom «Uraani Golkorida». Mõlemal on suur tulevik, mõlemad on meie 
südamele kallid. Elage, kasvage ja kosuge! Hurraa, hurraa, hurraa!» 

Teisel pool seina vilistas kuum tuul, «Poisi» ümber tuiskas musta liiva. Võõras kottpime öö 
ümbritses igast küljest väikest: mugavat elu ja valguse nurgakest. 

«Hea rollmops,» ütles Jurkovski isuäratavat kalakülge hoolikalt kahvli ümber keerates. «Armastan 
väga rollmopsi .. .» 

Johanõtš. vangutas pead ja ütles Jermakovi poole. pöördudes: 


«Muuseas, rollmopsiga juhtus mul kord väga huvitav lugu. Õigemini mitte rollmapsiga, vaid. . 
Kujutlege: Gobi. kõrb, paar telki -geoloogiline ekspeditsioon. Kolmesaja kilomeetri ulatuses mitte 
ühtki asulat; ulukid, imetore. Meil, noortel praktikantidel, oli pudel konjakit ja hoolega hoitud purk 
rollmopsi. Ootasime mingit eriti pidulikku sündmust, et, see tähendab...» Dauge plõksutas väljen- 
dusrikkalt sõrmi. «Noh, tuligi lõpuks. niisugune sündmus. Ühe tüt.. . Ühe seltsimehe sünnipäev nagu 
praegugi. Kogunesime kõik kuuekesi oma telgi juurde. Pesime käed puhtaks, tegime konjakipudeli 
lahti, lõikasime leiba. Panime selle kõik teodoliidikotile ja mina, nagu mäletan, asusin teiste isukate 
pilkude all ihaldatud purki avama. Saate aru, kogu aeg olime söönud ainult lambaliha ja sinki... 

Hirmus tahtmine oli midagi soolasemat saada! Ja siis, niipea kui olin purgi avanud...» 
Dauge tegi pausi. Bõkov köhatas kannatamatult ja ütles: «Olid purgi avanud - ja siis?» 
«Teate, ma ei mäletagi õieti, kuidas see juhtus. Vaatasin juhuslikult üles, üle seltsimeeste peade - 
nemad olid muidugi kõik purgi kohale kummardunud -, ja nägin, et mööda naaberluite nõlva roomab 
loogeldes tohutu suur sinkjashall uss... Tõeline boamadu. . üleni keerdudes...» 
«Valetad!» ütles Jurkovski veendunult. 
«Oodake, Vladimir Sergejevitš!» peatas Bõkov teda pahaselt. «Las ta räägib.» 
«Ei valeta, Volodja. See oli allergorhoi-horhoi.» 
«Aller ... mis asi?» küsis Bõkov. 
«Allergorhoi-horhoi,» kordas Dauge. «Nähtavasti ainus maakeral elav maismaaloom, kes on 
varustatud elektrienergiaga.» 
Jurkovski tõmbas meelde tuletades kulmud kipra. 
«Allergorhoi-horhoi. Seda looma kirjeldas vist esmakordselt Ivan Jefremov pool sajandit tagasi ühes 
oma Gobi-jutustuses. On nii?» 
«Tõsi,» nõustus Dauge. «Pärast selgus, et selle poole sajandi jooksul olime meie kolmas või neljas 
ekspeditsioon, kes teda nägi.» 
«Ja mis siis juhtus?» ei kannatanud Bõkov välja. 
Dauge ohkas: 
«Muidugi mõista mitte midagi erilist. Mina pistsin röökima, ja hüppasin püsti. Rollmops lendas liiva 
sisse. Me tormasime telki püsside järele, aga kui tagasi jõudsime. . .» 
Ta lahutas käsi. «Ei mingeid šansse. Elektrimadu oli kadunud.» 
«Küllap sa vist poiste käest said,» ütles Jurkovski ja sirutas uuesti käe rollmopsi järele. 
«Oh ei! Kuni ekspeditsiooni lõpuni muust juttu ei olnudki kui ainult allergorhoi-horhoist.». 
«Mina, ei ole kõrbes küll midagi niisugust näinud..» märkis Bõkov. 
Dauge seletas, et allergorhoi-horhoi elutseb tõenäoliselt vaid Mongoolia Gobi kõige kuumemates ja 
kõrbelisemates osades. 
«Mul on ettepanek...» ütles Jurkovski. 
«Vabandage,» katkestas teda Jermakov. Ta tõusis ja lülitas vastuvõtja” sisse. 

Ruuni täitis otsekohe vilistamine ja ragin. 

Geoloogid vahetasid pilke. . 

«Kas sidet. pole?» küsis Dauge erutatult. 

«Ei ole. Juba teist ööpäeva,» vastas Bõkov tasase häälega, vaadates silmanurgast komandöri poole. 
Jermakov pööras vastuvõtja lülitit ja ragin vaibus kohe. «Me alustame teekonda «Hiuse» juurde» - ta 
vaatas kella - «veidi rohkem kui tunni aja pärast. Muidugi kui vahepeal midagi ei muutu...» 
Planetonaudid vaatasid jahmunult üksteisele otsa: «Lubage,» kortsutas Jurkovski kulmu, «aga 
Suitsumeri ?» 


«Kas me siis Suitsumerre ei lähegi?» küsis Dauge häm 
mastunult. 
Komandör vaikis. 
«Aga. .. nagu me kokku leppisime, peab Mihhail Antonovitš ju «Hiuse» siia tooma. Raketodroom on 
vastuvõtuks valmis... Mihhail ootab ainult teie käsku...» 
«Sidet pole...» ütles Jermakov kõlatult. 
«Mõni asi!» Jurkovski kehitas õlgu. «Seda on varemgi olnud. Ootame...» 
«... ja ühtlasi uurime Suitsumerd,» lõi sekka Dauge. 
«Seda nimetatakse kasuliku ühendamiseks...» 
Jermakov vangutas pead: 
«Ei, me sõidame «Hiuse» juurde.» 
Ta ütles seda väga pehmelt ja ta häälest kostsid täiesti tundmatud noodid: näis, et komandör palub. 
«Võib-olla side taastub, võib-olla aga ka mitte. Me ei või oodata. Peame viivitamatult «Hiuse» 
juurde tagasi pöörduma. Vett on jäänud vähem kui neljaks ööpäevaks. Homsest päevast peale 
vähendan veenormi.» 
Jurkovski hüppas jalule: 
«Ära minna? Kui on tehtud ainult pool tööd? Piirduda armetute raasukestega, kui saladuste ja 
mõistatuste-aardekamber on kahe sammu kaugusel? Meile usaldati ülimalt vastutusrikas ülesanne...» 
Bõkov mõistis; et see on otsustav kõnelus. Seda oli alustatud juba korduvalt: geoloogid nõudsid 
juba ammu visalt kaugeleulatuvat luureretke Suitsumerre. Kuid Jermakov kas vaikis või andis nii 
ebamääraseid vastuseid, et geoloogid, suutmata üle astuda ekspeditsiooni distsipliini seadustest, olid 
lausa lämbumas vihast ja ränkadest sõnadest. 

Tõsi küll, Bõkov poleks oodanud, et otsustav kõnelus toimub just nüüd, kus nad olid kavatsenud 
paar-kolm nii 

mõnusat tundi veeta. Õhtu on lõplikult rikutud... Jääb ainult üle sellega leppida ja kuulata... Ja kui 
tarvilik, anda oma hääl. Selle tarvilikkuses aga Bõkov ei kahelnud: piisas pilgust vaidlejate 
kõhnadele kahvatutele nägudele. Igaüks oli täis otsustavust ja igaüks oli veendunud. et just temal on 
ÕIGUS... 
Jermakov katkestas Jurkovskit: 
«Kas. geoloogilised andmed Golkonda ümbrusest on teie arvates küllalt täielikud?» 
«Andmed Golkonda kaugest ümbrusest?» Jurkovski vidutas silmi. 
«Jah, kaugest ümbrusest.» 
«Andmed on suhteliselt täielikud,» ütles Dauge ettevaatlikult, «kuid . . .» 

«Te lõpetasite Uraani Golkonda ümbruse maakide kvalitatiivse ja kvantitatiivse koostise esialgse 
uurimise.» Jermakovi hääloli nüüd vali ja järsk. «Te tõestasite Golkonda ümbruse kõlblikkuse. 
kaevandustööde organiseerimiseks. Kogusite põhjalikud andmed kõne all oleva rajooni looduslike 
tingimuste kohta. Mõõtsite radioaktiivsuse. Koostasite geoloogilise ja topograafilise kaardi. Uurisite 
selles rajoonis geofüüsikaliselt Veenuse siseehitust...» 

«Aga andmed on ebamäärased ega ole küllalt täielikud,» segas vahele Jurkovski. «Kuna meil on 
võimalus saada palju täpsemaid andmeid, siis...» 

«Meil ei ole seda võimalust!» ütles Jermakov selge häälega. 
«Kuidas ei ole?!» 

«Ma litlesin juba. Võin korrata. Vett on jäänud neljaks ööpäevaks. Sidet ei ole. «Hiuse» olukord 
soos on ebakindel. Retk Suitsumerre oleks antud tingimustes avantüür. Kui transportööriga juhtub 
mingi tõsine avarii, siis võib see viia kogu ürituse läbikukkumisele. Peale selle. . .» 

«Mis juttu saab olla avantüürist, kui kõne all on valitsuse ülesanne?» Jurkovski hüppas püsti. «Meile 
anti teha ülimalt vastutusrikas töö ja meie teeme sellest ära ainult poole. See on ju häbi! Millal siia 
ükskord inimesed tulevad!. ..» 


«Kui me tagasi pöördume, siis tulevad nad varsti, aga kui me siia jääme, siis mitte kunagi... Või 
kahekümne aasta pärast! Ma ei kavatse ekspeditsiooni tulemustega riskida.» 
«Risk! Jälle risk!» tormitses Jurkovski. «Ma ei karda 

riski! Öelge mida tahes, Anatoli Borissovitš, aga argpüksideks te meid teha ei saa!» (Jermakov 
võpatas tahtmatult: need olid ta enese sõnad.) «Ekspeditsiooni põhiülesanne jääb täitmata. !» 
«Pole õige,» segas vahele Bõkov. 

Talle meenus ootamatult kõnelus Jermakoviga lennu algul ja ta mõistis otsekohe põhjusi, mis 
sundisid komandöri ettevaatusele. Geoloogid, kes olid harjunud sellega, et Bõkov ennast tavaliselt 
niisugustesse kõnelustesse ei seganud, vaatasid talle imestunult otsa. Ainult Jermakov ei liigutanud 
end. 

Bõkov jätkas: 

«Ekspeditsiooni põhiülesandeks ei ole see. Te mäletate halvasti komitee käskkirja. 
Ekspeditsioonipõhtiülesandeks on «Hiuse» katsetamine.» 

«Aleksei Petrovitšil on õigus. Meie põhiülesandeks on tõestada, et ainult «Hiuse» tüüpi raketid 
võivad Veenuse vallutamise ülesande lahendada. Tõestada seda! Peale selle toimetada Maale 
esialgse luure andmed. Meil on need andmed olemas. Raketodroom on ehitatud. Jääb teha ainult 
peamine - tagasi pöörduda.» 

Õnnetu sünnipäevalaps hakkas tülgastusega rollmopsi närima - oli näha, et ta vannub alla. 
Jurkovski hüüdis kibedusega: 

«Jätta pooleli niisugune töö!» 

«Lähed püüd püüdma, kaotad kanagi, Vladimir Sergejevitš. Pealegi oleme me oma töö teinud...» 
«Teie pole spetsialist,» ütles Jurkovski teravalt. 

«Ma olen komandör!» Jermakovi põsesarnadel mänglesid lihased ja ta ütles end taltsutades: «Ma 
vastutan kogu ürituse eest. Oleksin võinud lihtsalt käskida, kuid ma kuulasin ära teie põhjendused 
ja... leidsin, et need ei ole veenvad. Ei maksa enam sellest rääkida... Pealegi, kui Mihhail meiega 
lähema tunni jooksul ühendusse astub ja «Hiuse» ära toob, siis annan teile veel kaks-kolm päeva.» 

Õhtu oli kahtlemata rikutud. Geoloogid istusid noruspäi teineteise kõrval. Jermakov asus jälle 
tegevusse vastuvõtja juures. Reproduktor vilistas ja ragises kurjakuulutavalt. Möödusid minutid. 
Sidet ei olnud. Unustatud pudel seisis üksildaselt keset valget lina. 

«Kr-rak, kr-rak, tii-iu-u, füi-ii...» tegi vastuvõtja. Seinalolevates indikaatorites süttis aeglaselt 
punane valgus. 

Radiomeetrite tiksumine muutus sirinaks. 

«Veenus tervitab sind, Johanõtš,» ütles Jurkovski puise häälega. 

«Oh jumal, jumal!» ohkas sünnipäevalaps kirjeldamatu nukrusega ja kirus endamisi läti keeles. 
«Füii-i-i-uu,» kostis reproduktorist. 

«Kas pelide lahkumislaulu sa kuuled? 

Nii kurblikult karjatab see .. 

Taas Udude Lapsi on ootamas tuuled. 

Kui kauaks? Kas kauge on tee?» 


hakkas Jurkovski äkki tuttava lüürilise laulu viisil vaikselt laulma. . 
«Ohoo, see on midagi uut!» elustus Dauge. «Aga edasi?» 

«Kas kaasa laulad?» küsis Jurkovski veidi hämmeldunult. 
«Muidugi! Lase käia!» 

Jurkovski kordas ja Dauge lõi hirmsa häälega kaasa: 


«Taas Udude Lapsi on ootamas tuuled. 
Kui kauaks? Kas kauge on tee? 
Näe, kisendav kajakas sööstab kui kivi, 
veetinasse vedades vao, 
ning mustade karmide mastide rivi 
lausvihmade kangasse kaob... 
Aoeelsetes tuultes, all tusase taeva, 
kus valkavad vahused veed, 
käed mehised roolivad tugevat laeva 
ja ududes otsivad teed, 
Kes teab, kunas meeskond jääb tormide kanda, 
kes teab, kus on karine koht, 
või meeletu murdlaine mühiseb randa, 
või varitseb liiviku oht? 
Kes teab, kunas purjede pinevus raugeb 
ja kuivusest nagiseb peel, 
ning metsaselt kaldalt, mis sinerdab kaugel, 
õrn tuuleõhk suudleb neid veel? 
Kus maailma äärde laev viimati sõuab, 
kus sadama leiab, kes teab? ... 
Kes Udude Lastest kord koju veel jõuab? ... 
Kas kaua neid ootama peab? ... 


«Kas kaua neid ootama peab?..» kordas Dauge mõtlikult. «TuJli poiss, Volodja, hästi tehtud...» 
Valati joogi klaas konjakit. Jurkovski toetas oma 

ilusa, veidi halli pea nukralt kätele. Jermakov mõtles millestki pingeliselt ja vaatas iga minut 
mehaaniliselt kella. Bõkovi meel läks õige kurvaks, ta nõjatus istme seljatoele ja sulges silmad. 
Mällu kerkisid südamele kallid, kohutavalt kauged pildid: kõrge sinine, taevas, mahesoe tuuleke, 
valgete pilvetuustide peegeldused tumedas värelevas veelombis... Maa... 

Jermakov tõusis järsku ja ütles kella numbrilaualt pilku pööramata täiesti rahulikult: 

«Vabandage, ma lülitan valguse välja. Tarvis on ümbrust vaadata. Aidake mind, Aleksei Petrovitš.» 

Nad ronisid komandöritorni. Jermakov kustutas valguse, suunas kaugusemõõtja lõunasse ja 
lähendas silmad okulaaridele. Bõkov kummardus teise kaugusemõõtja juurde. Ta silmade ees 
tinajasmustas ringis, mida lõikas fosforestseeriv niitrist, madalal musta põhjatu horisondiriba kohal 
süttisid äkki teineteise järel kaks eredat veripunast tähekest. 

«Lugemid,» kähistas Jermakov ootamatult ta kõrva juures. «Lugemid, Bõkov! Ärge tukkuge, kur . 
8.) 

Midagi mõtlemata, kiiresti ja masinlikult suunas Bõkov niitristi kummalistele sähvatustele. 
Punased tähekesed tuhmusid ja kustusid. Jermakov lülitas tornis valguse sisse ja hakkas palavikulise 
kiirusega oma kaugusemõõtja trumlitelt lugemeid võtma. 

«Kui palju teie saite?» küsis ta kiiresti. 

«Kõrgus kümme kraadi null kaheksa minutit, asimuut kolmteist kraadi kakskümmend kuus 
minutit... Aga Mis.. .» 

«Vaikige, Aleksei Petrovitš.» Jermakov kirjutas arvud märkmikku. «Vaikige. Hiljem räägime.» 
Bõkov võttis sõrmedega alumisest huulest kinni. 

«Valgust!» hüüdis järsku Jurkovski. «Süüdake valgus! Daugel on jälle halb! .. .» 


GOLKONDA VIIMANE SÕNA 


«Poiss» liikus aeglaselt edasi. Üle ekraani libisesid sagedaste kaljude, kivikaose kontuurid. 
Hiiglaslike kivirahnude valgetel lõhestunud pealispindadel tantsisklesid Golkonda kauge kuma 
vastuhelgid. 

Isegi niisugusel teeloleks «Poisi» juht võinud arendada kaks korda suuremat kiirust, kuid iga kord, 
kui transportöör järjekordse augu läbimisel rappus, oigas Jurkovski pimedas kajutis valjusti läbi une 
ja juht surus hambad kokku, nagu oleks tal enesel piinarikkalt pakitsenud paisetega kaetud keha. 

Läbi ühetoonilise mootorimürina kostis raadiovastuvõtja summutatud raginat; komandör ei 
lülitanud aparaati nüüd minutikski välja. Ta istus klapplaua taga ja krabistas paberitega. Tõuked 
segasid teda ilmselt väga, kuid ta vaikis. 

Kui imelik see kõik oli, kui vähe sarnane pildiga, mida Bõkov nii sageli oli kujutlenud! Luure on 
löpule viidud, raketodroom - ehitatud, puhastatud tasandikule laskub pidulikult «Hius», tore, 
suurepärane kohtumine, mugavad kajutid, hea, tubli Mihhail Antonovitš ja - lõpuks! - koju. .. Ja 
nüüd selle asemel: kummalised sähvatused lõunas, meeletu kihutamine mööda ülestuhnitud 
maapinda ja komandöri võõrastavalt külm, pinget väljendav nägu. Veel kunagi ei olnud Bõkov teda 
sellisena näinud... Hea küll, on arusaadav, et oleks olnud riskantne jääda ootama side taastumist 
«Hiusega», kui pardal on raskesti haige Dauge ja veevaru kõigest kolmeks-neljaks ööpäevaks. On 
arusaadav, miks Jermakov otsustas «Hiuse» juurde tagasi pöörduda. Aga milleks niisugune 
kiirustamine? Miks omistas komandör sähvatustele lõunas niisugust tähtsust? Oli selge, et ta neid 
ootas. Kas tõesti oli see Mihhail? Kas tõesti. . . 

«Aleksei Petrovitš, mul on tarvis teiega rääkida,» ütles Jermakov tasase häälega. 

Bõkov vastas ümber pöördumata - kogu ta tähelepanu köitis tee -: 

«Kuulen teid, Anatoli Borissovitš.» 

Auk. Tõuge. Jurkovski oigab unes valjusti. 

«Peatage transportöör.» 

«Kuulen. . .» 

Jermakov istus paljapäi klapplaua taga. Mahe helesinine valgus langes kaardile ja komandöri 
peenikestele valgetele sõrmedele, mis mänglesid pliiatsiga. 

«Kuulake mind tähelepanelikult, Bõkov. See on väga tähtis. Kas mäletate kaht sähvatust lõunas?» 
«Jah.» 

«Ma määrasin nende koordinaadid eeldusel, et need on signaalraketid...?» 

««Hius»?!» 
«Seda ma ei tea. Vaadake. . .» 
See oli läbiuuritud maa-ala kaart.. Bõkov nägi tohutu suure soo - mudakraatri - peaaegu korrapärast 
ringi ja sellesse märgitud ristikest -- «Hiuse» laskumiskohta. «Poisi» teekond läbi kõrbe ja 
kaljuaheliku raketodroomini «Golkonda-l» oli kaardile kantud peene punktiiriga. Teravalt torkas 
silma Golkonda tintmust laik, mida tuhkjashalle vööndina ümbritses Suitsumeri. 

Jermakov osutas pliiatsiteravikuga väikesele punasele ringile soost kagu pool: 

«See punkt siin. Te näete, et ta jääb soost kõrvale... Just sealt lasti raketid välja - muidugi kui need 
üldse olid raketid. Määramise täpsus on viis kuni seltse kilomeetrit.» 
«Aga kuidas ja miks võis «Hius» sinna sattuda?» 

«Ma ei öelnud, et see on «Hius». Aga. . .» 

«Mis siis?» 

Jermakov tõmbus küüru ja masseeris oina haiget jalga. 

«Lugu on nii, Bõkov. Praegu me läheme sinna, kuhu «Hius» laskus. Sohu. Raketid võis välja lasta 
mingi ekspeditsioon, kes teadis, et me viibime kusagil selles rajoonis. Võib-olla ei olnud see midagi 
muud kui automaatselt juhitav transpordirakett toidumoonaga. Või polnud seal üldse' midagi. Me 
võisime näha atmosfäärisähvatusi... Kuigi need langesid kummalisel viisil ühte meie leppesig- 
naaliga.» 

«Täpselt kakskümmend null-null?» küšis Bõkov. «Kakskümmend kaksteist,» täpsustas Jermakov 
külmalt. «Aga Mihhail pidi ju vajaduse kor... pidi signaliseerima täpselt kell kakskümmend?» 
«Jah.» 

Bõkov tundis rinnas selgesti halva eelaimuse jahedust. «Side katkes väga kummaliselt,» jätkas 
Jermakov nagü valjusti mõeldes. «Reproduktor hakkas undama ja ma ei kuulnud Krutikovi enam 
peaaegu üldse. Kuid mulle näis, et ta hüüdis mulle midagi just nagu... erutatult. Liiga erutatult. .. Siis 
jäi kõik vait. Ja nüüd vaikib ta juba kolmandat ööpäeva.» 

Ta kummardus Bõkovi kõrva juurde. Hetke vältel hiilgasid ta silmad kabiini hämaruses nagu 
kassil. 

«Olgu mis on, ühe kaardi annan ma teile. Peitke see ära ja hoidke enda juures. Hoidke teda kogu 
aeg enda juures. Teine jääb mulle, ma panen ta siia, laualaekasse. Mis ka ei juhtuks, hoidke kurssi 
soole. Ärge otsige uut teed. Me ei tohi aega kaotada. Hoidke kurssi «Hiusele». Ainult sel juhul, 
kui «Hiust» soos ei ole. . .» 

Bõkov hoidis hinge kinni. 

«Muide, ma loodan kõige paremat;» lõpetas Jermakov niisuguse tooniga, et Bõkov mõistis: 
komandör peaaegu ei loodagi kõige paremat. 

Nad vaikisid mõne hetke. 

«See on kõik, mida ma tahtsin teile öelda. Hoidke kurssi soole!» Jermakov köhatas tasakesi ja 
pöördus tagasi raadiovastuvõtja juurde. 

«Poiss» liikus uuesti paiggst, purustades ellda all kiviprügi. Bõkov ei pööranud nüüd enam 
tähelepanu Jurkovski oietele. Spidomeetri osuti roomas üle kolmekümne. Transportööri kiirus 
SUUrenes. 

««Hius»,» mõtles Bõkov. «Mihhail Antonovitš... Kas tõesti juhtus õnnetus? Kas tõesti planetoplaan 
hukkus?» 

Kähinal hingab õnnetu Dauge, pea selga heidetud, sisselangenud näol laikudena ebaterve puna. 
Õudne, arusaamatu haigus. Mis see küll on? Mingid vahendid ei aita. 

«Palavik, mis hukutas Tšehhoslovakkia planetoplaani meeskonna,» ütles Jurkovski. Liivapalavik. 
Kuid miks haigestus sellesse ainuüksi Johanõtš? Siin, «Poisi» pardal, olid nad .kõik võrdsetes 
tingimustes. Tõsi küll, seal, kaljude vahel, kui nad kadunud Bogdani otsisid, ronis Dauge kord ilma 
skafandrita transportöörist välja ja ahmis tolmu. .. Aga... kui see on tõesti liivapalavik, siis on tubli, 
ausameelse Dauge lood väga halvad. Jermakov ütles: 

«Sinine taevas ravib kõiki haigusi paremini kui ükski arst.» Noh, aga kui nad näevad sinist taevast 
alles pika, väga. pika aja pärast?.. Vaene Johanõtš! 

Silmad valutasid tugevasti. Bõkov tõstis vasaku käe klahvidelt ja hõõrus ettevaatlikult paistetanud 
lauge. «Valutavad?» küsis ootamatult Jermakov. 

«Jah. Teevad tüli.. .» 

Jermakov istus ettevaatlikult Bõkovi kõrvale ja heitis pilgu spidomeetrile. Nelikümmend. viis 
kilomeetrit tunnis. Vähe. Transportöör hüppas õhku, lõgisevate roomikute all purunes kivi. «O-ooh 


pagan!» oigas selja taga Jurkovski. Spidomeetri osuti vabises juba seitsmekümne lähedal... 


«Poiss» oli kaljuaheliku lähedal, kui Bõkov märkas otse ees punaseid laike ja vööte, mille kohal 
virvendas raske lillakas aur. Kummaline tulejõgi tõkestas «Poisil» tee. Bõkov peatas transportööri ja 
kutsus tasakesi Jermakovi. Mõlemad kummardusid vaateluugi juurde ja silmitsesid mõnda aega 
vaikides seda erakordset nähtust. 

«Kas proovime läbi minna?» küsis lõpuks Bõkov. Jermakov vangutas ebamääraselt pead: 

«Ei... Ei maksa. Parem teeme katset kõrvalt mööda sõita.» 

«Mis see võiks olla?» 

«Ei tea. Viige transportöör lähemale.» 

«Poiss» roomas aeglaselt paarsada meetrit edasi ja peatus. Mustal pinnasel helendasid erepunased 
looklevad vöödid. Eemal, lilla auruvine taga liitusid need üheksainsaks vaarikpunaseks laiguks. 
Näis, nagu voolaks kusagilt kõrbe pinnale hõõguv laava. Bõkov nägi, kuidas punane laava 

väli aeglaselt, peaaegu silmale märkamatult lähenes suurele mustale kivirahnule. Rahnu jalamil see 
kerkis, pundus ja roomas kivile. 

«Liigub,» pomises Jermakov. 

Kivirahn kadus punase liikuva taigna alla. 

«Mis pagan see on?» A 

«Lähme välja ja vaatame,» ütles Jermakov otsustavalt. Ta tõusis kiiresti, oigas tahtmatult ja varises 
tugitooli tagasi. «Ei, minust pole minejat... Äratage geoloogid, Aleksei Petrovitš.» 

Nad ei väljunud otsekohe transportöörist. Selles vaarikpunases helendavas massis oli midagi 
kurjakuulutavat. 

Isegi Jurkovski vaikis, kui Bõkov areidi ette pani: 

«Võiks lähemale minna ja seda nähtust manipulaatoritega uurida. . ..» 
«Võiks küll,» toetas Dauge ebakindlalt. «Minu arust ei ole see laava . . .» 
Jermakov kummardus, krimpsutas nägu ja kompis oma jalga. 

«Olge ettevaatlikud. Vähimagi ohu korral pöörduge transportööri tagasi. Te jõuate alati ära tulla. 
Ta liigub aeglaselt.» 

Kessooni ukse juures vaatas Bõkov tagasi. Jermakov istus küürutõmbunult juhtimispuldi ees, 
pööramata pilku vaateluugist paistvalt purpurpunaselt vöödilt. Tal ei olnud skafandrit seljas ja 
Bõkov nägi ekraani roosakas valguses ta tugevasti rusikasse surutud sõrmi. .. 

Värelev mass liikus kahel pool edasi, piirates transportööri tohutu suure poolrõngana. 
Ettenihkunud pikad harud nagu kompisid pinnast. Kogu selle liikuva punase vaiba kohal hõljus 
virvendav lilla udu. Kõrvaklappides kõmeses kauge Golkonda ning kostis ühetooniline krigin ja 
sahin: purpurpunane vool lohistas enesega kaasa kive ja kivikilde. «Hämmastav sarnasus 
elusolendiga,» pomises Dauge. «Ära räägi rumalusi, Grigori,» ütles Jurkovski. 

«See on elusolend. Vaata kombitsaid - need otsivad kaljude vahel teed. . .» 

«Mitte midagi nad ei otsi.» 

Dauge kummardus, võttis maast munakivi, ütles: «Noh, proovime!» ja virutas kivi punasesse massi. 
Bõkov, kes ei jõudnud teda takistada, tõmbus pingule, olles valmis igasugusteks ebameeldivusteks. 
Kuid midagi ei juhtunud. Kivi kukkus punasele pinnale, põrkas üles, veeres veidi maad 

ja peatus mustendades. Ta ümber kerkisid roosakad uduviirud. Siis kadus kivi, nagu oleks ta sulanud 
- punane mass imes ta endasse. 


«Temperatuur on normaalne,» teatas Jurkovski käel olevat terrnomeetrit vaadates. «Viiskümmend 
neli koma kolm kraadi. Siinsetes tingimustes täiesti normaalne. See pole laava.» 

Nad läksid päris lähedale. Lilla udumüür oli otse nende silme ees; veel mõni samm, ja nad oleksid 
astunud kummalisele vaarikpunasele vaibale. 

«Ei maksa edasi minna,» ütles Bõkov. «Mul läheb kiivris radiomeeter hulluks.» 

«Mnjaa,» venitas Johanõtš peatudes. «Kiirgus tugevneb. See aine kiirgab. Volodja . . .» 
«Näen,» pomises Jurkovski, laskus kükakile ja silmitses tähelepanelikult purpurpunase vooluse 
serva. 

Maapinda kattis paks helendav kiht, mis oli pealtnäha väga tugev ja poorne nagu käsn. See roomas 
aeglaselt mööda maad ja kummus kohati üles, veeretades kive liivast välja. 

«Paksus umbes viisteist sentimeetrit,» määras Jurkovski, jälgides, kuidas kiht teravale kivikillule 
roomab. «See ei ole elusolend, Griša! Ta ei ole üldse tundlik välisärrituste, suhtes.» 

«Veidrik!» Dauge kehitas õlgu. «Käsn ei ole ka üldse tundlik välisärrituste suhtes. See on 
tõenäoliselt mingisuguste mikroorganismide koloonia.» 

«Mikroorganismid. .. Nii tugevas, kiirguses kui siin?» Jurkovski just nagu mõtles kuuldavalt. 
«Kuigi elusolendid võivad muidugi kohastuda igasuguste tingimustega. Seda enam, et see sodi ise ka 
kiirgab... Selles suhtes on sul õigus, Johanõtš. Aga kuidas sa seda tõestad? Võtame proovi ja kodus 
va atame.» 

«Tahendab te arvate, et «Poisiga» võib üle selle punase välja sõital» küsis Bõkov. 
Geoloogid vaikisid veidi aega; siis ütles Dauge: 

«Pigemini jah kui ei. Laava see igatahes ei ole.» 

«Siis lähme transportööri. Jermakov ootab.» 

«Kohe, Aleksei. Enne tuleb ainult sellest sodist proov 

võtta.» 

Punases valguses helkiv transportöör seisis neist umbes saja meetri kaugusel. Luugiava 
mustendas. Vaarikpunane kiht näis ringi ümber transportööri voolavat: juba paistsid 

pimeduses kaugemalt ta lillakasse auru mähitud vöödid. Kiht piiras «Poissi» kolmest küljest. Bõkov 
tundis ängistust. 

«Teeme kiiremini, seltsimehed,» ütles ta. «Mulle ei meeldi millegipärast selle huvitava 
loodusnähtuse käitumine.» 

«Ma jooksen kohe konteineri järele, oodake üks hetk,» pomises Dauge ja hakkas kõikuval sammul 
«Poisi» suunas sörkima. 

Bõkov saatis teda pilguga, pöördus siis Jurkovski poole ja nägi, et too püüab soome pussiga kihi 
küljest tükki lahti lõigata.. 
«Ei maksa, Vladimir Sergejevitš. Milleks? Võtame proovi mampulaatoriga.» 

Noaga töötav Jurkovski ähkis ja puhkis vihaselt. Nuga tungis kergesti elastsesse massi, kuid see 
liitus jälle otsekohe ta järel. Tulivihaselt rebis jaraius geoloog tihket, sültjalt võbisevat massi. 
Lõpuks õnnestus tal sellest paksu punast tükki eraldada. Tiheda pilvena kerkis helendavat gaasi. 
Jurkovski ajas end sirgu ja veeretas tüki jalaga kaugemale — mustal liival eretas punane laik. Selja 
tagant kostis müra. Nad vaatasid ümber ja nägid Dauget, kes oli «Poisilt» alla kukkunud ning istus 
totras poosis maapinnal. 

«Oh sind. . .» ütles Jurkovski tusaselt. 

Dauge tõusis kiiresti, kummardus ja hakkas jalge alt kobamisi midagi otsima. Bõkov jõudis näha, et 
tulekarva kombitsad ümbritsesid juba transportööri, olles temast umbes kolmesaja meetri kaugusel 
ühinenud. Nad moodustasid peaaegu korrapärase rõnga. 

«Rõngas .. .» mõtles Bõkov järsku. «Tulerõngas... Kus ma olen midagi kuulnud rõngast?» 


Dauge tuli juba, vedades rihmapidi mööda maad metallkonteinerit radioaktiivsete proovide jaoks. 
Kaenla all hoidis ta rasket kilpi. 
«Pagana pihta!» ütles Jurkovski hämmastunult. 
Bõkov vaatas maha ja nägi, et kihist lahtilõigatud tükk oli tähekujuliselt laiali valgunud ning saatnud 
punase vaiba suunas välja pikad peened harud. Ja äkki meenus talle: «Punane rõngas! Hoidu punase 
rõnga eest! Tahmashibi mõistatus .. .» 

Samal hetkel võpatas maapind. Bõkov kaotas tasakaalu ja oleks peaaegu kukkunud. Ta nägi, 
kuidas Dauge kõik käest pillas ja maha langes, Jurkovski aga ennast neljakäpakile ajas ja tõusta 
püüdis. 

Mustas taevas sähvatas pimestav valkjassinine välk. Teine tõuge paiskas Bõkovi pikali. Jalge alt 
kostis kõrvulukustav ragin. Kõik ümberringi mürises. 

«A-a-a!» karjus Jurkovski läbi kohutava müra vaevukuuldavalt. 

Pinnase konarustest kramplikult kinni hoides nägi Bõkov, kuidas «Poisi» kõrval maa avanes ning 
leegisammas üles paiskus. Lõõskavas udus oli näha, kuidas end ahtrile püsti ajanud transportööri 
roomikud meeletult pöörlesid, kuidas Johanõtš tõusis ja uuesti silmili kukkus. Bõkovit haaras 
talumatu kuumus, mis tungis läbi skafandri silikeetkoe. Pooleldi teadvusetult tõusis ta jalule, hoidis 
end suure vaevaga tasakaalus, astus mõned ebakindlad sammud viltuvajunud transportööri poole ja 
kukkus uuesti: maapind kadus tal jalge alt. Mürin vaibus silmapilkselt. Läbi silmadesse valguva higi 
nägi Bõkov, kuidas vabisev lõhestunud maapind vähehaaval tuhmilt, tuhkpunaselt helendama hakkas 
ning punase hõõgumiseni kuumenenud transportöör sulavasse liiva vajus. . 

«A-a-a!» karjus selja taga Jurkovski. 

Hambaid kokku surudes ja pealekippuva nõrkusega võideldes sundis Bõkov ennast selle kaebliku 
hüüde suunas roomama. Ta nägi Jurkovski musti, nagu söestunud käsi, mis talle vastu sirutusid. Ja ta 
leidis eneses veel jõudu ka selleks, et haaras nendest kätest kinni, toetus vastu maad ja tiris geoloogi 
vaarikpunasest massist eemale. 

Pärast seda kaotas ta küll teadvuse, kuid nähtavasti mitte kauaks, sest toibudes-nägi ta, et 
Jurkovski lamab ta kõrval, käed ebamugavalt keha alla painutatud, et hõõguv maapind «Poisi» 
ümber pole veel jõudnud tumeneda ja et transportöör on tugevasti küljele kaldunud ning sügavale 
sulasse pinnasesse vajunud, plastmassist soomus aga suitseb, tõmbudes halliks ja kiiresti tumenedes. 

Taevast olid kadunud pimestavad sinakasvalged vöödid. Kõrvus kõlas lakkamatu läbilõikav helin 
ja Bõkov ei taibanudki otsekohe, et seda häält teeb radiomeetri loendaja. «Kümned, sajad 
röntgenid,» vilksatas ajus põgus mõte, mis kohe jälle kadus. Ta tõusis jalule, haaras liikumatul 
Jurkovskil kaenla alt kinni (too jäi jõuetult ta kätele rippuma) ja hakkas teda tirima «Poisi» poole, 
eemale mullidena kerkivast, roosasse auru mähitud punasest kihist. Umbes neljakümne sammu järel 
sattus ta Daugele. Johanõtš lamas selili, konksus sõrmed haakunud silikeeti ska- 

fandri rinnaosas. Bõkov laskis Jur.kovski Dauge kõrvale maha vajuda ja kummardus sõbra kohale. 
Dauge oli teadvuseta ja hingas kiiresti ning kähinal. Ta skafandri alumine osa oli räbalateks 
rebenenud. Aleksei avas värisevate sõrmedega ruttu hapnikukraani, võttis automaadilt rihma ja sidus 
selle liikumatule kehale tugevasti ümber vöökoha, et tõkestada tulise, hapnikuvaese ja 
radioaktiivsest tolmust küllastatud välisõhu juurdepääsu. Dauge oigas ja tõmbas nuuksatades 
kopsudesse elustavat gaasi. Jurkovski toibus ise. Ta väristas end meelemärkusele tulles ja tõusis kiire 
liigutusega istuli. Dauge hingas ikka veel raskel kähinal. 
««Poiss» . .. Anatoli Borissovitš...» pomises Jurkovski. 
«Kähku!» 

Bõkov aitas tal tõusta ja mõlemad suundusid vaaruval sammul saja meetri kaugusel jahtuva 


transportöörimüraka poole. Nad ületasid laia mustendava lõhe ja hakkasid jooksma. Jurkovski tegi 
esimesena katset luugist sisse ronida, kuid kukkus tagasi. 

Bõkov tõukas ta kõrvale ja läks ise. 

Luuk oli tugevasti sulanud ja ovaalseks muutunud. Soomus hõõgus veel, kuumus tungis läbi 
skafandri ja kõrvetas talumatult. Pimedas kessoonis kobas Bõkov asjatult lüliti järele, ei leidnud seda 
ja süütas kiivri küljes oleva latema. Kessooni ust ei õnnestunud avada. 

«Anatoli Borissovitš! Seltsimees Jermakov!» hüüdis ta meeleheitlikult ja taipas siis järsku, et see 
on asjatu. 

Komandör oli hukkunud. 

Plahvatuse temperatuur oli liiga kõrge ja kõik sulas. «Poiss» oli mõnda aega kuumenenud valge 
hõõgumiseni, Jermakovil aga ei olnud kiivrit peas, kui nad lahkusid. Seal, transportööri sisemuses, 
oli kõik põlenud. Kõik - ja komandör ka... Lõpp... . 

«Luuk, luuk, kiiremini, pagan võtaks!» Jurkovski ronis kessooni, sööstis siseluugi juurde ja tõukas 
seda. 

Ta surus kogu kehaga ja Bõkov läks talle appi. Asjata! 

Jurkovski trummeldas raevukalt rusikatega vastu luuki. 

«Peab lõikama...» kähistas Bõkov. 

«Millega, Petrovitš? Lähme tagavaraluugi kaudu, lähme! .. .» 

Bõkov hüppas kessoonist välja. Tagavaraluuk, mida kunagi ei kasutatud, asus transportööri ahtris. 
ümber transportööri minnes aga mõistis ta, et kõik on kadunud. «Poiss» oli sügavale kuumusest 
pehmesse pinnasesse va- 

junud. Luuk asetses altpoot kõva paakunud kooriku pinda ja talle ei olnud võimalik juurde pääseda... 
«Poiss» oli muutunud surnud, ellujäänutele ligipääsmatuks kindluseks. Jermakov on välismaailmast 
ära lõigatud ja surnud! Surnud! Komandör on surnud! 

Bõkov laskus väsinult kuumusest õhkuvale moonutatud maapinnale ja tõstis käed näo juurde. Ta 
sõrmed põrkasid vastu siledat kiivrit. . . 


Nad kandsid Johanõtši «Poisi» juurde ja seadsid ta võimalikult mugavasti lamama. Bõkovil tuli 
kõigepealt kulutada mõned minutid Jurkovski mõistuseletoomiseks. Geoloog käis ümber surnud 
transportööri, ei kuulnud midagi, ei vastanud küsimustele ega märganud midagi ümberringi. Alles 
siis, kui Bõkov tal õlgadest kinni võttis ja tugevasti raputas, toibus ta ja järgnes kuulekalt Bõkovile. 

Dauge oli ikka veel teadvuseta. Ei olnud ravimeid ega sidemeid. Millegagi polnud katta sõbra 
põlenud jalgu. Ei olnud isegi võimalik tal kiivrit peast võtta ja talle juua anda, sest õhutemperatuur 
oli pärast plahvatust veel liiga kõrge - üle 80 kraadi.. Jurkovski ja Aleksei Petrovitš tõstsid vaikides 
Johanõtši teise kohta, sorisid oma kottides ja mähkisid ta haavatud jalgade ümber nartse. Nad püüd- 
sid Daugele teha kunstlikku hingamist, ilma et oleksid isegi teadnud, milleks, ja varjasid skafandri 
räbalatega ta paljaid kehaosi kõrvetava tuule eest. Bõkov vaatas iga minut termomeetrit, kuid 
temperatuur alanes aeglaselt. 

«Sureb,» ütles Jurkovski. «Teise järgu põletus. Paha lugu. ..» 

«Ole vait!» röögatas Bõkov raevu sattudes. 

«Aleksei! See roomab,» pomises Jurkovski nagu sonides. « Vaata, roomab...» 

«Mis?» Aleksei Petrovitš vaatas ringi ja taipas kohe. 

«Poisi» ümber tõmbus aeglaselt, kuid silmanähtavalt koomale punane rõngas. Purpurne mass 
lähenes igast küljest kohale, kus oli toimunud kohutav maa-alune plahvatus, mis põletas «Poisi», ja 
kus nüüd kuhjusid sulanud, segamini pööratud kivimi kamakad. Sügavast mustast lehtrist tõusis 
suitsu. 

«Viib minema,» jätkas Jurkovski. «Muljub surnuks... Tuleb ära minna.» 


«Kuhu?» Bõkov vaatas ringi: igast küljest roomas lähemale vaarikpunane loor. 

Jurkovski tõusis raskeit, kummardus Dauge kohale ja haaras tal ettevaatlikult kaenla alt kinni: 
«Võta, Aleksei... Lähme «Poissi» varjule. Võib-olla peame seal vastu.. .» 

Johanõtš oigas kaeblikul]t, kui nad ta kitsast luugiavast sisse surusid. Kessoonis oli veel väga 
kuum, palju kuumem kui väljas. 

«Oh issand!» ütles Aleksei Petrovitš termomeetrit vaadates meeleheitlikult. «üheksakümmend!» 


Ta heitis tulisele põrandale ja tõmbas Dauge enda peale. Jurkovski tegi kiiruga katset luuki 
sulgeda, kuid sellest ei tulnud midagi välja: niihästi ava kui ka luuk ise olid kaotanud oma esialgse 
kuju. Ta kinnitas raske kuuma plastmass-soomuse tüki kuidagiviisi kohale ja vaatas praost välja: 

«Kohe tõuseb tankile... Ta ei möödu takistustest kõrvalt, vaid ronib üle... Vaatame.» 

Ta tuli prao juurest eemale ja istus kuhugi pimedusse. Aleksei Petrovitš vaikis, kuulatades väljast 
kostvat sahinat ja Dauge kähisevat. hingamist ning tundes, kuidas selga närib talumatu kuumus. Nad 
on määratud hukkumisele. «Poiss» on hävinud, pole toitu, hapnikku ega vett... Johanõtši olukord on 
halb, väga halb. Mida tema heaks teha? ükskõik mida, kas või kasututki, kui muud üle ei jää... 

«Poiss» võpatas, luugipraost paistev punane valgus muutus heledamaks. Kostis krabinat ja 
kriginat: punane kiht roomas vigastatud transportöörile... 


Poole tunni pärast oli temperatuur langenud kuuekümne kraadini. Aleksei Petrovitš võttis Daugel 
ettevaatlikult kiivri peast ja valas ta poolavatud suhu lonksu apelsinimahla. Johanõtš läkastas ja avas 
silmad, mis olid tulvil kannatust. Bõkov silitas ta raseerimata põske ja pani talle uuesti kiivri pähe. 
«Kus me oleme?» 

««Poisis». Johanõtš, kallis sõber... Sa oled haavatud.» 

«Küll on valus... Jalad. . . Mis juhtus, miks on pime? Miks me ei liigu?...» 

«Plahvatus oli, Johanõtš,» vastas Jurkovski ja jäi vait: tal ei jätkunud jõudu kõike lõpuni öelda. 
«Jah. .. plahvatus... Mäletan. Ma kukkusin maha ja sain kõrvetada .. Vladimir, kas sa taipad, mis 
see oli?.. . 

Maa all ptahvatas aatomikatel .. Mäletad, me vaidlesime selle üle... Ei vedanud... . Otse meie all ..» 
Dauge hingas kiiresti ja katkendliktilt Aleksei Petrovitš avas hapnikukraani viimase võimaluseni. 
«Hästi, hästi... Veel...» Dauge tõmbas sügavasti ja ahnelt hinge. «Kus Jermakov on? Miks te 
vaikite? Aleksei! Mis on juhtunud?..» A 
««Poiss» hävis, Griša.. .» Jurkovski vaikis hetke ja lõpetas siis aeglaselt: «Jermakov hukkus. ..» 
Dauge nuuksatas ja kaotas uuesti teadvuse. «Poiss» väratas, miski krigises soomusel, halvasti 
suletud luugi pragudest paistis punane valgus. Jurkovski ütles järsku tasase häälega: 
«Griša,Griška, ärka üles... Me läheme siit ära... Kanname sind kätel. Griša!» 
Dauge võpatas, hüüdis sonides Mašat, nuttis. 
Bõkov võttis ta jõuetu kiivris pea käte vahele ja surus enda vastu. Dauge jäi vait. 
«Surnud?» küsis Jurkovski võõra häälega. 
Bõkov kiristas hambaid: 
«Ei, Dauge pole surnud. Me kanname teda, saad aru? Kuni elame. . .» 
«Kanname. . .» 
Jurkovski läks luugi juurde, surus end selle vastu ja ütles vaevu kuuldavalt: 
«Kuus aastat koos. .. Kuu, Marsi kõrbed.. Kuus aastat...» 
Ta tõukas järsu, ootamatult. tugeva liigutusega luugi lahti. Ümberringi oli öö, pimedus. .. Kaugel- 
kaugel kõmises omaenese jõust vappuv Uraani Golkonda, millest tõusis silmapiiri kohale suitsune, 


siin-seal tuld sähviv kuma... 


SADA VIISKÜMMEND TUHAT SAMMU 


Nad olid kolmekesi. 

Dauge ei tulnud teadvusele. Bõkov ja Jurkovski tõid ta suure vaevaga kessoonist välfa ja seisid 
mõnda aega liikumatult, suutmata sellest hirmsast kohast lahkuda. Maapind vappus nagu ikka. 
Punane kiht oli kadunud. «Poisist» paarikümne meetri kaugusel toimunud maa-aluse 

plahvatuse lehtri juures jõudsid nad veel märgata punase vaiba jäänuseid: kiht tõmbus ahnelt ja 
kiiresti põhjatusse auku, pikkamööda kustus lilla helendus. Läks pimedaks. Bõkov tõstis viimaste 
tervituspaukude laskmiseks automaadi, kuid mõtles tärele ja langetas uuesti relva. Tal oli veel ainult 
üks pidemetäis signaalpadruneid - kuuskümmend padrunit -, ees aga oli saja kilomeetri pikkune 
teekond mööda liivakõrbet, mööda kuristikku, mööda sood.. Sada kilomeetrit, sada tuhat meetrit, 
sada viiskümmend tuhat sammu, ja igal neist ähvardavad tundmatud ohud. 

«Saluut!» nõudis Jurkovski kähiseva häälega ning Bõkov tõstis automaadi ja saatis õhku lühikese, 
kasina valangu.. . 

Kessoonist leitud seleen-tseeriumkanga tükkidest valmistasid nad midagi kanderaamitaolist ja 
asetasid Dauge sellele. See oli tugev, hea kangas; seda jätkus veel ka Johanõtši sissemähkimiseks 
jalgadest kaelani. 

Nüüd läksid nad tugevast raskest tuulest kummargile surutuna pilkases pimeduses, mida 
vahetevahel valgustasid külmad helesinised välgusähvatused. Niisugustel silmapilkudel nägi Bõkov 
enese ees kanderaamil Dauge kiivrit, kaugemal eespool vaaruva Jurkovski musta selga: elutut liiva ja 
madalaid raskeid pilvi, mida läbisid eredad valgusjooned. Välk kustus aeglaselt - ja jälle oli 
pimedus, kohev liiv jalge all, tuule ulgumine kõrvaklappides .. 

Nad ei rääkinud teineteisega. Hingata oli raske, sest nad hoidsid vedelat hapnikku ja hingasid läbi 
hapnikufiltri lastud välisõhku. See õhk oli kuum ja hapnikuvaene, ta lämmatas, pani kramplikult 
haigutama ning kuiva suud ahnelt pärani ajama... 

Janu! Tundub, nagu oleks kurk täis liiva ja tolmu, keel aga kuiv raske veerev kivi. Siinsamas, otse 
suu juuresmaksab ainult huuled välja sjrutada - on külm sidrunimabl.. .. hapukas, lõhnav... Tarvitseb 
vaid veidi pead kallutada, võtta kuivade huulte vahele jahe eboniitotsik . .. imeda... Bõkov tunneb 
isegi, kuidas ta hambad siledat eboniiti suruvad... Veidi-veidi... Lonks, üksainus lonks. .Keelt kasta... 

Ei tohi! Tarvis on astuda sada viiskümmend tuhat sammu. On jääwud vähemalt sada tuhat... ja 
Griša... Bõkov tõmbab keelega üle huulte. Viie sentimeetri kaugusel näost on jahe must otsik. . 

Aga milleks on seda kõike õieti tarvis? Minna, piinelda ... Töö on ju tehtud. Kaugel selja taga 
tantsisklevad Golkonda kuma vastuhelgid majakatornide siledal terasel. Varsti - võib-olla väga varsti 
- laskuvad siia planetoplaanid, ja reipad, rõõmsad inimesed alustavad tõelist rünnakut. Tugevad ja 
terved inimesed, kes joovad palju värsket jahedat sidrunimahla. Ja Golkonda alistub. See ei sõltu 
enam kahest silikeetskafandrit kandvast kurnatud varjust. Mis takistab neid maha langemast, külma 
vedelikuga janu kustutamast ja liivas uinumast? 

Jah. . Hea oleks pikali heita, sirutada välja jõuetuks muutunud jalad, juua ja uinuda. Kuhjaku must 
tuul nende kohale liiva künkad . . Kõigepealt aga võtta kaelast automaat. Käigu põrgussel Milleks on 
teda tarvis siin surnud kõrbes? Siin on kõik juba ammu välja surnud. Igaühele on selge, et selles 
kõrbes on kõige parem maha heita, janu kustutada - termoses on veel rohkem kui pool liitrit mahla! - 


ja oodata, kuni liiv su matab. 

Tõsi küll, ees on soo, seal ilma relvata ei saa. Ja seal istub «Hiuses» Mihhail Antonovitš. Ta 
ootab, kannatab unetuse all, istub tundide viisi raadioseadmete juures. Ta ei lenda ära nendeta, ei 
lenda ära, kuni pole saanud kas või mingitki teadet... võib-olla läheb neid isegi otsima, astudes üle 
kõigist instruktsioonidest. Ta ju ei tea, et siin ei saa elada, kui ei ole suurel, väga suurel hulgal 
värsket jahedat vedelikku ... 

Maha heita ei tohi! Griša tuleb kohale viia. Mihhail Antonovitš ootab. Ja Krajuhhin ootab, ja 
Mahhov, ja too külmavereline insener «Tsiolkovskilt», ja tütarlaps Ašhabadis... Ja kõik inimesed, 
kogu kallis kauge planeet. On väga halb, kui nad siin maha heidavad ja uinuvad... On võimalik 
kohale jõuda, on võimalik, on võimalik... «Kas tahad või ei taha, aga peab!» armastas Johanõtš 
ütelda. 


Nad lähevad juba teist ööpäeva mööda liiva, kuhu jalad sisse vajuvad, tuul aga puhub niisuguse 
jõuga, et on raske ennast püsti hoida. Möödunud kahe ööpäeva jooksul sõid nad üksainus kord. Ja 
jõid samuti üksainus kord. Jurkovski kukub ja pillab Dauge maha. Bõkov püüab teda aidata. 
«Kuradile!» kähistab geoloog. Kuidas «kuradile», kui nad peavad kohale jõudma? Kui on jäänud 
veel ainult sada tuhat sammu... või veidi rohkem... Bõkov istub Jurkovski kõrvale ja ootab. Kuid 
oodata ei tohi! Aeg - 

see on vesi, ja vesi tähendab elu. Bõkov tõukab Jurkovskit. Too ümiseb. 


«Lähme, lähme, Vladimir Sergejevitš! Nii vähe on veel jäänud!» 


Jurkovski ümiseb vastuseks ega liigu paigast. Siis kummardub Bõkov ta kohale, otsib kobamisi 
üles hapnikukraani ja avab selle mõneks sekundiks. Jurkovski hingab ahnelt ja tõuseb siis aeglaselt, 
vaarudes. Aleksei Petrovitš abistab teda... 


Nad lähevad neljandat ööpäeva. Esimene ööpäev - kõrb, Jurkovski kukkus esimest korda ega 
tahtnud enam tõusta. Bõkov andis talle hapnikku. Teine ööpäev... mmn.. .. teine ööpäev? Ah jaa, see 
oli siis, kui ta oleks peaaegu kukkunud ajuliiva täis olevasse lehtrisse ja Jurkovski suutis teda suuri 
vaevu välja tirida. Nad puhkasid selles kohas kaua, ligi tund aega, ja jõid mahla. Ja Griša hingas 
nagu kergemini, kuigi ei tulnud teadvusele. . Hea päev... Aga kolmas ööpäev? Jah, käed surid, 
muutusid tuimaks ja tundetuks. Kanderaami ei saanud tõsta ega kinni hoida. Griša oli kolm korda, 
viis korda raskem kui enne... Nad valmistasid silmused ja riputasid kanderaami kaela. Hiljem aga, 
kui nad magasid, kuhjas tuul nende ümber liiva. Liivatuisk jätkus ka täna, kui nad teekonda 
alustasid. Jurkovski ja Dauge tuli liiva alt välja kaevata... Õigus - kolm ööpäeva! Ööpäevas aga 
käivad nad keskmiselt kolmkümmend tuhat sammu. Bõkovil on sammulugeja. Käidud on sada tuhat 
sammu, kokku aga on tarvis käia sada viiskümmend tuhat. Tähendab käia on jäänud veel ainult viis- 
kümmend tuhat. 

Täna vaatasid nad Dauge põletusi - nahk on maha tulnud, haavandid veritsevad... Bõkov vahetab 
ta jalgadel sidemeid nagu oskab. Siis võtab ta Jurkovskilt koti, milles on Dauge termosed. Talle näib, 
et Jurkovski kaks korda salaja jõi .. . 

Bõkov kannab kõike üksi. Jurkovski kukub uuesti - helesinine välk heidab petlikku värelevat 
valgust siruli lamavale mustale kogule. 

«Tõuse!» 

«Ei. . .» 

«Tõuse, kas kuuled!» 

«Ei jaksa...» 

«Üles! Tapan äral» röögatab Bökov pingule tõmbudes. 

«Jäta mind Grišaga siia!» kähistab Jurkovski kaeblikult. 

«Mine üksi.» 

Kuid ta tõuseb siiski. 

Bõkov näeb läbi väsimusest poolsuletud laugude oma pikka kohmakat varju - see vaarub ja tõmbleb. 
Tuul pöördub - nüüd puhub ta selja tagant ja aitab edasi minna; kui .ta aga vaibub, siis tundub keha 
talumatult raske. Hea veel, et ei ole musta tormi... Jurkovski kukub uuesti ja jääb liikumatult lebama, 
sõrmed puuritud jämedasse liiva. 

Põhja pool hääbub pikkamooda ehavalgus. 

«Üles!» 3 


Puhkepeatuse ajal uinus kurnatud ja jõuetu Bõkov, jättes Jurkovski vahti pidama. Neljanda 
ööpäeva vältel oha nad käinud kõigest kaksteist tuhat sammu, ja sel ajal kui Bõkov magas, võttis 
Jurkovski oma skafandrist termosed vedela Šokolaadi ja sidrunimahla jääkidega, samuti hap- 
nikuballooni, asetas kõik korralikult pooltühjale kotile kanderaami kõrval ja roomas öösse, et 
kõrbeliivas surra: Bõkov ärkas just õigel ajal. Ta leidis geoloogi sel hetkel; kui too, tundes, et tal ei 
jätku jõudu kaugele roomata, püüdis tagajärjetult peast rebida millegi taha kinnijäänud kiivrit. Bõkov 
haaras Jurkovski õlale - kumbki ei öelnud ühtki sõna -, kandis ta puhkekohta, aitas tal kiivri kinni- 
tada ja kõik balloonid kohale asetada ning ütles siis: 

«Ma tahan magada, olen väga väsinud. Anna sõna, et sa sel ajal plehku ei pane, kui ma magan. . .» 
Jurkovski vaikis. 

«Ma tahan väga magada, väga... Sa ei lase mul magama jääda, Volodja...» 

Jurkovski vaikis kangekaelselt ja ainult nohises vihaselt mikrofoni. 

«Lase mul magama jääda, Volodja!... Kui tõusen, siis räägime kõigest. Palun, Vladimir 
Sergejevitš...» 

«Hea küll,» ütles Jurkovski järsku. «Maga, Aleksei, kõik on korras.» 

Bõkov tahtis öelda midagi julgustavat, kuid uinus, ilma et oleks jõudnud seda teha. 


Taevas on jälle kaetud purpurpunaste pilvedega. Puhub tugev põhjatuul, mis aitab edasi liikuda. 
Pilved tulid Golkonda poolt sel ajal, kui Bõkov magas. Silmapiiril looklevad tuulispetle magtaolised 
varjud - kõik on samuti nagu 

kolm nädalat tagasi, kui «Poiss» reipalt vastutuult Uraani Golkonda poole sööstis, vastu oma 
hukkumisele. Nüüd seisab «Poiss» surnuna, paigale tardununa klaasistunud liivas, olles oma 
suitsunud soomusega suureks ja võimsaks mälestusmärgiks Suurele Retkele. Igavest und magab ta 
komandör; kusagil kaljude vahel suri kummalist surma Bogdan Spitsõn... Kuid retk pole veel 
lõppenud. Pole lõppenud! . 

Iga kord piinarikkast unest ärgates tundis Bõkov Jurkovski vastu teravat vihkamist. Geoloog ei 
suutnud enam kanderaami hoida. Ta kukkus alatasa ja pillas Dauge maha. Ka tegi ta veel kord katset 
kõrbesse põgeneda. Kuid Jurkovskit ei tohi kaotada! Koos temaga läheksid kaotsi väärtuslikud 
teadmised Golkonda lähiseid uurinud inimese teadmised. See uljaspea, poeet, «keigar» peab pärale 
jõudma: ta annab inimkonna käsutusse Golkonda, muinasjutulised liivatasandikud, kus liiv on kallim 
kullast, kallim plaatinast. .. 

Bõkov tõuseb vaevaliselt jalule. Ta avab hapnikukraani; ahnelt hingates loeb kiiresti kümneni. See 
on hädavajalik annus, ilma selleta jalad lihtsalt ei käi. Siis laskub ta aeglaselt põlvili ning haarab 
ähkides Dauge lõdva keha õlale. Jurkovski jääb liivale istuma - mõne tunni jooksul on tuul ta ümber 


kuhjanud väikese musta künka. 
«Teate, Bõkov, nii ei lähe...» Hääl on kähisev, kuid rahulik. «Nii ei ole ma nõus. . .» 

Bõkovil on tahtmine teda pooleks rebida, kuid pole jõudu, ja seepärast ütleb ta, roostetanud hääles 
ähvardav kähedus: 
«Jutt jätta! üles!» 
«Jätke meid siia,. Milleks te end piinate? Hukkute ise ja. ..» 
«Pole sinu asi! üles! Edasi!» 
Jurkovski kõhkleb. 

«Mis sa õige mõtled? Tahad kangelast mängida?.. 

Ihkad märtrikrooni? Ei lähe läbi! Ma kihutan sind seni edasi, kuni ümber kukun! Ja kui mina 
ümber kukun, siis roomad ise edasi! Said aru?! Tõuse!» 
Ja Jurkovski tõuseb. Hea, tore poiss! Meie, nõukogude inimene, kuigi tal on omad puudused... Pärast 
viiendat kilomeetrit lakkab Bõkov teda vihkamast, pärast kümnendat aga hakkab armastama nagu 
venda. Vaikib, põrguline; ei ühtki sõna, ei ühtki kaebehäält, aga enesel langevad 

juuksed peast, nahk on lõhestunud ja nägu kõrbest mustem: Va-rub... Kallis sõber, me jõuame 
pärale, tingimata jõuame pärale! Vaata, jälle on kümme kilomeetrit marsitud. Edasi, edasi! ... 
Samm, teine, kolmas... 

Jurkovski pomiseb: ; 
«Kuula, Aleksei. .. Selleks juhuks, kui ma siiski ei peaks pärale jõudma... Tahmashibi mõistatusest, 
punasest rõngast. .. Ma arvan... olen veendunud. Need on bakterid. Bakterite kolooniad. Kuid mitte 
meie bakterite. Teine elu. anorgaaniline elu. Elavad kiirguse arvel. Neelavad radioaktiivseteainete 
kiirgust ja elavad selle kiirguse energia arvel... Kuuled, Bõkov?..» 
Jah, jah, ta kuuleb. «Bakterid ja kiirgus...» 
«Nad kogunevad selle koha ümber, kus peab toimuma aatomiplahvatus,» jätkab Jurkovski. 
«Kogunevad rõngana... punase rõngana... ja ootavad. «Poiss» sattus niisugusesse kohta. Ja tema all 
toimus plahvatus. Maa-alune aatomiplahvatus. Nad tunnevad, kus plahvatus peab toimuma, 
kogunevad sinna ja ootavad... Lagunemisproduktid on väga radioaktilvsed... bakteritele on need 
maiuspalaks. . Kuuled? Ma olen peaaegu veendunud.. .» 

Jah, Bõkov kuuleb. Ta läheb piki kaljuahelikku ja kuuleb kõike. Kus on siis lõpuks kuristik? Sse 
peab olema kusagil siin... Vesi... 

«Ütle kõigile, et nad hoiduksid punase rõnga eest. Kus on punane rõngas, seal toimub maa-alune 
plahvatus. ütled? Kas kuuled?» 
«Jah, jah, ütlen... Ise ütledl .. .» 
Samm, teine... kümnes... viieteistkümnes... 
Kuuendal ööpäeval jõudsid nad kuristikuni. Kuristiku suuet nad otsekohe ei leidnud. Bõkov jättis 
Jurkovski ja Dauge kaljuseina jalamile ning hulkus kaua läbipääsu otsides. Okastaimi täis kasvanud 
must kuristik oli tuld õhkuva taeva punases valguses kurjakuulutav. Bõkov pöördus tagasi Jurkovski 
juurde, haaras Dauge selga, läks piki kaljuseina edasi ja varises otse kuristiku suudme ees maha. 
Teadvus libises kuhugi, lendas ära ja kadus nagu tuulepuhang ning läbi hõljuva udu kuulis ta, kuidas 
Jurkovski kähiseva häälega, sõnu neelates karjus: 

«Nurjatu! Me tuleme veel tagasi... Tuleme siia! Sa maksad meie surma eest... meie kannatuste 
eest! Neetud planeet! . .. Sa hakkad töötama meie heaks, Maa. inimeste 

heaks, hakkad andma valgust, elu... Aheldame su terasesse, betooni! Hakkad töötama!» 
«Aitab,» ütles Bõkov ja tõusis, toetude, soonilisele kivile... . 


Ei, käia enam ei jaksa. See-eest aga võib roomata. Roomata neljakäpakil ja vedada Dauget enese 
järel. See on palju kergem kui teda seljas kanda. Jurkovski roomab ka.. . 

Bõkov peatub, lülitab sisse laterna ja vaatab ringi. Jurkovski on siin. Lamab laialiaetud 
küünarnukkidega liivale toetudes Johanõtši liikumatu keha taga, sileda kiivri poolkera tema poole 
pööratud. Nad on koti küljest võetud rihmaga teineteise külge seotud. Seda rihma tuleb silmas 
pidada: kord ta juba tuli lahti ja Bõkov roomas üksi kaugele ette. Tuli tagasi pöörduda ja otsida 
Jurkovskit, kes tiirles abitult keset kuristikku. Näib, et ta on pimedaks jäänud. Rihmast kinni hoides 
aga ei jää ta maha... 

Siin on «Poisi» jäljed - mustaks tõmbunud ja kägardunud raod ning väädid, mis koos 
kivirahnudega kaljudeit lahti on rebitud. Kuristik on uuesti täis kasvanud, kuid läbi on võimalik 
pääseda. Minna on jäänud veel kõigest mõni tuhat sammu... 

Bõkov istub ja tõmbab surnud jalad enese alla. Nahk on põlvedelt täiesti maha hõõrdunud, kuid 
valu pole millegipärast tunda. Ja see on väga hea. 

«Seal on meie soo, Volodja. Varsti oleme kohal. Lähme!» 

«Lähme!» ütleb Jurkovski. 

«Nii et edasi?» küsib Bõkov. 

«Edasi!» vastab Jurkovski. 

. .. Soo pinnal õõtsus helendavas udus koletislike valkjate taimede padrik. Taimed kasvasid väga 
tihedalt üksteise kõrval, nii et nende jämedate limaste tüvede vahelt tuli end läbi suruda. Mülgas 
mulksus, lirtsus, avas oma märjad mudased lõuad.. Enne viimast, otsustavat etappi tehti pikk 
puhkepeatus ja Bõkov tõi välja Dauge hinnalise, hoolega hoitud termose - nende viimase lootuse ja 
toe. Termoses oli peaaegu kaks liitrit apelsinimahla ja Jurkovski puhkes isegi hääletult naerma, kui 
krobeline must pudel laterna kiirtesse ilmus. Bõkov lubas Jurkovskil ja iseenesel juua viis elustavat 
lonksu ning valas Dauge kuiva suhu terve klaasitäie. Seejärel magasid nad kumbki kordamööda 
kolm tundi ja jõid veel viis lonksu... 

Siis vajus Bõkov koos seljas oleva Daugega mülkasse ja Jurkovski tiris nad tagasi pinnale. Ja 
kõige imestusväärsem oli see, et nad leidsid otsekohe koha, kuhu kuu aega tagasi oli laskunud 
«Hius». 

Kuid. «Hiust» seal ei olnud, .. 

Tema asemel laius avar, umbes kuuekümnemeetrise läbimõõduga lagendik, mille pinda kattis 
kõva asfaltkoorik. Selle keskpunktist lähtusid igas suunas pikad praod, millest kerkisid lopsaka 
tihnikunasuured valkjad, jämedate limaste tüvedega taimed 


«HIUS» VERSUS VENUS °? 


Üle kõige maailmas armastas Mihhail Antonovltš istuda Altais oma suvila aiakeses, kus suure 
tumerohelise lepa alla oli spetsiaalselt tema jaoks seatud väike laud, ümbritseda end raamatutega ja 
töötada - töötada kiirustamata, naudinguga, metoodiliselt. Teda huvitasid mõned astronautika 
teoreetilised probleemid ja juba ammusest ajast oli ta unistuseks kirjutada väike, kuid sisukas 
raamat, mis süstematiseeriks kõik viimase kahekümne aasta põhilised saavutused selles valdkonnas. 

Erialalt oli ta matemaatik, oli lõpetanud Leningradi ülikooli matemaatika-mehaanika teaduskonna 
ja töötas algul Kosmogatsiooni Instituudis. Oma tööd armastas ta väga ja talle pakkus ülisuurt 
naudingut jälgida, kuidas sule alt ilmuvad rida rea järel paberile peaaegu alati väga keerukad, kuid 
ikka elegantsed ja ilusad valemid, täis sügavat mõtet. Ta oli suurepärane töötaja, kes eksis väga 
harva. 


Iseenesetegi märkamatult hakkas ta huvi tundma tol ajal veel uute, aatomikütusel töötavate 
implussrakettide automaatjuhtimise matemaatiliste probleemide vastu. Ja see määras ta edasise 
saatuse. Tarmukas Krajuhhln tõmbas ta kaasa oma laialdasse tegevussfääri, mõjutas teda lõpetama 
planetoplaanide tüürimeeste kooli ja saatis ta esimeste seas proovilendudele teisele poole asteroidide 
vööndit. See juhtus umbes viisteist aastat tagasi. 

Mihhail Antonovitšist sai suurepärane tüürimees, ta. käis nii Kuul kui ka Marsil ja isegi asteroidide 
vööndis, elas läbi 


8 Versus Venus - Veenuse vastu (ladina k.). 

arvukaid seiklusi ja nägi niisuguseid asju, millest rakendusmatemaatikaga tegelev Kosmogatsiooni 
Instituudi teaduslik töötaja poleks undki näinud. Kuid kõigest külge rohkem meeldis talle siiski 
istuda laiavõralise puu varjus, tuhnida paksudes krobeliste kaantega raamatutes, katta valgeid 
paberilehti matemaatilise salakirja elegantsete ridadega ja kuulatada alateadlikult lehtede sahinat pea 
kohal, kui ülipuhtas taevasinas ripub liikumatult pimestav päike. Puhub mahe soe tuuleke, laua all 
kunstlikku jääd sisaldavas ämbris jahtub pudel narsaani, naine ja tütar korjavad sõstrapõõsastelt 
keedise jaoks marju, poeg aga -erakordselt vallatu poiss - istub muidugi sipelgapesa juures ja 
väljendab valju häälega vadistades oma sügavat hämmastust... Taevas on puhas, pilvitu, sinine, ja 
helesinise tassi äärt mööda ronib vikerkaarevärviliste tiibadega kiil... Tore! 
Jätnud seltsimeestega hüvasti, seisis Mihhail Antonovitš veel kaua kessoonis, toetus 
küünarnukkidega avatud luugi servale ja jälgis, kuidas voogavas udus tuhmuvad soodžunglisse 
kaduva «Poisi» ahtrituled. Tuled kustusid ja otsekohe muutus pimedamaks - «Hiuse» tüürimees oli 
üksi. 

Möödus ööpäev ja soo kohale kerkis tuhmi päevavalguse nõrk kuma. Hämarus muutus. roosakaks. 
Ümberringi aga püsis endiselt kleepuv, kombitavalt tihe sooudu. Pehmete hääletute lainetena tõusis 
see mudakraatri pulbitsevalt pinnalt, rippus raske linikuna planetoplaani kohal ja ümbritses tihedate 
pilvedena tohutu suuri valkjaid taimi - tuhmi värvusega seeni, värelevaid huulheinu ja veel mingeid 
värvituid, kummaliselt kõverdunud ja murdunud kasve. Nende varred kord ilmusid punakas 
hämaruses nähtavale, kord kadusid, ja näisid nagu unenäos aina ujuvat ja ujuvat, suutmata eemale 
ujuda ning kaduda. Ajuti piserdas sooja vihma, hämarus tihenes ja kuumade allikate tumedat 
mulksumist summutas langevate vihmapiiskade ühetooniline sahin. 

Mihhail Antonovitš vaatas kogu planetoplaani üle, asendas mõned laskumisel kannatada saanud 
seadmed uutega ja koristas hoolikalt seltsimeeste kajutid. Dauge padja alt kukkus välja pakk 
sinakaid, punase servaga paberilehti - masinal kirjutatud kirju. Need olid Maria Sergejevna kirjad. 
Mihhail Antonovitš pani nad korralikult kokku ja peitis laualaekasse. Jurkovski kajutis vedeles 
mustade nahkkaantega paks kaustik Mihhail Antonovitš tundis selle 

ära: sellesse kaustikusj;e kirjutas Volodja juba mitmeid aastaid oma värsse. Täiskritseldatud 
leheküljed kirendasid fregattide joonistest ja ühetaolise kongninaga uhketest profiilidest. Viimane 
luuletus algas nii: 


Mu armas! Teekaaslane sügises hallis! 


On sul veel meeles? Ootad sa mind? 


Ja kuigi kõik neli stroofi (samas vaimus) olid rasvaselt läbi kriipsutatud ja varustatud autori enese 
resoluutsete kommentaaridega (kõige korrektsem väljend nendes kommentaarides oli «rämps, vesine 
kraam» ), ohkas Mihhail Antonovitš, istus voodiservale, laskis pilgul põgusalt üle mõne rea käia ja 


pistis kaustiku kombinesooni taskusse, et teda kasutada unelektüürina. Jurkovski ei teinud oma 
värssidest kunagi saladust, ammugi mitte kõige lähedasemate sõprade ees. 

Esimese ööpäeva vältel ei olnud sidet, vastuvõtja vaikis ja Mihhail Antonovitš istus asjatult 
tundide viisi mikrofoni ees, pöörates variomeetri nuppu ja pomisedes lootusrikkalt: 

««Poiss», «Poiss»... Siin «Hius»! Vastake. Miks te ei vasta? «Poiss», «Poiss», siin «Hius»! Kuulan 
teid. . .» 

«Poiss» ei vastanud, kuid kord kandusid läbi eetri «Hiuseni» salapärased signaalid - kolm punkti 
kriips punkt, kolm punkti kriips punkt. . Tagajärjetult püüdis vapustatud tüürimees hätta sattunud 
tundmatuga ühendusse astuda ja alles palju päevi hiljem seletas talle Jermakov, et need olid 
hukkunud Bondepadhai peilingud. 

Kui reproduktörist lõpuks läbi eetri kahina, vilistamise ja ragina kostis Jermakovi rahulik, mõõdukas 
hääl, hõiskas Mihhail Antonovitš rõõmust nagu väike laps. Sellest silmapilgust peale jäi side püsima. 
Komandör teatas, et kõik on korras. Eesmärk on saavutatud. Golkonda paneb kõigi oma põrgulike 
vahenditega vastu, kuid uurimised kulgevad siiski edukalt. Geoloogid töötavad kogu ööpäeva, neil 
on kogutud palju materjali ning Spitsõn ja Bõkov abistavad neid jõudumööda. 

«Nii-nii. . .» ütles Mihhail Antonovitš rõõmsalt pead noogutades. «Tervitage neid, Anatoli 
Borissovitš, tervitage neid minu poolt!» 

«Poisi» meeskond on uurimistega nii seotud, et Mihhail Antonovitšiga räägib tulevikus kõige 
sagedamini Jermakov. Ta on veidi oma jalga vigastanud ega saa seepärast välistöödest fsa võtta. 

«Ai-ali-ai!» erutus Mihhail Antonovitš. «Kuidas see siis juhtus? Kuidas te nii ettevaatamatu olite?..» 

Mõnikord kõneles tüürimehega Aleksei Petrovitš. Tema sõnade järgi ei õnnestunud Bogdanil oma 
valvekorra ajal kuidagi «Hiusega» ühendust saada. Missugune ebaõnn! Mihhail Antonovitš oli väga 
kurb ja palusBogdanile edasi anda erilise tervituse: ta armastas Bogdarti väga, rohkem kui kedagi 
teist. Nad olid vanad sõbrad. Viisteist aastat see pole nali! 

Sageli aga eeter vaikis - kostis ainult rahutu atmosfääri elektrilahenduste raginat. Mihhail 
Antonovitši rõhus igavus ja üksindus. On väga raske, kui pole kellegagi kõnelda, naerda, vaielda. 
Isegi süüa on üksi igavavõitu - pole nagu õiget isu. Mihhail Antonovitš püüdis töötada, kuid ei ohiud 
suuteline ainsatki rida kirjutama. Ta tegi katset lugeda. Algul pakkus see talle huvi, sest «Hiuse» 
raamatukogus leidus palju häid uusi raamatuid ja Mihhail Arltonovitšil oli viimastel aastatel harva 
juhust olnud ilukirjandust lugeda - töö võttis kogu aja, Ka vaba aja. Kuid see huvi ei kestnud kaua: 
häirisid mõtted sõpradest, perekonnast... 

Igavus ajas teda «Hiusest» välja. Astudes üle komandöri rangest keelust, mille kohaselt ta ei 
tohtinud ilma kõige erilisema vajaduseta planetoplaanist lahkuda, võttis ta kord automaadi, ronis läbi 
avatud luugi ja laskus voogavasse uttu. Rohkem kui tunni hulkus ta osjatihnikus, vaatas arglikult 
ringi iga ohke puhul, mis soomülgastest kostis, kogus kaasasolevasse konteinerisse mõningaid 
huvitavaid näidiseid kohalikust floorast - valkjate vetikate tükke ja noorte seente ümmargusi 
fosforestseerivaid kübaraid - ning ammutas spetsiaalsesse purki vastiku väljanägemisega muda. Siis 
aga vajus ta mülkasse ja kaotas kõik käest, kui ta mülkast väljapääsemiseks hiiglaslike taimede 
libedatest habrastest vartest kinni haaras. Olles välja roninud ja seejuures automaadi mülkasse 
pillanud, otsis ta relvituna faua punakasse uttu kadunud planetoplaani. Pärast kõike seda tõotas ta 
mitte enam oma pelgupaigast lahkuda ja, leppis sellega, mida võis näha ja kuulda «Hiuse» lävelt. Ja 
kui tõtt öelda, siis uutest muljetest ei tulnud puudust... 

Kord ronis soost raskelt ja kähinal lõõtsutades välja mingi kogukas, tuhmilt läikiva nahaga loom 
ning jäi jahmunud tüürimehele oma jälkide valgete silmadega otsa 

vahtima. kui Mihhail Antonovitš toibus ja käe relva järele sirutas, oli kummaline külaline juba 
kadunud, uttu haihtunud. Mööda planetoplaani soomust roomasid tohutu suured lillad molluskid, 
langesid, raskelt maha ja kaevusid mutta. Pea kohal punakas hämaruses liuglesid ajuti mingisugused 
laiad varjud. Lihasööja taim rebis tükkideks meeleheitlikult viskleva. hiiglasuure tõugu; keegi karjus 
pimeduses kähiseva; äreva häälega; udus möödusid «Hiusest» pika reana, nagu õhus hõljudes 
üksteise külge haakunud karvased kerad - lipendasid kleepuvad niidid, tohutu pikk ahel näis olevat 
lõputu. Mihhail Antonovitš sulges luugi ja läks magama, ilma et oleks jõudnud näha selle koletise 
saba. Kord, kui ta aparaatide juures tukkus, võpatats planetoplaan kergelt. Ta ärkas ja läks luugi 
juurde vaatama. Planetoplaani kõrval mustendasid laiad ovaalsed augud, mis kiiresti täitusid sogase 
vedelikuga. Mingi koletis oli mööda minnes planetoplaani riivanud ning jätnud enesest järele need 
päratu suured jäljed ja laia teeraja voogavasse džunglimüüri. 

Et sõprade väljakutset mitte maha magada, konstrueeris Mihhail Antonovitš 
signalisatsioonisüsteemi, mis ühendas kessooni raadioaparatuuriga. Pärast seda istus ta tundide viisi 
kessoonis, hoidis sõrme automaadi päästikul ning vaatas ja kuulas. «Hiust» ümbritsev asfaltväljak 
kattus kiiresti valkjate vetikatega. Esimestel päevadel jälgis Mihhail Antonovitš, kuidas 
tihnikurõngas üha koomale tõmbus. Hiljem tuli tal iga kord enne vaatlusi «Hiuse» korpuse ümber 
mähkunud taimede müüri aken raiuda. Sügavale sohu vajunud planetoplaani ümbritses Veenuse, 
ainult aru. saamatuse tõttu armastuse ja ilu jumalanna nime kandva planeedi kummaline ja kohutav 
maailm, Atmosfäär, mis koosnes süsihappegaasist, lämmastikust ja kuumast aurust; mürgine raske 
vesi, mis sisaldas suurel hulgal deuteeriumi ja triitiumvett; niiske kuumus, saja Celsiuse kraadini ula- 
tuv temperatuur; floora ja fauna, mille välimus juba üksi tegi võimatuks igasuguse mõtte neid 
toiduks tarvitada. .. 

«Hea, et teie Golkonda ei sarnane selle sooga,» ütles Mihhail Antonovitš Jermakovile. 

Too ainult köhatas vastuseks. 

Veenuse päeva palavas hämaruses süttisid ning ekslesid kaugel heledad tulukesed, soo ohkas 
raskelt, paugatusega lõhkesid koletislike seente varred, paisates laiali helendavate limaste spooride 
vihma. Võib-olla ei olnud need spoo- 

rid, kuid Mihhail Antonovitš nägi oma silmaga, kuidas sohu langenud rusikasuurused elastsed lillad 
kerad hakkasid kasvama, sirutades välja valgeid kombitsaid. Tuul tõi kaasa eredalt helendavat udu - 
surnukarva sinised voogavad udupilved laskusid raskelt tihnikule. Kord puhkes äike. Udu valgustas 
värelev rohekas kuma, piksekärgatused liitusid pidevaks mürinaks, longuvajunud taimede vahel 
hüplesid keravälkude helesinised tuldpurskavad pallid, leitsak muutus rõhuvaks, ja siis äkki tuli 
lennates kuum tuulekeeris. «Hius» õõtsus. Luugi servast kinnihoidev Mihhail Antonovitš nägi 
imestusega, kuidas termomeetri osuti kiiresti tõustes ületas kahesaja kraadi piiri. Kessooni sööstis 
mudalaine, mis paiskas tüürimehe luugist kaugele eemale. Ta jalad libisesid sitkes poris ja ta siples 
kaua, ilma et oleks suutnud tõusta; kui see tal aga lõpuks õnnestus, siis ei jätkunud tal jõudu luugi 
sulgemiseks. Pärast kolmandat või neljandat katset paiskas raske luugikaas tuule tõukel ta jalust 
maha ja ta kaotas teadvuse. Ta ärkas poole tunni, aga võib-olla ka tunni pärast. Orkaan oli vaibunud, 
kessoon oli täis muda ja «Hiust» ümbritsesid mädanevate vetikate kuhjad. 

Järgmisel päeval teatas Jermakov Dauge haigusest. Uudis vapustas tüürimeest. Talle näis, et see 
on esimene hoop, halb märk. Algas ebaõnnestumiste periood. Veenus asus Maalt saabunud inimeste 
vastu rünnakule. Mihhail Antonovitš lamas mõned tunnid voodis, vahtides käsnja kollase 
polümeerikihiga kaetud lakke. Meenusid kummalised sõnad, mida Tahmashib sonides oli öelnud. 
Tüürimehel oli palavik. Termomeeter näitas 39 kraadi — haige Dauge temperatuuri. Ta lõi 
termomeetris elavhõbeda alla, tõusis täielikus hämmelduses istuli ja surus hambad harJumuse 
kohaselt oma tühja piibu varde. Mis see siis on? Võib-olla on haigus juba siin, varjab end tema kehas 


ja ootab. .. Seltsimehed pöörduvad tagasi tühja, surnud planetoplaani juurde ja neil pole isegi 
võimalik sisse pääseda. Igaks juhuks tuleks välisluuk lahti hoida. . . Jah, aga kui kessooni .. ronib 
mingisugune elukas - välja teda sealt enam ei aja... 

Mihhail Antonovitš ohkas ja imes oma tühja piipu. Siis läks ta esmakordselt kogu planetoplaanil 
veedetud aja jooksul arsenali ning vaatas üle signaalraketid - kaks paksu määrdekihiga kaetud poole 
meetri pikkust terassigarit - ja nende juurde kuuluvad raketilaskmisseadmed - 

vardaga varustatud rasked kolmjalad. Rakett tuleb paigutada sellele vardale, lülitada sisse väike 
seade stabilisaatori juures, ja rakett on üleslaskmiseks valmis. Siin on ka kaugjuhtimisseadeldis ... 
Seda kõike on kerge teha. Tüürimees proovis raketti tõsta, pingutas ennast - jah, pole eriti raske, saab 
ka üksi hakkama. . . Kui algavad tugevad haigushood ja ta pärast esimest hoogu veel elus on, siis 
tuleb raketid üles lasta. «Kell kaksk üm m en dnull - null «Hius e» aja järgi», nagu 
Jermakoviga kokku oli lepitud. Siis aga, saagu mis saab, välisluuk avada ja oodata. Mihhail 
Antonovitš seadis kolmjalad paigale, tõstis higistades raketid varrastele, silmitses mõnuga oma töö 
tulemusi ja ta süda muutus nagu veidi kergemaks. 

Möödus pikk Veenuse päev, saabus öö. Soo kohale laskus jälle udune pimedus. «Poisi» retk 
hakkab lõpule jõudma. Uuele maandumisväljakule seatakse üles peilingaatoreid, kogutakse 
viimaseid proove. Varsti tõuseb Mihhail Antonovitš «Hiusega» õhku ja lendab peilingute järgi sinna, 
varsti toimub kohtumine! Tagasitee «Tsiolkovskini» - ja jällekohtumine! Tagasitee Maale - ja jälle 
kohtumine, kõige rõõmsam kohtumine! 

Mihhail Antonovitš meenutab oma esimest tagasijõudmist kosmilisest ruumist. Lilled, muusika, 
rahvahulgad, ja nende keskel Zoja. Päris nooruke veel - Krajuhhini instituudi vanemlaborant. 
«Vanemlaborant,» nokkis Mihhail Antonovitš teda naljatades. «Kui sina oled vanemlaborant, 
missugused on siis nooremlaborandid?» Tore, tore aeg - aatomi-impulssrakettide õitseaeg, mil tõusid 
esile niisugused mehed, nagu Krajuhhin, Privalov, Sokolovski... Aeg, mil vana Šraiber arendas 
Novosibirskis «absoluutse peegeldaja» suurepärast ideed. Aga kuidas seda ideed vastu võeti! «Hull 
vanamees! Obskurant ja alkeemik! Idealist! Fantast!» Nurkades sosistati: «Hi-hi-hii!... «Absoluutne 
peegeldaja» - see on, tähendab, nagu herneid vastu seina loopida?» «Lollpead, kui mitte veel 
hullemad!» ütles nende kohta tookord raevukalt Krajuhhin. Võitlus oli hirmus. Krajuhhin oleks 
surveavaldamise eest peaaegu kohalt vallandatud. Tulemuseks aga oli seesama «absoluutne peegel- 
daja» siin - «Hius» versus Venus! (Mihhail Antonovitš ammendas sellega kaks kolmandikku oma 
teadmistest ladina keele alal ja hõõrus reipalt käsi.) «Hius» versus Venus! Seni on kõik hästi! Ptüi- 
ptüi, et ära ei sõnuks... üheksateistkümnendal ööpäeval pärast «Poisi» lahkumist 

tundis Mihhail Antonovitš ennast halvasti. Ta ärkas kellegi hääle peale, hüppas voodist püsti ja 
vahtis kaua kajuti hämarusse, enne kui lõpuks taipas, et see oli olnud ta enese hääl. Pea tundus 
kohutavalt raske, sõrmeotstes torkisid tuhanded nõelad. Tuli tahtmine uuesti pikali heita. Ta tukkus 
veidi aega, ärkas siis, otsis välja termomeetri ja mõõtis endal temperatuuri. See osutus normaalseks. 

«Nüüd ülesse, ülesse, töölisteväed...» hakkas ta viisi pidamata laulma ja mõtles äkki, et seda laulu 
laulab ta naise valvsuse uinutamiseks alati siis, kui ta end hommikul halvasti tunneb, ja et 
ekspeditsioonidel ei olnud ta seni veel kunagi pidanud seda laulma. Mis võiks olla halvem kui 
haigestuda praegu -, täielikus üksinduses, tühjas laevas! 

Ta sundis end tõusma, läks koridori seinast väljaulatuvatest terasribidest kinni hoides 
juhtimiskeskusse ja istus raadiosaatja juurde. «Poiss» ei vastanud. 

«Tuleb end tuulutada,» ütles Mihhail Antonovitš kuuldavalt. «Ma olen haige, pean end 


tuulutama.» 

Ta läks ebakindlal sammul mööda koridori, peatus kajuti ees, kus skafandreid hoiti, ja vaatas ringi. 
Kerakujulised mattklaasist lambid heitsid pehmet valgust, rasketel metallseintel tumendasid veel 
siin-seal pruunid laigud - kolm nädalat tagasi planetoplaani tunginud ruuge hallituse jäljed. Mihhail 
Antonovitš tajus järsku peaaegu füüsiliselt seda rõhuvat vaikust, mis valitses tühjades koridorides ja 
kajutites, - ootuse vaikust, üksinduse vaikust 

«Üles, üles, tuulutama...» pomises tüürimees skafandrit selga tõmmates. 

Ülemisse kessooni jõudis ta suure vaevaga. Kiiver surus harjumatu raskusega õlgadele, luugi 
avamine nõudis kätelt tugevat pingutust. Luuk pöördus kõrvale ja Mihhail Antonovitš pigemini 
kukkus kui nõjatus luugiava laiale äärele. .. 

Udu ei olnud. Pea kohal lasus läbitungimatu pimedus, ümberringi aga laius nõrgalt helendav 
tasandik nii kaugele kui pilk küündis. 

Mihhail Antonovitš lükkas kõrvale laeva ümber põimunud vetikavarsi ja rebis neid vihaselt puruks: 
nad segasid vaatamist. Pimedus, tühjus. .. 

«Tühjus .. .» sosistas tüürimees. 8 

Äkki nägi ta silmapiiril purpurpunast kuma. See lähenes, kasvas, neelas enesesse musta pimeduse. 
Mihhail Antonovitš hüüatas ja nägi otse enese ees liivakõrbet. Keset seda tuulist tasandikku pöörles 
paigast nihkumata hiiglas- 

lik ähvardav tuulispea. Nägemus, mis sundis tüürimeest tagasi tõmbuma, rippus otse ta ees, kaldus 
siis küljeli, hakkas vabisema Ja kadus silmapilkselt. Kaugel, purpurpunaseks tõmbunud mäeharjade 
kohal ainult süttis ja kustus veel valguslaik... 

... Soo kohal lõi uuesti kumama valgus. Mihhail Antonovitš taganes. Nüüd kerkis helendavast udust 
esile hiiglasuur kalju, mille tipul sätendas pimestavalt hõbevalge kirme. «Lumi? Saja kraadi juures?» 
Kalju jalamil seisid liikumatult ebaharilike lamedate võradega punakad puud palju, väga palju puid, 
terve mets. . . Mäe nõlvad olid puudega kaetud. Ilus ..... 

I Tüürimees sulges silmad ja (avas need siis aeglaselt I1.uuesti. Pimedus. Tühjus. «Miraaž?» mõtles 
ta. «Miraaž või Ihallutsinatsioon? .. .» 

Mihhail Antonovitš ei mäletanud hiljem, kuidas ta alla, eluruumidesse laskus. Seal muutus pea 
selgemaks. «Miraaž Ivõi hallutsinatsioon?» Ta võttis kinokaamera ja läks tagasi ülemisse kessooni. 
Luugi ees hõljus jälle kummaline nägemus ning Mihhail Antonovitš filmis seda, kulutades selleks 
mõnikümmend meetrit ülivalgustundlikku filmilinti. 

Filmi ilmutas ta viivitamatult. Selle kaadritel olid selgesti näha puude võrad, kalju.. . Jah, talle 
meenus, et ka maapealsete kõrbete miraažid jäädvustuvad filmilindile. Tähendab sellel planeedil ei 
leidu sugugi mitte ainult jälke soid ja musti kõrbeid. 

Mihhail Antonovitš laskus tugitooli ja istus kaua otse enese ette vaadates. Teda pani võpatama 
läbilõikav kellahelin: sõbrad! Ta jooksis raadioaparatuuri juurde. Jermakovi mõõdukas hääl julgustas 
teda nagu alati. Parem on kõigist nendest rahutuks tegevatest asjadest vaikida. Miraaž miraažiks, 
kuid täna pärast magamist tundis ta ennast halvasti. Kes teab, mis haigus see on... Võib-olla, siiski 
kõnelda sellest Jermakovile, pidada temaga nõu? Kuid ta ei teinud seda. Nad rääkisid Bogdanist: 
jälle ei saa ta aparaadi juurde tulla - mitte ei vea! Muuseas, varsti on lõpp... Edasine tegevusplaan? 
Kõige parem on... 

Sel hetkel võpatas planetoplaan ja põrand kadus tüürimehe jalge alt; hakkas kostma kõrgehäälne vile. 
Mihhail Antonovitš vist karjatas, sest Jermakov küsis temalt, mida ta ütles. Reproduktorist kostis 
sireenide undamist, kähinat ja raginat. . . Mihhail Antonovitš püüdis tugitoolist tõusta, kuid teine 
tõuge paiskas ta jalust maha. Kukkudes haaras 

ta kinni raadioaparaadist ja tõmbas selle enesega kaasa - miski klirises, kukkus ümber ja purunes ... 
Maavärin! Tüürimees tõusis ja hüüdis mikrofoni kaudu Jermakovi. Vastuseks aparaat ainult kähises, 
urises ja undas... Seinad vappusid ja vajusid viltu... Tüürimees vehkis kätega, prantsatas uuesti 
põrandale ja libises niikaua edasi, kuni ta selg vastu juhtiniispuldi külma metalli põrkas. Pikk terav 
vile läks üle võimsaks bassihäälseks undamiseks, mis katkes kõmiseva prahvatusega. 


Sellest ajast peale, kui planetoplaan Veenusele laskumisel reaktorirõngastega sügavale sitkesse 
mudasesse pinnasesse tungis, toimus tema tuhandetonnise terasmassi all veega läbiimbunud elastsete 
mudakihtide lakkamatu kokkutõmbumine ja paindumine. Muda taandus mikron mikronilt, 
sentimeeter sentimeetrilt, ega pidanud lõpuks enam vastu. Ja nüüd vajub «Hiuse» tohutu korpus 
raskelt põhjatusse mudaauku... Kui seltsimehed tagasi jõuavad, otsivad nad teda asjatult. Sealt, kus 
planetoplaan seisis, leiavad nad ainut suure musta laigu.. . . Nad hukkuvad! olles ilmajäänud kõigest 
- veest, hapnikust, toidust. Ja mis peaasi - signalisatsioonivahenditest. Nad ei saa «Tsiolkovskilt» abi 
kutsuda. 

Mihhail Antonovitš klammerdus juhtimispuldi serva külge, püüdes jalule tõusta. Planetoplaan oli 
tugevasti viltu vajunud ja hakkas küljeli kalduma. . . Mõne sekundi pärrast on «Hius» küljeli. .. 
võib-olla pöördub isegi kummuli. See on surm! Mihhail Antonovitš jõudis lõpuks puldi keskosani ja 
haaras kangide järele. . Seadmetel süttis lampide vikerkaar.. . 

Soo võpatas. Valkjas džungel hakkas õõtsuma. Mustast, kuuma vedela mudaga täidetud august 
soo pinnas tõusid helesinised autupilved. Piksemürina ja ulgumise saatel, ümbritsetuna pimestavast 
särast, tõusis tohutu suure lülijalgsega samanev viiekäpaline «Hius» kihisevast mülkast, jäi sekundi 
murdosaks soo kohale rippuma ja sööstis siis musta taevasse, jättes enesest maha suure, umbes kuue- 
kümnemeetrise läbimõõduga asfaltväljaku, mille keskpunktist lähtbsid igas suunas looklevad 
praod... . 


«... «Poiss», «Poiss», siin «Hius»! Kuulan teid! Siin «Hius»! «Poss», «Poiss», «Poiss»! «Hius» 
kuulab teid. Siin «Hius», kuulan teid. Vastuvõtt...» 

MihhailAntonovitš ootas, kuulas eetrist kostvat vilistamist ja lülitas raadio välja. Nad ei vasta. 
Vaikivad juba viiendat ööpäeva. Mis on juhtunud? Miks ei anta signaali uuele raketodroomile 
üleminekuks? Kas tõesti. . 

«Hius» seisab pilkases pimeduses, toetudes kõigi viie sambaga kindlale kivisele pinnale, mida 
katab must liiv. «Hius» on imepärane masin. Ainult «Hius» oma imetlusväärselt lihtsa 
juhtimissüsteemi, suurepärase lennukindluse ja võimsate mootoritega võis toime tulla selle saavutu- 
sega - lennata üle kaljude ning laskuda erakordse täpsusega, ilma et oleks purunenud, hoolimata 
metsikutest tuulekeeristest, hoolimata sellest, et teda juhtis küll kogenud, kuid hämmeldunud ja 
kohkunud piloot. Ei veetnud asjatult uneta öid Krajuhhin, Privalov, kümned ja sajad inimesed, kes 
pühendasid kogu oma oskuse, kõik oma rikkalikud kogemused, kogu oma unistaja- ja loojahinge 
footoniraketi konstrueerimisele. «Hius» võitis seal, kus iga teine rakett oleks olnud hukkumisele 
määratud ning vedeleks praegu vigastatuna ja purustatuna nagu hunnik vanarauda. .. 

«Hius» aga seisab pilkases pimeduses tervena ja vigastamatuna, kui mitte arvestada mõningaid 
tähtsusetuid aparaate ja üht raadioseadmete komplekti, mille ilmselt lõhkus ära Mihhail Antonovitš 
ise... 

«Hius» seisab, aga kus? Seda tüürimees ei tea. Kuid see pole ka oluline. Ta istub tundide ja 
ööpäevade viisi raadioaparatuuri juures, saadab «Poisile» väljakutseid ja ootab signaali uuele 
raketodrobmile üleminekuks. Kuid signaali ei ole. Mis saab siis, kui seda ei tulegi? Mihhail 


Antollovitš tõuseb ja hakkab mööda juhtimiskeskust edasi-tagasi käima, kohendades alateadlikult 
oma kriimustatud käte ümber olevaid määrdunud mähiseid, mis alatasa kohalt ära libisevad. . 

Kui sidet ei õnnestu taastada, siis läheb «Poiss» sinna, kuhu «Hius» algul laskus. Nad otsivad 
«Hiust» ega leia teda soost. Neil on vähe vett. . . Miks nad siis ei anna signaali? Või oli signaal? 

Mihhail Antonovitš pingutas aju, püüdes võitu saada reetlikust nõrkusest. Rahulikult! Rahulikult, 
pagan võtaks! Igast olukorrast on alati vähemalt kaks väljapääsu, nagu ütleb Griša Dauge. 
Planetoplaan on terve ja vigastamata tähendab Mihhail Antonovitši ei ähvarda miski. .. Aga asi pole 
selles... Kas minna sohu? Jätta sinna mingi märk? 

Mõttetus! Kümned kilomeetrid ülirasket teed. «Hius» jääb järelevalveta... Ja kus see soo üldse on? 
Kuhu minna?.. 

Ta virutas enesele vastu laupa. Kuidas võis ta selle unustada? Mõlemad raketid «ükskõik mis päeval 
kell kakskümmend null-null «Hiuse» aja järgi» - nii ütles Jermakov. Mihhail Antonovitš laskus 
alumisse kessooni, avas luugi ja astus pimedusse, mis oli täis tihket tuult. Eriti raske oli 
signaalrakette alla lasta. Vajalikud on mõlemad, tingimata mõlemad! Nagu Jermakov tookord ütles, 
võib ta üht raketti mitte märgata. 

Tugevas tuules kõigest jõust pingutades ja vaarudes lohistas Mihhail Antonovitš raketid «Hiusest» 
umbes saja meetri kaugusele ja seadis nad seal üles. Siis kontrollis ta oma käekella järgi 
stardimehhanisme ja lülitas need sisse. Julgeoleku mõttes oleks tulnud «Hiuse» pardale ronida, kuid 
ta ei suutnud leida painduvat redelit, mille tuul kuhugi kõrvale oli kandnud. Mihhail Antonovitš 
kaotas teadvuse ja jäi jämeda reaktorirõnga taha lamama. Ta ei näinud ega kuulnud, kuidas 
signaalraketid teineteise järel valgete välkudena taevasse sööstsid ja seal, kõrgel pilvede kohal, 
pimestavateks tulekeradeks lagunesid. .. 

... Olles lõpuks planetoplaani tagasi jõudnud, suutis tüürimees ennast suure vaevaga sundida 
skafandrit seljast võtma, vedas end siis kuidagiviisi oma kajutini ja langes seal voodisse. Ta lebas 
mitu tundi. poolunes, jõi siis ükskõikselt tassitäie külma puljongit ja tõusis mööda treppi 
juhtimiskeskusse. Ja alles seal märkas ta, et ta käekell on suurest kronomeetrist - metalli molekulide 
dissotsiatsiooni 9 baasil töötavast laitmatust instrumendist - kaksteist minutit taha jäänud. Ta oli 
signaalraketid üles lasknud kaksteist minutit pärast kokkulepitud kellaaega. Jermakov võis sähvatusi 
märgata ja võis neid ka mitte märgata. Kuid tüürimehel ei jätkunud enam jõudu mõelda oma eksituse 
võimalikest tagajärgedest. Nüüd jäi üle veel ainult üks - oodata. 

Mihhail Antonovitš hüppas jalule. Peab olema eesel. .. ei, peab olema surmani kohkunud inimene, 
et jätta kahe silma vahele teine võimalus - kõige lihtsam võimalus! Võib ju sisse lülitada lokaatorid! 
Varem või hiljem peilib Jermakov need ja leiab planetoplaani. Väga lihtne! ... 


9Dissotsiatsioon - ioonideks lagunemine. 

Ta kummardus kiiruga meteoriitide vältimise seadme puldi juurde. Ta isegi laulis midagi 
kergemeelset, kui ümmargused hallid ekraanid hakkasid helendama. .. 


Sellest ajast oli möödunud neli ööpäeva. 
««Poiss», «Poiss», siin «Hius» ... Annan oma peilingud. Lainepikkus .. .» 
Veenuse atmosfäär on tujukas. Ta ei lase alati läbi lokaatori raadioimpulsse. Kannatust, kannatust. .. 
«Siin «Hius», siin «Hius»! Annan oma peilinguad lainepikkusel . . .» 

Aga mida mõeldi «Tsiolkovskil», kui nähti rakette? Seal käiakse tõenäoliselt leinarüüs, Mahhov 
valmistab väljasaatmiseks automaatselt juhitavaid päästerakette, Krajuhhin istub vananenuna ja 


süngena oma kabinetis: hukkunud on ta unistus, kogu ta elu eesmärk - hukkunud on «Hius»! 
Ei, -ei, ainult mitte «Hius»! Imeline, oivaline masin!... 
«... Kuulan teid. «Poiss», «Poiss», «Poiss»...» 
Päevad läksid päevade järel. «Poiss» ei tulnud ega vastanud. Tähendab on juhtunud õnnetus. 
Tähendab Mihhail Antonovitš ootab ja piinleb asjatult. . . Ei! Ta peab ootama, nad ei saa tagasi 
tulemata jääda.. 
««Poiss», siin «Hius»! Kuulan teid. Siin «Hius»... Annan oma peilingud. . .» 

Üheksandal ööpäeval kontrollis ta lokaatorit ning skafandris leiduvat toidu- ja joogivaru, võttis 
automaadi ja laskus «Hiuse» all olevale kõvale kivisele pinnale. Taevas kihutasid purpurpunased 
pilved. Liiv oli siin punakas ja peenike. Tuul tõukas Mihhail Antonovitši tagant, undas 
kõrvaklappides ja õõtsutas planetoplaanist paarisaja sammu kaugusel tihnikuna kasvavaid kuivi 
taimi. Need olid noodsamad lamedate võradega puud... Paljud neist näisid olevat põlenud, kuigi olid 
«Hiusest» rohkem kui poole kilomeetri kaugusel. 

Mihhail Antonovitš vaatas ringi, kohendas kaelas rippuvat automaati, silus reaktorirõnga võimsa 
samba ebatasast, kuivanud mudaga kaetud pinda ja suundus tlhmkusse. Ta ei võinud enam oodata. 
Sõbrad on hukkunud - see on selge, kuid ta ei lahku siit, ei vii «Hiust» siit enne ära, kui on leidnud 
nende laibad... 

Kõrbenud metsatukka astudes sattus ta peaaegu kohe kolmele inimkogule. Üks neist, tohutu suur, 
roomas ussina loogeldes ja maapinna konaruste külge klammerdudes ning 

vedas seljas teist, liikumatut, abitut ja lõtva, määrdunud räbalatesse mähitud kogu. Kolmas roomas 
nende kannul. Ta vöökoha ümber oli silmusena seotud rihm, mille ots ulatus eesminejani. Nad 
roomasid otse paigaletardunud tüürimehe poole. Ja ootamatult hääle kaotanud ning õudusest ja 
rõõmust hingeldav Mihhail Antonovitš nägi, kuidas maona ees looklev kogu oma hõbedases kiivris 
peaga tugevasti vastu puutüve põrkas, oigas ja ümber puu visalt ning raevukalt üha edasi roomas. .. 

Lõpuks karjatas Mihhail Antonovitš ja sööstis nende juurde. Siis tõusis eesmine kogu hämmastava 
kiirusega põlvedele ja ta kätes välgatas automaat. 

«Kes on?» kähistas ta. 
«Aleksei!» hüüdis Mihhail Antonovitš, langes ta kõrvale põlvili, surus teda enda vastu ning puhkes 
raskelt, kurjalt ja rõõmsalt nutma. .. 

Ta saapa all krabises tolmu sõtkutud paberileht, mis kunagi oli olnud valge, nüüd aga määrdunud 
kollase poriga, kortsunud ja servadest rebenenud. Selle pinnal võis siiski veel eristada niihästi 
Golkonda musta laiku kui ka ümmargust sood ja väikest punast sõõri mudakraatrist kagu pool. Kui 
Mihhail Antonovitš oleks teadnud oma asukoha koordinaate, siis oleks ta kohe näinud, et «Hius» 
seisab selles sõõris. Anatoli Borissovitš Jermakov, maailma parima planetoplaani komandör, eksis 
harva. Ka siin oli ta eksinud ainult mõne kilomeetri võrra... 


Kui Bõkov oma jutustuse lõpetas, puhkes Mihhail Antonovitš nutma: 
«Seltsimehed! Kallid sõbrad! Bogdan, Jermakov. . .» Suured pisarad voolasid kiiresti mööda ta 
heasüdamliku näo priskeid põski ja takerdusid mitmepäevastesse habemetüügastesse. 


«Ei maksa. .nutta,» lausus Jurkovski vaevaliselt. 
Ta lebas tugitoolis tuhmvalge kinnise silindri kõrval, kus ravilahuses ujudes tukkus sidumistest ja 
süstimistest piinatud alasti Johanõtš. 

Pisaraid neelates pööras Mihhail Antonovitš pilgu silindri kumeralt kaanelt Jurkovski näole, mis 
oli must nagu süsi, ja Bõkovi näole, mida peaaegu üleni varjasid tumedad kaitseprillid. 

«Ära nuta, Mihhail,» kordas Jurkovski, «parem häälesta veel kord Golkondale .. .» 

Aleksei Petrovitš Bõkov võttis prillid eest, kui juhtimiskeskust täitis peenehäälne visa 

tuututamine: tu-ut, tu-ut, tu-ut... 

«Majakad,» sosistas ta silmi vidutades. «Meie majakad! .. .» 

Tu-ut, tu-ut, tu-ut... 

«Mihhail, kas sa saaksid lennata nende peilingute järgi?» sosistas Jurkovski. Ta aukuvajunud 
silmades välgatas suur, juubeldav uhkus. 

«Muidugi. . . No muidugi!» Tüse tüürimees hõõrus põski, kuid juhtimispuldile langesid ikka 
endiselt suured ja ohtrad pisarad. «Mitte ainult mina, vaid ka iga algaja!... Pane ometi prillid ette, 
Aleksei!» hüüdis ta järsku mureliku häälega. «Tahad uuesti pimedaks jääda?..» 

«Tu-ut, tu-ut, tu-ut,» kandus läbi kosmilise ruumi. See kajas põhjatusse sügavusse vajuvate 
kõrbete, soode ja purpurpunaste pilvede kohal, purunenud planetoplaanide kohal, vigastatud «Poisi» 
kohal, Bogdani jäljetu haua kohal, Golkonda igavesti müriseva suudme kohal... 

««Tsiolkovskini» on jäänud poolteist tuhat kilomeetrit,» ütles Mihhail Antonovitš ja hakkas 
lõpuks taskurätikut otsima. 

«Ei tohi nutta, Mihhail,» sosistas Jurkovski. «Töö on tehtud. .. Me... ei suutnud teha... rohkem... 
Nüüd on tee avatud. Ja meie tulime tagasi. Bõkov ... mina... ja Griša.» 

Bõkov pani uuesti prillid ette. 
«Tu-ut, tU"ut, tu-ut,» laulsid kauged majakad. 


EPILOOG 


ALEKSEI PETROVITS BOKOVILE, Maa, Veenuse jne. jne. kõrbete alistajale, Kõrgema 
Kosmogatsioonikooli kolmanda kursuse aule ja uhkusele 
vääritult planetoloogilt Volodja Jurkovskilt 


TERVITUS! 


Kas Sulle ei näi, mu punanäoline vend, et meie kirjavahetus kannab veidi konvulsiivset iseloomu? 
Viimase kahe ja poole aasta jooksul (paranda mind, kui ma eksin) olen Sinu aadressil saatnud neli 
kirja, millele vastuseks olen saanud kõigest üheainsa. Ja seegi on kirjutatud väga suure käekirjaga 
poolele vihulehele. Ajalugu tunneb ainult üht näidet niisama intensiivse kirjavahetuse kohta, nimelt 
tsaar 
Jvan Groznõi kirjavahetust jooksikust vürsti Kurbskiga. Ajaloo andmetel jõudsid kõrged isikud 
seitsmeteistkümne aasta jooksul kahe peale kokku kirjutada ainult kuus kirja. Ivan kirjutas kaks, 
Kurbski neli, mille järel suri - arvatavasti ülepingutusest. Meie ajal on inimesed tugevamad ja mina 
kirjutan Sulle juba viiendat kirja. Tõsi küll, selleks oli tarvis suurt tahtepingutust ja teatavat 
asjaolude kokkusattumist. 

Eile arstlikul järelevaatusel langetas vanemarst Leontjev oma esimese lõua teisele, teise lõua 
kõigile ülejäänutele ja 

need omakorda rinnale ning kuulutas, et keelab mul osavõtu kolmandast retkest ümber Golkonda ja 
kirjutab mulle ette ravivõimlemise ning mahlakad (mõtle ainult!) biifsteegid. Uni, võimla, bassein, 
ioondušš, raamatukogu, ja siis vaatame. Ma ei hakanud temaga vaidlema. Igasugune vaidlemine 
Leontjeviga viib ainult selleni, et ta kergitab kõik oma lõuad laepoole ja ütleb mõtlikult: 


«Hm .. Mitte ei mäleta, millal läheb meilt järgmine planetoplaan Maale?» 

Tunni aja eest saatsin niisiis poisid ekspeditsioonile ja suurest kurbusest otsustasin hakata kirja 
kirjutama. Omal ajal palusid sa mind jutustada, kuidas meil siin kõik oli. Meenub, et ajapuuduse 
tõttu soovitasin Sul lugeda ajalehti ja vaadata populaarseid televisioonisaateid. Nüüd on mul aega. 

Kaheksateist kuud tagasi, umbes samal ajal, kui sina eksamitel vaevlesid, startisid Krajuhhini 
käsul planeetidevahelisest baasist «Tsiolkovski» ilma pidulike kõnede ja orkestrita kolm «Hiuse» 
tüüpi footoniraketti, mis poolteisetunniliste ajavahemike tagant üksteise järel sööstsid Veenuse 
atmosfääri roosasse kumasse. Esimene planetoplaan lendas veeta ookeanide admirali Mihhail 
Antonovitš Krutikovi Jipu all. Tüse ja laitmatult raseeritud admiral seisis isiklikult juhtimispuldi 
juures. Ta silmad särasid. Violetset tuld purskav võimas rakett lendas teise klassi raketodroomi 
«Uraani Golkonda» majakate peilingute järgi. Kolm korda valgustas purpurpunast taevast violetne 
välgusähvatus. Kolm korda lõhestusid rasked pilved. Kolm korda võpatas must liiv. Viiekäpalised 
terashiiglased laskusid raskelt üksteise kõrvale, kaevudes oma reaktorisammastega kivirähka. 
Nendest väljusid spektroliitkiivrites inimesed, automaat- tanketid, kaevamisagregaadid ja 
hermeetiliste kabiinidega roomiktransportöörid. Inimesed läksid laiali. Kaheksa neist liikusid kahel 
miinikoormaga transportööril itta - kaljusid õhku laskma, raketodroomi laiendama, täiengavaid 
majakaid üles seadma. Nad kadusid musta uttu ja varsti kostis silmapiiri tagant tume mürin ning 
paiskusid õhku plahvatuste hatused seenekujulised pilved. 

Kakskümmend ehitajat, kelle ülemaks oli Viktor Gaidadõmov (toosama, kes ehitas Marsile jaama 
«Suur Sõrt») , istusid oma veidratesse masinatesse ja sõitsid kiirustamata lõunasse, mäeahellku 
jalamile, et seal planeerida ja puhas- 


274 


tada tulevase linna ehitusplatsi ning asuda kaevama esimesi vundamendiauke. Samas smmas 
sööstsid neljakilomeetriste hüpetega kaks raketomobiili astrobioloogidega: maavälise floora ja fauna 
uurijad ruttasid Kuuma sohu, värisedes erutusest oma formaliinipurkide ja näidisekastide otsas. 

Viimastena lahkusime soliidselt ja väärikalt meie geoloogid. Me tundsime oma väärtust. Rühma 
ülem Pavel Nikolajevitš Lin andis käskluse, me istusime transportööridesse ja suundusime põhja 
poole, ajades ees karja kahejalgseid kuuejalgseid ja roomikutel liikuvaid paljukäelisi roboteid. 
Radioaktiivsete ainete otsimiseks kohandatud robotid liikusid edasi murdjooneliseahelikuna, 
nuuskisid käigul pinnast, võtsid proove, märkisid üles, arvutasid, jätsid meelde ja teatasid meile aeg- 
ajalt oma uurimiste tulemustest. Nad tegutsesid metoodiliseit ja kindlalt ning näis juba, et meil jääb 
üle ainult valmis avastused kohvritesse pakkida. Kuid Suitsumeres tuli tõrge. 

Robotid sattusid neetud vaarikpunasele kihile, mis katab seal sõna otseses mõttes. tuhandeid 
hektareid. Kiirgus osutus nende programmi jaoks liiga tugevaks, nad hüppasid Suitsumerest välja, 
nagu oleksid kõrvetada saanud, ja töllerdasid kaua ühel ja samal kohal, liigutades totralt oma 
kombitsaid. Robotid tuli käigul ümber seada, mille järel nad uuesti kangelaslikult rünnakule 
tormasid ja nii palju punast kihti kokku tassisid, et me enam ei teadnud, kuhu selle eest minna. 
Astrobioloogidele andsime tasuta üle tervelt kümme tonni seda punakaslillat sõnnikut. Muide, sel- 
gus, et meie oletus oli õige: tegemist on tõepoolest mikroorganismidega, kes kasutavad oma 
eluprotsessideks radioaktiivsete ainete lagunemisel vabanevat energiat. Ka on vaieldamatult kindlaks 
tehtud punase kihi tõmbumine maaaluste plahvatuskollete poole. Siin loodetakse teda kasutusele 
võtta indikaatorina, mis hoiatab saabuva ohu eest. Kui meie oleksime tookord seda teadnud! 

Algas rünnak Golkandale. Mootorid möirgasid, inimesed sagisid, transportöörid kihutasid, 
kergitades pilvedena musta tolmu. Kusagil juba tülitseti, keegi möirgas eetrisse, et ta pole tulnud siia 
tühja tööd tegema, vanemarst Leontjev aga süstis juba kellelegi aradiatiini ja küsis kurjalt, millal 
läheb järgmine planetoplaan Maale.. . Mõne tunni pärast lendasid «Hiused» ära ja pöördusid tagasi 
täiendusega: nende järel pudenesid purpurpunastest pllvedest automaatsed veoraketid, mis olid 


tungil täis materjale, 

seadmeid, toiduaineid, raamatuid ja rõivaid. Iga minutiga haaras Inimese käsi üha tugevamini 
Golkonda mustast kõrist kinni. 

Ja Golkonda alistus. Golkonda tõstis käpad. Ta möirgab, koriseb, ähvardab purpurpunaste pilvede 
ja igasuguse pürotehnikaga, kuid nüüd ei mõju see enam kellelegi peale uustulnukate. Isegi mustad 
tormid ei kohuta meid enam: meie meteoroloogid likvideerivad neid juba eos, vesiniku-pommidega. 
Seal, kuhu me kunagi laotasime seleen-tseeriumkangad, laiub nüüd kõrgema klassi. raketodroom, 
mis võtabvastu ja saadab välja kuni sada laeva kuus. Viiskümmend kilomeetrit siit lõunapool asub 
mäeaheliku jalamil linn, kuhu viib kaheksa suurepärast klaasmassist maanteed. Keset linna seisab 
meie «Poiss». Ta leiti, lõigati pinnasest välja ning paigutati koos teda ümbritseva sulanud kivimiga 
plastmetallist alusele. Ta soomusesse lõigati lühike kiri: «Esimestele». See on mälestussammas 
Anatoli Jermakovile; Bogdan Spitsõnile, Tahmashib Mehtile ja ta kaaslastele. 

Jah, A!joša, Golkonda alistus! Ja mitte üksnes Golkonda! Varsti lamab kogu Veenus võitja jalge ees. 
Uuritakse raske vee soode ja järvede rõngast Golkonda ümber (seniajani on arusaamatu,. kust on 
pärit nende vesi; algul arvati, et need järved ja sood on kuidagi seotud Golkondaga, kuid kaks kuud 
tagasi avastati suur raske vee järv Veenuse teisel poolkeral, meist mitme tuhande kilomeetri 
kaugusel). Irgensen laskus Veenuse lõunapoolusele. Seal avastati uus maa -mõõtmatud punaste 
puude metsad, rohelised järved, veidrad loomad -, tõeline looduskaitseala, täis kummalisi eluvorme 
pöörase stratosfääri kupli all. Valmistatakse ette ekspeditsiooni põhjapoolusele. Ja kui Veenuse 
põhjapoolne polaarala on kas või veidigi sarnane lõunapoolsega, siis andestan ma sellele planeedile 
paljugi. Siin aga tungivad meie ekspeditsioonid üha kaugemale musta kõrbesse teisel pool Kuumade 
Soode Rõngast. Ja samal ajal olen mina sunnitud vanne võtma ja biifsteeke. õgima. 

Muuseas, biifsteegid tuletavad mulle meelde; et hiljuti nägin ma Mihhail Antonovitši. Ta jutustas, 
et Kõrgema Kosmogatsioonikooli juhataja kõneleb Sinust väga kiitvalt.Samasugusel arvamusel on 
Sinust ka Mihhail ise. Sa ju tead temakõneviisi: «Aljoška? Temast saab suurepärane tüürimees, su- 
urepärane, küll sa näed!» Mul on väga hea meel Sinu üle, punanägu. 

Mul tuli pooleks tunniks kirjutamine katkestada ja kuulata oma naabri, küberneetik Stšerbakovi 
ahastamist. Tõenäoliselt Sa tead, et raketodroomist põhja pool ehitatakse suurejoonelist 
allmaakombinaati uraani ja transuraanide ümbertöötamiseks. Inimesed töötavad kuues vahetuses, 
robotid kogu ööpäev läbi. Need on tähelepanuväärsed masinad, praktilise küberneetika viimane 
sõna. Kuid, nagu ütlevad jaapanlased, isegi ahv kukub vahel puu otsast alla. Praegu tuli minu juurde 
tulivihane Stšerbakov ja teatas, et see mehaaniliste idiootide bande (need on ta enese sõnad) tassis 
täna öösel tühjljks ühe suurtest maagiladudest, pidades seda ilmselt ülirikkaks maagileiukohaks. 
Robotite programmid olid mitmesugused ja seepärast leiti osa laos olnud maaki hommikul 
raketodroomi pakihoiuruumidest; osa geoloogiavalitsuse läve eest, osa aga on teadmata kus. 
Otsingud jätkuvad. Lohutasin Stšerbakovi nagu oskasin (pidin peaaegu pingutusest surema, püüdes 
säilitada tõsist ilmet) ja pöördusin tagasi kirja juurde. 

Õieti on juba aeg lõpetada. Sulg tahab rahu ja mind ootavad raviprotseduurid. Tahan Sulle veel 
ainult teatada, et Mihhail on praegu komandeeritud Amalteale. Amaltea on Jupiteri viies kaaslane. 
Seda tõde Sa koolis tõenäoliselt kuulsid, kuid oled selle muidugi unustanud. Seal on praegu teoksil 
huvitavad asjad... Ja üldse: Sinust saab tüürimees ja saab ka kapten, ma tunnen Sind. Kuid «Aspice 
hoc sublime candens, guem invocant omnes lovem», see tähendab: «Vaata seda ülevat sära, mida 
kõik nimetavad Jupiteriks.» Palun Sind tungivalt - vaata! Järgmine suur rünnak tuleb seal. 

Ah jaa, nagu Miša mulle rääkis, on Dauge lõplikult paranenud ja tüütab Krajuhhinit palvetega, et 


teda siia saadetaks. See on muidugi väga kena, aga kui Sa teda näed, siis püüa see mõte maha laita. 
Las ootab, kuni me oleme siia aiad istutanud. Nali naljaks, aga ma lihtsalt kardan palaviku retsidiive. 
Ainult näha tahaks teid, sortsipoegi, küll põrgu moodi! 

Hüvasti, punanägu! Loodan, et kirjutad mulle juba enne kahe aasta möödumist. 

Südamlik tervitus abikaasale ja pojukesele. Ja suudle abikaasa kätt, vennas. 


Sinu V. Jurkovski 
Veenus, Port Golkonda 7. 02. 19 .. 

